
Introducere 


Antropologia educaţiei constituie un domeniu de o importanţă 
capitală al cunoaşterii pedagogice actuale, fiind caracterizată de 
pluralism şi diversitate. Prin urmare, nici o teorie pedagogică nu poate 
pretinde că produce singură întregul corp de cunoştinţe necesare 
domeniului educaţiei. Acelaşi lucru este valabil şi in cazul cunoaşterii 
antropologice. Antropologia normativă, întemeiată pe valabilitatea 
universală a religiilor şi a ideologiilor, a încetat de a mai exista. 
Dimpotrivă, orice cunoaştere antropologică este pluralistă şi eterogenă, 
lată motivul pentru care cunoaşterea ca produs al antropologiei educaţiei 
este o cunoaştere relativă şi fractală, provizorie şi limitată.’ 

Cunoaşterea antropologică joacă un rol important atât în domeniul 
cunoaşterii ştiinţelor educaţiei, cât şi în cel al cunoaşterii pedagogiei 
practice. 2 Orice cercetător, orice educator, orice profesor, posedă un 
corp de cunoştinţe antropologice în lipsa căruia nici unul, nici ceilalţi, nu 
şi-ar putea desfăşura activitatea. în fiecare dintre aceste cazuri, este 
vorba despre cunoştinţe antropologice implicite. Ca şi în cazul oricărei 
cunoaşteri implicite, cunoaşterea antropologică nu poate fi reflectată. Ea 
nu poate fi transformată într-o activitate profundă. De aceea, este 
necesar, atât pentru cei care au de-a face cu ştiinţele educaţiei, cât şi 
pentru practicienii din domeniul educaţiei, să cunoască postulatele 
antropologice pe care se întemeiază activitatea lor. Este motivul pentru 
care se impune edificarea unei posturi antropologice specifice pentru 
pedagogie, sau pentru educaţie. 3 

în domeniul educaţiei, cunoaşterea antropologică funcţionează 
într-o dublă contextualitate istorică şi culturală, pe de o parte, pentru cel 


' Cf. Wulf 1997 
2 Cf. Wulf 1995a. 

"Cf. Wulf/Zirfas 1994 



care produce cunoaşterea, iar pe de altă parte, pentru cel care, în cadrul 
activităţii sale de cercetare, se bizuie pe această cunoaştere, produs al 
unui context dat. Această dublă istoricitate şi culturalitate relativizează 
conţinutul cunoaşterii antropologice. în acelaşi timp, această raportare 
temporală creează o perspectivă nouă menită să sublinieze faptul că nu 
există adevăr în sine şi pentru sine, ci că orice cunoaştere trebuie 
judecată în raport cu contextul din care face parte.' 

Cunoaşterea antropologică este relativă. Nu mai există un sistem 
de referinţe asigurat. Din acest motiv, antropologiile normative nu mai 
sunt posibile, lată de ce cunoaşterea antropologică nu mai poate 
pretinde o recunoaştere diferită de cea acordată celorlalte discipline ale 
ştiinţelor sociale având un raport cu domeniul educaţiei, care sunt vagi şi 
nesigure. Cunoaşterea antropologică nu este legată de o temă fixată şi 
nu poate fi determinată într-o manieră definitivă. 

Mai mult decât atât, cunoaşterea antropologică dă naştere la noi 
întrebări, perspective şi teme în cadrul ştiinţelor educaţiei. Sfârşitul 
epocii în care predominau sistemele antropologice închise asupra lor 
însele oferă noi ocazii de a produce obiecte noi. Unele dintre aceste 
perspective noi, care apar ca efect al noii situaţii de confluenţă dintre 
antropologie şi celelalte discipline având puternice legături cu educaţia, 
vor fi expuse aici sub formă de teze . 2 

Antropologia pedagogică devine o antropologie istorică şi culturală 
a educaţiei, care ţine seamă de istoricitatea şi de culturalitatea 
cercetătorului şi de cea a obiectului său. Antropologia istorică şi culturală 
a pedagogiei încearcă cu atât mai mult să pună în relaţie perspectivele 
şi metodele proprii, cu perspectivele şi metodele obiectului său. 
Obiectivul propus nu-l mai constituie cercetările asupra oamenilor şi a 
copiilor reali, surprinşi în contexte istorice şi culturale determinate. în 
această perspectivă, ideea unui concept totalizant al omului îşi pierde 
valoarea. Antropologia istorică şi culturală a educaţiei nu se limitează la 
anumite culturi, nici la anumite epoci istorice. Reflectându-şi propria 
istoricitate şi culturalitate, ea poate, în principiu, surmonta 

eurocentrismui ştiinţelor umaniste, ca şi interesul pur istoricist al istoriei, 
şi se va angaja în problemele nerezolvate ale prezentului şi viitorului . 1 

Obiectivele antropologiei educaţiei sunt, pe de o parte, critica 
fantasmelor omnipotenţei sau neputinţei pedagogiei, iar, pe de altă 
parte, tematizarea tensiunii dintre posibilitatea de a produce omul perfect 
şi ipoteza antagonică a imposibilităţii de a schimba fiinţa umană, dar şi 
de a demonstra astfel posibilităţile şi limitele educaţiei şi ale formării. 
Consecinţa acestor funcţii este o suprainvestire în producţia omului, un 
examen şi o conştientizare a limitelor biologice, sociale şi culturale ale 
acestui proces de formare a omului pe care-l reprezintă educaţia. In 
ultimii ani, mai ales, am putut percepe aceste limite ale producţiei 
omului. Ele sunt reflectate de expresii populare ca: „limitele dezvoltării", 
tehnologia genelor”, „societate de risc". Umanizarea mondială pare să ia 
amploare, ca şi pericolul de a distruge lumea . 2 

Antropologia educaţiei trebuie să cuprindă o critică antropologică a 
propriei sale înţelegeri, care să tematizeze propriul domeniu de 
competenţe şi de limite. Spre exemplu, critica antropologiei trebuie să 
opereze pornind de la simplificările ce rezultă în urma comparaţiilor 
dintre om şi animal ale antropologiei tradiţionale. Ea trebuie să ia în 
calcul erorile rezultând din distincţia populară dintre natură şi cultură. De 
asemenea, ea trebuie să-şi propună să evite reducerile obiectiviste ale 
omului. Critica antropologică studiază conceptele centrale, modelele, 
procedeele antropologiei pedagogice şi reflectă asupra condiţiilor de 
legitimitate ale cunoştinţelor din domeniul antropologiei educaţiei . 3 

Antropologia educaţiei îşi propune analizarea, organizarea, 
reevaluarea şi producerea cunoaşterii prin intermediul ştiinţelor 
educaţiei, ca şi deconstrucţia conceptelor specifice educaţiei din 
perspectivă antropologică. Aceasta ar putea fi deconstrucţia educaţiei 
negative a lui Rousseau, aceea a educaţiei elementare a lui Pestalozzi, 
sau chiar a formaţiei universale a lui Humboldt. Prin intermediul atâtor 
demersuri putem demonstra, de pildă, că, datorită acestei noi posturi 


' Cf. Schafer / Wulf 1999; Billstein/Mi»er-Kipp/Wulf 1999; Liebau/Miller-Kipp/Wulf 1999. 
! Cf. Luth/Wulf 1997. 

J Cf. Kamper/Wuff 1994. 



antropologice, pot fi descoperite dimensiuni noi ale unor probleme vechi. 
Astfel, contexte istorice diferite pot fi examinate dintr-un unghi complet 
nou, ceea ce ne va permite să extragem din deconstrucţie noi puncte de 
referinţă pentru gândirea şi acţiunea pedagogice . 1 

Antropologia educaţiei cuprinde astfel o reflecţie atât asupra 
competenţelor, cât şi asupra limitelor propriei sale cunoaşteri. Ea 
analizează dificultăţile pe care le face să apară dispariţia punctelor de 
referinţă universale în autodefinirea omului şi a educaţiei sale. 
Antropologia educaţiei scoate în evidenţă dependenţa consecinţelor 
acestor dificultăţi, în raport cu condiţiile producerii lor. Prin urmare, ea 
este reflexivă. 

Diversele discuţii care constituie antropologia educaţiei sunt uneori 
contradictorii. Prin discuţie înţelegem aici acele forme consistente ale 
gândirii şi limbajului care pun în lumină contexte educative specifice. Ele 
contribuie la construirea percepţiei, a structurilor şi conceptelor 
educaţiei şi sunt expresia practicilor puterii în societate, a celor din 
mediul ştiinţific şi a celor ale instituţiilor pedagogice. în cadrul ştiinţelor 
educaţiei, discuţiile antropologice aduc în prim plan întrebări, perspective 
şi cunoştinţe importante pentru gândirea şi pentru acţiunea educativă . 2 

Antropologia educaţiei este pluralistă. De aceea, ea nu ţine cont 
de consolidările grăbite ale cunoştinţelor sale şi rămâne disponibilă 
pentru a primi şi accepta „ceea ce este diferit". Datorită acestui pluralism 
(care emană dintr-o atitudine ce plasează totul pe acelaşi plan), o 
deschidere principială către activitatea interdisciplinară face posibil ca 
antropologia educaţiei să se preocupe de complexitatea, mai degrabă 
decât de diminuarea cunoaşterii antropologice. Cunoaşterea din 
domeniul educaţiei se constituie pornind de la condiţiile specifice dictate 
de cultură şi de limbă, în mod special într-o conjunctură în care factorul 
internaţional şi cel intercultural ocupă un loc din ce în ce mai important. 

în prezent) există un volum mare de cunoştinţe transmise prin 
sistemul educaţional, care nu mai corespund aşteptărilor oamenilor, 
ceea ce ridică problema adecvării între cunoaşterea educativă şi 


1 Cf. Wulf 1996. 

realitatea socială, instituţională şi pedagogică, in măsura In care 
cunoaşterea pedagogică contribuie la producerea şi la formarea 
generaţiei viitoare 1 , această cunoaştere ar trebui să implice cunoaşterea 
de sine a omului, ea însăşi pusă sub semnul întrebării de problematica 
perfectibilităţii sau a non-perfectibilităţii umane. în contextul cunoaşterii 
educaţiei, această problematică se află în centrul gândirii şi al 
cercetărilor antropologice. 

in domeniul antropologiei educaţiei, graniţele dintre diversele 
forme de cunoaştere au dispărut, fiind elaborate noi forme ale formării. 
Printre acestea, formaţia estetică 2 , dar şi formaţia interculturală, deţin o 
importanţă deosebită. Prima se află în strânsă legătură cu apariţia noilor 
medii de comunicare şi a efectelor sociale care rezultă de aici; cea de-a 
doua face trimitere la contextul economic şi demografic nou, caracteristic 
pentru Europa de azi. Din acest context de tip nou rezultă consecinţe 
pentru procesul de educaţie şi formare, ucenicie şi confruntarea cu 
experienţa de ordin practic . 3 

Antropologia educaţiei este în parte constructivistă. Acest lucru 
înseamnă că ea nu crede, în cercetările şi reflexia sa, că este capabilă 
să înţeleagă fiinţa care este omul. Dimpotrivă, este convinsă că propria 
sa concepţie despre om depinde de condiţii particulare, cum ar fi datele 
istorice şi culturale, şi că nu poate fi înţeleasă decât ca o construcţie. în 
măsura în care sistemele deductivo-normative ale producţiei cunoaşterii 
antropologice a educaţiei sunt depăşite, trebuie dezvoltată o nouă 
antropologie istorică şi culturală a educaţiei care se va elabora în cadrul 
unei mişcări constructiviste şi reflexive . 4 

Din perspectivă epistemologică, antropologia educaţiei este 
aşadar caracterizată de următoarele criterii: corporativ, estetic, 
istoricitate, pluralitate, culturalitate, interculturalitate, mulţi- şi trans- 
disciplinaritate, critică şi reflexivitate ; în ceea ce priveşte conţinutul său, 
există destule probleme în interiorul ştiinţelor educaţiei care 


: Cf. lebau/Wulf 1997. 

1 Cf. Mollenhauer/Wulf 1996. 

3 Cf. Wulf 1998; Dibie/Wulf 1998; Morin/Wulf 1995b; Sting/Wulf 1994. 

demonstrează faptul că cercetarea antropologică este indispensabilă 
pentru acestea. 

Primul capitol al acestei cărţi va avea o orientare mai degrabă 
istorico-culturală. El va trata despre tensiunea existentă între 
posibilitatea perfecţionării omului şi ipoteza opusă a imposibilităţii de a 
schimba fiinţa umană. Punctul de pornire va fi visul constitutiv al epocii 
moderne care este cel de a face din om o fiinţă perfectă prin educaţie. 
Ridică problema semnificaţiei imaginaţiei pentru societate şi pentru 
individ. Pentru a evolua, omul are nevoie de vis şi de utopie, in virtutea 
plasticităţii sale, fiecare om trebuie să reflecteze la ceea ce îşi doreşte 
să fie. In cadrul acestui proces, educaţia joacă un rol determinant. La 
începutul epocii moderne, Comenius ne-a transmis o utopie referitoare 
la posibilitatea de a realiza omul perfect: arta universală de a-i învăţa 
totul pe toţi. De-a lungul istoriei pedagogiei, se recurge necontenit la 
acest vis, deşi suntem obligaţi să afirmăm că utopiile lui Rousseau, 
Pestalozzi, Herbart şi Schleiermacher sunt oarecum diferite. Oricât de 
importante şi de necesare ar putea părea aceste utopii, câteodată ele 
s-au transformat într-un coşmar. Dificultatea de a le concretiza 
furnizează dovada că nu este posibil să schimbi total omul. Rezistenţa 
şi încăpăţânarea umană sunt elemente fundamentale în cadrul 
educaţiei. Este chiar punctul de plecare al antropologiei lui Humboldt a 
cărui teorie asupra educaţiei va constitui ce-a de-a doua parte a 
acestui capitol. Din punctul său de vedere, caracterul unic al 
individului, datorat istoricităţii şi culturalităţii sale, trebuie plasat în 
centrul educaţiei moderne. Deoarece Humboldt subliniază faptul că 
fiecare individ are propria sa personalitate căreia nu i se poate 
sustrage, el consideră libertatea şi liberul arbitru ca fiind elemente 
constitutive ale educaţiei. în centrul teoriei sale asupra educaţiei 
bazate pe antropologie se află Individul şi caracterul său singular, 
nevoile sale, opiniile sale şi capacităţile sale, şi nu statul sau 
societatea. în afara educaţiei, munca reprezintă în Occident cea de-a 
doua strategie importantă care vizează perfecţionarea omului. O 
analiză a muncii în Antichitatea greacă şi în creştinism va permite 
ilustrarea acestui fenomen. Totuşi, în zilele noastre, această strategie 
este limitată. Nu mai există suficientă muncă remunerată, ceea ce ne 

aduce in punctul de a pune sub semnul întrebării rolul fundamental al 
muncii în viaţa individului. Poate continua munca să fie raţiunea 
noastră de a fi? Nu ar fi poate mai potrivit să redefinim relaţia dintre 
muncă, formare şi viaţă? 

Corpul şi senzualitatea vor constitui tema centrală a celui de-al 
doilea capitol, iar, începând din acest punct, va fi expusă importanţa 
acţiunii mimetice pentru educaţie şi lumea socială . 1 Vom porni de la 
faptul că istoria şi cultura contribuie la formarea corpului şi a simţurilor. 
Va fi examinată în acest context problema raportului dintre interior şi 
exterior, pentru că ea face trimitere la scopul primordial al educaţiei, 
acela de a ajuta individul să transforme lumea exterioară care-i este 
impusă, să o integreze şi să o facă să coexiste cu lumea sa interioară, şi 
invers. Această punte construită ca liant între interior şi exterior 
corespunde facultăţii mimetice a omului. Prin urmare, putem defini 
mimesis drept conditio humana . 2 Prima parte a acestui capitol tratează 
importanţa proceselor mimetice în cadrul educaţiei şi în socializare. 
Aceste procese mimetice nu se referă numai la oameni, ci şi la obiecte 
(spaţiale). Analizând autobiografia lui Benjamin, vom studia modul în 
care copilul ajunge să asimileze anturajul cu ajutorul procesului mimetic, 
în plus, vom analiza importanţa proceselor mimetice în cadrul relaţiei 
dintre bărbat şi femeie şi în psihogeneză. Prin intermediul acestui 
mimesis abordăm alte lumi. Procesul mimetic conduce la o abordare 
non-violentă a ceea ce ne este străin şi a obiectelor estetice. Ea permite 
asimilarea conţinutului vizual al imaginilor şi integrarea lor în lumea 
specifică a imaginilor şi imaginaţiei. 

în cea de-a doua parte a acestui capitol, vom studia rolul pe care-l 
joacă procesele mimetice în însuşirea competenţelor sociale. Pornind de 
la o analiză a gesturilor şi a ritualurilor în interiorul societăţii, vom 
demonstra modul în care procesele mimetice ajută individul să 
dobândească o anumită practică gestuală şi rituală. Aspectul corporal şi 
senzorial al individului, ca şi caracterul performant şi scenic, constituie 


1 Cf. Gebauer/Wulf 1998. 

2 Cf. Gebauer/Wuf 1992. 

un punct important al acestei analize. 1 Gesturile şi ritualurile contribuie în 
mare măsură la crearea, conservarea şi modificarea socialului. Acelaşi 
lucru este valabil şi în ceea ce priveşte rezistenţa şi inovarea. Procesele 
mimetice dau naştere unor imagini interioare şi exterioare care joacă un 
rol capital în educaţie, socializare, înţelegerea socială şi în activitatea 
individului. Tot aşa cum, la sfârşitul anilor 1970, s-a descoperit 
importanţa pe care o are limbajul în toate domeniile educaţiei, ştiinţelor 
şi culturii, la fel începem în prezent să înţelegem importanţa imaginilor şi 
a imaginaţiei. Se vorbeşte în acest sens despre iconic turn (schimbare 
iconică). Ca urmare a dezvoltării noilor medii de comunicare, imaginea 
dobândeşte o importanţă până acum de neconceput, mai cu seamă în 
ceea ce priveşte apropierea dintre ţările Uniunii Europene, şi în procesul 
globalizării. 

Prin urmare, educaţia nu se mai poate referi la o cultură naţională. 
Dimpotrivă, ea trebuie considerată o sarcină interculturală şi va ţine cont 
de analogiile şi deosebirile dintre naţiunile şi culturile europene. Maniera 
în care sunt tratate aceste deosebiri joacă un rol particular în acest 
context şi va determina evoluţia viitoare a Europei. Este indispensabil ca 
fiecare individ să înveţe să convieţuiască cu cei care sunt diferiţi de el. 
Cu toate acestea, dacă actele de violenţă rasiste, naţionaliste sau 
xenofobe iau amploare, vom fi obligaţi să constatăm eşecul acestei 
abordări. 2 Aceste acte de violenţă sunt adeseori comise de adolescenţi, 
iar prima parte a celui de-al treilea capitol va trata această chestiune. Va 
fi vorba despre explicarea fenomenului violenţei, deşi ne vom strădui, în 
acelaşi timp, să scoatem în evidenţă insuficienţa acestor încercări de 
explicitare. intr-adevăr, adeseori arbitrarul este inerent unor acte de 
acest fel. Ţinând cont de arbitrar, vom descoperi aspectul incontrolabil şi 
inconturnabil al violenţei, iar în acest fel, tocmai complexitatea 
problemei. Violenţa este întotdeauna îndreptată împotriva celuilalt, 
deoarece tocmai caracterul diferit al celuilalt devine greu de suportat. îl 
respingem pe celălalt, fiindcă el ne obligă să punem sub semnul 
întrebării propria noastră personalitate şi să o relativizăm. Dar 


' Cf.Cf. Gebauer/Wulf 1998; Paragrana 7 (1998) 1. 

J Cf. Dieckmann/Wulf 1997; Wimmer/Wulf/Dieckman 

experienţa celuilalt poate fi considerată şi o şansă in educaţie şi formare, 
în urma confruntării cu celălalt, noi aflăm ceea cene caracterizează şi 
putem astfel răsturna propriile principii imobile. înţelegem atunci că 
celălalt face trimitere la ceea ce ne este străin din fiinţa noastră, astfel 
făcând să sporească înţelegerea pe care o avem despre noi înşine. 

în final, ne vom apleca asupra perspectivelor educaţiei şi 
formării în viitor. Cum putem face faţă provocării globalizării?' Ce 
semnificaţie are pierderea importanţei statelor-naţiune şi a culturilor 
naţionale pentru educaţie şi formare? Cum putem gestiona tensiunile 
dintre particular şi universal? La ora actuală, se creionează două 
tendinţe contradictorii deşi, în acelaşi timp, strâns legate între ele: pe de 
o parte este vorba de o creştere a individualizării, iar, pe de altă parte, 
de o creştere a mondializării. Confruntaţi cu această evoluţie, ne rămâne 
să constatăm dacă este suficient să concepem educaţia dintr-o 
perspectivă globală. Nu este oare vorba despre o generalizare a 
perspectivelor eurocentriste care va antrena o diminuare a diversităţii 
culturilor, fără ca în acest fel să asistăm la o îmbunătăţire a calităţii vieţii 
pe pământ? 2 

Visul şi ambiţia educaţiei 


Studiile întreprinse asupra somnului au relevat faptul că visele 
sunt indispensabile pentru om: în lipsa lor, creierul uman are de suferit. 
Dacă împiedicăm individul să viseze, acesta va începe să râdă fără 
motiv, va deveni mai uşor iritabil şi va sfârşi chiar prin a avea halucinaţii, 
în timpul somnului, alternează fazele în care nu visăm, cu perioadele în 
care visăm, caracterizate prin mişcări oculare rapide. Adulţii îşi petrec 
visând a cincea parte din timpul somnului. Perioadele de vis se repetă la 
90 de minute şi au o durată de aproximativ 10, până la 30 de minute, 
respectiv 60 de minute spre sfârşitul nopţii. Dacă ne trezim în aceste 
perioade ale nopţii, în majoritatea cazurilor, ne vom aminti visele pe care 
le-am avut. 1 

Capacitatea de a face distincţia între vis şi realitate nu se 
dobândeşte decât într-un anumit stadiu al dezvoltării conştiinţei. Kaspar 
Hauser, aflându-se în piaţa din Nuremberg in data de 26 mai 1828, nu 
dispunea încă de această facultate. Conform scrierilor lui Ritter von 
Feuerbach, pentru Kaspar Hauser „patul era singurul loc agreabil din 
lume, restul era rău, şi de când dormea într-un pat el avea vise pe care 
nu le socotea totuşi ca fiind vise, ci fapte reale pe care le povestea apoi 
dascălului său. Abia mai târziu a reuşit să facă diferenţa între vis şi 

în toate culturile, este un fapt demult recunoscut că graniţa pe 
care a stabilit-o raţiunea discursivă între vis şi realitate nu este dată într- 


1 Cf. Borbely 1984. 


CHRtSTOPHE 


o manieră definitivă, ci că aceasta trebuie trasată necontenit. Visul lui 
Tchouang-Tseu şi cugetările care-i urmează din cărţile taoiste sunt un 
bun exemplu în acest sens: Altă dată, visam că sunt un fluture care 
zboară in toate sensurile. Nu aveam nicio grijă şi nicio dorinţă şi nu 
inţeiesesem atunci că eram o fiinţă umană. M-am trezit brusc: stăteam 
intins pe spate şi eram eu insumi. Adevărul este că nu ştiu dacă eram 
un om care visa că este fluture, sau dacă acum sunt un fluture care 
visează că este om. între om şi fluture se află o barieră: trecerea de la 
un stadiu la altul se numeşte transformare. 

Graniţa dintre vis şi realitate nu este complet clară; parţial, ea este 
produsul puterii sociale şi al discursurilor admise. Asemenea cuvintelor 
şi gesturilor, visul este o cale de expresie indispensabilă pentru om. 
Novalis scrie următoarele pe această temă: „Visul mi se pare a fi o cale 
de salvare împotriva regularităţii şi a banalităţii existenţei, o liberă 
desprindere de fantezia încătuşată, în care ea se complace să arunce în 
neorânduială toate imaginile vieţii şi să întrerupă continua gravitate a 
adultului, prin voioşia nebunească a unui joc de copil. Este cert că, fără 
vise, noi îmbătrânim mai repede, iar de aceea putem considera, reveria 
ca revelaţie imediată venită de sus, cel puţin ca viatic divin şi ca un 
plăcut tovarăş ce ne acompaniază în pelerinajul nostru către Sfântul 
Mormânt".' 

Conform abordării psihanalitice, visele noastre sunt cele care ne 
învaţă cine suntem. Pentru psihanalişti, visele reprezintă calea de acces 
către inconştient, către structurile profunde ale omului pe care nicio 
ştiinţă nu reuşeşte să le explice. Totuşi, accesul la aceste cunoştinţe nu 
este imediat: potrivit lui Freud, conţinutul manifest al visului trimite la 
conţinutul său latent, cu alte cuvinte, la gândurile care reprezintă 
sâmburele mesajului. Conţinutul şi gândurile visului „ne apar ca două 
expozeuri ale aceloraşi fapte, exprimate în două limbi diferite". Prin 
urmare, ideea de vis este ascunsă conştiinţei şi trebuie descifrată în 
cadrul „activităţii visului": Conţinutul ne este oferit sub forma hieroglifelor, 
ale căror semne trebuie traduse succesiv în limbajul gândurilor visului. 


1 Novalis: Heinrich von Ofterdingen. &s: Dichtungen. Tomul I. Heidelberg 1953. p. 

Fireşte că ne vom înşela încercând să interpretăm aceste semne ca 
imagini, şi nu conform semnificaţiei lor convenţionale.” 1 

Visul acordă o nouă structură experienţei cotidiene a conştiinţei, 
elevează dorinţele şi le conferă mai multă culoare, pigmentează viaţa. 
Acest lucru este valabil şi în cazul reveriei cu ochii deschişi. Nimeni nu 
poate trăi fără a visa. Ca urmare a visului în stare trează 2 , omul îşi 
proiectează viaţa aşa cum îşi doreşte să arate în viitor; el îşi anticipează 
temerile şi speranţele, el concepe alternative şi transgresează ceea ce 
este deja stabilit. El găseşte aici „ceea ce nu este încă conştient" şi 
„ceea ce nu există încă". Visele în stare trează reprezintă speranţa într-o 
viaţă mai bună care nu-şi are locul în spaţiile utopice ale trecutului, ci în 
viitor. Un atare viitor visat face posibilă înţelegerea prezentului, cu alte 
cuvinte, ne permite să devansăm cursul natural al lucrurilor, în vederea 
definirii unui viitor mai bun. 

Visele nocturne şi visele în stare trează dau frâu liber imaginaţiei; 
fără a ţine cont de diferenţele existente între cele două forme de vis, 
imaginaţia îşi doreşte întotdeauna ca dorinţele să se împlinească şi să 
fie elaborate alternative de acţiune şi condiţii de viaţă mai bune. Visând, 
fiinţa omenească anticipează noi forme de viaţă şi de acţiune. Lumea 
feerică reprezintă oglinda acestor fantasme, care cuprinde şi caricaturile. 
Aici regăsim nenumărate forme ale metamorfozei; prin travestire, prin 
asumarea unei măşti sau prin magie. Croitoraşul cel curajos îl păcăleşte 
astfel pe uriaşul puternic, iar isteţul obţine un regat; sau îţi poţi părăsi 
ţara pentru a-ţi găsi fericirea în altă parte, etc. Atâtea lucruri care ne sunt 
interzise în viaţa de zi cu zi devin posibile în lumea fantastică a basmelor 
cu zâne. Acelaşi lucru este valabil şi-n cazul teatrului sau al 
cinematografiei, care ne pun la dispoziţie nenumărate alternative 
fabuloase la viaţa noastră obişnuită, îmbogăţind-o astfel. Majoritatea 
utopiilor nu sunt altceva decât visul la o societate şi o viaţă mai bune. 
Să ne amintim de grădina de raiului, de faetonii din Odiseea, de 
Republica lui Platan, de „utopia libertăţii sociale" a lui Thomas More, de 

Cetatea Soarelui a lui Campanella, sau de schiţele lui Fourier. în acest 
context se înscrie şi visul despre educaţie. întorcându-ne în timp la 
începuturile societăţilor istorice, acest vis de a putea educa şi şlefui omul 
în integralitatea sa este formulat cu mai multă claritate odată cu 
începutul epocii moderne. 

Visul şi aşteptările educaţiei răspund unei realităţi antropologice 
pe care Heidegger o definea astfel în 1929: „Nicio altă epocă ca a 
noastră nu a cunoscut atât de multe lucruri diferite despre om. însă 
nicio altă epocă nu a ştiut atât de puţine lucruri despre ceea ce este 
omul’.' Referindu-se la Nietzsche, Gehlen vorbeşte despre „omul 
indefinisabil din punct de vedere teoretic", iar Plessner, despre „omul 
insondabil prin intermediul gândirii". Imposibilitatea teoretică de a-l 
înţelege pe om rezultă din relativa deschidere a omului către lume, 
care trebuie raportată la „naşterea prematură a omului" (Portmann), şi 
din soarta instinctelor reduse la starea reziduală, faptdeja semnalat de 
Scheler în anul 1929 şi în cartea sa intitulată Situaţia omului in lume. 1 2 
Rolul necesar al educaţiei este justificat prin „libertatea de mediu" pe 
care o dă reducerea instinctelor şi absenţa „unui mediu adecvat 
speciei". Identificarea acestei realităţi antropologice nu ne oferă totuşi 
nicio informaţie asupra condiţiilor sociale şi a condiţiilor de viaţă care 
se impun. Prin urmare, visul educaţiei este imprecis. A încerca să 
tragem concluzii categorice despre datele antropologice de ordin 
general din interiorul antropologiei pedagogice pare un lucru prea puţin 
convingător. îi putem opune maxima lui Plessner, conform căreia omul 
are o poziţie excentrică: „Omul ca fiinţă aruncată în lume nu se 
cunoaşte pe sine - homo absconditus". 3 în fond, avem aici de-a face 
cu cea de-a doua poruncă care se referea odinioară la Dumnezeu şi 
care i se aplică acum omului: „Să nu-ţi faci chip cioplit, nici altă 
asemănare cu cei care sunt sus în ceruri, sau aici, jos pe pământ, sau 
în ape, sau sub pământ, şi nici să te închini lor”. 


1 Heidegger 1953, Trad. H.K. 

! Cf. Scheler 1996. 

3 Plessner, H.: Homo absconditus, 1983, p. 37 ff. Trad. H.K. 

Educaţia a încălcat această interdicţie în nenumărate rânduri. 
Pentru a putea educa, am inventat chipuri ale omului şi am conceput 
nenumărate vise. O mare parte din aceste chipuri şi din aceste vise au 
fost date uitării, cu excepţia câtorva care s-au păstrat; altele şi-au făcut 
din nou apariţia, şi altele au continuat să rămână în umbra concepţiilor 
admise. Fiecare epocă istorică are tabuurile sale şi propriile interdicţii 
pe care visul le încalcă uneori fără ca paznicii puterii să-şi dea seama 
de acest lucru. 

Comenius 


educaţie, care îşi fac ne 
moderne. Dintr-un anumit 
profetic al educaţiei mode 
Comenius, se detaşează ni 
de ani şi se înscrie în idee 
prin aceea că visează la 
Marea didactică, care a ap 
apoi în latină, în anul 1637, 



1 este concepută de 
războiului de treizeci 


armoniei pansofice şi a marelui optimism, 
lume mai bună. La începutul operei sale 
it mai întâi în anul 1628, în limba cehă, iar 
i pot citi următoarele: 


Marea didactică sau arta universală de a-i învăţa totul pe toţi, sau 
arta şi modalitatea - într-o manieră sigură şi remarcabilă - de a 
înfiinţa şcoli în toate parohiile, oraşele şi satele din ţările creştine, 
este o manieră rapidă, agreabilă şi solidă de a forma junimea de 
două sexe în spiritul ştiinţelor, de a-i învăţa ce sunt pietatea, bunele 
moravuri şi tot ceea ce le va fi de trebuinţă pe intru viaţa prezentă şi 
viitoare. Sfatul nostru este ca, mai presus de orice, să se expună 
temelia naturii imuabile a tuturor lucrurilor, să se arate adevărul prin 
exemple comparative inspirate de artele mecanice, să se 
determine scurgerea timpului în ani, luni, zile şi ore, şi, în fine, să 
se arate calea pe care putem accede cu uşurinţă şi în mod sigur la 
toate cunoştinţele. Întâiul şi cel din urmă obiectiv ai didacticii 
noastre constă în descoperirea şi elaborarea unei metode de 
învăţare prin care dascălii să aibă mai puţin de predat, iar elevii, în 

schimb, să aibă mai mult de învăţat; o metodă în cadrul căreia 
libertatea, plăcerea şi progresul autentic să domnească, luând locul 
zgomotului, plictisului şi al chinului inutil; o metodă graţie căreia, în 
toată lumea creştină, lumina, ordinea, calmul şi pacea să ia locul 
întunericului, tulburării şi al discordiei. 1 

Deşi Comenius se înscrie în tradiţia creştină şi medievală, nu am 
putea formula mai bine programul educaţional din epoca modernă şi 
contemporană. Astfel, el readuce în discuţie existenţa unei ordini a 
lucrurilor creată şi dorită de Dumnezeu, şi existenţa dureroasă a 
individului care-l va conduce spre mântuire. Fireşte, Comenius 
recunoaşte păcatul originar, însă, în opinia sa, Cristosul, prin pătimirile 
sale, este cel care le-a adus oamenilor mântuirea. Este motivul pentru 
care Comenius crede în posibilitatea educării şi instruirii omului. 
„Pansophia este sapienta universală". Acesta este începutul articolului 
despre pansofia pe care Comenius l-a redactat pentru Lexicon reale 
pansophicum. Potrivit lui Comenius, pansofia este înţelepciunea 
universală, o cunoaştere universală, însă şi cunoaşterea tuturor lucrurilor 
care-şi au originea în lumea creată de Dumnezeu, în Biblie şi în 
conştiinţa fiecărui om, şi care conduce omul spre cunoaştere şi pietate. 
Pentru pedagogul ceh, cunoaşterea lumii şi cea a lui Dumnezeu 
formează un tot unitar, făcând reciproc trimitere una la cealaltă. De aici 
şi ideea sa de a cunoaşte lumea, de a înţelege ordinea lucrurilor în 
scopul perceperii acţiunii lui Dumnezeu. 2 

Este evident că această concepţie despre pedagogie implică o 
dimensiune enciclopedică. Orbis pidus, în mod indubitabil opera cea 
mai cunoscută a lui Comenius, despre a cărei existenţă a aflat Goethe 
încă în copilăria sa şi pe care Gailer o reedita în anul 1835, într-o nouă 
versiune intitulată Noul orbis pidus pentru junime, este un bun exemplu 


! Comenius, J.A.: Grosse Didaktik. Ubersetzt und herausgegeben von H. Flitner. 
Dusseldorf. Miinchen, cea de-a 2-a ediţie, 1960. Trad. H.K. Versiunea în limba 
franceză din 1992. 

2 Cf. Schaler 1962. 

în acest sens. Orbis pidus reprezintă „lumea vizibilă’. 1 Este vorba 
despre o carte ilustrată care cuprinde următoarele douăzeci de lecţii: 

I. Dumnezeu 
3. cerul 
5. pământul 
7. animalele 
9. materiile primare 

II. interiorul casei 
13. schimburile intelectuale 
15. formele sociale 
17. jocul 
19. religia 

Această carte ilustrată reprezintă lumea ca cerc mondial al cărui 
început şi sfârşit este Dumnezeu (Dumnezeu - Judecata de Apoi), cu 
alte cuvinte lumea este considerată a fi un cerc logic, având un început 
şi un sfârşit, în care natura şi operele omului se extind descifrând 
planurile lui Dumnezeu. Această carte ilustrată este în indubitabil 
enciclopedică, deşi lucrurile nu sunt reprezentate singular, ci într-un 
anumit context. Asocierea unui cuvânt cu un anumit lucru, sau cu o 
anumită imagine, ca şi organizarea în ordine alfabetică a informaţiilor, 
introduc o manieră de clasificare nouă, în prezent indispensabilă. Ceea 
ce este important pentru Comenius în această carte este de a prezenta 
fiecare lucru şi fiecare noţiune în funcţie de ordinea fiinţelor umane şi a 
modului lor de trai. Spre deosebire de şcolile medievale, care erau 
dominate de un cert verbalism, adică unde era necesar să dispui mai 
degrabă de o memorie bună, decât de un spirit viu, Comenius 
postulează ideea revenirii la lucruri aşa cum sunt ele într-adevăr în lume, 
şi prin aceasta revenirea la intuiţie/percepţie (Anschauung) ca forţă a 
cunoaşterii. Din acest moment, nu vom mai putea gândi pedagogia în 
absenţa principiului intuiţiei, întemeiat pe Orbis pidus. Tocmai datorită 


16. oraşul 
18. politica 

20. Judecata de Apoi* 

senzualismului englez, simţurile vor cunoaşte o nouă apreciere. Orbis 
pictus este o încercare de reprezentare a lumii într-o manieră care să 
formeze un tot unitar, având un sens pentru copii şi tineri. 1 Prin urmare, 
este important ca lumea să le fie prezentată într-o manieră particulară şi 
adaptată. Scopul unei atare prezentări este unul pedagogic, cu alte 
cuvinte, noţiunile şi ilustraţiile din Orbis pidus nu mai reprezintă lucruri, 
ci fac trimitere la ceva. Astfel, copiilor le este oferită o reprezentare a 
lumii, o imagine pur abstractă, în scopuri pedagogice şi care se 
confundă cu alte concepţii despre lume. Problema este de a şti ce extras 
le este prezentat copiilor de către generaţia părinţilor lor, şi cum a avut 
loc evoluţia, o evoluţie pe care o evocă şi Foucault în scrierea sa, 
intitulată Cuvintele şi lucrurile , 2 Este vorba despre o evoluţie de nestăvilit 
şi care constituie un element fundamental al pedagogiei moderne. 
Aceste reflecţii ne aduc în situaţia de a înţelege mai bine titlul lucrării 
Marea Didactică care descrie, pur şi simplu, visul referitor la educaţia 
epocii moderne şi contemporane: pedagogia este arta universală de a 
transmite totul tuturor prin procesul de învăţare. 

Visul de a modela omul în totalitatea sa, utopia pedagogică: 
studiind tot ceea ce cuprinde lumea ordonată de Dumnezeu, omul 
începe să semene cu Dumnezeu. Pentru a atinge acest deziderat, este 
de ajuns să ne însuşim metoda adecvată. Omul îşi poate atunci depăşi 
limitele şi poate deveni un om autentic. Activitatea pedagogică se 
desfăşoară în virtutea ordinii lui Dumnezeu. Pedagogia înseamnă să-L 
slujeşti pe Dumnezeu. Nu este vorba de a instrui un mic număr de 
aleşi, ci, în principiu, toţi oamenii trebuie să beneficieze de pe urma 
instrucţiei. Pentru că, fiind creaturi ale lui Dumnezeu, toţi oamenii au 
dreptul la educaţie. Astfel, Comenius formulează principiile răspândirii 
educaţiei fondate pe învăţăturile creştine şi care trebuie să ajungă la 
toţi tinerii, indiferent de sex. Euforia pedagogului: instruirea se face 
într-o manieră rapidă, agreabilă şi solidă. Comenius uită sau ascunde 
faptul că studiile presupun eforturi serioase. El speră ca tocmai prjn 
noua sa metodă globală să surmonteze aspectul dificil al uceniciei. !n 


1 Cf. Mollenhauer 1983. 

2 Cf. Foucault 1966. 

mod cert, Comenius se minţea pe sine şi supraestima capacităţile 
pedagogiei şi pe cele ale educatorilor, ceea ce nu putea provoca decât 
o mare decepţie. 

Pentru Comenius, este limpede că educaţia nu reprezintă o 
simplă însuşire de cunoştinţe. Educaţia vizează de asemenea 
învăţarea bunelor moravuri şi a pietăţii, adică ea are drept sarcină 
transmiterea acelor valori considerate ca fiind bune. Prin însuşirea 
cunoaşterii şi transmiterea valorilor şi a atitudinilor bune, tinerii sunt 
obligaţi să înveţe tot ceea ce este necesar pentru viaţa lor prezentă şi 
viitoare. Plasând accentul pe cunoaşterea indispensabilă viitorului, 
Comenius introduce în cadrul educaţiei două criterii valabile şi astăzi: 
într-un cadru pedagogic, copiii trebuie să-şi însuşească cunoştinţele 
necesare depăşirii, pe de o parte a vieţii lor prezente şi, pe de altă 
parte, a existenţei lor în viitor. Acest aspect al necesităţii este strâns 
legat de problema cunoaşterii valorilor bune şi a programului bun, dar 
şi a modului în care pot fi acestea stabilite. Pentru Comenius, 
chestiunea se referea la a transmite copiilor ordinea de alcătuire a 
lucrurilor. Oricât de bizară ar putea părea această diferenţiere între 
univers şi universal, el încerca să stabilească principiile care reprezintă 
temelia cunoaşterii universale, iar în acest fel, să reducă diversitatea 
cunoaşterii posibile. O sută de ani mai târziu, Pestalozzi reiterează 
ideea lui Comenius. El dezvoltă astfel teoria unei cunoaşteri 
elementariste care a devenit din acel moment parte integrantă a 
pedagogiei. Celălalt criteriu stabilit de Comenius nu este mai puţin 
lipsit de importanţă: educaţia trebuie să ţină cont de viitorul copilului. 
Dar care este raportul dintre educaţie şi viitor? Odată cu epoca 
modernă şi contemporană, pedagogia este tot mai preocupată de 
această problemă. Răspunsul era relativ facil, dacă consideram că 
viaţa omului este determinată de Dumnezeu şi chiar când, asemenea 
lui Hegel şi lui Marx, se pleca de la o viziune teologică a istoriei, care 
permitea, cel puţin, să se stabilească viitorul speciei omeneşti în 
general. La ora actuală, însă, când concepţia despre evoluţia 
umanităţii este în mod radical pusă la îndoială şi când problema 
viitorului tinerilor sau a umanităţii în ansamblul său este de natură să 

producă angoase, nu mai putem găsi un răspuns clar şi precis, în 
ciuda faptului că ştiinţele educaţiei nu au încetat să reflecteze asupra 
acestui aspect. 

Visul lui Comenius de a crea o lume mai bună prin intermediul 
educaţiei nu s-a concretizat încă. Concepţia sa utopică asupra omului 
instruit nu corespunde în niciun fel realităţii existente în şcolile şi în 
sistemul de învăţământ din secolele al XVIII-lea şi al XlX-lea, care 
depindeau în întregime de puterea politică şi socială. Astfel a fost 
denaturat splendidul vis al educaţiei ce reuşise să elaboreze o metodă 
graţie căreia dascălii urmau să muncească mai puţin, iar elevii, să înveţe 
mai mult, o metodă care demonstrează ce reprezintă adevărul, cu 
ajutorul exemplelor inspirate de ştiinţele mecanice şi a alcătuirii naturii 
lucrurilor şi în cadrul căreia este stabilit cu precizie care este ordinea în 
care elevii învaţă un lucru sau altul. împlinirea visului educaţiei creează 
astfel o instituţie supusă unui număr mare de controverse. 

Conţinutul utopic al visului lui Comenius a condus în mod 
indubitabil la subestimarea elementelor care stau în calea împlinirii sale. 
Este, prin urmare, perfect justificabil să discutăm despre o refulare a 
elementelor care se opun modelării omului. 

Cum experienţa dureroasă a războiului de treizeci de ani nu a avut 
nicio repercusiune negativă asupra antropologiei comeniene, putem 
considera visul lui Comenius ca fiind o încercare de a împlini dorinţele cu 
orice preţ. Desigur, omul este păcătos, însă această negativitate a sa 
este compensată de posibilitatea creerii omului mai bun. 

Deşi educaţia coincide poruncii lui Dumnezeu, Dumnezeu nu 
formează decât cadrul exterior al acţiunii. Comenius visează efectiv la 
omul autonom care, în virtutea educaţiei sale, poate deveni un om 
perfect. El refuză să recunoască neputinţa şi insuficienţele fiinţei umane. 

Pentru Comenius, nimeni nu are dreptul să se îndoiască de 
ordinea lumii pe care a vrut-o Dumnezeu şi de incapacitatea omului de a 
cunoaşte această lume şi de a se cunoaşte pe sine. Deşi se ştie că 
facultatea de a şti a omului este limitată, există o anumită insistenţă 
asupra faptului că omul poate fi cizelat în integralitatea sa. 

Aceste elemente refulate, însă importante pentru educaţie dintr-o 
perspectivă antropologică şi politică, vor avea aparent o influenţă tot mai 
mare şi vor prevala asupra utopiei lui Comenius în secolele următoare. 
Propunem să prezentăm în continuare cinci puncte menite să ilustreze 
această nouă tendinţă: 

Ambiţia utopică a educaţiei este aceea de a face din om o fiinţă 
mai independentă şi mai autonomă; este vorba, în primul rând, de 
porunca lui Dumnezeu. în continuare, Dumnezeu se retrage în plan 
secund. Acest proces este strâns legat de raţionalizare, modernizare şi 
civilizare, care ocupă un loc din ce în ce mai important în cadrul 
societăţii, ceea ce va da naştere unei disocieri tot mai pregnante între 
„interior" şi „exterior". Această separare permite lărgirea spaţiului 
interior şi o diferenţiere psihică. Dominând pasiunile, raţiunea 
instrumentală cere integrarea individului în societate, care se bazează 
tot mai mult pe un calcul economic. Astfel, pasiunile sunt 
exteritorializate, iar corpul se înalţă. 

Prin intermediul educaţiei, omul este disciplinat într-o manieră 
care-l face utilizabil în plan economic. El este învăţat să susţină 
diverse roluri şi să-şi însuşească comportamente noi. El trebuie să 
facă dovada unei mari capacităţi de sinteză. Educaţia contribuie la 
transformarea omului într-o fiinţă mai funcţională. Deja în mediul 
şcolar, copilul trebuie să se obişnuiască cu organizarea propriului timp 
şi spaţiu. Treptat, comportamentul disciplinat devine natural. Se evită 
astfel mişcările de rezistenţă legate de disciplină, iar disciplina câştigă 
o eficienţă tot mai mare. 

Apariţiei diviziunii muncii îi corespunde evoluţia modalităţilor de 
acţiune mai raţionale. Moderaţia, prudenţa şi raţionalitatea sunt valori tot 
mai apreciate în societate. Datorită organizării instrucţiei şcolare şi 
extinderii învăţământului obligatoriu, facultăţile de percepţie, de gândire 
şi de abstractizare sunt dezvoltate la tot mai mulţi oameni. 

Cum individul este tot mai dependent de funcţionarea sistemului 
social în ansamblul său, el este tot mai constrâns să se autocontroleze. 
Această stăpânire de sine, susţinută de anumite practici specific şcolare, 
înlocuieşte controlul asigurat din exterior şi exercitat de societate. Se 
poate constata că individul se controlează independent de ceilalţi, ceea 

ce face să dispară legătura dintre pasiuni şi diferitele comportamente. 
Reglarea vieţii pulsionale asociată cu extinderea vieţii interioare este la 
egalitate cu satisfacerea dorinţelor, aspect împlinit din ce în ce mai mult 
prin imaginaţie şi ficţiune, astfel încât experienţa trăită este 
„decorporalizată" şi „desenzualizată". 

De-a lungul procesului de civilizare, în cadrul căruia structura 
lăuntrică a omului se diferenţiază, omul este tot mai marcat de 
contradicţiile sociale. El se trezeşte confruntat cu sine însuşi. Atunci 
când omul intră în contradicţie cu sine însuşi, şi când se teme că nu va 
putea împăca propriile nevoi cu normele sociale, îşi face apariţia un 
sentiment de pudoare, semn că legătura dintre om şi sine însuşi s-a 
frânt. 

Această analiză, care scoate în evidenţă elementele refulate de 
visul educaţiei, este în certă relaţie cu critica ideologică, însă ea se 
deosebeşte de aceasta din urmă în măsura în care nu presupune că 
visul educaţiei nutrit de Comenius ar fi o ideologie în sensul unei false 
conştiinţe. 

Pedagogia pietistă şi mişcarea şcolară industrială 

în secolul al XVIII-lea, Francke reia, în Pedagogia modernă, 
teoria lui Comenius conform căreia educaţia oamenilor reprezintă o 
îndatorire creştină a fiecărui creştin. Spre deosebire de Comenius, 
însă, avem în acest caz de-a face cu o antropologie mai degrabă 
pesimistă. Omul nu poate ispăşi păcatul originar, decât prin intermediul 
credinţei (sola fide ), iar nu prin fapte bune. în consecinţă, fiecare copil 
este rău prin natura sa, cu alte cuvinte, dotat cu o voinţă rea împotriva 
căreia trebuie să lupte educaţia, pentru ca acel copil să se adune şi să- 
şi dezvolte o pietate autentică. Pietatea inimii şi creştinismul de acţiune 
sunt cele două obiective principale ale educaţiei. Rugăciunea şi 
munca, interzicerea jocului şi pedepsele aspre sunt mijloace specifice 
educaţiei, vizând întărirea sufletului împotriva tentaţiilor trupeşti. 
Educaţia vrea să facă din copii nişte asceţi, fideli obligaţiilor lor, păturii 
sociale din care fac parte şi profesiunii lor, în sensul în care înţelegea 

Luther lucrurile. Potrivit contelui Zinzerndorf, discipol al lui Francke şi 
fondator al pietismului de la Herrenhut, scopul vieţii este următorul: „Nu 
muncim doar pentru a trăi, ci trăim pentru a munci. Dacă ni se ia 
munca, suferim şi murim". 1 O zi la orfelinatul de la Herrenhut se 
derulează conform următoarei devize: ea cuprinde trei ore de 
reculegere, şase ore de muncă fizică diversă şi cinci ore de curs. Cât 
despre educaţia prin muncă, regăsim câteva puncte comune între 
teoria pietistă a educaţiei şi mişcarea şcolară industrială al cărei scop 
este zelul, „industriozitatea” (Industriosităt). într-o măsură mai mare 
decât în cazul pedagogiei pietiste, în centrul acestei teorii se regăseşte 
profitul economic obţinut în cursul uceniciei. Şcolile-model, fondate de 
seniorul Rochow von Reckhahn pe moşiile sale, unde trebuia 
dezvoltate facultăţile elevilor în funcţie de mediul rural, nu se abăteau 
de la acest principiu. 

Rousseau 

Opera lui Rousseau intitulată Emil, sau despre educaţie, tipărită în 
anul 1762, dă naştere unei noi speranţe pentru educaţie, în lipsa căreia 
nu ar fi putut fi elaborată pedagogia modernă. Rousseau este primul 
care-şi pune întrebări referitoare la ţelurile educaţiei şi, în acest sens, 
primul care nu mai consideră educaţia drept un mijloc de realizare a 
planurilor măreţe. Pentru Rousseau, educaţia încetează de a mai fi un 
instrument normativ. Dimpotrivă, ea trebuie să ţină cont de 
particularitatea copilului şi să-l determine să evolueze. Având stabilit 
acest obiectiv, educaţia îşi găseşte într-un fel justificarea. Din 
perspectiva lui Rousseau, individul instruit nu face dovada emancipării 
sale, a independenţei şi a judecăţii sale prin adoptarea ideilor şi opiniilor 
educatorilor săi, ci, mai degrabă, dovedeşte că este capabil să-şi 
făurească o opinie personală. Astfel, Rousseau pune sub semnul 
îndoielii educaţia care nu este centrată asupra copilului şi care nu ţine 
cont de dreptul acestuia la evoluţie. La Rousseau, apare în plan secund 


1 Cf. Blankertz 1982, p. 53,Tr.H.K. 

ideea că existenţa în cadrul societăţii dezvoltă anumite capacităţi şi 
calităţi în om, excluzându-le pe altele. Această luare de poziţie nu putea 
fi formulată intr-o manieră mai radicală decât în primele pagini ale operei 
Emil: „Ne naştem slabi, avem nevoie de forţă; ne naştem proşti, avem 
nevoie de raţiune. Tot ceea ce ne lipseşte la naştere şi de care avem 
nevoie la maturitate ne este dat prin educaţie (...). Cu toate că educaţia 
este o artă, este aproape imposibil ca ea să reuşească, fiindcă ceea ce 
concură în mod necesar la reuşita sa nu depinde de nimeni. Tot ceea ce 
putem face prin grija noastră este de a ne apropia mai mult sau mai 
puţin de scop, însă pentru a-l atinge avem nevoie de fericire". 1 într-un 
fel, Rousseau recunoaşte dependenţa în plan antropologic a omului de 
educaţie: prin urmare, educaţia va fi o necesitate vitală. Pe de altă parte, 
el constată deficienţele învăţământului în plan practic, prin comparaţie cu 
posibilităţile oferite de educaţia la care visează Rousseau. Pe de o parte, 
Rousseau este de un optimism luminat în măsura în care educaţia, aşa 
cum o imaginează el, ar conduce la o ameliorare a situaţiei; pe de altă 
parte, el ţine cont de acţiunea negativă a relaţiilor sociale care vin să 
contracareze această ameliorare. 

Educaţia trebuie să-i ofere omului mijloacele de a-şi satisface 
propriile nevoi naturale. Ceea ce dorim să evităm sunt nevoile „artificiale" 
pe care omul nu şi le poate satisface de unul singur; pentru că ele sunt 
tot atâtea obstacole pentru copil ca şi pentru adult. Dragostea pe care 
i-o purtăm copilului devine principiul educaţiei. Această dragoste 
presupune o schimbare de atitudine la adresa copilului. Fericirea sa din 
prezent nu mai trebuie consacrată perspectivelor existenţei din viitor. 
Prin intermediul jocului, el poate profita din plin de momentul prezent, îşi 
poate exercita capacităţile fizice şi intelectuale şi poate face experienţe 
determinante pentru viitorul său. La Rousseau, jocul este plasat în 
centrul educaţiei. Copiii trebuie să fie preocupaţi cu pasiune atât de joc, 
cât şi de studiu. 

Copilul este educat într-o manieră indirectă de mediul în care 
evoluează, configurat în scop pedagogic. Tocmai în acest sens, el 

trebuie să înveţe totodată şi să muncească: Fie ca munca să-i fie 
apreciată prin însăşi munca sa, şi nu pentru că el a făcut-o. Spuneţi 
despre un lucru care este bine făcut: lată un lucru bine făcut; însă nu 
adăugaţi niciodată: Cine a făcut asta? Dacă acela va răspunde cu un 
aer mândru şi mulţumit de sine: Eu sunt cel care a făcut asta, să 
adăugaţi cu răceală: Dumneata sau altcineva, ce importanţă are; 
contează că este un lucru bine făcut. 1 Descoperirea importanţei 
tinereţii ca perioadă de tranziţie între copilărie şi maturitate face şi ea 
parte din visul educaţiei nutrit de Rousseau. Rousseau pune accentul 
pe condiţiile de viaţă particulare de la sfârşitul pubertăţii, pe 
descoperirea drepturilor copilului şi pe importanţa sufletului 
adolescenţilor în evoluţia omului. în cursul acestei perioade a vieţii, 
important este, în opinia lui Rousseau, să găsim în special echilibrul 
între a vrea şi a putea, un echilibru indispensabil atingerii fericirii 
omului. 

Visul rousseauist al unei educaţii care să-şi aibă propriile ţeluri şi 
să respecte particularităţile vârstei copilului aminteşte formula lui 
Holderlin: .Regele este om atunci când visează, şi cerşetor atunci când 
cugetă”. Postulatele lui Rousseau fac, desigur, parte integrantă din 
mijloacele de reflexie ale pedagogiei moderne, chiar dacă caracterul 
particular al educaţiei şi oamenilor este pus constant sub semnul 
întrebării, prin faptul că particularitatea respectivă percepe omul ca pe 
un corp străin, construit într-o manieră artificială şi luând forme diferite. 
Deşi visul anunţă adeseori trezirea, reveria lui Rousseau presupune că 
încă nu ne-am trezit. „Trezirea” - după Benjamin - „este un proces 
progresiv care se impune de-a lungul vieţii indivizilor şi al celei a 
generaţiilor. Somnul este stadiul său primar. Experienţa prin care trece o 
generaţie în tinereţea sa are numeroase puncte comune cu experienţa 
visului. Forma sa istorică este forma visului. Fiecare epocă are o latură 
de visare, această latură copilăroasă". 2 


' Ibid., p. 235. 

2 Benjamin 1982, p. ■ 

£m//-u! lui Rousseau este o lucrare utopică care suscită tensiuni 
într-o epocă în care raţiunea revendică dreptul de a lua puterea, 
excluzându-l pe celălalt, in acest proces, independenţa faţă de natură, 
visele, divinul, ceea ce este inaccesibil limbajului şi ceea ce ţine de 
mistere sunt depreciate în detrimentul uniformizării, al universalizării, al 
abstractizării vieţii moderne într-o societate populată de subiecţi 
colonizaţi, care-şi sunt propriii lor stăpâni, care sunt identici cu ei înşişi şi 
pentru care amintirile unei alte forme de viaţă sunt tot atât de dureroase 
ca şi o rană care s-a vindecat prost. Şcoala-model a lui Basedow, 
filantropul, fondată la Dassau în anul 1773, şi filantropismul reiau în 
mare măsură ideile lui Rousseau, ca de pildă, dreptul copilului la 
independenţă şi la dezvoltarea propriilor capacităţi. Mai mult decât atât, 
s-a încercat integrarea limbilor vii, a matematicilor şi ştiinţelor naturale în 
procesul de învăţământ, cu scopul de a le oferi copiilor o instruire 
deschisă asupra lumii şi pentru a se delimita de şcolile 
aşa-zise latine (Latinenschulen), îngheţate în verbalismul Evului Mediu. 
De asemenea, se acorda o importanţă deosebită relaţiei pe care o 
întreţinea educaţia cu lumea muncii şi cu mediul social din care 
provenea copilul. Obiectivul urmărit de o atare educaţie era formarea 
unor tineri echilibraţi şi capabili să ducă o existenţă orientată spre bine. 

Humboldt 

Perioada clasicismului determină apariţia în Germania a unui alt 
mare vis legat de educaţie. Această perioadă este marcată de 
neoumanism, curent care aduce în prim plan un element estetic şi 
filologic. Reflecţii asupra imitării operelor greceşti in pictură şi sculptură 
de Winckelmann pot fi considerate ca fixând începutul unei orientări 
estetice inspirate de imaginea idealizată a Greciei antice, şi care avea 
să constituie, un secol mai târziu, obiectul polemicii nietzscheene. 
Elementul filologic s-a format cu precădere ca urmare a apariţiei unor 
studii susţinute asupra Antichităţii, care confereau un statut complet 
nou limbii greceşti. Dacă neoumanismul nu a reuşit să dezvolte o 
pedagogie în sensul propriu al termenului, el a reuşit totuşi să 

elaboreze o teorie a învăţământului. Literatura clasică avea o valoare 
educativă pentru Humboldt, in măsura în care ii permitea individului să 
se regăsească pe sine. 

El respinge ideea utilităţii drept criteriu al educaţiei, care constituia, 
de altfel, sarcina principală la Comenius, la pietişti şi la filantropişti. 
Dimpotrivă, el aspiră spre o educaţie care va transcende aspectul utilitar. 
Raţiunea are condiţii de dezvoltare ca urmare a studierii limbilor străine 
şi a Antichităţii. Cultura astfel însuşită va avea drept efect evoluţia 
omului la toate nivelurile. însă, cum acest obiectiv este greu de atins, 
omul trebuie să muncească spre împlinirea lui pe durata întregii sale 
vieţi. Instruindu-se, omul asimilează obiectele cu care munceşte şi le 
transformă într-o parte a fiinţei sale. A se cultiva este, prin urmare, o 
confruntare între individ şi lume, scopul fiind acela al modelării individului 
în integralitatea sa. Dacă forţa „cultivantă" a individului este considerată 
a fi o forţă formală, Antichitatea clasică reprezintă latura materială a 
procesului de instruire care dă naştere acestei „forţe cultivante”. Punctul 
de pornire al instrucţiei, care pentru Rousseau era natura, este, pentru 
Humboldt, Antichitatea clasică ca sursă a culturii occidentale. Prin 
studierea culturii greceşti, omul învaţă, de o manieră foarte elementară, 
ceea ce constituie unul dintre aspectele proprii omului: de aceea, după 
el, studiul culturii greceşti se pretează perfect la instrucţia generală. 

Această ambiţie a educaţiei a constituit un aspect extrem de 
controversat în anii '60 şi 70 ai acestui secol, deoarece era 
considerată o repliere a individului în sine, explicabilă prin reformele 
sistemului educaţional din Prusia care avuseseră drept rezultat 
retragerea din viaţa politică a burgheziei intelectuale, aspect considerat 
periculos pentru viaţa politică. Această remarcă este parţial justificată, 
deşi ea neglijează aspectul critic al acestui tip de educaţie ce ar 
favoriza o distanţare a individului în raport cu exigenţele societăţii. 
Dacă individul nu era considerat în societate decât sub un aspect 
utilitar şi funcţional, statutul său de subiect respins este revalorizat în 
interiorul procesului educativ.' Mai mult decât atât, cultura generală 
este un reper indispensabil democraţiilor europene, de asemenea ea 


1 Cf. Heydorn 1972; Bloch 1971. 

jucând un rol determinant în R.D.G., unde scopul învăţământului era 
formarea omului socialist cultivat. 

Comenius visa la o cultură universală a omului, Rousseau 
revendica autonomia copilului şi înflorirea sa într-un mediu plin de iubire, 
iar Humboldt visa la omul format prin studiul culturii greceşti, dar 
nelimitându-se la criterii de utilitate. După analiza acestor tipuri de vis, 
suntem îndreptăţiţi să ne întrebăm dacă concretizarea completă a 
acestor vise nu ar fi condus la efecte de coşmar. Dacă ar fi posibilă 
punerea în practică a visului lui Comenius, acest lucru ar conduce la 
apariţia unei lumi total puse sub semnul pedagogizării, în care 
universalizarea cunoaşterii ar crea o uniformizare şi o nivelare globală: 
ceea ce este străin ar f asimilat şi sacrificat în favoarea a ceea ce este 
deja cunoscut. Am avea atunci de-a face cu „o societate a educaţiei", în 
care oamenii ar fi permanent pe punctul de a-şi ameliora cunoştinţele, cu 
scopul de a-şi afla mântuirea în forma secularizată - pe scurt, o 
societate pusă sub semnul pedagogizării şi al funcţionalizării. Totuşi, 
câteva aspecte ale acestui vis par să se fi împlinit: în majoritatea ţărilor, 
şcoala este obligatorie, fiind vorba de un angajament în favoarea 
educaţiei permanente, concept proliferat în special de UNESCO. 
Industria culturală şi domeniul cercetării contribuie în mare măsură la 
acest lucru. Totuşi, acest vis se izbeşte adeseori de numeroase 
obstacole. Deşi se lasă impresia că toată lumea este încredinţată că 
realizarea acestui vis nu este decât o chestiune de resurse, punerea sa 
în practică nu pare a fi o reuşită. Acelaşi lucru este valabil şi-n cazul lui 
Rousseau care revendică pentru copil dreptul la o educaţie 
independentă şi la evoluţie liberă. Această teorie îşi are, fără-ndoială, 
locul său alături de obiectivele şi valorile pedagogiei contemporane, însă 
ea nu este întotdeauna privită cu respect de generaţiile anterioare, ca şi 
când acestea ar fi fost conştiente de faptul că realizarea perfectă a 
teoriei le-ar fi condus spre haos. Dovezi ale acestui tip de eroare s-ar 
putea regăsi în domeniul educaţiei antiautoritare şi în cel al anti- 
pedagogiei. O educaţie optimă de tipul celei pe care o concepe 
Rousseau în Emil reflectă faptul că pedagogia are ambiţia de a domina 
toate domeniile vieţii elevului. Ea are un soi de voinţă de atotputernicie. 
Cât despre visul omului cultivat al lui Humboldt, ar trebui şi acesta 

relativizat, dacă ne propunem să-l aplicăm în practică, intr-adevăr, şi in 
cazul lui este vorba de o reprezentare idealizată a educaţiei care, dacă 
ar fi efectiv realizată, ar presupune cu necesitate completarea cu alte 
reprezentări şi imagini pentru a nu o lăsa să se transforme într-o idee 
fixă. Dacă educaţia ar reuşi să transpună în practică aceste vise, ea ar 
risca atunci să le transforme intr-un coşmar. Totuşi, frumuseţea lor 
utopică exercită o fascinaţie atât de mare tocmai pentru că educaţia nu 
reuşeşte să transforme aceste vise în realitate. Decalajul dintre vis şi 
împlinirea sa este, până la urmă, ceea ce salvează visul, dar şi realitatea 
transfigurată de conţinutul visului. Coincidenţa celor două aspecte ar 
marca sfârşitul educaţiei. 

Coşmaruri 

Secolele al XVIII-lea şi al XlX-lea nu au dat naştere numai 
viselor, ci şi coşmarurilor. Culegerea de texte intitulată Pedagogia 
neagră, compilată de Katharina Rutschy, este o mărturie interesantă în 
acest sens. Aceste coşmaruri reprezintă reversul medaliei, fiind mereu 
prezente în domeniul educaţiei. Aici se manifestă emoţiile refulate ale 
educatorului, reprimate de cenzura pedagogică şi avându-şi vag originea 
la nivelul conştientului. Educatorul face treptat dovada unei exigenţe de 
disciplină, de raţionalizare şi de supunere. Astfel, pedagogia devine un 
mijloc de producţie: ea „fabrică" copilul, mai cu seamă cu ajutorul unei 
şcoli care se transformă tot mai mult într-o instituţie absolută. în cursul 
acestui proces, educatorul trebuie să impună numeroase sacrificii, 
pentru a împlini procesul de civilizare care vizează domesticirea 
sentimentelor copilului. Pe această cale, în mod inevitabil, el devine 
conştient de sacrificiile pe care el însuşi a fost nevoit să le facă în cursul 
educării sale. Teoriile psihanalitice pleacă de la postulatul că educatorul 
trebuie să disciplineze copilul pentru a-şi rezolva raportul conflictual şi 
inconştient cu problema disciplinei. Vom cita două exemple preluate din 
opera lui Campe, menite să arunce lumină asupra laturii întunecate a 
educaţiei, asupra viziunilor, viselor şi fantasmelor ei: • 

„1. Se va acorda o grijă deosebită educaţiei fizice, în special 
rezistenţa copilului... 

2. Copiii vor fi feriţi de trândăvie şi de singurătate .... 

3. Nu li se va da prea mult de lucru, şi, mai ales, copiii nu trebuie 
obosiţi... 

4. Ei vorfi feriţi de orice subiect care i-ar putea captiva ... 

5. Trebuie să veghem ca ei să nu se culce prea devreme şi să nu se 
scoale prea târziu, pentru a evita astfel ca ei să stea prea mult 
lungiţi... 

6. Se va renunţa la saltelele de puf care sunt inutile şi proaste ... 

7. Băieţii trebuie împiedicaţi, de la o vârstă fragedă, să-şi vâre 
mâinile în pantaloni.... 

8. Nu se va tolera ca fetele să stea picior peste picior când se 

9. Niciodată nu vor dormi împreună doi copii în acelaşi pat, indiferent 
de sexul lor... 

10. Trebuie să li se interzică toate lucrurile care le-ar permite să-şi 
atingă sexul... 

11. Niciodată nu vor fi lăsaţi singuri doi copii, indiferent de sexul lor... 

12. Li se vor inculca de la o vârstă fragedă principiile pudorii... 

13. Nu se vor lăsa în preajma lor obiecte care ar putea avea un efect 
negativ asupra imaginaţiei ...” 1 

în lupta împotriva masturbării, Campe se mai referă şi la 
infibulaţia pe care o descrie minuţios şi pe care o consideră drept 
apogeul luptei pe care o duce educaţia împotriva pulsiunilor. Spre a-şi 
face înţeleasă teoria, el dă exemplul unui elev care, în accepţiunea sa, 
a dus o luptă lăudabilă împotriva viciului auto-vlăguirii: „El luă un cui, 
îşi puse prepuţul pe masă, aşeză cuiul deasupra şi-l înfipse cu o 
lovitură de ciocan. Ce curaj admirabil la acest copil! Când scoase cuiul, 
îşi pierdu cunoştinţa. După ce-şi reveni în simţiri, el trecu prin 
perforaţiile încă sângerânde un fir înmuiat în alcool de camfor, folosit la 
perforarea urechilor. Cu ajutorul unui balsam pe care i-l prescrisese un 

me dic, cele două răni se cicatrizară încet-încet. Mai rămaseră 
două găuri pe unde trecuse firul. El fixă pe acesta şi un fir de alamă pe 
ca re-l îndoi uşor la mijloc, să nu apese pe glandă. Apoi, îndoi cele 
două capete ale firului cu un cleşte pentru a-i ţine bine prepuţui." 1 
Pedepsele aplicate copiilor şi tinerilor, relatate de nenumărate ori, fac 
- şi ele - parte din coşmarurile educaţiei. In acelaşi timp, se poate 
constata că pedepsele corporale înlocuiesc treptat pedepsele care 
acţionează asupra psihologiei copilului. 2 

Schleiermacher 

Spre deosebire de concepţiile pedagogice elaborate de 
Comenius, Rousseau şi Humboldt, care-i opun realităţii educaţiei visul 
unei educaţii mai bune, al unui om şi al unei lumi superioare, 
Schleiermacher a ales o altă cale, pe care ne propunem să o descriem 
în rezumat aici, deoarece a exercitat o puternică influenţă asupra 
conceperii pedagogiei lui Dilthey, pe care se întemeiază pedagogia 
umanistă şi gândirea pedagogică actuală. Punctul de pornire al educaţiei 
nu este, potrivit lui Schleiermacher, teoria pedagogică, ci realitatea 
socială în cadrul căreia se dezvoltă educaţia şi care precede teoria 
educaţiei. Realitatea socială este produsul unui proces istorico-social, în 
mare măsură marcat de raporturile de putere din societate. Teoria 
educaţiei şi toate utopiile ei vor avea ca punct de pornire realitatea 
socială în care trebuie să se desfăşoare educaţia. Se consideră că 
realitatea socială deţine o demnitate proprie, în raport cu teoria şi visul 
care nu cuprind decât o parte din infinita sa diversitate. Schleiermacher 
exprimă această idee în felul următor: „Acordăm o mare importanţă 
influenţelor exterioare. Chiar dacă teoria s-a dezvoltat abia mai târziu, 
activitatea educativă are un caracter artistic. Acest lucru este valabil 
pentru orice domeniu înrudit cu arta: practica precede întotdeauna teoria 
atât de bine, încât nici măcar nu putem afirma că practica îşi datorează 

caracteristicile particulare teoriei. Practica îşi are propria sa demnitate, 
independent de teorie; practica devine doar mai conştientă datorită 
teoriei". 1 în timp ce Comenius, Rousseau şi Humboldt îşi concepeau 
visele despre o nouă educaţie într-o manieră care nu corespundea 
întrutotul realităţii, Schleiermacher pune pe primul plan demnitatea 
realităţii sociale, în care educaţia evoluează, independentă de teorie. 
Schleiermacher exprimă, aici, ideea care va fi ulterior preluată de 
Heidegger şi de Plessner: nicio teorie nu poate conţine complexitatea 
omului; ea poate doar înţelege câteva aspecte pe care să le descrie în 
continuare. Pentru Schleiermacher, realitatea educaţiei ar trebui 
interpretată cu ajutorul unor procedee hermeneutice, aşa cum s-ar 
proceda în cazul unui text. Va trebui să recunoaştem ipotezele teoretice 
care guvernează această realitate, iar, dacă va fi nevoie, să le 
modificăm. Weniger care, de la cel de-al doilea război mondial încoace, 
a căpătat o deosebită importanţă pentru evoluţia pedagogiei, a preluat 
această idee. El identifică o teorie de gradul întâi şi una de gradul al 
doilea. El înţelege prin teorie de gradul întâi teoria inerentă practicii 
educative. Dimpotrivă, cea de gradul al doilea cuprinde toată 
cunoaşterea în strânsă legătură cu practica celui care o aplică - în 
majoritatea cazurilor este vorba despre o cunoaştere latentă. Weniger 
ajunge în final să distingă şi o a treia teorie al cărei obiect îl constituie 
raportul dintre teorie şi praxisul din interiorul practicii. 2 

Schleiermacher a elaborat el însuşi o serie de criterii care permit 
aprecierea realităţii pedagogice de o manieră teoretică. Cele mai 
cunoscute criterii sunt deosebirile pe care le face între: 

- educaţia directă (pozitivă) şi educaţia indirectă (negativă), 

- receptivitatea şi spontaneitatea, 

- susţinerea şi rezistenţa, 

- formarea conştiinţei şi a capacităţilor practice, 

- instrucţia formală şi materială. 3 


1 Schleiermacher 1983. p. 10/11. 

! Weniger 1957, p. 7-22. 

3 Blankertz 1982, p. II.Tr.H.K. 

Aceste aspecte caracterizează actul pedagogic care, in viziunea 
| u i Schleiermacher, este un act de „intenţionalitate întreruptă”. Prin 
urmare, a acţiona într-o manieră pedagogică nu presupune neapărat să 
deducem pe cale raţională un comportament pentru anumite obiective 
pe care ni le-am propus, nici să adoptăm un comportament tehnic. Vom 
acţiona mai degrabă la nivel intuitiv. 

în chip de concluzie 

Am constatat cum se amalgamează în visul educaţiei şi latura 
utopică şi coşmarul. Cu toate acestea, coşmarurile prezintă tendinţa de 
a fi refulate, astfel încât speranţa împlinirii utopiilor persistă. în mod 
indubitabil, tocmai aceste procese de refulare sunt cele care au permis 
unei mari tranşe a societăţii anilor 1960 şi 1970 să viseze la 
emanciparea şi la democratizarea societăţii prin reformarea domeniului 
educaţiei. Aplicând noi forme de organizare, noi obiective, conţinuturi şi 
mijloace noi, şi schimbând comportamentul profesorilor şi al elevilor, al 
educatorilor şi al copiilor, educaţia^ trebuia să dea naştere în mod 
necesar unei societăţi mai bune. însă, pentru a-l cita din nou pe 
Benjamin: „Trezirea care va să fie este asemenea calului troian al 
visului". Ulise a reuşit să-i introducă în cetatea Troiei pe războinicii greci 
ascunşi în interiorul unui cal din lemn, chiar în acest fel reuşind s-o 
distrugă. Trezirea care va să fie a avut acelaşi efect ca şi şiretlicul lui 
Ulise. Astfel, visul atotputerniciei educaţiei s-a destrămat ca un fum. 
Resemnare şi dezorientare - este poate tocmai experienţa prin care au 
trecut grecii rătăcind pe mare. Cei care activau în domeniul educaţiei, 
aceia pentru care viaţa nu a mai avut sens după ce şi-au pierdut visele, 
au început să caute perspective noi. Unii dintre ei au căzut în aceleaşi 
greşeli comise în trecut, iar alţii au căutat o anumită stabilitate în 
simularea visului definitiv pierdut. 

Ţinând cont de imposibilitatea antropologiei de a defini omul şi 
nevoia omului de a se crea şi de a se concepe pe sine, visul educaţiei 
este la fel de important ca şi educaţia în sine. Rămâne de văzut care vor 
fi visele pe care le vom nutri despre educaţie şi ce forme de educaţie vor 






fi realizate într-o societate şi o perioadă istorică precisă. Visul are loc în 
exteriorul realităţii vitale şi educative date; o completează, o corectează 
şi îi satisface nevoile nesatisfăcute. Visul o penetrează, o schiţează şi o 
transcende. El concepe modificările şi alternativele care nu corespund 
cu adevărat realităţii. Nu se poate şterge ecartul dintre vis şi realitatea în 
care evoluează educaţia, fiindcă el corespunde diferenţei dintre imaginar 
şi real, între care este atât de greu să stabilim delimitări. Imaginarul are 
mai degrabă tendinţa de a deveni real, şi invers. Hiatusul dintre 
imaginaţie şi realitate nu dispare totuşi. Sunt astfel limitate posibilităţile 
educaţiei de a transfigura realitatea oamenilor. Fiindcă omul nu poate fi 
remodelat în întregime, stare de fapt pe care ne străduim să o 
compensăm prin visele şi coşmarurile educaţiei. 



PERFECTIBILITATEA INDIVIDULUI 
Antropologia şi teoria educaţiei 
la Humboldt 


Problematică 

în prezentul studiu, ne propunem să găsim răspuns la trei 
întrebări: mai întâi, vom stabili importanţa abordării humboldiene 
referitoare la o „antropologie comparată”, în contextul antropologiei 
istorico-pedagogice. în continuare, vom încerca să explicităm 
concepţiile sale referitoare la raportul dintre educaţie şi mimesis. în 
fine, vom expune relaţiile reciproce dintre limbă, antropologie şi teoria 
educaţiei în gândirea humboldiană. în acest context, raporturile dintre 
individ şi societate, dintre nou şi vechi, dintre realitate şi imaginaţie, 
exterior şi interior, particular şi general, istoric şi universal, dar şi dintre 
limbaje şi limbi vor deţine un rol important. Pentru problematica 
noastră, sau poate chiar mai bine spus, problematicile noastre, merită 
să fie luate în considerare primele texte ale lui Humboldt. Astfel, Planul 
unei antropologii comparate, compus în anul 1797, joacă un rol decisiv 
în antropologia humboldiană. Acelaşi lucru este valabil şi-n cazul cărţii 
sale intitulate Despre spiritul umanităţii, publicată în acelaşi an, text 
care ilustrează perfect teoria sa pedagogică. Un articol publicat în anul 
1794-95, intitulat Teoria educaţiei omului, completează de altfel acest 
studiu. Textul său, Despre gândire şi cuvânt, al cărui conţinut a fost 
aprofundat de nenumărate ori prin studiile sale de lingvistică 
comparată, datează, şi acesta, din acelaşi an 1794-95. în fine, Eseu 
despre limitele acţiunii statului va fi şi acesta tot atât de interesant 
pentru cercetarea noastră. într-adevăr, în aceste prime texte - şi a 
trebuit să aşteptăm începutul secolului al XX-lea pentru a le vedea 

publicate de Leitzmann - se regăseşte crochiu! ideilor esenţiale pe 
care autorul le va relua ulterior. 

Receptarea operei lui Humboldt 

în afara acestor texte compuse de tânărul Humboldt, ar fi util să 
ne referim la o serie de comentarii şi de analize ale operei sale, care 
au exercitat o puternică influenţă asupra modului în care l-am receptat 
pe Humboldt, fie suscitând din partea noastră o atitudine critică, fie 
oferindu-ne un punct de vedere diferit. Vom cita, printre altele, cărţile 
scrise de Eduard Spranger, Wilhelm von Humboldt şi ideea umanităţii 
(1909), de Theodor Lift, Idealul educaţiei in perioada clasicismului din 
Germania şi lumea modernă a muncii (1959), Clemens Menze, Teoria 
şi imaginea humboldiene asupra omului (1965), Hans-Joachim 
Heydorn, Despre contradicţia dintre educaţie şi putere (1970), Dietrich 
Benner, Teoria -educaţiei iui Wilhelm von Humboldt (1990), Jiirgen 
Trabant, Apeiiot sau simţul limbajului (1986) şi Tradiţii humboldiene 
(1990). 

Fiecare dintre cărţi oferă o nouă interpretare a operei 
humboldiene, ceea ce demonstrează perfect complexitatea gândirii 
sale şi măsura în care aceasta rezistă interpretărilor lineare şi univoce, 
în cele din urmă, tocmai această lipsă de univocitate este cea care va 
constitui atracţia şi actualitatea gândirii humboldiene. 

O antropologie istorică „avant la lettre" 

A fost nevoie de mult timp până când s-a ajuns să se constate în 
ce măsură a contribuit gândirea iui Humboldt, prin ideile sale originale, 
la domeniul antropologiei. în măsura în care antropologia filosofică şi 
pedagogică se interesa mult prea mult de universal, neglijând, în 
acelaşi timp, particularul, ea nu putea stăvili bogăţia reflecţiilor unui 
Humboldt sau ale unui Herder, care au acordat o importanţă deosebită 

particularului şi relaţiei sale cu generalul. Sub influenţa antropologiei 
filosofice a lui Scheller, Plessner şi de Gehlen, antropologia trata 
despre „Poziţia omului în cosmos", despre „Condiţia umană" şi despre 
„Om". în anii '60, şi 70, antropologia pedagogică nu se interesa decât 
de copil, nevăzând în acesta decât un „homo educandus”. 1 Ea plasa 
generalităţile în prim plan, bizuindu-şi concluziile pe ideea posibilităţii 
de educare a copilului şi pe vocaţia sa, făcând abstracţie de condiţiile 
istorico-culturale existente la vremea respectivă. Diferenţele culturale 
şi istorice existente de la un copil la altul, aşa cum erau deja studiate şi 
analizate în cadrul aşa-numitei „cultural anthropology” (antropologie 
culturală, n.t.) anglo-saxone, păreau mai puţin interesante. De abia la 
începutul anilor '90 s-a adoptat o schimbare de tactică, după 
„descoperirea" dublei istoricităţi şi a domeniului antropologiei istorice, 
în anii 1990, s-a încercat, în mai multe reprize, să se utilizeze această 
nouă descoperire, în vederea impulsionării dezvoltării antropologiei 
istorico-pedagogice. 2 în acest fel, s-a reuşit, în fine, înţelegerea 
importanţei antropologiei comparate, constând din concilierea 
perspectivei generalizate cu perspectiva particulară. 


Antropologia comparată 

Prin urmare, care este concepţia humboldiană referitoare la 
„antropologia comparată"? „Particularitatea sa rezidă în faptul că ea 
tratează despre materia empirică într-o manieră speculativă, despre un 
fapt istoric într-o manieră filosofică, şi despre natura umană în sensul 
evoluţiei sale posibile". 3 Antropologia nu mai este deci numai empirică 
sau filosofică, dimpotrivă, este vorba de a concilia filosofia şi empiria, cu 
alte cuvinte, de a plasa un fapt istoric într-o perspectivă filosofică, cu 
scopul de a desprinde de aici o posibilă evoluţie a naturii umane. 
Stabilind acest raport între filosofie şi empirie, între transcendental şi 
istoric, Humboldt se lansează într-un studiu istorico-antropologic, 


' Cf.Wulf/Zirfas 1994. 

2 Ibid. 

1 Humbold 1980, tomul I, p.352. Tr. H.K. 

lăsându-se călăuzit de filosofie. în măsura în care acest studiu îşi 
propune să scoată în evidenţă posibilităţile evoluţiei, obiectivele 
antropologiei se întâlnesc cu cele ale educaţiei, ele nevizând stabilirea 
unei norme, ci urmărind explorarea diferenţelor dintre culturi, perioade 
istorice şi indivizi. 

Antropologia încearcă să pună în evidenţă particularităţile 
caracterului moral al omului, comparând tipuri diferite de oameni.' 
Cunoaşterea „caracterului moral" pare a fi principalul ţel al antropologiei. 
In epoca lui Humboldt, adjectivul „moral" se referea la aspecte „culturale" 
ale caracterului uman. Sarcina antropologiei ar fi aşadar aceea de a 
explora diferenţele culturale dintre oameni şi societăţi. Deşi cunoaşterea 
diferitelor „caractere” umane este extrem de importantă, este 
indispensabil să recunoaştem faptul că indivizii şi societăţile formează 
un tot unitar. Numai acest ansamblu poate face vizibil „idealul 
umanităţii". Humboldt trage astfel următoarea concluzie: „Un om luat 
individual reprezintă o simplă formă, mai degrabă decât un caracter sau 
o clasă. Idealul umanităţii reprezintă tot atâtea forme diverse pe care ni 
le putem imagina. Este motivul pentru care el nu se manifestă decât în 
totalitatea indivizilor". 2 

Prin urmare, antropologia vizează, pe de o parte, explorarea 
diferenţelor dintre societăţi, culturi şi indivizi, iar, pe de altă parte, ea se 
referă la înţelegerea „idealului umanităţii" în toată această diversitate şi 
în contextul tuturor acestor raporturi. 

Dat fiind că cercetarea antropologică se străduieşte să delimiteze 
„caracterul" diferitelor societăţi, al diverşilor indivizi şi al diverselor 
grupuri umane,_ se impune definirea cu o mai mare acurateţe a noţiunii 
de „caracter". în opinia lui Humboldt, „caracterul” este diversitatea în 
unitate: „Caracterul omului este definit prin ceea ce-i preocupă sufletul, 
de gândurile, sentimentele, predilecţiile şi hotărârile sale, dar şi de 
maniera în care toate aceste lucruri acţionează asupra sa, pe scurt, este 
vorba despre relaţia şi mişcarea forţelor sale analizate în ansamblul 


1 ibid. p. 337. 
! ibid. p. 339. 

lor'/ Tocmai această diversitate prezentă in fiecare este cea care 
determină specificitatea şi forma fiecărui caracter. Este vorba de a găsi 
unitatea profundă care se ascunde în spatele acestei diversităţi. Ea este 
punctul de plecare al oricărui act individual, in acelaşi timp, fixând 
limitele antropologiei, care adeseori emite doar generalităţi referitoare la 
individ, ea face trimitere la necesitatea unei abordări mimetice a acestei 
faţete întotdeauna insesizabile a individualului. 

Antropologia comparată tinde să reconstruiască caracterul omului, 
pornind de la „enunţurile şi de la comportamentele sale". Trebuie 
înţelese aceste trăsături individuale, „relaţia forţelor care le pun în 
mişcare” şi „forma interioară şi perfecţiunea", mai degrabă decât 
aptitudinea sa pusă în slujba unor idealuri exterioare. Analizând 
individul, este importantă separarea esenţialului de accesoriu, plasarea 
sa în context temporal şi istoric şi înţelegerea deschiderii sale spre viitor, 
in final, trebuie rezumată diversitatea fenomenelor în „unitatea cea mai 
elevată". Astfel, antropologia are drept sarcină analizarea „amplorii 
diversităţii oamenilor, fără a exclude însă idealitatea". 2 Humboldt 
completează această definiţie, subliniind faptul că el îşi propune să 
demonstreze cum este posibilă reprezentarea idealului uman de către 
mai mulţi oameni, căruia nu-i poate niciodată corespunde un singur 
individ. 3 

Prin urmare, scopul antropologiei este de a contribui la 
conştientizarea diversităţii oamenilor cu scopul a-i înţelege mai bine. 
Insă a înţelege nu este echivalent cu a simplifica sau cu a nega 
contradicţiile. Antropologia se străduieşte să emită judecăţi asupra 
omului in toată complexitatea lui. De aceea, ea este interesată în special 
de diferenţele dintre culturi, perioade istorice, grupuri şi indivizi. Ea îşi 
propune să facă din toate acestea un obiect de studiu, să-l scoată în 


! Humboldt, W. Von: Das aschzehnte Jahrhundert, tomul I, p. 453. Tr. H.K. 

2 Humboldt, W. Von: Plan einer vergleichenden Antrhropologie, tomul I, p. 354-355. 
versiunea franceză: Le XVIIIeme siecle:, plan d une anthropolgie comparee (Secolul al 
XVIII-lea, plan pentru o antropolgie comparată), Villeneuve d'Asq. Presses 

evidenţă, fără a pierde însă din vedere numitorul comun, deoarece 
punctele comune presupun întotdeauna divergenţe. 

în centrul antropologiei se plasează determinarea individualului şi 
a contradicţiilor care-l caracterizează. Este vorba de: 

- diferenţele dintre oameni în ceea ce priveşte activitatea lor, 
roadele muncii lor şi maniera în care îşi satisfac dorinţele; 

- diferenţele „exterioare", ca de pildă, conformaţia corporală, 
fizionomia, limbajul şi gesturile; 

- diferenţele dintre sexe, conformaţia lor, capacităţile lor 
intelectuale, caracterul lor estetic, sensibilitatea şi voinţa lor. 

Deşi axată pe individual, cunoaşterea antropologică vizează în 
egală măsură înţelegerea sintetică a umanului. 

Pentru a atinge acest ţel, antropologia recurge la trei metode. 
Prima metodă concepe omul ca obiect pe care ne propunem să-l 
studiem în mod empiric. Ea foloseşte metode ştiinţifice. Cea de-a doua 
metodă vizează explorarea caracterului istoric şi sociabil al omului. în 
acest caz, metodele istorico-hermeneutice joacă un rol important. în fine, 
reflecţia filosofică şi gândirea estetică constituie cea de-a treia metodă. 
Pentru ca cercetarea antropologică să fie eficientă, se recomandă 
combinarea acestor metode diferite. Humboldt avea să se intereseze 
mai târziu de limbaj ca sistem care se regăseşte în toate limbile, 
indiferent cât de diferite ar fi acestea. 

Potrivit lui Humboldt, cunoaşterea omului şi educaţia sa sunt 
într-o strânsă legătură. Este imposibilă educarea omului fără a-l 
cunoaşte, sau, altfel spus, dacă nu au fost întreprinse mai întâi 
studii antropologice. Cât despre antropologie, ea vizează educaţia 
omului şi a speciei sale. Raportul dintre antropologie şi teoria 
educaţiei este contingenţă, adică există mai multe posibilităţi de a 
determina acest raport şi de a realiza una dintre aceste posibilităţi 
după ce s-a făcut alegerea. 

Contingenţa reprezintă raportul dintre disponibilitate şi 
indisponibilitate în domeniul cunoaşterii şi al acţiunii, raport 
caracteristic cercetării antropologice. „Contingent este ceea ce putem 
realiza altfel; şi putem realiza ceva altfel dacă acel ceva nu are nici o 

raţiune necesară de a fi". 1 Pe de o parte, contingent este ceea ce este 
considerat ca fiind indisponibil, este ceea ce Aristotel denumea 
„hazard”. în Evul Mediu, „contingere" se traducea prin „a fi în funcţie de 
situaţie". Pe de altă parte, tot ceea ce am putea recunoaşte şi forma 
sunt de asemenea contingenţe. Spre deosebire de relaţiile univoce, 
noţiunea de contingenţă face trimitere la posibilităţi între care putem 
alege, aşadar la limite de cunoaştere şi de acţiune. Dacă considerăm 
relaţia dintre antropologie şi educaţie ca fiind contingenţă, ea va fi în 
mod automat deschisă şi variabilă. De aici şi necesitatea determinării 
pentru fiecare caz în parte. Pentru a stabili un raport de contingenţă 
între ele, antropologia şi teoria educaţiei rămân deschise în ceea ce 
priveşte posibilităţile lor de cunoaştere şi de acţiune, şi ceea ce trebuie 
delimitat în funcţie de situaţiile istorice specifice atunci când s-a făcut o 
anumită alegere. 

Explorând diferite culturi, grupuri şi indivizi diferiţi, vom dobândi o 
cunoaştere antropologică care ne va ajuta să înţelegem mai bine 
fiecare cultură, fiecare grup şi fiecare persoană, luate individual. A 
cunoaşte ceea ce ne este apropiat nu face decât să sporească 
cunoaşterea contingenţelor şi oferă, tocmai prin aceasta, posibilităţi de 
a se cunoaşte mai bine pe sine. Străduindu-ne să-l înţelegem pe 
celălalt, vom reuşi să ne-nţelegem mai bine pe noi înşine şi să ne 
descoperim propriile posibilităţi. Un individ nu există decât o singură 
dată, chiar dacă el se defineşte de o manieră contingenţă prin raport 
cu ceilalţi şi prin raport cu ceea ce este străin, lucru valabil pentru 
fiecare. A trece prin experienţa contingenţei dintre individual şi celălalt 
constituie un moment crucial în procesul educaţional. în opinia lui 
Humboldt, cunoaşterea antropologică nu este cunoaştere de dragul 
cunoaşterii, ci o cunoaştere care slujeşte creerii proceselor de educare 
al căror scop rămâne perfecţionarea individualului. ■ Datorită acestei 
concepţii privind o antropologie aşa-numită „comparată", Humboldt 
subliniază interesul faţă de diferenţă , iar prin aceasta, al contingenţei 
dintre indivizi. Dintr-o asemenea perspectivă, îl putem considera pe 
Humboldt drept unul dintre precursorii antropologiei istorice şi al 

antropologiei culturale. Străduindu-se să dobândească o înţelegere 
globală asupra omului, situându-se deasupra individualului şi incluzând 
diferenţele şi contingenţele, el reprezintă o sfidare pentru antropologia 
istorică şi culturală. 

Formaţia şi limitele statului 

Descoperirea individului ca iniţiator, purtător şi reper al proceselor 
de educare reprezintă una dintre condiţiile prealabile teoriei educaţiei lui 
Humboldt. Am constatat că această valorizare a individualului cu mai 
multe faţete a jucat de asemenea un rol important în antropologia lui 
Humboldt, mai cu seamă într-una dintre primele sale scrieri, intitulată 
Eseu despre limitele acţiunii statului (1972). Humboldt evocă aici ideea 
sa referitoare lâ necesitatea reducerii influenţei statului. Fundalul îl 
reprezintă experienţa statului absolutist şi a Revoluţiei franceze al cărei 
partizan declarat este Humboldt, chiar dacă o socoteşte plină de 
cruzime. în interiorul statului, se impune să definim corect obiectivele pe 
care şi le-a propus acesta să le atingă, dar şi limitele pe care şi le-a 
impus. Pentru ca fiecare cetăţean să se poată dezvolta în toată 
diversitatea sa, trebuie limitată sfera de intervenţie a statului care-şi 
doreşte să controleze cu mână fermă toate domeniile. Lucru cu atât mai 
dezirabil, cu cât statul nu este în măsură să explice diversitatea 
existentă în viaţa socială şi comunitară. Doar limitând puterea statului, 
pot fi dezvoltate libertatea şi egalitatea în interiorul statului. 
Restricţionarea puterii statului este o condiţie necesară pentru 
dezvoltarea diversităţii şi a perfectibilităţii comunitare. Limitând puterea, 
Humboldt speră ca astfel cetăţenilor să li se ofere o cultură universală, 
ceea ce-i va ajuta să-şi dezvolte individualitatea, pentru a putea participa 
la viaţa politică şi la organizarea sa. Prin urmare, obiectivul principal al 
statului nu este statul în sine, ci bunăstarea cetăţenilor săi. în societăţile 
moderne, acest bine public nu mai poate fi hotărât de sus. Mai degrabă 
ţine de indivizi să stabilească şi să realizeze acest bine. Evoluţia socială 
depinde aşadar mai ales de cultura membrilor societăţii, şi mai degrabă 
decât de marja de dezvoltare pe care le-o acordă statul. Dat fiind că în 

societăţile moderne nu mai există o separare de identitate între om şi 
cetăţean, aceste societăţi trebuie să acorde mai multe libertăţi indivizilor 
atunci când este vorba de a determina scopul şi caracterul evoluţiei 
sociale. Totuşi, a stabili legi valabile pentru toţi membrii societăţii pare un 
lucru imposibil. Statul trebuie aşadar să procedeze astfel încât toţi 
indivizii să se emancipeze şi să se simtă autonomi. 

Ca şi Fichte, Humboldt a luat cunoştinţă de faptul că individul este 
incontumabil. El precede fiecare reflecţie şi fiecare acţiune, deci este 
greu de oprit. Potrivit lui Fichte, cunoaşterea de sine este „o activitate în 
care a fost implantat un ochi". Cuvântul „incontumabil" ia lumea ca pe 
ceva exterior, ca non-eu. Spre deosebire de Fichte, Humboldt porneşte 
de la o relaţie echilibrată între sine şi lume, „având la bază atât 
receptivitatea, cât şi spontaneitatea eului. Eul care la început nu este 
bine definit, care intră apoi în interacţiune cu lumea datorită receptivităţii 
şi spontaneităţii proprii. Astfel, el se autodefineşte". 1 A determina 
individul din exterior ridică aşadar o problemă în măsura în care individul 
nu mai are posibilitatea de a se defini el însuşi. Definind individul din 
exterior, neglijăm faptul că fiecare individ are un caracter nedeterminat 
căruia numai el singur îi poate da o formă. Educaţia trebuie să respecte 
acest caracter vag şi insesizabil al individului, pentru a nu face din el 
ceva ce se va adapta şi integra perfect în anumite condiţii sociale date. 

în cea de-a doua parte a eseului său despre limitele statului, 
Humboldt defineşte scopul şi sensul vieţii omului, astfel: „Adevăratul 
scop al omului - cel pe care i-l prescriu nu înclinaţiile schimbătoare, ci 
raţiunea imuabilă şi eternă - este formarea forţelor sale în gradul cel mai 
înalt, pentru ca ele să formeze un tot unitar". Libertatea este una dintre 
condiţiile indispensabile ale acestei formări. însă capacităţile omului au 
nevoie de diversitate pentru ca el să poată evolua. Deoarece până şi 
omul cel mai liber şi mai independent nu evoluează dacă nu este lăsat 
să existe în condiţii uniforme şi monotone. 2 Ţinând cont de reflecţiile 
noastre anterioare, nu este corect să interpretăm acest pasaj ca şi când 


' Benner 1990. p. 32. Tr. H.K. 

2 Humboldt, W. Von: Ideen zu einem Versuch die Grănzen der Wirsamkeitdes Staates 

Humboldt ar fi urmărit o educaţie armonioasă în care eul sfârşeşte prin a 
coincide cu sine-însuşi şi cu lumea, h opinia noastră, „formarea forţelor 
în cel mai înalt grad" nu vrea să spună că toţi indivizii sunt obligaţi să 
aibă o cultură solidă. Acelaşi lucru este valabil pentru „cultură 
proporţionată", care nu face neapărat trimitere la proporţii obligatorii 
când este vorba de conţinutul programului. Este mai degrabă vorba de 
un raport antinomic între cele două noţiuni, după cum a demonstrat 
Benner: „După diviziunea muncii, cu cât este mai elevată cultura 
indivizilor care-şi desfăşoară activitatea într-un domeniu precis, cu atât 
mai disproporţionat este raportul cu alte domenii - indiferent care ar fi 
acestea. Dacă, dimpotrivă, cultura individuală rămâne neschimbată, 
indiferent de domeniu, domeniile în chestiune se vor distinge mai puţin 
sub raportul caracterului lor individual". 1 Pentru ca individul să poată 
integra convenabil această antinomie, el trebuie să-şi poată determina în 
mod liber propriul proces de educaţie, cu toate antinomiile care-i sunt 
inerente, şi mai trebuie ca aceste situaţii legate de educaţie să fie 
diverse şi variate. 

Formarea forţelor este considerată ca fiind sensul existenţei 
umane. Făcând distincţia dintre organic şi anorganic, aceste forţe sunt 
caracteristice pentru tot ceea ce este viu. Ele sunt date într-o manieră 
diferită de la un individ la altul. Ele au nevoie să fie educate; în acelaşi 
timp, ele sunt cele care fac posibilă formarea individului. Menze 
defineşte semnificaţia lor antropologică şi pedagogică în maniera 
următoare: „Forţa ca a priori al omului semnifică deci că omul este, prin 
natura sa, activitate şi energie, că el apare întotdeauna ca fiind activ şi 
că această activitate este o trăsătură caracteristică a esenţei sale". 2 
Forţa este condiţia oricărei_ fiinţe umane, şi, ca atare, ea rămâne 
enigmatică şi misterioasă. în măsura în care această forţă (vitală) 
constituie individul, ea determină şi dezvoltarea formării sale care este 
un proces energetic. în cadrul acestui proces, energia umană este 
dirijată către exterior. „Tot aşa cum orice forţă are nevoie de un obiect 
asupra căruia să poată fi exercitată, tot aşa cum orice formă, orice gând 


-1990. p.49.' 

pur are nevoie de o materte in care să persiste, şi omul are nevoie de o 
lume exterioară lui însuşi. în acest punct se naşte aspiraţia sa de a-şi 
lărgi cunoştinţele şi câmpul de acţiune". 1 Natura lăuntrică a omului are 
deci nevoie de un exterior pentru a se forma. Omul nu poate gândi şi 
acţiona, decât confruntându-se cu un exterior, cu un non-om, cu alte 
cuvinte, cu lumea. Numai lucrând asupra exteriorului poate fi satisfăcută 
neliniştea omului, din cauza structurii sale energetice. Astfel va omul 
atinge o ameliorare şi o înnobilare interioară. A educa înseamnă „a lega 
eul nostru de lume, pentru a permite existenţa interacţiunii celei mai 
generale, mai vii şi mai libere". 2 

Educaţia ca mimesis 

Privite din această perspectivă, procesele educaţiei sunt mimetice. 
Mimesis nu are doar sensul de „imitaţie”, ci şi de „asimilare", 
.reprezentare" şi „expresie". Dacă vorbim de caracterul mimetic al multor 
procese educaţionale, nu ne vom limita doar la artă, poezie şi estetică, 
în gândirea humboldiană, capacităţile mimetice joacă un rol important 
aproape în toate domeniile omului, fie el cel al reprezentării, al gândirii, 
al vorbirii sau al acţiunii. Astfel, ele reprezintă o condiţie indispensabilă a 
„raportului dintre eul nostru şi lume". Prin mimesis, individul îşi lărgeşte 
orizontul, se deschide spre lumea exterioară şi se lasă asimilat. Această 
asimilare conduce la formarea unei energii care se dirijează spre exterior 
şi care este caracteristică vieţii umane. Potrivit lui Humboldt, această 
formare a exteriorului este, în acelaşi timp, şi o formare a interiorului. In 
măsura în care educaţia nu vizează preluarea puterii asupra individului, 
ci formarea forţelor sale prin punerea lor în contact cu lumile exterioare, 
ea este mimetică. Lăsându-se asimilat în lumile exterioare, individul îşi 
însuşeşte ceea ce-i este străin. Cu ajutorul capacităţilor sale mimetice, 
individul se deschide spre ceea ce-i este străin şi face din aceasta o 
parte a lumii sale lăuntrice formate din imagini, sunete şi reprezentări. 

Astfel devine lume interioară lumea exterioară. Lumea exterioară se 
transformă mai întâi în imagini, care vor fi apoi integrate în lumea 
interioară a imaginilor individului. Cu ajutorul imaginaţiei sale, individul 
compară aceste imagini cu alte amintiri, alte dorinţe şi alte reprezentări 
ale lumii sale lăuntrice compuse din imagini. Ceea ce este străin devine 
astfel o parte a spaţiului lăuntric al individului care se îmbogăţeşte pe 
această cale. Individul descoperă lumea. Şi lumea îl descoperă pe el. 
Asimilarea spiritului lumii conduce la educarea individului. 

Imitând lumea exterioară, obiecte şi alţi oameni, individul 
conştientizează diferenţa dintre exterior şi non-identitatea cu sine însuşi. 
Asimilând exteriorul, individul nu face să dispară diferenţa dintre interior 
şi exterior. Nu este aşadar vorba de un mimetism prin care individul s-ar 
adapta la lumea exterioară, fără a-şi respecta propriile forţe şi energii. 
Tocmai caracterul individual al acestor energii este cel care garantează 
diversitatea proceselor mimetice şi a rezultatelor lor. Aceste capacităţi 
mimetice conduc individul spre acceptarea lumii, îl îndeamnă să se lase 
fascinat de noutatea şi de stranietatea sa, să guste plăcerea de a se 
lăsa în voia procesului de interiorizare a exteriorului şi de a face 
experienţa plăcută a cunoaşterii sinelui. Procesele mimetice sunt 
senzuale şi senzoriale. Ele se realizează cu concursul ochilor şi al 
urechilor, prin intermediul pipăitului, al mirosului şi al gustului. însă ele 
pot de asemenea să servească imaginaţiei şi să se întoarcă spre o lume 
imaginară. Procesele mimetice vizează necunoscutul. Odată ce le-ai 
întâlnit, ele produc o nouă experienţă care transformă necunoscutul în 
cunoscut. Când un individ acţionează mimetic, apare coincidenţa dintre 
o apropiere activă de lume şi o integrare mai degrabă pasivă a ceea ce 
se află în interiorul individului. Receptivitatea garantează asemănarea, în 
timp ce activitatea este răspunzătoare de diferenţa dintre indivizi. 
Procesele mimetice nu reprezintă simple procese imitative: ele dau 
întotdeauna naştere unui lucru complet nou. în urma unei confruntări 
mimetice cu lumea, fiecare individ creează noul, fiecare individ având 
idei preconcepute diferite. Astfel, diferenţa dintre indivizi garantează 
diversitatea proceselor mimetice în cadrul educaţiei. De aceea libertatea, 
autonomia şi creativitatea individuală sunt condiţii indispensabile în 
cadrul proceselor mimetice. 




antropologia educaţiei 


Aceste procese se realizează întotdeauna în contexte istorico- 
culturale specifice care, în ceea ce le priveşte, au întotdeauna un anumit 
trecut. Deprinderea unei limbi relevă un proces mimetic de acest gen, în 
măsura în care cel care învaţă imită o limbă deja existentă. însuşindu-şi 
limba respectivă, individul îi adaugă ceva din propria sa individualitate. 
Modelele spre care se orientează adolescentul au o importanţă 
extraordinară în multe procese de învăţare şi de educare. în special 
.originalitatea lor individuală” este cea care provoacă imitaţia. .Aceşti 
oameni extraordinari care ne servesc în acest caz drept exemplu sunt 
întotdeauna extrem de originali ”. 1 Superioritatea acestui individ original 
şi diferenţierea de el provoacă la adolescent un comportament mimetic. 
El îşi doreşte să devină asemenea modelului său. Dorinţa sa mimetică 
este mai puternică decât sine, iar el nu poate face nimic. De aceea 
susţine Platon că vrea să controleze alegerea modelelor. Asemenea lui 
Platon, Humboldt este şi el convins de importanţa pe care o au modelele 
în procesul de educare şi de formare a omului. „Originalitatea 
individuală" a acestor oameni extraordinari este cea care ne indică ce 
posibilităţi avem noi înşine. Nu că am dori să devenim ca ei, însă ele ne 
spun şi ne incită să ne dezvoltăm unele dintre capacităţile noastre până 
atunci ascunse. 

Mimesis-ul unui model indică instalarea unui raport de contingenţă 
între modelul în chestiune şi o fiinţă umană care se raportează „din 
punct de vedere mimetic" la modelul respectiv. Rezultatul acestei relaţii 
depinde de condiţiile modelului şi de cel care se apropie de acest model 
într-o manieră mimetică. Este deci aproape previzibil. Relaţia mimetică 
se defineşte în funcţie de ceva dat în prealabil, însă ea este deschisă în 
ceea ce priveşte efectul. Intr-adevăr, nu este vorba despre o relaţie de 
tip „scop-mijloace", în care scopul justifică mijloacele. Procesele 
mimetice se petrec cu ajutorul „intenţiilor discontinue”. Ele au loc fără ca 
la început să fie limpede spre ce direcţie se vor îndrepta şi care va fi 
rezultatul. Caracterul lor deschis este cel care le distinge de procesele 
imitative ce au mai degrabă un ţel şi un rezultat precise. în cadrul 
proceselor mimetice, un individ se lasă atras, chiar fascinat, de un 


' Humboldt, W. Von: UberdenGeistderMenschheit. Tomul I, p. 512.Tr.H.K. 

obiect sau de alte fiinţe umane, se expune unui proces de asimilare şi 
poate chiar risca să se piardă în acest model, sau intr-o lume de 
referinţă. Prin intermediul acestei asimilări transpar forţa mimesis-ului şi 
impactul său profund asupra individului. Pentru Humboldt, educaţia este 
într-o mare măsură mimetică, adică non-teologică, nedeterminată şi 
deschisă. Educaţia vizează asigurarea legăturii dintre condiţiile 
exterioare ale societăţii şi condiţiile interioare ale individului. Pentru 
reuşita acestui proces, individul trebuie să fie liber, iar societatea să fi 
creat suficiente condiţii pentru educaţie. Numai astfel se poate atinge o 
cultură complexă. Rezultatele acestor procese educative sunt deschise 
in raport cu viitorul, ceea ce înseamnă că procesul educaţional ţine cont 
de aspectul necunoscut şi nesigur al viitorului, ca şi de caracterul infinit 
al educaţiei umane. Astfel, el nu disimulează incertitudinile aparente în 
spatele unei false certitudini. 

Mişcarea mimetică a individului nu este dirijată numai spre exterior 
şi nu vizează numai asimilarea acestui exterior. Intr-unui din primele sale 
texte, intitulat Spiritul umanităţii, Humboldt subliniază importanta 
individului şi a subiectului pentru antropologie şi teoria educaţiei. In 
opinia lui Humboldt, individul trebuie să găsească singur sensul şi 
raţiunea de a fi în el însuşi. Educaţia este considerată a fi o mişcare 
mimetică, în care individul se îndreaptă spre el însuşi: „De aceea omul 
trebuie să caute ceva ce va putea - ca şi când ar fi vorba de un ultim 
scop - să-l plaseze deasupra tuturor, şi în funcţie de care ar putea - ca 
şi când ar respecta un criteriu absolut - judeca totul. Acest lucru nu-l 
poate găsi decât în sine, deoarece, în încarnarea fiecărei fiinţe, fiecare 
lucru nu face decât să se raporteze la sine şi numai la sine; dar nu se 
poate referi nici la plăcerea sa de moment, nici la fericirea sa, fiindcă, din 
contră, natura sa posedă acest nobil avantaj de a putea dispreţui 
plăcerea şi de a se priva de fericire. Este motivul pentru care acest ceva 
nu poate fi găsit decât în valoarea sa lăuntrică, în perfecţiunea sa 
superioară ”. 1 Numai în cadrul activităţii autonome şi libere poate găsi 
individul perfecţiunea de ordin superior. El conştientizează atunci 
caracterul său unic şi descoperă raţiunea sa de a fi. Această activitate 

autonomă este .o forţă vitală interioară" care-i permite individului să se 
formeze, pentru a sfârşi prin a coincide cu propria sa identitate, ceea ce 
constituie în acest moment specificul omului. Greu de definit, această 
forţă este apropiată de imaginaţie, deoarece ea permite individului să se 
refere la el însuşi şi în acest fel la umanitate. „Invitaţia omului de a se 
autoeduca constă deci din aceea că, fiind o persoană şi ascultând 
această forţă vitală, el devine individualitatea care nu va putea atinge în 
nici un moment al existenţei sale scopul final pe care şi l-a propus, şi nici 
nu se va realiza la dimensiunea sa, dar care se va strădui necontenit să 
dea, cu cea mai mare vigoare şi în cea mai mare măsură, o expresie 
proprie „spiritului umanităţii", ceea ce înseamnă că omul trebuie să 
provoace creşterea forţelor sate şi înnobilarea personalităţii sale, şi, prin 
urmare, moralizarea modului său de viaţă; şi, în acelaşi timp, să-şi 
extindă acest mod de viaţă pentru a atinge totalitatea experienţei sale". 1 
Aşa-numita mimesis dirijată către exterior şi interior l-ar putea poate 
apăra pe om de alienarea acestei lumi şi a lui însuşi, ca şi de pierderea 
posibilităţii de a se perfecţiona. Rămâne de văzut în ce măsură 
capacitatea mimetică îl poate într-adevăr apăra pe om de această dublă 
alienare, sau dacă ea riscă să se transforme în mimetism, ca asimilarea 
a ceva deja mort. 

Limbajul 

Studiile efectuate de Humboldt asupra limbajului îi rezumă 
concepţia referitoare la antropologie şi teoria educaţiei, în acelaşi timp, 
adăugându-i dimensiuni noi. Intr-un text intitulat Despre studiul 
antichităţii şi in mod special al celei greceşti, el constată, încă din anul 
1793, existenţa unei relaţii între mentalitatea grecilor şi limba lor. în 
fragmentul intitulat Despre gândire şi cuvânt, el plasează pe primui ioc 
legătura dintre limbaj şi individualitate. Humboldt face distincţia dintre 
reflecţie şi „ceea ce este gândit”, reflecţia fiind pentru el caracterul 
specific al gândirii. Reflectând îşi reprezintă subiectul gânditor obiecte, 

rezumate în unitate, şi ie dă un nume. După Humboldt, omul stabileşte 
un raport cu lumea prin intermediul limbajului. Această relaţie este 
definitivă. Este motivul pentru care nu putem face să dispară 
diferenţele existente între limbi şi concepţiile despre lume. Fiecare 
limbă trebuie înţeleasă în funcţie de caracterul ei istorico-individual. 
Dacă vom înceta să mai ţinem cont de caracterul ei, vom sfârşi prin a 
înţelege greşit specificitatea limbii respective. Diversitatea limbilor este 
cea care asigură varietatea culturilor şi a indivizilor, aceasta constituind 
una dintre condiţiile prealabile ale diferenţei dintre indivizi şi procesul 
lor propriu de educare. 

Limbajul reprezintă capacitatea de a produce idei şi de a asigura 
legătura dintre raţiune şi senzualitate. „Limbajul este modalitatea cu 
ajutorul căreia omul se formează în acelaşi timp pe sine şi lumea, sau, 
mai degrabă, este ceeace-l ajută să ia cunoştinţă despre sine însuşi". 1 
Conform acestei definiţii, limbajul nu este numai un semn sau un mijloc 
de comunicare; el este mai degrabă un mijloc de formare a gândirii, a 
sinelui şi a lumii. Conectând senzualitatea şi raţiunea, vom produce 
ideea. Producerea unei idei, exprimarea şi recunoaşterea ei ulterioară 
nu sunt posibile, decât găsind un cuvânt corespunzător ideii. „Limbajul 
este indispensabil în acest sens. Gândirea este exprimată prin gură. 
Rezultatul trece prin ureche. Ideea este abia atunci tradusă într-o 
manieră obiectivă, fără a-şi pierde, însă, din subiectivitate". 2 Limbajul 
are nevoie de altcineva, de celălalt, mai mult decât arta. „El se 
adresează altcuiva, celuilalt, însă nu este necesar doar ca celălalt să 
asculte, el trebuie să şi răspundă ... Limbajul impune ca celălalt să 
producă în mod real limbaj, să devină în mod real locutor. Limbajul 
face să dispară ceea-ce-pare-a-fi, sau acel „ca şi când" din artă, pentru 
a dobândi o autentică productivitate reciprocă". 3 

Asemenea antropologiei şi teoriei educaţie, diversitatea istorico- 
empirică reprezintă pentru Humboldt bogăţia lumii şi a omului. însă, 
diversitatea limbilor nu împiedică comunicarea dintre oameni. După ce a 


1 Trabant 1990, p. 38. Tr.H.K. 

crescut intr-o limbă, un copil poate învăţa alte limbi şi se poate face 
astfel înţeles. Sunt indivizi poligloţi care pot efectiv comunica cu alţi 
oameni. Tot aşa cum în antropologie explorarea diverselor culturi face 
să sporească cunoştinţele despre om, la fel, explorarea diferenţelor 
dintre limbi face să sporească cunoaşterea fenomenului „limbă". Limba 
este cea care face umană lumea în care trăim; ea transformă lumea 
într-o lume a omului. Frontierele limbii sunt aceleaşi cu ale culturii şi 
individului. Este recunoscut faptul că o cultură şi caracterul individului 
depind de limbaj. Iar limbajul aduce, în acelaşi timp, o îmbogăţire şi o 
limitare. Limbajul reprezintă o „punte" istorică şi mobilă între lume şi 
individ, care are o mare importanţă în educaţia individului. Individul îşi 
lărgeşte orizontul şi pe sine însuşi prin intermediul limbajului, astfel el se 
cultivă şi evoluează, limbajul fiind mijlocul unui proces de educaţie 
deschis spre viitor, în cursul căruia individul trebuie să facă faţă constant 
contradicţiilor şi conflictelor. Semnificaţia limbajului pentru antropologie 
şi pentru teoria educaţiei poate fi rezumată succint în următoarea 

- Numai prin intermediul limbajului fiinţa umană devine o fiinţă 
umană, ceea ce suntem doar începând din momentul în care omul este 
capabil să vorbească. De aceea nu putem reduce importanţa limbajului 
afirmând că omul îl inventează pentru a se perfecţiona. 

- Limbajul le permite fiinţelor umane să se exprime şi să trăiască 
în comunitate. în lipsa lui, fiinţa umană ar fi lipsită de un mijloc de 
expresie foarte important şi nu ar fi o fiinţă socială. 

- Fiecare limbă corespunde unei concepţii specifice despre lume 
care este inconturnabilă. în afara acestei limbi şi a concepţiei care-i 
corespunde, individul îşi pierde punctul de vedere şi nu mai poate lua 
poziţie. Limba serveşte drept mediator între lume şi individ. 

- Limbajul este una dintre condiţiile prealabile ale educaţiei. El 
permite individului să descopere lumea şi să se lase descoperit de 
aceasta. în virtutea acestui aspect, fiecare individ înţelege lumea într-o 
manieră proprie. 

- Limbajul reprezintă o forţă graţie căreia se pot forma individul şi 
lumea, el este legat de energia spontană şi creatoare a individului. în 
acest fel, limbajul face posibilă individuaţia. 



- în măsura în care reflecţia şi gândirea umană sunt legate 
de limbaj, iar omul se dezvoltă complet ca fiinţă vorbitoare şi din acest 
motiv, limbajul este cel care ne permite să decelăm complexitatea 
fiecărei fiinţe. 

Caracterul deschis şi complex al omului, pe care-l 
descoperim prin intermediul limbajului, reprezintă un element 
constitutiv al antropologiei istorico-pedagogice şi al teoriei 
educaţiei. 


în chip de concluzie 

în cadrul gândirii humboldiene, limbajul, educaţia şi 
antropologia sunt într-o relaţie de strânsă legătură. A fi om înseamnă a 
fi capabil să vorbeşti şi să te formezi. Dintr-o perspectivă 
antropologică, accentul este pus pe modul in care o limbă sau alta 
formează un individ sau altul. Este mai puţin important să constatăm 
că un individ poate vorbi sau că poate fi modelat, cât mai ales să 
putem defini caracterul unei limbi într-un context istoric precis şi în 
cadrul culturii pe care o presupune. Studierea acestui aspect cade în 
sarcina antropologiei lingvistice şi pedagogice. Privită din perspectiva 
secolului al XX-lea, teoria lui Humboldt are lacunele sale, în măsura în 
care el insistă asupra aspectului ideal al fiinţei umane şi al educaţiei 
sale, asupra perfectibilităţii individului şi a întregii umanităţi, deşi 
Humboldt pune accentul pe individual şi pe diferenţele dintre indivizi, 
un fapt într-adevăr extraordinar pentru epoca sa. Ţinând cont de 
evenimentele petrecute în secolul nostru, se ştie în prezent că omul 
este o fiinţă greu de perfecţionat. Limitele perfectibilităţii impun 
urmărirea şi radicalizarea gândirii humboldiene. 





Gesturile şi ritualurile muncii 


Lărgirea şi reducerea muncii: raport antinomic 

Când în octombrie 1993, grupul Volkswagen a introdus 
săptămâna de lucru de patru zile, fără a oferi compensaţii salariate, toată 
lumea a înţeles că societatea muncii nu mai avea suficiente locuri de 
muncă. Unii presimţiseră acest lucru de mult timp. lată ce scria Arendt 
încă din anul 1958: „Ne îndreptăm spre o societate a muncii în care nu 
mai există muncă, unica activitate pe care ştie să o presteze. Ce ar 
putea fi mai plin de consecinţe dacă nu acest fapt?". 1 Toate statele 
industriale se consideră ca fiind societăţi ale muncii. Munca este 
.singurul lucru pe care ştiu să-l facă". începând din epoca modernă, însă 
mai cu seamă odată cu modernizarea şi cu industrializarea, munca a 
dominat tot mai mult viaţa oamenilor. Majoritatea indivizilor şi o mare 
parte a societăţii se definesc prin muncă. Dacă, brusc, n-ar mai exista 
suficient de lucru pentru toată lumea, să presupunem chiar că n-ar mai fi 
deloc, indivizii şi societatea ar intra în stare de criză. 

Pentru Negt, şomajul este „scandalul fundamental al societăţii 
noastre, deoarece privează omul de ceea ce-i este necesar pentru 
subzistenţă. Şomajul este un act de violenţă, o încercare îndreptată 
împotriva integrităţii fizice şi intelectuale şi o tentativă la adresa sănătăţii 
indivizilor implicaţi”. 2 în prezent, aproximativ 8 milioane de persoane sunt 
victimele şomajului în Germania, 20 de milioane în Uniunea Europeană 
şi 35 în Europa. Speranţa într-o creştere economică care ar putea 
surmonta şomajul persistent prin crearea unor locuri de muncă ţine de 
iluzie. Explicarea şomajului maselor prin necesitatea unor cheltuieli 


' Arendt, H.: Vita activa oder vom tâtigen Leben. Miinchen /Ziirich 1991. p.11. Tr. H.K. 
Traducerea franceză din 1983. Tradusă de traducător. 

2 Negt 1971. p.8. Tr. H.K. 

salariale mult prea mari şi prin structuri salariate încremenite nu mai este 
suficientă. Trebuie ţinut cont de câteva aspecte: 

- transformarea Germaniei de Est dintr-o economie planificată într- 
o economie de piaţă; 

- conjunctura internaţională; 

- revoluţia tehnologică în urma căreia ratele productivităţii 
depăşesc ratele creşterii; în cursul acestei revoluţii, se pierd, prin 
urmare, mult mai multe de locuri de muncă, decât se creează în locul 
acestora odată cu ritmul creşterii. 

Desigur, politicienii şi cercetătorii au luat la cunoştinţă existenţa 
fenomenului numit .şomaj”, fără însă a aborda critic acest subiect pe 
plan politic. în schimb, ei ne explică că putem depăşi această formă de 
şomaj adoptând măsuri economice şi politice legate de creşterea 
economică. Astfel, în mod deliberat, ei neglijează următoarele aspecte: 
în anii 1990, asistam la o creştere economică şi la o creştere a 
veniturilor. Totuşi, această creştere economică nu a reuşit să creeze 
decât puţine locuri de muncă. Atunci, societatea s-a împărţit în două: o 
primă parte a societăţii participa la creşterea economică, iar cea de-a 
doua - din ce în ce mai numeroasă - s-a pomenit exclusă din viaţa 
economică. Acest proces a dat naştere unei societăţi formată din două 
clase, cu tot mai mulţi săraci, printre care se numără şi şomerii, 
persoanele care primesc ajutor social şi cei lipsiţi de adăpost. Luările de 
poziţie politice tot mai radicale şi creşterea violenţei sunt tot atâtea 
semnale care reflectă creşterea conflictelor sociale. 

în societatea noastră, majoritatea indivizilor îşi găsesc sensul 
existenţei în viaţa familială şi socială, dar mai ales în muncă. Munca le 
satisface nevoile materiale şi le furnizează o recunoaştere socială şi 
personală. Participând la munca organizată de societate, fiecare este 
sigur că va fi recunoscut din punct de vedere social. Nici individul, nici 
societatea nu dispun în mod liber de aceste semnificaţii diferite ale 
muncii şi de schimbările care se pot produce. Sensul pe care i-l dă 
individul se va constitui în cursul vieţii sale. El începe deja să se formeze 
în interiorul familiei sale şi continuă să se definească prin muncă. Acest 
proces continuă la şcoală şi se accentuează în lumea muncii. Valorile şi 

normele legate de muncă, printre care motivaţia, angajamentul, 
raţionalitatea, precizia, faptul de a_ fi conştiincios, fiabil şi creativ 
structurează şi configurează viaţa. încă din copilărie, societatea se 
străduieşte să-i transmită copilului aceste valori. Mai târziu, ele vor fi 
aplicate într-o manieră continuă. Lumea muncii devine în cele din urmă 
una dinte instituţiile sociale care înscriu valorile în corpul celor ce 
muncesc. 

Munca declanşează capacitatea de a atinge performanţa, asigură 
existenţa şi-i permite individului să-şi descopere identitatea şi sensul 
vieţii. Dacă munca este insuficientă într-o societate, sau dacă presupune 
costuri prea mari, atunci trebuie analizată funcţia sa socială şi trebuie 
reorganizată distribuţia muncii. Una dintre posibilităţile de reorganizare a 
muncii ar fi reducerea timpului de lucru. Este puţin probabil că evoluţia 
observată în cursul ultimului secol privind reducerea săptămânii de lucru 
de la 70 de ore la 35 de ore, ca şi tendinţa reducerii timpului de muncă al 
individului în cursul vieţii sale, de la 110.000 de ore, la 55.000 de ore, 
vor lua o altă direcţie. Pin inventarea de noi tehnologii mai eficiente şi 
raţionalizarea producţiei, s-a reuşit diminuarea muncii. Aceste noi 
tehnologii vor avea, desigur, drept efect o creştere economică, însă ele 
vor reduce şi posibilităţile de angajare pentru individ. în prezent, acest 
efect se face resimţit în special în domeniul agriculturii şi al industriei. 
Prin urmare, chiar extinderea rapidă a sectorului terţiar unde muncesc, 
la ora actuală, peste 50 la sută din oamenii activi, nu poate compensa 
această evoluţie generală de reducere a timpului de muncă, al cărei 
viitor depinde în egală măsură de evoluţia demografică din deceniile 
care vor urma. Ţinând cont de aceste statistici, încă cincisprezece ani de 
acum înainte nu vor fi suficiente locuri de muncă, însă dacă, dimpotrivă, 
se va înregistra o scădere a populaţiei, va apărea ui excedent de locuri 
de muncă. Dacă nu se ia nici o măsură pentru a compensa această 
evoluţie, numărul persoanelor active va scădea cu 10 procente, prin 
comparaţie cu anul 1990. Mai puţin de 50% din populaţie va fi activă. în 
timp ce în prezent ar trebui să reflectăm la (re)distribuţia muncii 
existente, fie termen mediu trebuie să ne aşteptăm la o mărire a timpului 
de lucru. în acest context, ar trebui să ne întrebăm dacă nu este 
preferabil sa reducem timpul consacrat formării tineretului şi să mărim 

vârsta de pensionare, propunându-le persoanelor in vârstă posturi 
interesante. 

Cu scopul de a creşte flexibilitatea, economiştii propun instaurarea 
orarelor de lucru mai suple pentru angajaţi şi pentru întreprindere. Prin 
adoptarea acestei măsuri, se speră la o compensare a dezavantajelor 
concurenţiale pe care le-ar putea avea, să zicem, întreprinderile 
germane, prin comparaţie cu cele din Statele Unite unde se munceşte 
2000 de ore, sau cu Japonia, unde se munceşte 2.100 de ore. Se 
doreşte compensarea dezavantajelor concurenţiale datorate salariilor 
mai mari din Germania (40,48 DM pe oră, faţă de 25,57 în Statele Unite, 
şi 29,63 în Japonia), prin mărirea timpului de lucru al întreprinderilor şi 
instaurarea unor orare de lucru individuale mai flexibile. în lumina 
acestor nevoi, sâmbăta ar putea redeveni o zi normală de lucru. De 
asemenea, este necesară determinarea timpului optim de lucru în 
funcţie de nevoi, instaurarea muncii în regim de lucru parţial, a 
săptămânilor de muncă mobile, a „sabaticelor' 1 şi alocarea unor perioade 
de timp mai mari pentru deschiderea întreprinderilor. în fine, ar trebui 
delegate în exterior anumite funcţii specifice întreprinderii respective, 
prin intermediul unor contracte externalizate de întreprindere, a locaţiei 
mâinii de lucru şi a sub-contractanţilor. Pornind de la aceste reflecţii, 
specialistul în economie politică şi în ştiinţe financiare Bert Rurup 
descoperă următoarele consecinţe: „Munca viitorului va fi, în conţinutul 
său, mai calificată, mai complexă şi mult mai axată pe tratamentul 
informaţiei. Aceste noi conţinuturi ale muncii vor fi realizate de o 
populaţie activă feminină, mai vârstnică, mai puţin numeroasă şi străină, 
care va munci mai puţine ore pe săptămână, însă mult mai mult pe 
parcursul întregii lor vieţi. Programele de lucru vor fi mai flexibile şi vor 
corespunde mult mai bine nevoilor lor individuale şi celor ale 
întreprinderii. Mai mult decât atât, este limpede că, în viitor, munca nu va 
mai fi caracterizată de „cultura noastră actuală a weekend-ului liber", de 
preponderenţa locului de muncă „normal" şi de „dreptul angajatului la o 
viaţă de muncă împlinită". 1 Reflecţiile anterioare au limitele lor, prin 
faptul că punctul lor de origine este întreprinderea şi competitivitatea ei. 


1 Rurup 1994. p.49. Tr. H.K. 

în cadrul acestui gen de analiză, nu se ţine întotdeauna cont de individ, 
pentru care pierderea locului de muncă capătă sensul culpabilizării şi 
devalorizării, şi pentru care a munci are un sens mult mai important decât 
asigurarea existenţei sale materiale. în acelaşi timp, munca îi garantează 
recunoaşterea socială, respectul de sine şi împlinirea în plan personal. 

Am dori să încheiem aceste reflecţii cu următoarele întrebări: 

- Cum am putea face ca uniunea dintre prosperitate şi securitate la 
nivel social să nu distrugă competitivitatea? 

- Cum am putea evita ca prăpastia dintre cei care au de lucru şi 
cei care sunt şomeri pe termen lung să nu conducă la crize sociale care 
să pună în pericol democraţia? 

- Cum am putea distribui şi organiza munca, pentru a asigura 
competitivitatea în raport cu ţările „cu salarii mici", păstrând în acelaşi 
timp salarii mari? 

- Ar putea fi de ajutor „o a doua piaţă a muncii", finanţată din reţete 
fiscale şi instaurată pentru şomeri? 

- Este posibilă extinderea perioadei de viaţă activă incluzând noi 
domenii de activitate, cum ar fi munca menajeră, îngrijirea persoanelor 
vârstnice, activităţi onorifice care ar putea fi plătite mai puţin bine la 
început? 

- Am putea oare elabora practici ale unor forme de economie de 
subzistenţă în regiunile rurale, unde o parte din membrii familiei ar 
produce ei înşişi necesarul alimentar pentru familia respectivă? 

- Am putea oare crea noi forme de muncă şi de viaţă, punând la 
punct o taxă ecologică cu scopul de a mări indicele de productivitate al 
energiei în locul celui al muncii? 


Perspective istorice: Antichitatea greacă şi creştinismul 

Ne propunem acum să studiem anumite tradiţii europene care 
explică importanţa muncii în societăţile industriale. în acest sens, vom 
recurge la exemple din mitologia greacă şi din creştinism, exemple 
care demonstrează deja că Europa se defineşte în special din 
perspectiva muncii. 

în mitologia greacă, mitul lui Prometeu, în forma expusă de 
Hesiod, este cel care ne furnizează cele mai numeroase indicii asupra 
importanţei pe care o deţine munca pentru apariţia omului european, 
Prometeu, semizeul, renumit pentru viclenia sa, se ceartă cu Zeus, şi el 
caracterizat tot de viclenie, însă una divină şi deci superioară. Hesiod 
relatează duelul dintre şiretenia omenească şi şiretenia divină. Care 
dintre cei doi va reuşi să-l păcălească pe celălalt? Cine va fi păcăliciul 
celuilalt? în cursul acestei confruntări, cei doi îşi fac false cadouri. Zeus 
este cel care are câştig de cauză. Oamenii şi reprezentantul lor, 
Prometeu, sunt pedepsiţi pentru că au cutezat să-şi măsoare puterile cu 
zeii. Ei sfârşesc prin a fi plasaţi între animale şi zei. Potrivit lui Hesiod, 
Prometeu încerca să-l înşele pe Zeus oferindu-i bucăţi de came de vită 
într-o prezentare atrăgătoare, însă foarte puţin hrănitoare. Numai că 
Zeus îşi dă seama care este planul lui Prometeu. Furios, el le interzice 
oamenilor accesul la focul divin pe care avuseseră dreptul să-l 
folosească până atunci. Fără ca Zeus să-şi dea seama, Prometeu fură 
focul şi-l aduce oamenilor. însă zeii nu pot fi provocaţi fără a da o 
pedeapsă. Zeus refuză să le acorde oamenilor dreptul de a folosi focul; 
zeii ascund grânele de oameni, unul dintre produsele necesare vieţii. Iar 
dacă înainte oamenii nu trebuia să se aplece pentru a culege grâul care 
creştea peste tot, acum ei sunt obligaţi - de vreme ce a fost ascuns - 
să-l cultive. Din acest moment, ei vor fi nevoiţi să desfăşoare munci 
grele, ponos, adică să lucreze pământul, să semene şi să culeagă 
roadele pentru a se putea hrăni. Prin urmare, munca este pedeapsa 
primită de om pentru că a cutezat să rivalizeze cu zeii. Zeii nu au nevoie 
să se hrănească, iar animalele îşi găsesc hrana fără a munci; doar 
oamenii sunt constrânşi să muncească pentru a avea cu ce se hrăni. 

însă furia lui Zeus ne se opreşte aici. El le oferă oamenilor un 
cadou care nu ar putea fi mai seducător şi mai periculos în acelaşi timp: 
Pandora, cadoul tuturor zeilor: femeia. Ea este o nadă a cărei natură 
animală rămâne ascunsă. Stomacul ei înghite alimentele produse prin 
muncă. Oamenii sunt sclavii propriului stomac ale cărui nevoi sunt la 
originea grijilor şi eforturilor lor. Pandora reprezintă astfel focul pe care 
Zeus îl oferă oamenilor în locul focului furat şi de care vor fi consumaţi 
oamenii. Sânul Pandorei corespunde finalmente sânului Terrei. Pentru a 

produce viaţă şi a o păstra, pământul trebuie cultivat, şi femeia, 
fecundată. Toate darurile sunt aşadar ambigue: pe de o parte, se 
dăruieşte ceva, iar, pe de altă parte, se ia ceva. Binele şi răul se 
confundă. Toate elementele mitului sunt legate de o manieră 
contingenţă: focul (furat), femeia şi cuplul, cultivarea grâului şi munca. 
Toate aceste elemente servesc să le amintească oamenilor că locul lor 
este între animale şi zei. Acest loc este definit astfel: 

- Oamenii nu sunt stăpânii propriului lor destin. Ei sunt obligaţi să 
aducă ofrande zeilor, pentru a obţine favoruri de la aceştia. 

- Ei au nevoie de foc pentru a-şi pregăti hrana şi pentru a munci. 

- Bărbaţii au nevoie de femei pentru a asigura reproducerea 
speciei omeneşti. 

- Pentru a se hrăni, ei au nevoie de grâu şi deci trebuie să cultive 
pământul. 

Acest mit ne face să înţelegem o dată pentru totdeauna că toate 
darurile divine sunt ambigue. Numai că oamenii nu ştiu dinainte în ce 
constă această ambiguitate. Acelaşi lucru se poate afirma şi despre 
muncă: pe de o parte, este un soi de pedeapsă, iar, pe de altă parte, ea 
reprezintă o şansă în evoluţia omului. 

Această idee a muncii ca activitate nedemnă s-a perpetuat până 
în epoca polisului grecesc. La greci, munca servea exclusiv producerii şi 
achiziţionării de bunuri indispensabile subzistenţei oamenilor. Sclavii 
erau cei care munceau în primul rând. în măsura în care aparţineau unei 
case, ei erau denumiţi „oiketai". Spre deosebire de „oiketai", artizanii, 
„demiourgoi", se puteau mişca liber în cetate, pentru a-şi prezenta 
munca în faţa publicului. Mai târziu, ei erau numiţi „banausoi”. Aceştia 
efectuau munci fizice şi nu aveau dreptul de a participa la viaţa publică. 
La grecii din polis, munca fizică depusă pentru asigurarea subzistenţei 
omului este dispreţuită. Adevărata activitate a omului, cu alte cuvinte 
participarea sa la b/os politikos, la viaţa politică, începe odată ce munca 
s-a sfârşit. Aşadar, doar practicând sclavajul pot să ducă o existenţă 
împlinită oamenii liberi. 

Pentru evrei şi creştini, originea muncii nu este foarte diferită. 
Istoria omului începe atunci când Adam şi Eva sunt alungaţi din rai, ceea 
ce corespunde de asemenea pedepsirii omului pentru vina de a fi 

încălcat o poruncă divină. Munca ordonată a omului joacă şi aici un rol 
important: fiindcă ai ascultat de glasul femeii tale şi ai mâncat din 
pomul din care îţi poruncisem să nu mănânci, blestemat este acum 
pământul din pricina ta! în chip de pedeapsă, cu multă trudă să-ţi scoţi 
hrana din pământ în toate zilele vieţii tale. Spini şi pălămidă să-ţi dea, iar 
tu să mânci iarba de pe câmpuri. în sudoarea feţei tale să-ţi mănânci 
pâinea, până când te vei întoarce în pământ, căci din el ai fost luat. Căci 
ţărână eşti şi în ţărână te vei întoarce".' La fel ca şi în cazul mitului lui 
Prometeu, cartea Facerii prezintă anumite elemente caracteristice 
pentru situaţia post-paradisiacă, cum ar fi: 

- seducătoarea care provoacă rău; 

- sexualitatea, limbajul şi conştiinţa; 

- munca de care are nevoie omul pentru a supravieţui. 

Maxima biblică: „Cine nu munceşte nu mănâncă" subliniază încă o 
dată plan locul central pe care-l ocupă munca. Munca reprezintă o 
obligaţie faţă de Dumnezeu şi faţă de ceilalţi oameni. Dumnezeu îi cere 
chiar omului să sporească bunurile pe care i le-a dat. Omul nu-i va 
plăcea decât începând din momentul în care se va dovedi productiv şi 
când va profita de lucrurile pe care i le-a încredinţat Dumnezeu. 
Dumnezeu îi cere omului să muncească. Muncind îşi face omul 
demonstraţia în faţa lui Dumnezeu. 

Maxima benedictinilor aura et laboura, larg răspândită în Evul 
Mediu, exprimă într-o manieră mai precisă ideea că munca este o 
datorie a omului. Munca îi revine omului, de acum înainte, pentru a-i sluji 
lui Dumnezeu. Ca urmare a diviziunii muncii în funcţie de diversele stări, 
munca continuă să fie subdivizată. Astfel, distincţia dintre meşteşugari 
este marcată prin faptul că membrii aceleiaşi bresle se instalează toţi pe 
o stradă sau în acelaşi cartier al oraşului. Astfel, diferenţele dintre 
meserii devin tot mai pregnante. Tomismul dezvoltă o ierarhie a 
domeniilor de activitate. Pe treapta cea mai de jos a scării ierarhice se 
află agricultura, apoi vin artizanii şi, în fine, clerul, călugării, călugăriţele 
şi preoţii, care formează vârful piramidei ierarhiei. în numele lui 

Dumnezeu, ei devin responsabili pentru sufletele oamenilor de care 
trebuie să se îngrijească, pentru a le asigura mântuirea în lumea de 
dincolo. 

Spre deosebire de Thomas d’Aquino, pentru care munca spirituală 
este superioară muncii terestre, Luther plasează cele două tipuri de 
activităţi pe picior de egalitate. Mai târziu, el va merge până la a 
subordona munca spirituală a călugărilor muncii terestre. Ceea ce-l 
deosebeşte, totuşi, în mod categoric de Thomas d’Aquino este faptul că 
el respectă orice gen de muncă, indiferent de ceea ce rezultă din 
această muncă. Astfel, acordând o valoare însemnată muncii, el nu mai 
pune accentul pe rezultat, ci pe intenţie. Practic, intenţia conferă valoare 
muncii, şi nu rezultatul ei. Această plasare a tuturor genurilor de muncă 
pe acelaşi nivel este justificată de ideea că toate formele de muncă sunt 
stabilite de Dumnezeu. Până şi cele mai de jos sarcini sunt considerate 
ca fiind dorite de Dumnezeu. Mai mult, Luther gândea deja că, pentru a 
obţine mântuirea, nu sunt necesare numai fapte bune, fiindcă omul nu 
poate obţine mântuirea decât prin mila divină. Prin urmare, munca nu 
mai trebuie să servească mântuirii sufletului; ea poate fi consacrată în 
întregime vieţii noastre de aici, de pe pământ. Astfel, munca obţine o 
nouă autonomie terestră care-şi are temelia pe ordinea divină. Prin 
muncă, omul nu mai este exclusiv în slujba lui Dumnezeu, ci se pune şi 
în slujba oamenilor. Slujindu-le celorlalţi oameni, el îl slujeşte astfel şi pe 
Dumnezeu. Valoarea etică a muncii depinde de profitul pe care-l scot 
ceilalţi oameni. Prin urmare, munca devine terenul de acţiune al iubirii 
creştine, iar în acestfel, un serviciu închinat lui Dumnezeu. 

La Calvin, munca îşi are de asemenea originea în ascultarea 
datorată lui Dumnezeu. însă ea mai reprezintă un alt mijloc de 
autodisciplină şi de asceză. Munca este prin urmare raţionalizată în 
scopul de a intensifica producţia de bunuri. în doctrina calvinistă a 
predestinării, nici un individ nu ştie dacă este sau nu ales de Dumnezeu. 
Această selecţie divină se dezvăluie în comportamentul virtuos: fiecare 
îşi supune sentimentele unui control constant, îi dă ascultare lui 
Dumnezeu în meseria sa, munceşte cu conştiinciozitate şi practică 
asceza. Dacă un individ face dovada tuturor acestor calităţi, el poate fi 
sigur că a fost ales. Omul poate fi sigur că a fost ales dacă reuşeşte pe 

plan profesional. De aceea, dacă vrei să reuşeşti, este important să-ţi 
dai silinţa. Noi reuşim să ne perfecţionăm supunând corpul, simţurile şi 
sentimentele exigenţelor muncii. Munca în sine nu are foarte mare 
importanţă, nici chiar faptul că ea îţi poate face plăcere. O asemenea 
orientare ar atribui o valoare muncii în sine, in timp ce, potrivit doctrinei 
calviniste, ataşamentul faţă de lucruri, indiferent care ar fi acestea, nu 
poate fi tolerat. A munci şi a reuşi în muncă înseamnă să-L slujeşti şi 
să-L cinsteşti pe Dumnezeu. Munca vizează sacralizarea lui Dumnezeu 
şi a omului. Raţionalizarea nu permite exclusiv o uşurare a muncii, ci şi 
ameliorarea rezultatelor ei. Noi nu putem avea satisfacţii personale, 
deoarece nu muncim decât pentru Dumnezeu. Este o sarcină 
permanentă şi fără sfârşit. Ceea ce obţinem este nimic prin raportare la 
Dumnezeu. Trebuie deci să continuăm să muncim şi să-ncercăm să fim 
mai rentabili. Weber a analizat de altfel raporturile existente între 
motivaţie, industrializare şi dezvoltarea capitalismului. 

Societatea disciplinei: pierderea şi extinderea muncii 

La Calvin, noţiunea de muncă explică parţial de ce are munca un 
caracter obsesional pentru epoca modernă. Filosofia lui Hegel şi cea a 
lui Marx ne aduc de asemenea o lămurire interesantă. în opinia lui 
Hegel, Dumnezeu a creat lumea pentru a primi o altă reflectare decât pe 
El însuşi, pentru a se constitui în subiect al întregii istorii. Istoria lumii 
devine un proces de muncă unic, în cursul căruia se constituie 
subiectivitatea umană şi absolută. Acest proces este pentru om auto 
abilitare şi durere în acelaşi timp.' După Marx, munca este în egală 
măsură o activitate determinantă care-l ajută pe om să devină om. 
Munca le conferă o formă structurilor şi ierarhiilor sociale şi le modifică; 
dintotdeauna, munca a atras după sine dominaţie şi oprimare. Marx îşi 
fondează speranţele pe industrializare, care se află la egalitate cu o 
anumită raţionalizare a muncii, şi pe supradistribuţia echitabilă a 
mijloacelor de producţie. El întrezăreşte astfel eliberarea omului şi 

suprimarea dominaţiei. în carul societăţii burgheze. în special clasa 
muncitoare este cea stabilă, deoarece ea este cea care vinde forţă de 
muncă. După Marx, emanciparea clasei muncitoreşti conduce la 
eliberarea omenirii în ansamblul ei. „Pentru el, omul se defineşte în 
societate în mod esenţial prin munca sa, astfel încât eliberarea omului 
nu înseamnă eliberarea omului de muncă, ci eliberarea muncii însăşi'. 1 
Ştim că în capitalismul târziu această speranţă nu s-a realizat. Totuşi, 
acest lucru nu ne împiedică să ne punem întrebări referitoare la relaţiile 
dintre muncă, proprietate şi putere. 

în epoca modernă, munca conţine aspecte noi. Ea ajunge să se 
impună în tot mai multe domenii şi cu o amploare din ce în mai mare. 
Munca devine mişcarea care conduce omul modern spre lume şi spre 
sine însuşi; ea reprezintă astăzi un mijloc modern de a se disciplina şi 
expresia autodisciplinei omului şi a ascezei. Gândindu-ne la atitudinea 
pe care o are omul faţă de munca sa şi la motivaţie ca la un gest, dorim 
să subliniem că este vorba în acest caz de un comportament faţă de 
lume şi faţă de sine însuşi pe care omul îl exprimă prin intermediul 
propriului său corp. Gestul este o mişcare a corpului, făcută cu intenţii 
precise, fără ca totuşi gestul respectiv să se explice total prin intenţiile pe 
care le urmăreşte. Realizarea acestui gest, produs în mai multe reprize, 
exprimă un climat, atitudini şi o anumită atmosferă care face posibilă 
munca mai eficientă. Acest gest se caracterizează prin: 

- o orientare raţională, 

- o economie de timp, 

- un caracter al efortului, 

- o încredere în capacitatea de performanţă, 

- siguranţa de a putea modela lumea şi individul. 

Ca toate gesturile, gestul muncii este complex şi ambiguu. 
Formele gestului sunt de o asemenea diversitate, încât nu se poate vorbi 
cu adevărat despre un gest al muncii. Mai adecvat ar fi să ne referim la 
gesturi ale muncii. într-adevăr, există mari diferenţe între activităţile cu 
caracter repetitiv şi activităţile în care creativitatea şi spontaneitatea 


' Bohme 1985. p.158. Tr. H.K. 

joacă un rol important. Fiinţele umane interpretează în mod constant 
situaţii de muncă dintre care multe sunt adevărate ritualuri. Fiind foarte 
vizibile, aceste adevărate puneri în scenă sunt făcute pentru a fi văzute. 
Asemenea ritualurilor, ele au un început şi un sfârşit şi se produc într-un 
interval de timp şi într-un spaţiu precise. Riturile muncii pot fi înţelese ca 
practici ale unor strategii sociale. Ele nu potfi reduse la o simplă schemă 
de tip „mijloc-scop”. Situaţiile de muncă dobândesc o funcţie socială în 
sensul că au o semnificaţie simbolică supradeterminantă. Muncind, 
individul se pune mereu în scenă: el munceşte fie pentru Dumnezeu, fie 
pentru alţi indivizi. La ora actuală, individul oferă o imagine de sine şi 
conferă un sens propriei existenţe prin interpretarea ritualurilor muncii, 
ca şi când aceasta ar constitui unica sa raţiune de a fi. Se poate deci 
observa o extindere care se înscrie perfect în linia dinamicii calviniste. 

Intensificarea muncii are adeseori drept urmare surmenajul, cu 
alte cuvinte, toate procesele vitale, toate activităţile omeneşti îi sunt 
subordonate, fără ca exigenţele specifce muncii să fie îndeplinite 
convenabil din această cauză. Aşadar a munci nu mai înseamnă a fi la 
înălţimea exigenţelor muncii, ci a te surmena. Prin urmare, acest gest 
este extins spre toate domeniile vieţii umane: se vorbeşte despre muncă 
politică, culturală, educativă şi chiar despre muncă relaţională. 

Extinzând munca spre toate domeniile existenţei omeneşti, 
individul va fi supus unei discipline. El trăieşte mai mult decât oricând în 
funcţie de munca sa. Elias şi Foulcault au subliniat rolul central pe care-l 
joacă disciplina şi autocontrolul în procesul dezvoltării civilizaţiei. Faptul 
că omul dă dovadă de mai multă pudoare şi ruşine, că se distanţează tot 
mai mult de corpul său şi că a devenit dominant controlul interior asupra 
celui exterior, toate acestea sunt caracteristice pentru habitus-ul modern, 
pentru o cultură a muncii care invadează toate domeniile. Domnia 
timpului, cronocraţia, reprezintă un element important în constituirea 
societăţii muncii. Intr-o lume guvernată de timp, omului i se impune 
ritmul, omul este cel supus imperativelor muncii. Majoritatea oamenilor 
nu pot întrevedea care va fi sfârşitul acestei dinamici. Şi-a făcut totuşi 
apariţia un aspect nou: din ce în ce mai mulţi oameni se trezesc excluşi 
de această dinamică, iar astfel putem constata o fractură în interiorul 
societăţii, in timp ce o parte a societăţii este supusă exigenţelor extreme 

ale muncii, cealaltă parte se găseşte complet exclusă de această 
evoluţie şi, prin urmare, marginalizată. Excluderea, izolarea, deprecierea 
şi sărăcia economică şi socială sunt consecinţele acestor aspecte. 

intr-o societate dominată de disciplină, omul este modelat de timp 
şi de muncă. Prin acest fenomen de structurare a timpului, a muncii şi a 
felului în care interacţionează, este creat omul polivalent care răspunde 
exigenţelor societăţii industriale moderne. Dintr-un punct de vedere 
antropologic, am putea presupune că puterile disciplinare timp şi muncă 
fabrică omul universal, care a crezut mult timp în perfectibilitatea 
universală şi în cea a speciei. Marile ideologii din ultimele secole au 
consolidat această direcţie de evoluţie, insistând asupra faptului că nimic 
nu-l împiedică pe om să se îndrepte spre progres de acum înainte. în 
măsura în care aceste „poveşti" şi-au pierdut credibilitatea, ideea 
fabricării unui om universal trebuie să ţină tot mai mult cont de prudenţă, 
în măsura în care economia muncii şi cea a timpului joacă un rol 
important în crearea omului modern, chestiunea antropologică revine din 
nou în actualitate, confruntate fiind cu accelerarea timpului şi de 
diminuarea muncii. în cadrul unei antropologii normative centrate asupra 
omului universal, este vorba, înainte de toate, de perfecţionarea omului 
şi a speciei din care face parte prin intermediul muncii. Era ineluctabilă a 
antropologiei normative încheindu-se, iar munca nemaiconstituind 
motorul perfectibilităţii umane, trebuie redefinită relaţia dintre caracterul 
în acelaşi timp perfectibil şi incorigibil al omului. Dacă tot mai mulţi 
oameni nu pot atinge perfecţiunea prin muncă, munca şi omul îşi vor 
pierde caracterul universal. Funcţia muncii fiind revitalizată, pare 
imperativă repunerea în discuţie a caracterului universal al omului care a 
dominat atât de mult timp societatea noastră. Interesul nostru major se 
va îndrepta aşadar spre individul istoric şi particular, cu toate problemele 
şi frământările sale specifice. în această perspectivă, se oferă o şansă 
noilor forme ale relaţiilor umane şi noilor forme de antropologie istorică 

Era antropologiei normative s-a sfârşit, de aceea trebuie revitalizat 
caracterul universal al muncii. Este vorba de a-l distinge de celelalte 
activităţi desfăşurate de om. Astfel, munca nu mai este sinonimul vieţii. 
Arendt a formulat această idee în studiul său intitulat Vita activa, sau 

Mimesis în domeniul educaţiei 


într-o epocă în care pedagogia nu mai este percepută ca un 
lucru evident şi problematizant, suntem tentaţi să căutăm noi abordări 
educative, care pot deveni posibile prin intermediul mimesis-ului. 
Pornind de la o problematică antropologică, vom demonstra rolul 
determinant pe care-l joacă procesele mimetice în geneza şi educaţia 
fiinţei omeneşti. însă, în loc de a furniza o definiţie a mimesis-ului sau 
a educaţiei, ba chiar de a dezvolta o teorie mimetică asupra educaţiei, 
ne propunem să dezvoltăm aici diverse puncte de vedere care vor 
pune în lumină importanţa proceselor mimetice pentru evoluţia fiinţei 
umane. Acest subiect fiind mai puţin obişnuit, vom face mai întâi o 
întoarcere istorică în timp, la originile acestui concept, ceea ce va 
sublinia de la bun început bogăţia şi importanţa sa pentru domeniul 
educaţiei. Pentru a aborda chestiunea mimesis-ului, ne vom referi la 
Platon. Apoi, în al doilea rând, vom studia alte caracteristici ale 
mimesis-ului bizuindu-ne pe lucrările lui Ziegler (1953), Adorno (1974), 
Friichtl (1986) şi Baudrillard (1987). Pornind de la aceste elemente, 
vom continua punându-ne întrebări în legătură cu influenţa pe care a 
exercitat-o asupra evoluţiei omului, ceea ce va depăşi cu mult cadrul 
cercetărilor noastre. Ne vom limita, aşadar, în a treia secţiune, la a 
stabili importanţa proceselor mimetice în constituirea şi formarea 
omului, cu ajutorul a patru exemple: vom analiza importanţa proceselor 
mimetice în asimilarea datelor despre lume şi constituţia psihică a 
copilului, în raportul cu celălalt, şi, în fine, în înţelegerea sau 
respingerea imaginilor. 

Problema 

Odată cu cea de-a treia carte din opera sa Republica, Platon 
subliniază importanţa mimesis-ului în educaţie. Pentru a fi mai exacţi, la 
Platon mimesis este educaţia. Punctul de pornire al unei atare definiţii 
este o axiomă antropologică. Omul este definit ca .animal mimetic”, iar 
mimesis, ca o „conditio humana". .Naşterea prematură" a omului, 
reziduurile sale instinctuale, hlatusul dintre stimul şi reacţie şi 
excentricitatea sa (Plessner), îl obligă pe om să stabilească o relaţie 
între lume şi sine însuşi. Acest lucru se efectuează prin mimesis în 
cursul copilăriei, şi chiar mai târziu. 

Nu numai mimesis-ul oamenilor reali, ci şi cel al personajelor 
imaginare, aşa cum sunt concepute de poezie, au un efect educativ. 
Cum mimesis exercită o influenţă determinantă asupra universului 
reprezentărilor tinerilor, el trebuie controlat, pentru că imaginile şi 
modelele pe care tinerii le integrează în universul lor reprezentativ pot 
produce un anumit efect asupra modului lor de a acţiona. Din această 
cauză, nu trebuie prezentaţi adolescenţilor decât oameni exemplari, 
exemplele negative neavând decât un efect negativ asupra lor, tocmai 
din acest motiv putând atrage după sine acte indezirabile. Pornind de la 
această poziţie pedagogică, Platon dezvoltă o critică a poeziei, a muzicii 
şi a culturii, în general. Pentru Platon, poezia descrisese până la el mult 
prea des defectele marilor oameni şi ale zeilor, şi prea ades 
reprezentase ororile bătăliilor şi infernului, ceea ce interesa, cu 
certitudine, auditoriul, dar nu putea avea o bună influenţă asupra 
tinerilor. Poezia nu le inculca sub nicio formă principii ca dragostea, 
curajul, ci, mai degrabă, pe cele de laşitate şi de nepăsare. Pentru el, 
personajele imaginare descrise de poezie pot avea un efect 
contaminant; ele pun stăpânire pe imaginaţia tinerilor şi îi incită să le 
imite. Este deci greu să te fereşti a imita aceste personaje, fiindcă, în 
ciuda faptului că acţiunile lor nu au nicio valoare etică, ele exercită o 
fascinaţie puternică asupra adolescenţilor. De aceea, poezia trebuie să 
se supună unor principii etice şi unui control permanent. Dacă se reuşea 
controlarea aspectelor etice şi politice ale poeziei, astfel încât în ea să 

nu fie expuse decât lucruri exemplare, mimesis ar fi putut dezvolta atunci 
universul reprezentărilor tinerilor şi suscita comportamente sociale 
constructive. 

Dacă cea de-a treia carte din Republica aduce în prim-plan 
dimensiunea educativă pe care o deţine mimesis-ul, aceasta dispare în 
cea de-a zecea carte, în care Plafon expune parabola grotei şi teoria 
sufletului. într-adevăr, după ce Demiurgul creează Idei, iar artizanul face 
obiectele după asemănarea cu ideile, atunci mimesis-ul reprezintă 
activitatea pictorului care nu face decât să reproducă obiectele fabricate 
de artizan. Din punct de vedere ontic, munca pictorului este o activitate 
de ordin secund. Deoarece Platon îi atribuie această poziţie marginală, 
mimesis-ul capătă o independenţă de tip nou. Eliberat de problema 
binelui şi a autenticului, domeniul specific mimesis-ului va constitui 
domeniul iluzoriului sau al fenomenelor. Fireşte, nu există loc pentru aşa 
ceva în Republica, însă i se poate ghici uşor conturul. Mimesis 
înseamnă forţa de a reprezenta fenomene. Reprezentarea artistică nu 
este totuşi aparenţa lui „a fi" sau „fiind", ci realizarea aparenţei 
fenomenului. Imaginile şi reprezentările create prin poezie sunt aşadar 
fenomene care fac trimitere la lucrurile la care nu putem avea acces 
decât prin intermediul fenomenelor. 

Ţinând cont de teoria Ideilor dezvoltată în parabola grotei, Platon 
are probabil o imagine negativă a mimesis-ului şi a lumii aparenţelor pe 
care o constituie. Fiindcă, după el, orice cunoaştere, orice creaţie şi 
acţiune trebuie să se raporteze la idei. Methexis-ul este scopul filosofiei 
şi al ordinii statului care se întemeiază pe el. Dimpotrivă, mimesis-ul, 
care nu se raportează la teoria Ideilor, reprezintă un pericol pentru 
ontologia platonică şi pentru teoria sa politică. Spre deosebire de 
methexis, mimesis este legat de fenomenele lucrurilor. Asemenea 
Demiurgului care a creat Ideile, poeţii şi pictorii creează fenomenele 
lumii, cu alte cuvinte, ei creează lumea aparenţelor. Eliberaţi de obligaţia 
lor faţă de methexis, artiştii şi poeţii pot da naştere unei lumi a 
aparenţelor, adică îşi pot crea propriul domeniu estetic, cu ajutorul 
capacităţii lor mimetice, ceea ce Platon, orbit de teoria Ideilor, refuză să 
accepte. Se constituie totuşi un domeniu estetic independent, a cărui 
creativitate mimetică şi artistică inerentă nu o recunoaşte Platon. Abia 

Aristotel este cel care, suprimând teoria Ideilor, va permite examinarea 
mimesis-ului ca forţă constitutivă într-o lume estetică autonomă a 
aparenţei. 1 

Prin urmare, mimesis este tot mai limitat la domeniul artei, al 
poeziei şi al esteticii. Concepţia aristoteliană despre mimesis joacă în 
acest context un rol determinant. în domeniul artei, nu este vorba de a 
imita natura naturata, ci natura naturans. Această definiţie a noţiunii de 
mimesis, schimbându-şi totuşi constant semnificaţia, face posibilă 
utilizarea sa în domeniul artei şi al esteticii. In acelaşi timp, utilizarea 
noţiunii de mimesis este restrânsă la domeniul esteticii, atât la Platon, 
cât şi la Aristotel. Abia astăzi asistăm la o multiplicare a încercărilor de a 
dezvolta noţiunea de mimesis social aşa cum se regăseşte parţial la 
Platon. Deşi mimesis-ul joacă un rol important în cadrul proceselor 
sociale, fenomenele corespondente nu au fost niciodată abordate într-o 
asemenea perspectivă. 2 Dacă estetizarea şi simularea politicului, a 
socialului şi a educativului au creat condiţii în care imaginarul, simbolicul 
şi realul se întrepătrund în mod inextricabil, noţiunea de mimesis se 
pretează punerii în relaţie cu ceea ce era distinct, până nu demult. 

Noţiunea de mimesis 

Ce sens are mimesis? Explicaţiile anterioare au scos în evidenţă 
că definirea acestui concept nu este o sarcină facilă, cu atât mai mult, 
cu cât fenomenele mimetice sunt greu de izolat. Sustrăgându-se unei 
logici bipolare, ele prezintă mai multe faţete şi rezistă în faţa oricărei 
teorii. Cu toate că orice definiţie sistematică a conceptului nu poate fi 
decât insuficientă, am dori să dezvoltăm acum alte trăsături ale 
mimesis-ului. în primul rând, mimesis are sensul de „imitaţie”. în acest 
sens a fost utilizat termenul cu mult înaintea lui Platon. Else a 
demonstrat într-un studiu asupra originii acestui concept că, în timpul 
secolului al V-lea d. Hr., conceptul semnifica „imitaţie directă a 
aspectului fizic, a actelor şi declaraţiilor fiinţelor omeneşti şi animalelor 


1 Cf.Wulf 1989. 

*Cf. Gebauer /Wulf 1998. 

prin retorică, cântec şi/sau dans". Mai târziu, conceptul va căpăta 
sensul de .imitaţie a faptelorunei persoane de către o altă persoană, 
într-un sens foarte general”. în fine, el ajunge să semnifice „reducerea 
unui tablou sau a imaginii unei persoane sau unui lucru în forma sa 
materială".' însă această definiţie a noţiunii de mimesis nu îi mai putea 
satisface pe Xenofon, Platon şi Aristotel. 

Independent de conţinutul lor, diferitele genuri de texte literare 
stimulează în cititor, în diverse grade, aptitudinea sa faţă de mimesis. 
Tragedia şi comedia suscită în mod special declanşarea proceselor 
mimetice la spectator, ceea ce le şi diferenţiază mai cu seamă de 
epopee şi de poezie. Mimesis înseamnă .a imita vocea, gesturile altei 
persoane”; el este pre-etic, sau, mai degrabă, extra-etic. Provocarea 
capacităţilor mimetice nu depinde de valoarea etică a lucrului care este 
imitat. Este motivul pentru care Platon insistă ca alegerea personajelor, 
a conţinuturilor şi a imaginilor prezentate tinerilor să fie strict controlate. 
El se teme de efectul contagios al exemplelor proaste. Argumentele sunt 
cu totul altele la Aristotel. Confruntându-se într-o manieră mimetică şi 
imaginară cu răul nemeritat şi aducându-l într-o manieră mimetică până 
la el, spectatorul este obligat să treacă prin experienţa „suferinţei" 
(Eleos) şi a „fricii" (Phobos). Astfel, el se simte uşurat într-un fel 
„voluptuos". Aristotel nu se teme aşadar de efectul contaminant al răului, 
ci, dimpotrivă, îi caută forţa imunizantă. 1 2 într-adevăr, evitând 
confruntarea cu răul, el este exclus în loc de a fi înfruntat, iar tinerii nu se 
pot înarma împotriva răului. 

Procesul mimetic vizează să pună în concordanţă modelul cu 
copia sa. Criteriul nu este egalitatea dintre obiect şi reproducerea după 
acel obiect, ci concordanţa şi asemănarea dintre cele două, ceea ce 
oferă o mare diversitate de reproduceri şi dă frâu liber creativităţii. Din 
acest motiv, Platon încearcă să o restrângă în cea de-a treia carte din 
Republica, introducând criteriul adevărului. El îi reproşează poeziei că 
nu respectă adevărul, cosmetizând defectele zeilor. Fiindcă Zeus, în 


1 Else 1958, p.79. Tr. H.K. 

2 Furhrmann 1982. p.161. 

calitatea sa de zeu suprem, se află In mod necesar deasupra tuturor 
acestor defecte. Aşadar, mimesis nu slujeşte întotdeauna adevărul, ci, 
de multe ori, disimularea. Abia în cartea a doua din Republica va 
valoriza Platon disimularea şi aparenţa ca trăsături distinctive ale 
mimesis-ului, deoarece el este însăşi capacitatea de a crea o lume a 
aparenţelor. 

Mimesis mai are şi sensul de „a da o reprezentare a ceva". Acest 
sens este mai cu seamă important în cazul în care nu ar exista un model 
ce poate fi imitat, deoarece exemplul şi reprezentarea sa sunt identice. 
De pildă, ca urmare a creerii unei opere de artă, nu există decât un 
singur exemplu imaginar spre care se îndreaptă artistul. Rezultatul 
acestui proces artistic este un obiect diferit de exemplul imaginar, fie şi 
numai din cauza materialităţii sale. Reprezentarea pe care i-a dat-o 
Fidias lui Zeus este un bun exemplu al fenomenului pe care tocmai l-am 
explicat. Cel care privea statuia ştia imediat că este vorba despre Zeus, 
deşi nu-l văzuse niciodată în realitate. Acelaşi lucru este valabil şi în 
cazul mitului, a cărui reprezentare este mereu aceeaşi, fără ca cineva 
să-i cunoască totuşi originea. 

„A da o reprezentare a ceva” mai are şi sensul de „a exprima 
ceva". Acest aspect este foarte important în domeniul muzical şi în cel 
al dansului. Sprijinindu-se pe Dalton, Platon elaborează o teorie a 
mimesis-ului referitoare la expresivitatea mimetică a dansului şi a 
muzicii. în opinia lui Platon, efectul unor genuri muzicale diferite nu se 
aseamănă niciodată. în timp ce un anumit gen de muzică are un efect 
pozitiv asupra tinerilor, un altul va avea un efect negativ. în afară de 
aceasta, Platon apreciază enorm calitatea pedagogică şi etică a 
muzicii pe care o integrăm cu ajutorul proceselor mimetice. La tineri, 
trebuie să apară dragostea faţă de muzică şi simţul frumosului şi al 
ordinii, şi, tocmai din această cauză, gustul pentru filosofie, 
considerată a fi .muzica perfectă". Văzul şi intuiţia nu sunt singurele 
simţuri care participă în acest proces, în principiu, sunt implicate toate 
simţurile: auzul, pipăitul, mirosul şi gustul. Prea mult timp s-a neglijat 
importanţa auzului care joacă un rol considerabil în cadrul acestor 

mecanisme imitative. Imitând vocea celuilalt, copilul va avea 
sentimentul de a fi alături de celălalt şi de a-l înţelege, mai mult, că 
accede la vorbire şi limbaj.' 

Ziegler ne oferă un alt sens pentru mimesis: „Ahmung”, sau „Vor- 
ahmung”. 2 După exemplul magiei, omul începe să-şi facă o idee despre 
natură şi despre relaţia sa cu natura. Astfel, raportul său faţă de natură 
se schimbă. 0 devine activ. Omul incită natura să-şi imite propriile 
reprezentări. 0 se aşteaptă ca natura să-i urmeze „Vor-ahmung”. Ceea 
ce explică de ce un bărbat şi o femeie întreţin raporturi sexuale 
pasionale pe un câmp arid: pentru a invita natura să acţioneze prin 
mimetism şi să devină astfel fecundă. Natura ar trebui să-i imite pe 
oameni şi să le îndeplinească dorinţele. 

Potrivit definiţiei lui Horkheimer şi Adorno în Dialectica raţiunii , 
mimesis prezintă un aspect precoce privit din perspectivă filogenetică. 
in acest sens, el constituie o mişcare care-l conduce pe om să se 
piardă în mediul lui, în loc de a se impune asupra mediului. Aici, 
asimilarea omului cu lumea aminteşte de asimilarea a „ceva care este 
mort". „Atunci când omenescul aspiră să se asemene cu natura, el se 
împietreşte în faţa ei. Atitudinea defensivă datorată fricii este o formă 
de mimetism. Aceste reflexe de împietrire şi de îngreunare a omului 
sunt schemele arhaice ale instinctului de conservare. Asimilându-se cu 
ceea ce este mort, viaţa îşi plăteşte tributul perenităţii sale". J 
Adaptarea mimetică presupune reducerea celor trei moduri de timp 
(trecut, prezent şi viitor) cu un singur spaţiu temporal şi conduce la 
reificarea omului. într-o societate capitalistă în care constrângerile 
exercitate de disciplină, abstractizare şi simbolizare sunt puternice, 
intensificarea raţionalităţii, eficienţei şi a gândirii logico-identice este 
însoţită în mod necesar de o anumită alienare şi reificare. Asimilarea 

de către o lume fragmentară şi reificată ca urmare a divizării muncii şi 
a organizării raţionalizate a muncii nu poate rămâne fără urmări pentru 
individ care, cu ajutorul proceselor mimetice, se adaptează la aceste 
condiţii. Procesele de simulare a fenomenelor sociale joacă aici un rol 
însemnat. 

în urma unei simulări, procesele mimetice îşi însuşesc semne care 
încetează să mai denote realul şi care nu fac nici măcar trimitere la 
absenţa sa. Aceste procese le înlocuiesc cu imagini şi semne care nu 
fac trimitere decât la ele, fiindcă nu mai există o referinţă între semn şi 
semnificat. Acest lucru conduce la o amplificare a imperiului 
fenomenelor care erau odinioară rezervate esteticului. Estetizarea 
domeniului social şi politic nu reprezintă decât o altă formă necesară 
pentru a descrie această evoluţie. Ea se asociază cu o simbolizare 
crescândă a lumii şi a experienţelor umane. Crearea imaginilor se face 
din ce în ce mai rapid, iar difuzarea lor a devenit mondială, ceea ce dă 
naştere la o promiscuitate a imaginilor care, luate de un vertij fulgurant, 
ies din cadrul lor de referinţă. Prin urmare, mimesis se vede atribuind noi 
semnificaţii. 

în ciuda acestei evoluţii care subliniază o dată în plus 
ambiguitatea fundamentală a proceselor mimetice, mimesis - începând 
odată cu „teoria estetică" a lui Adorno - este purtătoare de speranţă: 
speranţa de a rezista la puterea superioară a lucrurilor. Mimesis este un 
comportament emfatic, asimilarea unui subiect în obiectivitate, subiect 
care refuză gândirea instrumentală, deşi îi sunt inerente în acelaşi timp 
şi elemente raţionale. Datorită mimesis-ului, se speră depăşirea alienării 
şi a reificării, deşi nu este în măsură să critice, deoarece se formează 
înainte de separarea actelor morale şi al actelor imorale. Mimesis 
exprimă un anumit raport între om şi el însuşi: imitarea de sine fără a 
pierde lumea obiectelor. Datorită mimesis-ului, omul are speranţa de a 
se reconcilia cu sine, cu ceilalţi şi cu lumea. „Urma mnezică a mimesis- 
ului, pe care o caută fiecare operă de artă, este în acelaşi timp 
anticiparea unei stări care depăşeşte separarea de sine şi de altul". 1 


1 Adorno, Th. W.: Asthetische Theorie, Frankfurt / M.: Suhrkamp 1973 p.198. Tr. H.K. 
Traducere franceză 1974. 

Aproprierea lumii prin mimesis 

în autobiografia sa intitulată 0 copilărie la Berlin In jurul anului 
1900, Benjamin descrie locurile, încăperile, drumurile, casele, obiectele 
şi evenimentele din copilăria sa şi rolul pe care l-au avut în evoluţia sa 
lăuntrică. Amintirile despre aceste obiecte, scene şi evenimente ne 
oferă o imagine particulară a copilăriei sale. Aceste amintiri nu se 
înscriu în concepţia tradiţională a autobiografiilor în care se caută 
originea cunoaşterii şi a conştiinţei de sine. Sunt texte dezlânate care 
vorbesc despre sentimentele de fericire şi de angoasă, pe care le-a 
avut autorul în copilărie. în aceste mărturii, nu se înţelege totuşi’ că 
acest copil este subiectul care vorbeşte. Cadrul amintirilor extrem de 
individuale este dat doar de indicatorul locului, „Berlin", şi al timpului, 
„în jurul anului 1900”. Această devoalare implicită a indicaţiilor despre 
loc şi timp dă naştere unei analize istorico-antropologice „avant la 
lettre". 

Textul autobiografic al lui Benjamin se disociază de o tradiţie 
autobiografică care porneşte de la Sfântul Augustin şi se continuă 
până la Rousseau. La Sfântul Augustin şi la Rousseau, subiectul, în 
căutarea sinelui şi conştient de dinamica propriei vieţi, îşi face portretul 
şi configurează astfel esenţa autobiografiei. La Benjamin, subiectul ca 
element central al autobiografiei este înlocuit de imagini, de scene şi 
de zgomote care nu au nicio legătură cu ordinea subiectului. Astfel 
sunt constituite diversele texte, formate dintr-o „înlănţuire de semne" în 
care fiecare semn participă la jocul metonimiilor cu celelalte semne. în 
final, semnele descoperă adevărul în ele însele. Datorită mişcării lor 
metonimice, ele deconstruiesc sistemul tradiţional de semne şi 
explorează noi posibilităţi de scriere şi de experienţă.' Aceste amintiri 
oscilează între oraş, copilărie şi timp. încă din primele pagini, oraşul ne 
este prezentat ca un labirint, ca o lume a drumurilor înlănţuite, în care 
copilul se izbeşte de nenumărate obstacole, îşi pierde direcţia şi se 
rătăceşte, şi în care se regăseşte întotdeauna în situaţii neprevăzute. 


1 Cf. Schneider 1986. 




Oraşul, prezentat ca labirint, aminteşte de pericolele, forţele şi monştri 
mitici care-l ameninţau pe copil. Experienţa labirintului nu se limitează, 
însă, numai la oraş: ea se continuă şi în casa părinţilor săi şi în 
amintirile care încearcă cu disperare să-i restituie copilăria. 

Pentru adult, copilul face parte din trecut: numai datorită limbajului 
reuşeşte acesta să-şi amintească de perioada respectivă. Din acest 
motiv, diferenţa dintre copilăria trăită şi reprezentarea sa ulterioară este 
fundamentală în scrierile sale autobiografice. Există un decalaj între 
copilăria trăită şi cea descrisă, ceea ce face ca biografia să nu fie 
lineară. Fie şi recurgând la notiţe, fotografii şi filme din copilărie, textul 
autobiografic rămâne o reconstrucţie. Imaginile care ţâşnesc din trecut 
sunt efemere. Pentru a le putea transforma în amintiri, ele trebuie mai 
întâi citite, plasate din nou în contextul vieţii, apoi trebuie descifrată 
semnificaţia lor. Amintirile sunt promisiuni pe care le facem prezentului şi 
viitorului. Este motivul pentru care este indispensabil să determinăm 
locul şi momentul exact în care se formează aceste amintiri. în textele lui 
Benjamin, amintirile sunt intensificate şi condensate cu ajutorul 
alegoriilor şi emblemelor care nu aşteaptă decât să fie descifrate. 

Potrivit lui Benjamin, copilul face experienţa lumii într-o manieră 
mimetică. Asemenea magicianului din vremuri apuse, el stabileşte 
asemănări între el şi lumea exterioară; copilul citeşte informaţiile despre 
lume şi creează corespondenţe prin intermediul acestui proces. El 
corespondează cu lumea exterioară, de exemplu, ca atunci când, 
imitând „o moară de vânt", îşi întinde braţele şi le roteşte producând 
vântul necesar cu gura. Astfel, el îşi lărgeşte orizontul: copilul înţelege că 
vântul este cel care roteşte moara; el învaţă un lucru referitor la forţa 
vântului şi la capacitatea omului de a exploata natura; este fascinat de 
productivitatea omului. în cadrul actului mimetic, imitând „moara de 
vânt”, copilul îşi conştientizează capacităţile de a-şi exercita puterea 
asupra naturii. El se familiarizează cu un prim prototip al maşinii şi cu 
ideea conform căreia corpul omenesc este o maşinărie. El mai înţelege 
şi faptul că, de altfel, corpul lui este un instrument de expresie şi că el se 
poate servi de propriul corp (pentru atingerea propriilor scopuri), pentru a 
obţine o anumită recunoaştere socială. însoţite de interpretări simbolice, 
atare procese mimetice dezvoltă aptitudini către reflecţie şi limbaj. 

Textul autobiografic al lui Benjamin prezintă numeroase exemple 
de apropriere mimetică de străzi, locuri, a casei părinteşti şi a camerelor 
din această casă. Pentru copil, lumea are un caracter magic, astfel 
explicându-şi el modul în care funcţionează lumea. Lumea lucrurilor este 
animată şi îi dă răspunsuri copilului. Această interpretare „magică" a 
lumii se realizează cu ajutorul proceselor de asimilare şi de apropiere, 
lată ce scrie Benjamin evocând intrarea în casa părintească: „însă 
printre cariatide şi atlarite, îngeraşi şi pomone, care mă priviseră 
odinioară, figurile care-mi erau acum cele mai dragi erau cele, complet 
acoperite de praf, ale rasei moaşelor aflate în prag, care păzesc intrarea 
în viaţă, ca şi pe cea în casă. Fiindcă ele înţelegeau, răbdătoare. 
Oricum, le era indiferent că aşteptau un străin, întoarcerea vechilor zei, 
sau a copilului care se strecura în casă trecând pe lângă ele, în urmă cu 
treizeci de ani, ducându-şi ghiozdanul în spate". 1 

Atunci când Benjamin creează această amintire, el percepe şi 
interpretează personajele copilăriei sale sub un unghi complet nou. într-o 
abordare mimetică, aceste personaje capătă semnificaţii noi care se 
amestecă cu propria sa experienţă. Ele îi aşteaptă, în acelaşi timp, pe 
copil, pe zei şi pe străin. Astfel vor dispărea diferenţele dintre copil şi 
lumea mimetică a zeilor. Cele două lumi se amestecă cu personajele 
expuse, dând viaţă prin intermediul mimesis-ului. într-una dintre aceste 
lumi, personajele au un suflet, în timp ce în cealaltă lume, este vorba 
despre alegorii şi simboluri. într-o comparaţie arheologică, imaginile sunt 
smulse sedimentelor copilăriei şi sunt colectate şi manevrate asemenea 
unor obiecte preţioase cărora li s-a dat un nou sens. Se formează 
metaforele şi simbolurile, exprimând astfel povestirea autorului. 
Imaginile, emblemele şi scriiturile devin purtătoarele amintirii în care se 
suprapun individualul şi generalul. 

în aceste amintiri, este vorba despre semnificaţia lucrurilor, a 
încăperilor şi a evenimentelor. Unele dintre aceste amintiri reflectă 
delirul. Amintirea „Logia” descrie perfect această atmosferă: „Viaţa are 
mult timp după aceea faţă de amintirea încă fragedă' despre copilărie 
atenţia prevenitoare a unei mame care-şi dă sânul noului-născut fără a-l 



trezi: nimic nu a reuşit să-mi întărească mai bine amintirea, decât 
spectacolul curţilor cu logii cufundate în obscuritate, dintre care una, 
umbrită vara de storuri, a fost leagănul în care oraşul şi-a depus noul 
său cetăţean". 1 Gândirea copilului, fiinţă încă plastică, este determinată 
de aceste prime impresii care, mai târziu, îi vor cizela modul în care va 
percepe lucrurile. Sensibilitatea şi gândirea adultului sunt marcate de 
obiectele, imaginile şi alegoriile codificate prin simboluri, care se 
gravează în partea cea mai profundă a sufletului copilului. Aceste prime 
experienţe despre spaţiu şi timp, despre cultură şi istoricitate, vor 
constitui fundamentul vieţii copilului. Cum lumea sa este plină de 
necunoscute, de incertitudini, ameninţări şi orori, copilul trebuie să 
încerce s-o interpreteze cu scopul de a se familiariza cu ea. El 
interpretează nume şi noţiuni pe care le-a preluat de la adulţi, dar pe 
care nu le înţelege imediat, astfel încât să poată crea cu ajutorul lor un 
sens şi o ordine. Pentru copil, lumea îşi pierde în acest fel caracterul 
incomprehensibil şi ameninţător. Astfel creează el „micul cocoşat", un 
corespondent al lui care-şi aţine privirea asupra copilului şi care-şi 
formează o părere asupra lui. „Dar când eu căutasem în zadar această 
imagine în cursul zilei, se putea întâmpla noaptea o răsturnare de 
situaţie când eu deveneam prizonierul unui vis prin privirile care, din 
aceste afunduri de abis, veneau să mă fixeze. Gnomii cu bonete ascuţite 
erau cei care-mi aruncau priviri. Insă abia mă înspăimântaseră până în 
măduva oaselor, că deja dispăruseră". 2 Copilul se distanţează de el 
însuşi fără să-şi dea seama. Distanţa este indispensabilă din momentul 
în care copilul se trezeşte confruntat cu lumea adulţilor şi ia contact cu 
nedreptatea. „Micul cocoşat" va simboliza aşadar obstacolele care -I 
înspăimântă pe copil. Crescând, copilul va percepe lucrurile sub un 
unghi complet diferit. Ele vor fi integrate lumii adulţilor din care face parte 
omuleţul cocoşat care devansează întotdeauna copilul. 

Printre amintirile din copilărie, nu numai imaginile, ci şi sunetele, 
zgomotele, mirosurile şi experienţele tactile joacă un rol important. 
Aceste impresii non-vizuale poartă imaginile în domeniul necunoscutului 


'ibid.p.294. 
! ibid. p. 302 

şi al inconştientului. De pildă, este vorba de „freamătul ameţitor al 
aerului". Bâzâitul becului cu gaz lampant devine şi el vocea „micuţului 
omuleţ cocoşat" care devine caracteristic sfârşitului de secol; lumea 
vizibilului şi a sesizabilului se poticneşte în ecoul telefonului, în 
„zgomotele nocturne", în invizibil, în necunoscut şi în anonimat. Prin 
intermediul proceselor mimetice, unele imagini şi zgomote din copilărie 
se fixează în „eul profund”. Ele sunt reactivate de impulsiunile optice şi 
acustice şi ţâşnesc din nou la nivelul conştiinţei. Uneori, actul aducerii 
aminte are loc şi într-o manieră mimetică. Când ne amintim un lucru, noi 
creăm un raport mimetic cu materialul amintirii care va fi apoi expus 
diferit în funcţie de situaţie. Amintirile se disting, de pildă în intensitate şi 
în importanţă în momentul în care îţi aduci aminte. Diferenţa dintre mai 
multe amintiri despre o singură situaţie poate fi înţeleasă ca diferenţa 
dintre reconstruirea amintirii şi reprezentarea sa mimetică. 

In lumea copilului, văzul şi auzul joacă un rol esenţial, însă 
pipăitul, mirosul şi gustul îşi au şi ele un loc bine definit. Regăsim de 
pildă în scrierile lui Benjamin amintiri care evocă dulapuri, lenjerie şi 
şosete. „Nicio plăcere nu o depăşea în ochii mei pe cea de a-mi vârî 
mâna cât mai adânc în interior. Şi nu numai din pricina căldurii lânoase a 
acestui mic săculeţ". 1 Era „şoseta dinăuntru pe care o ţineam în mână, 
din interiorul sacului care mă atrăgea atât de mult spre profunzimi. După 
ce o strângeam în pumn şi mă asiguram că sunt în posesia masei moi 
de lână, începea a doua parte a jocului, care trebuia să se încheie cu 
apariţia tulburătoare, a şosetei". 2 în această scenă , experienţa 
senzorială capătă un caracter erotic. Căldura pe care o emană şoseta 
este asociată cu ceea ce a fost „adus", ceea ce copilul scoate din sacul 
său. „Forma şi conţinutul, modul de ambalare şi obiectul ambalat, ceea 
ce este adus şi sacul" formează un tot unitar, ele se transformă şi devin 
toate această şosetă. 

La copil, ceva din această constrângere de a se lăsa asimilat în 
lume acţionează asupra sa pentru ca el să poată supravieţui în această 
lume şi să-şi găsească locul; el descoperă asemănări între lumea care i 


1 ibid. p. 284. 

2 ibid. 

se pare vie şi sine însuşi. Doar odată cu vârsta ajunge să dispară 
această capacitate de a fermeca iumea şi de a se lăsa fermecat de ea. 
Acelaşi lucru se poate spune şi despre fascinaţia exercitată de joc, 
datorită identităţii dintre forma şi conţinutul său. în cadrul abordării 
mimetice a lumii, copilul dezvoltă „practici magice" care-şi vor pierde 
treptat puterea. După vânătoarea de fluturi, copilul riscă să se 
transforme într-un fluture şi, din acest motiv, să se piardă. Abia după ce 
omoară fluturele, el reuşeşte să recunoască că acela era un altul, o fiinţă 
exterioară care rămâne inaccesibilă şi străină. Ucigându-I, el se 
demarchează de animal. El reuşeşte să separe subiectul de obiect, ceea 
ce-l apără de pierderea de sine. Omorând fluturele, copilul comite „un 
act de violenţă civilizator" care-l eliberează de constrângerea de a 
practica mimetismul şi care-i permite să devină un subiect. 

Potrivit lui Benjamin, capacitatea mimetică prin intermediul căreia 
copilul îşi creează propriul raport cu lumea, face ca lumea să-i devină 
proprie şi îl leagă de lume, are o mare influenţă asupra limbii şi a 
scrisului. „Darul mimetic" care forma odinioară „baza clarvederii" creează 
la nivelul limbajului şi al textului scris „arhiva perfectă a asemănărilor 
non-senzuale”. în această perspectivă, limbajul de care se serveşte 
copilul ar fi „utilizarea supremă a dimensiunii mimetice: un mediu în care 
primele facultăţi de aducere aminte a asemănărilor ar fi complet 
asimilate, astfel încât ele să constituie acum mediul în care lucrurile nu 
se întâlnesc ca altădată în spiritul clarvăzătorului şi al preotului, ci în 
esenţa lor, în substanţa lor, adică al aromelor celor mai efemere şi mai 
fine". 1 A semăna şi a începe să se asemene unui lucru sunt momente 
cruciale în evoluţia copilului, momente în cursul cărora copilul îşi 
defineşte treptat raportul său cu lumea, cu limbajul şi cu el însuşi. Cu 
ajutorul acestui proces, copilul se integrează în structurile şi raporturile 
de putere deja prezente şi codificate prin simboluri. Mai târziu, el se va 
distanţa de aceste structuri şi raporturi de putere; le va critica şi le va 
modifica. Datorită capacităţilor sale mimetice, copilul îşi însuşeşte 
semnificaţia lucrurilor, a formelor de expunere şi de acţiune şi creează o 
legătură cu lumea exterioară. Raportul cu celălalt se află în centrul 



ANTROPOLOGIA EDUCAŢIEI 


activităţii mimetice. Nu este totuşi vorba despre a-l absorbi pe celălalt, ci, 
dimpotrivă, de a se lăsa asimilat in acesta. în această mişcare, există un 
moment în care activitatea mimetică este întreruptă şi în care subiectul 
devine mai receptiv, ceea ce este specific „impulsiunii' mimetice". Toate 
simţurile participă la această confruntare mimetică şi-şi etalează 
sensibilitatea în cursul acestui proces. Această capacitate a copilului de 
a descoperi lumea într-o manieră mimetică este una dintre condiţiile 
prealabile ale calităţii viitoarei sale sensibilităţi. Acest lucru este mai ales 
valabil în cazul evoluţiei sensibilităţii sale estetice şi a sensibilităţii sale 
emoţionale (compasiune, simpatie, dragoste). Capacităţile mimetice îi 
permit copilului să înţeleagă sentimentele celorlalţi, fără a le concretiza 
sau respinge. Capacitatea mimetică face trimitere la misterul lucrurilor, la 
momentul „auratic" al experienţelor estetice şi la posibilitatea de a face 


Copilul 

Deoarece copilul este smuls prematur din adăpostul pe care i-l 
oferea uterul, primele luni de viaţă ale copilului sunt, în primul rând, 
marcate de angoasă, frig, vertij şi durere. Copilului îi este greu să 
accepte schimbarea şi să se adapteze noilor condiţii şi noii alimentaţii, 
cu atât mai mult cu cât în uter domnea „un echilibru parazitar". în 
perspectivă psihanalitică, tristeţea pe care o resimte copilul la începutul 
vieţii, produce „acea imago a sânului matern", ceea ce-nseamnă, 
„esenţa paradoxală a unei reprezentări inconştiente". 1 Nicio îngrijire 
oferită de mamă nu va putea vreodată compensa această tristeţe. în 
această etapă de „delactaţie", copilul retrăieşte o parte a acestei tristeţi 
de la început. Această repetiţie îl ajută să-şi liniştească angoasele. în 
acest proces se produce actul de mimesis al imago sânului matern. 

Potrivit lui Lacan, femeile au posibilitatea de a-şi satisface propria 
imago a sânului matern alăptând copilul, îmbrăţişându-l şi privindu-l. în 
acest moment precis, mama trece prin experienţa „celei mai primitive 


1 Lacan, J. „Die Familie", In Lacan, J. Schriften III, Weinheirrr. Quadriga 1986. pp. 
51-52. Tr. H.K. Versiunea franceză din 1966. 

dintre dorinţe" şi şi-o satisface. A suporta durerile posterioare naşterii 
reprezintă un soi de .compensaţie reprezentativă" a .fricii născute odată 
cu viaţa". Pentru problematica noastră, acest lucru înseamnă că până şi 
sentimentul matern are o obârşie mimetică. Realizând acea imago, 
mama poate simţi o mare satisfacţie. în acelaşi timp, posibilitatea de a-şi 
satisface propria imago îi garantează mamei dragostea necesară a 
copilului său. Spre deosebire de alte forme de mimesis, avem aici de-a 
face cu cea a imaginilor inconştiente care, din acest motiv, exercită 
poate o forţă deosebită asupra fiinţei umane. Pentru că sunt legate de 
prima experienţă din viaţă, de confuzie, de alimentaţie şi de siguranţă, 
ele au o putere menită să structureze dorinţele şi aspiraţiile de-a lungul 
întregii vieţi. 

După cum a demonstrat Lacan, etapa oglinzii joacă un rol 
important în formarea individului. Neputându-şi încă coordona organele 
senzoriale şi nutrind senzaţia că are un corp divizat şi fragmentat, copilul 
de şase până la zece luni se priveşte întâmplător în oglindă şi îşi 
recunoaşte unitatea corporală în imaginea pe care i-o transmite oglinda. 
Această viziune îi provoacă un sentiment de fericire şi de jubilaţie, 
deoarece copilul vede în imagine unitatea la care el nu reuşise încă să 
ajungă. Imaginea îi seamănă copilului, însă, în acelaşi timp, ea nu este 
reală. Realitatea corporală a copilului nu-i corespunde. Imaginea se 
referă totuşi la o unitate pe care individul a cunoscut-o înainte de naştere 
şi pe care încearcă s-o regăsească altfel. Din acest motiv, imaginea 
unităţii constituie o sursă de energie pentru progresul său mental. Ea dă 
o structură căutării copilului. în măsura în care imaginea face trimitere la 
o stare pe care copilul s-a străduit s-o atingă fără a reuşi, dar pe care o 
atinge în cele din urmă prin imagine, aceasta îi furnizează sentimentul 
de fericire pe care l-am descris mai sus. în continuare, copilul încearcă 
să surprindă într-o manieră mimetică imaginea pe care o vede în oglindă 
şi de care este asociată imago a unei stări pierdute. 

Complexul lui Oedip, foarte important pentru dezvoltarea copilului, 
este, la rândul său, cu desăvârşire mimetic. Imitându-şi părintele de 
acelaşi sex, copilul îşi proiectează dorinţa sexuală asupra părintelui de 
sex opus, fără ca prin acest gest să şi-o şi satisfacă. Părintele de acelaşi 
sex i se pare copilului „ca agent al interdicţiei sexuale şi ca exemplu de 

transgresare". 1 Refularea dorinţei atrage după sine o dublă mişcare 
motivantă: copilul simte o anumită agresivitate faţă de părintele cu care 
rivalizează şi se teme să nu fie, în acelaşi timp, obiectul unei agresivităţi 
asemănătoare. El va trăi în mod inevitabil sentimente de durere cumplită 
şi de frică, care vor readuce în actualitate experienţa naşterii şi a 
„delactaţiei", fiind foarte posibil să se amestece până la confundare 
teama de castrare şi amintirile corpului fragmentat. Pentru a sublima 
realitatea, rezultatul mimesisi-ului la adresa părintelui de acelaşi sex 
este decisiv în cadrul relaţiei oedipiene. Acest părinte nu mai constituie 
obiectul, ci subiectul dorinţei, în opoziţie, aşadar, cu dorinţa copilului. 
Nesatisfacerea dorinţei duce la apariţia obiectului care va rezista în 
continuare dorinţei. Conform teoriei psihanalitice, criza ajunge în etapa 
sa finală după ce s-au format supra-eul şi eul ideal şi după ce copilul s-a 
confruntat cu realitatea. 

în teoriile lui Girard, care tratează despre violenţă în situaţii 
mimetice, regăsim o explicaţie a violenţei inerente conflictelor dintre 
generaţii. Copilul întreţine cu adultul o relaţie mimetică, iar adultul 
reprezintă ceea ce este hotărât copilul să devină, sau, altfel spus, el se 
străduieşte - cu ajutorul adultului - să devină ceea ce adultul este deja. 
în acelaşi timp, nici copilul, nici adultul nu acceptă să devină 
asemănători, în acest fel ei pierzând diferenţa care garantează 
unicitatea lor pe lume. Din această cauză, relaţia lor este împărţită între 
dorinţa de a semăna, pe de o parte, şi dorinţa de a fi unici, pe de altă 
parte. Cum mimesis-ul şi dorinţa sunt strâns legate între ele, se poate 
vorbi despre o dorinţă mimetică. Nu este totuşi vorba despre o simplă 
mişcare de la un subiect către un obiect, deoarece ea trece printr-o terţă 
persoană, mai precis, prin dorinţa unei terţe persoane. Dacă dorinţa este 
mimetică, ea este precedată de dorinţa dirijată a altuia şi cu care intră în 
relaţie mimetică. Din acest punct de vedere, orice dorinţă este mimetică. 
Mimesis-ul constituie structura fundamentală a dorinţei. 

Mimesis este dorinţa. Dorinţa este mimesis. Dorinţa se fixează 
asupra altcuiva sau, mai bine spus, asupra dorinţei altcuiva, iar, pornind 
de la acest altcineva, îşi formează subiectul o conştiinţă de sine. La 


1 lbid.p.63 

început, copilul nu are conştiinţă de sine, nici conştiinţa relaţiei dintre 
şinele său şi al celuilalt; el nu are decât conştiinţa existenţei celuilalt. Nu 
există o cale directă către evoluţia sinelui care se dezvoltă întotdeauna 
prin intermediul celuilalt. Celălalt este cel care creează copilul, iar 
acesta, la rândul său, se aşteaptă ca celălalt să-i spună ce trebuie să 
dorească pentru a se găsi pe sine. Copilul încă nu ştie că are propriile 
sale dorinţe şi nici care sunt aceste dorinţe. El nu va afla decât prin 
intermediul celuilalt. Copilul îl imită pe celălalt, deoarece nu poate încă 
să facă diferenţa între celălalt şi el însuşi. El nu are nici percepţie, nici 
sentiment de sine; el se lasă complet absorbit de celălalt şi de obiecte. 
Adultul îi arată copilului, care se caută pe sine şi resimte o absenţă, cine 
este şi cine ar putea fi. Singur, copilul nu ar reuşi niciodată. Adultul îi 
arată ce trebuie să facă pentru a se găsi pe sine: copilul îşi va identifica 
propria dorinţă prin mimesis, imitând dorinţa adultului. 

Fiindcă la-nceput nu există subiect, ci doar o relaţie socială, 
mimesis-ul este cel care stabileşte o relaţie nediferenţiată între corpul 
copilului şi cel al adultului care-i serveşte drept model. Astfel se 
realizează corespondenţa mimetică dintre propriul corp şi cel al celuilalt. 
Celălalt este atunci prezent pentru copil, ceea ce reprezintă una dintre 
condiţiile prealabile constituirii subiectului. 

Celălalt 

A învăţa fiinţa umană să trăiască alături de celălalt face parte 
dintre lucrurile esenţiale ale oricărei educaţii. De câţiva ani, se vorbeşte 
tot mai mult despre acest aspect în cadrul educaţiei instituţionalizate. 
Noţiunea de „celălalt' în toată complexitatea sa este totuşi exclusă din 
discuţia de faţă. Această noţiune are mai multe faţete. Aici, va fi vorba, 
în primul rând, de a demonstra în ce măsură este limitată înţelegerea 
celuilalt şi în ce măsură reprezintă el ceea ce este străin. Această 
abordare presupune o răsturnare a mişcării către celălalt. Dacă 
educaţia socială tradiţională îşi propune să familiarizeze individul cu 
celălalt, cu scopul de a-l înţelege, aici este vorba de apropierea de 
celălalt, pornind de la caracterul său incomprehensibil care va constitui 

punctul de pornire al relaţiei cu celălalt. Dacă părinţii şl educatorii il fac 
pe copil să înţeleagă că ei „nu ştiu şi nici nu cred că ştiu cine este 
copilul" atunci ei îl ajută în mod decisiv să se constituie ca individ 
independent. Astfel, copilul află că este o persoană cu sentimente şi 
gânduri proprii, care, din punctul de vedere al părinţilor şi al educatorilor, 
este altcineva, şi tocmai de aceea, cineva care va învăţa la rândul său 
să accepte că este diferit de alţii. Noţiunea de „celălalt" face trimitere la o 
experienţă a fiinţei umane lipsită de sens, prin urmare, greu de descris 
într-o manieră abstractă. Renunţând să-l înţelegi pe celălalt şi atribuindu-i 
un sens reprezintă aşadar o contradicţie cu o întreagă tradiţie care 
constă în a te apropia de celălalt şi a-l înţelege, reducând totuşi ceea ce 
este străin la el, la un lucru deja cunoscut. 

Este greu de planificat, organizat şi programat întâlnirea cu 
celălalt. Fiecare întâlnire este unică şi ireductibilă. Ea face trimitere la 
natura corporală a omului, care este inaccesibilă limbii. Această întâlnire 
ne trimite către ceea ce este diferit în noi înşine, ca de pildă natura, 
corpul, imaginaţia, dorinţa şi sentimentele, în măsura în care raţiunea nu 
are acces aici. Percepţia exterioară a celuilalt depinde de cea interioară 
pe care o avem despre el. Ea deschide calea către misterul existenţei 

Care sunt posibilităţile pe care ni le oferă capacitatea mimetică în 
relaţia cu celălalt? Am putea afirma că mimesis ne serveşte drept punte 
pentru întâlnirea cu celălalt. Ea permite imitarea aparenţei celuilalt, adică 
a aspectului său fizic, a stilului în care vorbeşte şi se poartă, şi 
aproprierea acestei aparenţe în propria persoană. Nu este nevoie să 
interpretăm această imitaţie. Aspectul aparent al celuilalt rămâne cel mai 
intact lucru cu putinţă. Mimesis nu are nevoie să facă din el un obiect de 
cunoaştere; nici nu trebuie să-l fixeze. în cadrul procesului mimetic, ne 
cuibărim lângă celălalt. Mai mult sau mai puţin, renunţăm să acţionăm, 
să facem vreo formă de acţiune instrumentală. Perceperea şi 
înţelegerea celuilalt se află în centrul proceselor mimetice. Este greu să 
avem o cunoaştere obiectivă a celuilalt, deşi este încă şi mai greu în 
lipsa elementelor mimetice. Procesele mimetice conduc individul să 

palpeze necunoscutul şi ne-identicul fără a-şi pierde identitatea, 
deoarece îl protejează elementele raţionale inerente mimeticului. Scopul 
este de a înţelege şi imita aparenţa şi expresia celuilalt fără a face o 
apropiere de ceva exterior, fără a-l traduce şi fără a-l transforma. 

Prin capacitatea sa mimetică, individul poate percepe lucruri 
contradictorii şi de intensitate diferită, le poate asimila fără a le supune 
unei logici bipolare. Lucruri incompatibile pot rămâne incompatibile şi ni 
le putem apropria fără a fi constrânşi să stabilim o ordine. Mimesis face 
posibil accesul ne-reifiat la celălalt, un acces care acceptă libertatea 
celuilalt. Un acces „ne-dezvăluind" - după cum l-a descris Foulcault - 
unde se instaurează puterea este totuşi ceva ce trebuie evitat. Este 
recomandabil să se realizeze o apropiere de celălalt în care să fie 
păstrată distanţa şi care să se efectueze fără violenţă. 

Lucrul mimetic cu imagini 

Ţinând cont de preponderenţa imaginii şi a mediilor în lumea în 
care trăim şi confruntaţi fiind cu estetizarea domeniilor politic, social şi 
educativ, ne putem întreba cum gestionăm aceste imagini şi ce influenţă 
exercită asupra noastră aceste imagini. Două aspecte sunt demne de 
reţinut: (1) Ţinând cont de caracterul simbolic al imaginilor, ele nu pot fi 
pur şi simplu înţelese plecând de la o lectură iconografică. Această 
experienţă estetică se înrudeşte dintr-un punct de vedere cu experienţa 
contactului cu celălalt. (2) Ceea ce chiar a afirmat în legătură cu poezia 
este valabil şi pentru artă: imaginile au ştiinţa unor lucruri pe care noi nu 
le cunoaştem neapărat. Imaginile conţin un element care ne surprinde 
fiindcă el depăşeşte raţionalul, dar pe care îl vedem înainte de a înţelege 
sensul imaginii. Această experienţă estetică lipsită de sens şi de 
continuitate raţională poate fi prost trăită, însă în ea se poate vedea 
uneori un sens nou şi enigmatic. Pornind de la aceste două condiţii 
prealabile, abordarea mimetică a imaginilor artistice constituie o 
experienţă înnobilantă pe care nimic nu o poate înlocui. Prin „abordare 
mimetică" se înţelege „reproducerea vizuală" de imagini şi integrarea lor 
cu ajutorul imaginaţiei în lumea lăuntrică formată din imagini. Această 

reproducere de imagini este un proces mimetic care constă din însuşirea 
imaginilor şi integrarea în propria lume de reprezentări şi amintiri. Ca şi 
confruntarea cu marile texte literare, confruntarea cu „marile” imagini 
favorizează instrucţia, iar de aceea, ea ar merita să fie luată în 
considerare în domeniul educaţiei instituţionalizate. 

Asimilarea mimetică de imagini urmăreşte însuşirea caracterului 
lor imaginar care este dat înainte, împreună cu ■ şi după fiecare 
interpretare. Odată introduse aceste imagini în lumea interioară a 
individului, ele vor constitui un punct de pornire în realizarea interpretării, 
care vor înceta să evolueze pe durata vieţii sale. Independent de 
interpretări, confruntarea mimetică cu imaginile reprezintă un act de 
apropriere a lumii, adică a cunoaşterii. Acest act presupune ca individul 
să se concentreze asupra reproducerii de imagini fictive şi să se 
consacre complet acestui lucru. în plus, i se cere constant să-şi 
„împrospăteze” percepţia asupra imaginii, printr-o întâlnire vizuală cu 
imaginea reală sau cu una dintre reproducerile ei. Intr-o întâlnire 
mimetică cu imaginea, se renunţă la o anumită disponibilitate. Privind şi 
încercând să înţelegem formele şi culorile imaginii, individul trebuie să le 
refuleze pe cele care-i vin din străfundurile fiinţei lui. Individul trebuie să 
fixeze imaginea aşa cum o percepe, trebuie să se deschidă către 
caracterul ei simbolic şi să se lase în voia unei „plăceri dezinteresate". 
Privind şi reproducând imaginea, individul asimilează şi îşi extinde astfel 
lumea sa lăuntrică de imagini. 

în procesul de însuşire mimetică a unei imagini, se pot distinge 
două etape care se întrepătrund. Dacă în prima etapă, imaginea se află 
sub ochii celui care o priveşte, în cea de-a doua etapă, ea face deja 
parte din lumea interioară de imagini a celui care o priveşte. în prima 
etapă, este vorba despre depăşirea percepţiei mecanice care permite 
înţelegerea şi cunoaşterea rapidă a obiectului. Această percepţie, axată 
pe o orientare rapidă, este fără-ndoială datorată mediatizării lumii şi 
faptului că omul este inundat de imagini. Această percepere rapidă îi 
permite omului să se apere de imagini. Cu toate acestea, această 
manieră de a vedea lucrurile presupune o scădere a posibilităţilor de 
percepţie. Actele mimetice vizuale au drept obiectiv dezvoltarea 
capacităţii de a vedea. Cu alte cuvinte, este vorba aici capacitatea de a 

zăbovi o clipă asupra obiectului pe care-l priveşti, de a depăşi ceea ce 
vezi de obicei, pentru a descoperi extraordinarul. Din acest punct de 
vedere, aproprierea mimetică a imaginilor şi obiectelor se face mult mai 

!n faza a doua, individul lasă să pătrundă imaginea în lumea sa 
interioară, înţelegând-o într-o manieră mimetică. Este posibil ca ea să 
facă deja parte din această lume, ca urmare a unui soi de memorare. 
Abia atunci se încheie mimesis-ul acestei imagini. Ea rămâne însă în 
mod obligatoriu neterminată şi îşi poate oricând schimba intensitatea. 
Pentru a fixa o imagine prin mimesis, individul trebuie să facă un efort 
serios de concentrare. El îşi exercită astfel capacitatea de concentrare şi 
de imaginaţie. în măsura în care reproducerea imaginii este fictivă şi 
abstractă, ea trebuie fabricată - în ciuda faptului că are tendinţa de a 
dispărea - şi de a fi captată făcând în acelaşi timp faţă „paraziţilor" de 
imagini care ţâşnesc din interior. Acest efort de imaginaţie este mimetic; 
reproducând, el reprezintă un element constitutiv al oricărei producţii 
creative. Caracterul non-perfectibil al muncii de imaginaţie în privinţa 
intensităţii sale şi a rezultatului obţinut, reprezintă o sfidare la adresa ei 
însăşi, a imaginaţiei, ceea ce ar trebui să o incite să fie şi mai 
productivă. Exerciţiul acestei capacităţi mimetice conduce la evoluţia 
lumii interioare de imagini şi la formarea imaginaţiei. 

Perspective 

Pentru a conchide, vom rezuma principalele teze referitoare la 
importanţa pe care o deţine noţiunea de mimesis pentru educaţie, 
instrucţie şi socializare, şi ne vom strădui să ne deschidem gândirea 
spre noi perspective. 

1. Spre deosebire de imitaţie şi de simulare, noţiunea de mimesis 
face trimitere la o lume exterioară, de care ne apropiem şi în care ne 
lăsăm asimilaţi, menţinându-ne, în acelaşi timp, diferiţi de această lume. 
Această lume exterioară spre care tind copilul şi adolescentul, poate fi o 
altă fiinţă umană, o parte a mediului sau o lume imaginară. Ceea ce are 
mai ales importanţă în acest caz este apropierea de o lume exterioară 

care există. Acest exterior, transformându-se datorită simţurilor şi 
imaginaţiei în imagini interioare, sunete, în universuri tactile, olfactive şi 
gustative, îi permite copilului să trăiască o experienţă vie legată de 
natura corporală inconturnabilă a copilului. 

2. Procesele mimetice sunt asociate cu corporalitatea copilului. 
Aşadar, ele au loc foarte devreme. Efectuându-se înaintea etapei de 
separare dintre „eu" şi „tu", şi dintre subiect şi obiect, ele contribuie în 
mare măsură la geneza psihică, socială şi personală a copilului. Ele au 
un impact foarte mare, fiindcă se asociază primelor procese de formare 
a constituţiei corporale. 

3. înaintea formării gândirii şi limbajului, copilul trăieşte deja 
experienţa lumii, a celuilalt şi a lui însuşi într-o manieră mimetică. 
Capacitatea sa mimetică este dependentă de diferitele simţuri. în special 
în cursul perioadei de deprindere a capacităţilor motrice, dar şi în cea de 
asimilare a limbii, darul mimetic joacă un rol important. în pruncie, 
mimesis-ul constituie însăşi forma de viaţă a copilului. 

4. Procesele mimetice trezesc şi dezvoltă dorinţa sexuală. 
Identitatea sexuală a individului se formează în aceeaşi perioadă în care 
el recunoaşte faptul că este diferit din punct de vedere sexual. Prin 
comparaţie cu alte dorinţe, dorinţa sexuală se manifestă într-un mod 
mimetic, el este contaminat şi contaminează la rândul său. Ea are o 
dinamică adeseori contrară intenţiilor subiectului. Sunt modificate 
reprezentările deja dezvoltate, iar altele sunt puse sub semnul îndoielii. 
Majoritatea acestor procese se desfăşoară la nivel inconştient. 

5. Procesele mimetice susţin caracterul policentric al fiinţei umane. 
Ele se extind până în straturile naturii corporale, senzualităţii şi dorinţei, 
unde domină forţe diferite faţă de cele ale conştiinţei, cum ar fi 
agresivitatea, violenţa şi distrugerea. Aceste forţe sunt şi ele trezite de 
procesele mimetice. Procesele acţionează extrem de bine atunci când 
se reuneşte un grup de oameni. Individul îşi deleagă responsabilitatea 
grupului, iar grupul este atunci capabil să comită acte distructive pe care 
un individ singur nu le-ar fi comis niciodată. 

6. în familie, la şcoală şi la serviciu, copiii, adolescenţii şi adulţii 
interiorizează, prin intermediul proceselor mimetice, valori, opinii şi 
norme simbolizate de aceste instituţii. De pildă, dezbaterea în jurul 




chestiunii de hidden curriculum a demonstrat faptul că valorile transmise 
în mod real de şcoală pot intra în contradicţie cu ideea pe care şcoala 
şi-o face despre sine. Analizând şi criticând instituţia, oferindu-i 
consultanţă şi schimbând-o, putem totuşi evidenţia aceste contradicţii şi 
încerca să venim cu o soluţie. 

7. Acelaşi lucru este valabil şi în privinţa efectului pe care-l 
produce educatorul asupra elevilor săi. în acest caz, mimesis este mult 
mai important decât se consideră în general. Există de asemenea şi un 
decalaj între imaginea pe care o are educatorul despre sine şi efectul pe 
care-l produce în realitate. Adeseori, personalitatea profesorului are o 
mare influenţă asupra elevilor. Ei imită în special modul în care 
profesorul, ca individ, resimte lucrurile, gândeşte şi judecă. Este greu de 
anticipat dacă elevul se identifică cu profesorul sau îl respinge, cu atât 
mai mult, cu cât acelaşi comportament al unui profesor poate fi 
interpretat diferit în funcţie de perioada pe care urmează să o parcurgă 

8. Amintirile lui Benjamin au demonstrat cât de importantă este, în 
evoluţia copilului, însuşirea mimetică a locurilor, camerelor casei şi 
obiectelor. încă din primii ani ai copilăriei, el intră în contact mimetic cu 
anturajul din care face parte, o lume animată. Identificându-se cu 
aceasta, copilul face din lume lumea sa, o integrează în imaginaţia sa şi 
astfel îşi formează personalitatea. Fiindcă este vorba despre o lume 
determinată din punct de vedere istoric şi cultural, în care obiectele au 
toate o semnificaţie, adică o lume în care sunt codificate din punct de 
vedere simbolic, aceste procese mimetice atrag după ele şi inculturarea 
copilului sau a adolescentului. 

9. Obiectele, instituţiile, personajele imaginare şi actele practice 
fac parte din societate, iar valorile lor sunt transmise prin asimilare. Omul 
trăieşte experienţa proceselor mimetice fără a le înţelege. Pentru a 
înţelege experienţa trăită prin mimesis, este nevoie de analiză şi de 
reflecţie. Abia atunci poate individul să facă un raţionament corect. 
Procesele mimetice îi permit individului să trăiască o experienţă directă; 
pentru a face această experienţă, el trebuie să analizeze şi să 

10. Procesele mimetice sunt ambivalenţe; le este inerent un 
impuls de asimilare, independent de valoarea lumii prezente. Copilul se 
poate astfel asimila unui lucru îngheţat şi neanimat. în acest caz, îi va fi 
blocată evoluţia interioară. Mimesis se va transforma în simulare şi 
mimetism. Totuşi, el poate reprezenta şi o îmbogăţire interioară pentru 
copil, în măsura în care trasează o cale către lumea exterioară. 
Caracteristica abordării mimetice din exterior este că aceasta se 
efectuează fără violenţă. Scopul procesului mimetic nu este de a 
reorganiza lumea sau de a o schimba. Pentru om, este mai degrabă 
vorba despre evoluţie şi formarea sa prin confruntarea cu lumea. 

11. în urma proceselor mimetice, ne putem apropia de o altă fiinţă 
umană într-o manieră non-instrumentală. Mişcarea mimetică îl lasă pe 
celălalt neschimbat şi nici nu încearcă să-l schimbe. Este deschis către 
ceea ce este străin, pentru că acceptă şi se apropie de ce este străin 
fără a-i cere să şteargă diferenţele. Impulsul mimetic acceptă non- 
identitatea celuilalt; renunţă la univocitate în favoarea diferenţei, 
deoarece univocitatea nu este posibilă, decât prin reducerea celuilalt la 
ceea ce este deja cunoscut despre el. Renunţând la această univocitate, 
experienţa mimetică este sigur că va aduce cu sine un câştig. 

12. în mişcarea mimetică, individul, închis într-o lume produsă de 
simboluri, interpretează o lume care a fost deja interpretată. Acelaşi 
lucru este valabil şi pentru repetiţie şi reproducere. Astfel, un gest 
efectuat în repetate rânduri va da naştere unor şanse noi cu fiecare 
executare a lui. El izolează un obiect sau un eveniment de contextul său 
obişnuit şi creează astfel o nouă perspectivă de receptare. Izolarea şi 
schimbarea de perspective sunt procedee estetice care se ataşează la o 
legătură strânsă, existentă între mimesis şi estetică, scoasă în evidenţă 
de Platon în epoca în care a trăit. Prin reinterpretare mimetică se 
înţelege o nouă modalitate de a vedea lucrurile, un soi de „a vedea aşa 
cum este' (Sehenals). Actul mimetic presupune intenţia de a arăta 
lumea creată de simboluri, astfel încât să poată fi văzută într-un anumit 

Mimesis 

Referindu-ne la mimesis în gesturi şi ritualuri, vom porni de la trei 
ipoteze: mimesis nu este doar un termen al esteticii, care descrie, în 
primul rând, imitarea naturii de către artă. Mimesis este mai degrabă un 
termen antropologic, după cum demonstrează deja utilizarea pe care a 
avut-o încă din Antichitate. Termenul nu înseamnă o simplă imitaţie în 
sensul producerii copiilor. Mimesis descrie o facultate creatoare a 
omului, care-i permite acestuia să realizeze ceva nou. în al treilea rând, 
originea, ca şi primele moduri de utilizare ale termenului, sunt indiciul 
rolului pe care-l joacă mimesis în interpretarea dramatică a 
comportamentului fizic, pentru arta celui care performează. Deja înainte 
de Platan, Mimos îl desemna pe cel care interpreta scene comice pentru 
a distra oaspeţii cu ocazia marilor festinuri. 

Mimesis: termen antropologic 

Aristotel subliniază faptul că omul s-a născut cu capacitatea de 
mimesis: Ea „se relevă încă din copilărie, iar omul se distinge de restul 
fiinţelor vii, pentru că este dotat într-o mare măsură cu putere de imitaţie 
şi pentru că dobândeşte prin imitaţie primele cunoştinţe - dar şi prin 
plăcerea pe care o resimte în acest fel". Din perspectivă antropologică, 
această facultate specifică mimesis-ului depinde de: 

- această naştere prematură a omului, de unde şi necesitatea 
vitală pentru om de a fi apt pentru învăţare, 

- un repertoriu de instincte redus, 

- hiatusul dintre stimulare şi reacţie. 

Această facultate se manifestă diferit în funcţie de contextul 
istoric, iar de aceea este important să tratăm mimesis-ul dintr-o 
perspectivă istorică şi antropologică. 

Mimesis: imitaţie creatoare 

Cine spune mimesis nu spune copia unui model. Mimesis este: a 
pune în scenă ceva, a exprima ceva, a face să semene cu un lucru sau 
cu o fiinţă umană, a fi emulul cuiva. Mimesis semnifică o relaţionare cu o 
altă persoană sau cu o altă „lume", cu intenţia de a fi asemănător cu 
această persoană sau cu această lume. Mimesis se mai poate referi la 
relaţia dintre realitatea dată şi o realitate figurată, iar atunci desemnează 
o relaţie de reprezentare. Mimesis poate să spună „imitarea” unui anumit 
lucru care nu a existat în mod real, de pildă ilustrarea reprezentativă a 
unui mit, care nu este transmis decât prin el însuşi, pornind de la un 
model exterior al mitului. Mimesis are în acest caz o funcţie constitutivă. 
Acelaşi lucru este valabil şi când mimesis desemnează un proces de 
„prefigurare", cum este cazul în formele de mimesis magic. Prin urmare, 
mimesis nu se referă neapărat la o „realitate", ci se poate referi la 
semne, cum ar fi cuvintele, imaginile sau acţiunile care devin modelul 
altor semne ale genului. 

Mimesis: punere în scenă şi reprezentare 

performativă 

Mimesis desemnează capacitatea omului de a reprezenta şi de a 
pune în scenă (interpreta) imagini interioare, fantasme, evenimente, 
povestiri şi esenţa unei serii de acţiuni. Expresia corporală şi 
interpretarea (punerea în scenă a) corpului devin punctul de debut al 
proceselor mimetice. Prin percepţie, se poate trece la mimesis-ul 
propriu-zis al acestor procese, în timp ce se produc simultan o 
omogenizare şi o apropriere. Procesele multiple ale omogenizării 
mimetice conduc la rezultate diferite unele faţă de celelalte, iar această 
diferenţiere asigură faptul că mimesis-ul unui model va produce ceva 



nou. înţelegem aşadar prin mimesis capacitatea de punere în scenă şi 
de reprezentare de gesturi şi de ritualuri, ca şi capacitatea de a se 
identifica cu gesturi şi ritualuri şi de a le integra. 

Gesturile 

Gesturile sunt mişcări ale corpului, care sunt o parte din aceste 
facultăţi de reprezentare şi de expresie, cele mai importante. Deoarece 
corpul omenesc depinde în continuare de un context istoric şi cultural, 
trebuie luat în considerare contextul în care se produc gesturile. S-a 
dovedit că nu putem defini gesturile ca limbaj universal al corpului. 
Studiile ae istorie şi de antropologie culturală demonstrează existenţa 
modurilor diferite de înţelegere ale aceluiaşi gest în funcţie de culturi şi 
de contextul istoric. 1 Gesturile sunt mişcări semnificative ca rezultat al 
unei intenţii, deşi aceasta nu poate explica în întregime formele multiple 
de reprezentare şi de punere în scenă. Sunt inevitabile decalajul dintre 
gesturi, ca manieră de expresie şi de reprezentare corporală, ca şi 
semnificaţiile acestora, pe care le putem găsi printr-o interpretare 
verbală. Gesturile au un conţinut şi o semnificaţie care transcend 
intenţionalitatea şi care nu pot fi trăite decât prin imitarea lor mimetică. 

în cadrul fiecărei comunicări verbale şi al fiecărei interacţiuni 
sociale, gesturile joacă un rol central. Faptul că ele au funcţia de a 
comunica ceva face parte din cercetările de psihologie socială şi de 
etnologie. în interesantele sale studii despre „proxemici’, Hali 2 a 
demonstrat modul în care individul creează un spaţiu simbolic în jurul lui, 
folosindu-se de corpul său şi de gesturi. în „kinesics", cu alte cuvinte 
studiul mişcărilor corpului, Birdwhisteil 3 a analizat codurile comunicării 
non-verbaie. în etnologie, se lucrează pe baza asemănărilor dintre 
comportamentul oamenilor şi al animalelor, sau între modurile de 
expresie uman şi animal. Studiul lui Darwin despre Expresia emoţiilor la 
om şi la animale, care a constituit punctul de pornire al acestei ştiinţe, 


1 Cf. Bremmer / Roodenburg 1992. 

2 Cf. Hali 1959. 

3 Cf. Birdwhisteil 1954,1970. 

rămâne în continuare un text încărcat de informaţii pe această temă. 1 
Morris şi alţii au efectuat studii pornind de la originea repartizării 
gesturilor în Europa. Ei au stabilit statistici privind asemănările şi 
diferenţele dintre acestea, pe care le-au comparat şi analizat apoi 2 . 
Urmând acest model, Calbris a publicat o semiotică a gesturilor în 
Franţa, care oferă informaţii precise în legătură cu utilizarea acestora. 3 
Deja de ceva vreme, chiar şi lingvistica a descoperit importanţa 
gesturilor corporale şi le-a subliniat funcţia în cadrul discursului vorbit. 
Conform anumitor autori, ele sunt un soi de prefigurare a limbajului, au 
avut o certă importanţă pentru apariţia limbii, iar apoi au fost 
indispensabile pentru evoluţia gândirii şi a comunicării. Ansamblul 
acestor studii demonstrează perfect locul central pe care-l ocupă 
gesturile în reprezentarea, exprimarea şi înţelegerea comportamentului 
social şi al comunicării. în acelaşi timp, rezultă că gesturile nu pot fi 
utilizate şi controlate decât într-o măsură limitată. în regiunea aflată la 
graniţa dintre gest şi mimică, o serie de gesturi nu este executată în mod 
conştient şi nu permite, tocmai din această cauză, nici să le reglăm, nici 
să le controlăm. 

Gesturile seamănă cu o tentativă de a ieşi dintr-o stare gen „a fi în 
corp" şi de a o stăpâni. Condiţia prealabilă pentru realizarea acestui 
lucru este poziţia excentrică a omului. El nu este, asemenea animalelor, 
doar o fiinţă care există, ci are facultatea de a se depăşi pe sine şi de a 
intra în relaţie cu sine însuşi. Această proximitate mediatizată a poziţiei 
excentrice a omului este cea care face să existe imaginaţia, limbajul şi 
comportamentul uman 4 . Printre aceste gesturi pe care le putem folosi 
conştient şi care presupun controlarea corpului, se pot distinge forme de 
expresie corporale care fac parte din mimică şi care nu permit nici 
ajustări, nici control. Printre altele, este vorba de'mimica bucuriei, a 
râsului, a durerii şi a tristeţii, dar şi încruntarea sprâncenelor, clătinarea 
capului sau poziţia în care ne ţinem capul. Mimica traduce sentimente, în 


1 Cf. Dararin 1998. 

2 Cf. Morris & all1979 

3 Cf. Calbris 1990. 

4 Cf. Plessner1983. 

timp ce gesturile exprimă intenţii. Expresia mimicii este imediată şi 
involuntară. In cazul gesturilor, omul recurge la materialul mimicii şi-l 
inserează într-un limbaj al gesturilor care nu este universal, ci care 
depinde mai degrabă de o cultură dată, de o perioadă istorică şi de o 
situaţie. Gesturile au funcţia de înlocuitor şi sunt reprezentative. 

Spre deosebire de modul de exprimare prin mimică, gesturile sunt 
disociabile, în sensul că ele pot fi exersate şi deprinse. în mimică, sunt 
strâns legate expresia şi sentimentul, forma şi conţinutul, schimbarea de 
stare sufletească şi expresia corpului, în timp ce în gesturi, aceste 
aspecte indică diferenţe, ceea ce face posibilă efectuarea unor gesturi 
intenţionate. Gesturile perfecte ating într-o mare măsură o simplitate 
artificială, sugerând astfel o intersectare a schimbării stării sufleteşti şi a 
expresiei corporale. Cum omul percepe gesturile - din interior sau 
exterior - ca o expresie a sinelui, ele fac parte din modurile de expresie 
şi de experienţă cele mai existenţiale ale omului. Prin gesturi, omul se 
încorporează şi devine conştient de această încorporare. în uzanţa 
socială a gesturilor şi a ritualurilor, a fi al corporalului devine un a avea. 
Tocmai această transformare este cea care face posibilă existenţa 
umană. Pentru punerea în scenă, sau pentru modelarea rolurilor şi a 
ritualurilor, sunt necesare gesturi specifice. în special pentru rolurile şi 
ritualurile din domeniul religiei şi al politicii, pentru care sunt de o mare 
importanţă elementul reprezentativ, aranjamentul şi derularea gesturilor. 

în ceea ce priveşte faptul că omul este totuşi fără a fi stăpân pe 
sine însuşi şi că gesturile sunt exteriorizări, se poate spune că el 
dobândeşte o relaţie mai intimă cu propriul corp şi cu viaţa sa interioară, 
în relaţia mimetică cu propriile sale gesturi, omul se realizează în 
reprezentările sale. Mimica şi gesturile îi dau posibilitatea de a se 
exterioriza şi, din acest motiv, de a învăţa, datorită reacţiilor celorlalţi, a 
ceea ce este el şi a felului în care este văzut de ceilalţi. Limbajul 
imaginat şi corporal exprimat de gesturi este un produs cultural care 
exercită o puternică influenţă asupra omului. în acelaşi timp, omul 
exercită o influenţă asupra stadiului actual al acestui limbaj. Odată cu 
deprinderea mimetică a gesturilor, omul se inserează într-o cultură a 
imaginii şi a corpului născută dintr-o tradiţie. Aceste tradiţii sunt 
actualizate prin uzanţa gesturilor şi adaptate la starea actuală. Gesturile 

traduc o configuraţie corporală, o intenţie interioară şi o relaţie 
mediatizată cu lumea. Sensibilitatea organelor şi cea a sufletului 
formează un tot unitar în cadrul expresiei gestuale. Este aşadar imposibil 
să ştim dacă un gest de bucurie este transpunerea unor elemente 
corporale, sau a unor elemente psihice. Faptul că gestul este legat în 
mod absolut de corp exprimă indisociabilitatea acestor două dimensiuni. 

Gesturile sunt rodul unui material expresiv format şi stilizat de o 
cultură. Ştiinţa s-a aplecat adeseori asupra originilor materialului aflat la 
baza gesturilor. Plecând de la pierderea funcţiei anumitor organe, ca de 
pildă, apendicele, şi de la regresia lor, Darwin a explicat expresia mimică 
ca fiind un reziduu al unei funcţii vitale. Conform acestei teorii, mişcarea 
caracteristică a gurii unei persoane furioase care lasă să i se vadă dinţii 
canini, ar fi ecoul îndepărtat al aparatului dentar foarte proeminent al 
ominizilor, care le permitea să capete un aer ameninţător în caz de 
agresiune sau pentru a se apăra. Se apreciază că această mişcare a 
gurii a supravieţuit retragerii dinţilor gen colţ. Analogiile între mimicile 

Gesturile nu sunt numai moduri de expresie directă - doar mimica 
articulează o expresie directă. Sunt greu de ascuns senzaţiile şi 
sentimentele pe care le exprimă. Semnele corpului, simptomele, 
„limbajul" său, sunt înţelese ca expresie pură a interiorului omului, a 
sufletului său. Lavater şi urmaşii lui, care s-au aplecat asupra studiilor 
legate de fizionomie, au încercat să analizeze limbajul. în ciuda faptului 
că pare irealizabilă posibilitatea identificării relaţiei dintre expresie şi 
corp, interesul pentru acest fenomen nu a încetat niciodată să existe. 
Mimica şi gesturile vieţii cotidiene sunt semnele cunoaşterii pe care o 
deţine corpul şi cărora, la rândul său, le dă naştere, le cizelează şi le 
face comprehensibile. Această cunoaştere nu este rezultatul unei 
analize sau al unor explicaţii ale gesturilor, ci a unei ucenicii mimetice 
care se petrece în cursul proceselor sociale. 

Gesturile joacă un rol important în auto-domesticirea omului. Ele 
realizează o sinteză a interiorului şi exteriorului. Ele sunt rodul 
deschiderii omului spre lume, iar, în acelaşi timp, ele pun limite acestei 
deschideri, tocmai prin concretizările lor. Limitarea posibilităţilor de 
expresie mimetică, care depind de ceea ce este admis din punct de 
vedere istoric şi cultural, creează un sentiment de securitate şi o anumită 
aparenţă socială. Datorită familiarităţii cu anumite gesturi, se naşte şi o 
familiaritate în cadrul unui grup de indivizi sau intre mai mulţi indivizi. 
Semnificaţia anumitor gesturi este cunoscută, ele pot fi judecate şi li se 
poate găsi un răspuns adecvat. Ele sunt cele care fac să devină 
previzibil comportamentul uman. Ele fac parte dintr-un limbaj al corpului 
foarte relevant pentru membrii aceleiaşi societăţi. Deşi aceste mesaje 
fac parte din percepţia inconştientă de sine şi a celuilalt, în loc de a 
constitui cunoaşterea conştientă a celuilalt, ele au o mare pondere 
socială. Ele ţin de o cunoaştere socială pe care şi-o însuşeşte individul 
în cursul procesului de socializare şi care joacă un rol extrem de 
important în gestionarea adecvată a comportamentului social. 

Semnificaţia gesturilor se schimbă in funcţie de spaţiul şi de timpul 
în care se petrec. Se pot constata diferenţe în funcţie de sex şi de 
apartenenţă socială. Există gesturi caracteristice pentru un anumit sex, 
sau pentru o anumită pătură socială, în timp ce altele nu sunt în nici un 
fel influenţate de aceşti factori. Există, de asemenea, gesturi care depind 

de un spaţiu social, de un moment sau de o epocă precisă, sau chiar de 
o instituţie, cum ar fi de pildă, biserica, tribunalele, spitalele şi instituţiile 
de învăţământ, care impun folosirea anumitor gesturi şi sancţionează 
nerespectarea lor. Impunând utilizarea gesturilor specifice pentru o 
instituţie, aceasta îşi face vizibilă autoritatea. Prin realizarea gesturilor, 
sunt înscrise în corpul tuturor membrilor şi a clientelei lor toate normele 
şi valorile impuse de aceste instituţii. Valoarea este confirmată pe 
această cale. lată câteva exemple de gesturi care aparţin exclusiv unor 
instituţii (până în zilele noastre): gesturi de umilinţă (în biserică), de 
respect (la tribunal), de grijă (la spital) şi de atenţie sau de angajament 
(la şcoală). Dacă aceste gesturi ritualizate ar fi neglijate, membrii 
instituţiei respective le-ar resimţi ca pe o critică la adresa legitimităţii lor 
sociale. Ca regulă generală, acest aspect atrage după sine sancţiuni din 
partea acestor instituţii. Deoarece persoanele care fac parte dintr-o 
instituţie sunt dependente de ea în majoritatea timpului lor, ele sunt 
extrem de sensibile la sancţiuni de acest gen. Prin mimesis-ul acestor 
gesturi specifice, membrii unei societăţi se supun exigenţelor normative 
ale instituţiilor. 

Diferenţele datorate gesturilor sunt puse în scenă, repetate şi 
confirmate. Se pot de pildă observa diferenţele dintre bărbat şi femeie în 
privinţa manierei diferite de a lua loc pe scaun, de a-şi alege un loc într-o 
încăpere, sau de a-şi aşeza picioarele. Acelaşi lucru este valabil şi-n 
privinţa obiceiurilor legate de conversaţie, sau a obiceiurilor de a mânca 
şi bea. Diferenţa dintre păturile sociale este evidentă şi ea din gestică. în 
ceea ce priveşte chestiunea gustului, Bourdieu a studiat aceste diferenţe 
şi a putut constata că există anumite diferenţieri, foarte subtile în sine, 
care sunt de natură să stabilească şi să confirme o ierarhie socială. în 
perceperea acestor diferenţe, inegalităţile dintre gesturile corporale 
joacă un rol extrem de important. în cadrul cercetărilor sale referitoare la 
procesul civilizaţiei, Elias a demonstrat cum au fost imitate gesturile de 
la curte de către burghezie şi cum au fost în cele din urmă adaptate şi 
modificate . 1 în comediile lui Moliere, gesturile burghezilor, preocupaţi de 
ambiţia de a-şi lărgi acceptarea socială, sunt ridiculizate, oferind astfel o 


1 Cf. Elias 1973. 

bună ilustrare a dificultăţilor întâmpinate în cursul acestui proces de 
transformare. Foucault şi-a pus problema de a şti în ce măsură puterea 
se poate înscrie în corpul individului şi până în ce grad poate ea modifica 
formele de expresie ale gesturilor.' Aşadar gesturile servesc producerii, 
exprimării şi menţinerii diferenţelor sociale şi culturale. Ele aparţin unui 
context istoric şi cultural care constituie fundalul necesar înţelegerii lor. 

Gesturile ilustrează principalele valori ale unei societăţi şi ele fac 
posibilă, în egală măsură, înţelegerea „structurii mentalităţilor'’. Luând 
drept exemplu utilizarea gesturilor în Evul Mediu, putem demonstra cum 
se modifică funcţia lor în diverse domenii ale societăţii şi cum este 
posibil să deducem utilizarea informaţiilor pe care le conţin în relaţia 
dintre corp şi simbol, dintre timpul prezent şi istorie, dintre religie şi viaţa 
de zi cu zi. Gesturile însoţesc cuvintele, însă ele au o existenţă proprie, 
fără a intra în contact direct cu ceea ce exprimă cuvintele. Adeseori, ele 
posedă mai multe înţelesuri. Ele pot include mesaje care completează 
ceea ce tocmai a fost spus, întărind anumite aspecte, iar acest lucru se- 
ntâmplă fie relativizându-le, fie respingându-le. Conţinutul exprimat de 
actul gestual este adeseori mult mai intim legat de emoţiile subiectului 
vorbitor, decât de conţinutul cuvintelor pe care le rosteşte. Ele sunt 
considerate nişte transmiţătoare mai „fiabile" ale vieţii interioare a 
individului decât cuvintele sale, acestea din urmă fiind într-o mai mare 
măsură plasate sub controlul conştiinţei. 

Viaţa socială este pusă în scenă de indivizi, grupuri şi instituţii. 
Aceste puneri în scenă cu ajutorul corpului, al gesturilor şi altor forme de 
expresie rituale pot fi descifrate ca texte. Faptul de a considera domeniul 
social ca un text descifrabil a avut repercusiuni asupra antropologiei 
culturale din studiile lui Geertz . 2 încercarea sa de a surprinde realitatea 
socială prin prisma unei „descrieri dense" corespunde ideii de lizibilitate 
a socialului. Printre punerile în scenă ale corpului în domeniul social, 
gesturile şi ritualurile joacă un rol preponderent. Ele aparţin limbajului 
semnelor şi corpului şi limbajului social, şi pot fi citite ca semne abstracte 
ale textului. 


' Cf. Foucault 1975. 

'Cf. Geertz 1996,1987,1983. 

Pentru a reuşi citirea şi descifrarea corectă a gesturilor, trebuie 
mai întâi ca ele să fie înţelese într-o manieră mimetică. Cel care percepe 
un gest îl poate înţelege imitându-l şi poate, de asemenea, înţelege 
caracterul specific al expresiei sale şi al reprezentării sale corporale. Cu 
toate că gesturile au un înţeles care se lasă analizat, doar imitaţia 
mimetică este capabilă să-i reveleze conţinutul care ţine de sensuri şi de 
simbolic. în ciuda importanţei delimitării semnificaţiei gesturilor, numai 
mimesis-ul este cel care le poate sesiza expresia şi reprezentarea 
corporală. Mimesis-ul unei puneri în scenă gestuale dezvăluie o 
asimilare corporală care se serveşte de un registru diferit decât 
comunicarea verbală. Prin percepţia mimetică a unui gest, sesizăm 
expresia de sine corporală a celuilalt. însuşindu-ne gesturile celuilalt, 
putem trece prin experienţa corporalităţii şi a lumii sale afective. Cel care 
îndeplineşte această mimesis îşi depăşeşte barierele personale, pentru 
a se apropia de lumea expresiei şi a reprezentării corporale a celuilalt. 
Astfel devine posibilă experienţa lumii exterioare. 

Această exteriorizare către lumea expresiei şi a reprezentării unui 
alt individ este resimţită, de către cel care o realizează, ca un lucru care-i 
aduce beneficii şi îl bucură. Ea duce la o extindere a lumii interioare prin 
asimilarea unei lumii exterioare şi permite efectuarea unor experienţe 
pline de viaţă, deoarece forţele mimetice fac posibilă înţelegerea 
originalităţii celuilalt prin intermediul simţurilor. în cadrul acestui proces, 
este vorba mai puţin de o reducere a gesturilor celuilalt respectând 
cadrul experienţei celui care îndeplineşte mimesis. Ceea ce se petrece 
este lărgirea percepţiei unei persoane, care cuprinde .astfel gesturile şi 
reperele celuilalt. Chiar dacă este greu de făcut o distincţie între aceste 
două „mişcări", se poate constata că este vorba despre o extindere a 
celui care percepe „mimetic", ajungând până în universul de expresie şi 
de reprezentare al celuilalt. Acest aspect este cel care constituie centrul 
de gravitate al acestei mişcări. Această orientare mimetică nu provoacă 
numai o încorporare a ceea ce este perceput, ci şi, dar mai ales, o 
extensie spre gesturile corporale ale celuilalt. Această deschidere spre 
lumea exterioară conduce la o îmbogăţire încărcată de bucuria de a trăi, 
despre care Aristotel spunea deja că se regăseşte aici una din trăsăturile 
caracteristice mimesis-ului. 

reciprocitate care se desfăşoară între reprezentanţii şi destinatarii 
gesturilor instituţionale, joacă un rol central in înţelegerea funcţiei sociale 
a gesturilor. Mimesis-ul gesturilor instituţionale antrenează o identificare 
a reprezentanţilor şi destinatarilor cu instituţia. De fiecare dată când sunt 
îndeplinite aceste gesturi, vor fi reafirmate revendicările şi legitimitatea 
instituţiei. Gesturile devin emblemele care permit marcarea diferenţei în 
raport cu alte instituţii şi alte domenii sociale. Cel care împărtăşeşte 
forma şi semnificaţia acestor gesturi emblematice se identifică cu 
instituţia care a asistat la naşterea sa chiar în cadrul ei. împlinirea 
mimetică a gesturilor creează o coeziune socială. îndeplinirea ritualică a 
gesturilor produce şi confirmă în acelaşi timp sentimente de apartenenţă 
la o comunitate dată. Această situaţie nu este valabilă numai pentru 
instituţii, ci şi pentru oamenii care formează un grup, în funcţie de 
apartenenţa lor socială, de sexul şi de profesiunea lor. 

Gesturile sunt mişcări ale corpului care modifică semnificaţia 
culturală de-a lungul istoriei. Faptul de a lua loc are alt sens în 
societatea noastră actuală, decât avea în Evul Mediu sau în perioada în 
care omul a devenit sedentar. De asemenea, în cursul unei epoci cum 
este Evul Mediu, semnificaţia gesturilor se putea modifica.’ 
Comportamentul social are nevoie de gesturi care-l acompaniază pentru 
a-i sublinia intenţionalitatea. Mimesis-ul joacă un rol în înţelegerea 
gesturilor, în constituţia lor corporală şi simbolică, în reproducerea sau 
modificarea lor. Deoarece corespunde facultăţii de a exprima cu ajutorul 
corpului relaţia pe care o are cu lumea, mimesis-ul este generator de noi 
gesturi. De aceea, el se serveşte de elemente gestuale separate de 
contextul lor tradiţional pentru a le putea ajuta să pătrundă în noi 
contexte, adaptându-le în- acelaşi timp nevoilor. Mimesis poate de 
asemenea imagina noi gesturi, servindu-se de potenţialul de expresie 
corporal. Este ceea ce s-a petrecut, de pildă, cu gesturile utilizate pentru 
a telefona, pentru a fotografia sau pentru a turna un film sau a filma pe o 
videocasetă . 2 


1 Cf. Schmitt; Barasch 1976. 




Omul nu depinde decât în mica măsură de instinctele sale, iar 
poziţia sa de excentricitate faţă de lume este anterioară oricăror altor 
lucruri şi anticipează gesturile. Acestea sunt mişcări ale corpului, dar 
care nu sunt totuşi perfect reductibile la corporalitate. Ele se întemeiază 
pe o intenţie, însă fără a se epuiza în această intenţionalitate. Gesturile 
exprimă şi reprezintă emoţii şi se referă la obiecte, tot atât de mult ca şi 
ia alţii. îndeplinind gestul, omul se poate simţi pe sine şi poate simţi în 
acelaşi timp lumea. în general, gesturile suscită o imitaţie caracteristică 
a perspectivei. Cu ajutorul lor, omul îşi formează lumea şi este format de 
lume în acelaşi timp. Percepând lucrurile din acest unghi, se poate 
atunci afirma că gesturile sunt reflexive. 

Gesturile exprimă şi reprezintă o cunoaştere practică legată de 
corp. Ele nu pot fi învăţate cu ajutorul analizei, limbajului şi gândirii. Ele 
presupun şi impun facultatea de mimesis. Imitând şi însuşindu-şi gesturi, 
omul dobândeşte o competenţă în a proiecta gesturi pentru a se servi de 
ele şi pentru a le modifica în funcţie de nevoile contextului. Cercetările 
istorice întreprinse referitoare la funcţia lor antropologică aruncă lumină 
asupra imensei importanţe sociale şi culturale a comportamentului 
scenic. Gesturile contribuie la asigurarea continuităţii sociale, ele anunţă 
schimbări în societate şi le impun în acelaşi timp. Adeseori, schimbările 
decisive, însă aproape imperceptibile la o primă vedere, sunt impuse 
fără a schimba aranjamentul scenic al gesturilor. Schimbarea istorică 
este valoroasă pentru semnificaţia gesturilor sau pentru aranjamentul 
corporal sau sensibil, uneori chiar pentru ambele în acelaşi timp. 
Deprinderea mimetică a unei competenţe gestuale menţine facultatea de 
punere în scenă a gesturilor cu ajutorul corpului, pentru utilizarea lor în 
diverse contexte sociale (adaptându-le în acelaşi timp), in cursul învăţării 
mimetice, gesturile sunt încorporate, ele devin astfel parte integrantă a 
imaginaţiei corporale şi motrice, prin urmare a unei cunoaşteri de ordin 
practic relativă la corp. Această cunoaştere gestuală îşi face apariţia în 
mare parte independent de distanţările posibile dintre indivizii implicaţi. 
Această independenţă este tocmai motivul pentru care gesturile au 
efecte persistente. 

Ritualurile 

La o primă abordare, am putea defini ritualurile ca fiind acţiuni 
lipsite de cuvinte, exprimate cu ajutorul gesturilor. Levi-Strauss le-a 
descris ca pe un paralimbaj care, drept acţiune, nu sunt reductibile la 
cuvinte. Ritualul este o mişcare corporală având un început şi un sfârşit, 
care este îndreptată într-o direcţie precisă. El le acordă astfel 
participanţilor o poziţie precisă şi strictă. Ritualurile sunt procese 
corporale codificate cu ajutorul simbolurilor, care creează realităţi 
sociale, le interpretează, le menţin şi le modifică. Ele au loc în spaţiu, 
sunt realizate de un grup şi respectă norme. Ele au elemente 
standardizate şi permit digresiuni. Mişcările corpului din cursul ritualurilor 
provoacă emoţii care sunt apoi la originea unei schimbări în cadrul 
ritualurilor . 1 

Normele sociale sunt înscrise în corp de un comportament ritual. 
Acest proces revine unei încorporări a relaţiilor de putere. Aceste 
procese au loc fără ca participanţii să fie conştienţi de acest lucru, de 
unde şi efectele lor durabile şi persistente. Ritualizările dau naştere unor 
situaţii sociale complexe şi, adeseori, conflictuale. Deznodământul 
necesită depunerea unor eforturi serioase din partea participanţilor. 
Ritualizările ca puneri în scenă simbolice sunt diferite de cele care se 
petrec la teatru, la operă, în „happening'-uri, pentru că ele sunt în 
principal îndeplinite de către şi pentru cei care participă direct. Ritualurile 
sunt reflexive, cel care realizează punerea în scenă fiind şi destinatarul 
lor. Totuşi, în societăţile moderne, acest lucru nu mai este întotdeauna 
adevărat. Adeseori, destinatarii din afara grupului pot şi ei pune în scenă 
un ritual. Un mare număr de ritualuri ale minorităţilor culturale, de pildă, 
pot deveni comprehensibile dacă se ţine cont de raportul pe care-l au cu 
cultura majoritară, care constituie atunci „celălalt” pentru cultura 
minoritară. Servindu-se de ritualuri, minoritatea îşi marchează diferenţa 
în raport cu această altă cultură. Ritualurile sunt construcţii ştiinţifice, de 
unde apare uneori şi pericolul de a simplifica exagerat raportul dintre 


ell 1992; Gebauer / Wulf 19! 

acţiune şi interpretarea ei . 1 Aceste construcţii se bazează pe concepte 
precise şi includ deja valori şi norme. Confruntată cu o atare situaţie, 
contextualizarea ritualurilor devine extrem de importantă. Astfel, poate fi 
relativizat caracterul excepţional al ritualurilor şi se poate demonstra o 
prudenţă mai mare în privinţa generalizării funcţiei lor sociale. 

în antropologia culturală, există trei domenii aflate în centrul 
cercetărilor privind ritualurile şi rituaiizarea. în primul rând, există 
cercetările întreprinse asupra ritualurilor în contextul religiei, mitului şi 
cultului (Max Miiller, Herbert Spencer, James Frazer, Rudolf Otto). Apoi, 
există încercările de analizare a valorilor şi structurilor societăţii 
întemeiate pe ritualuri. S-au putut descoperi raporturile funcţionale dintre 
ritualuri şi structura societăţii (Fustei de Coulange, Emile Durkheim). în 
al treilea rând, s-a încercat citirea ritualurilor ca texte. Obiectivul era 
acela de a descifra dinamica culturală şi socială a unei societăţi date. 
Atenţia se concentra în primul rând asupra semnificaţiei ritualurilor 
pentru procesul de simbolistică culturală şi comunicarea socială (Victor 
Turner, Clifford Geertz, Marshal Sahlins). Cum o lectură a ritualurilor 
este o activitate mimetică, reflecţiile noastre asupra raportului dintre 
mimesis şi ritual sunt în relaţie cu cel de-al treilea domeniu, care se 
străduieşte să interpreteze ritualurile mai întâi ca texte. Până-n prezent, 
nu există o teorie mimetică a ritualurilor. Ea ar trebui să demonstreze 
faptul că ritualurile constituie fenomene ale mimesis-ului social. Un atare 
demers ar putea deschide noi perspective de înţelegere a ritualurilor, 
ritualizărilor şi comportamentului ritualic. Ca şi puneri în scenă corporale 
şi imaginare ale relaţiilor sociale, ritualurile fac parte dintr-un domeniu de 
cercetare important pentru antropologia istorică. 

Pentru a ilustra importanţa socială a ritualizării şi comporta¬ 
mentului ritualic, vom demonstra diferenţa dintre ritulaurile care au loc cu 
ocazia momentelor biografice şi a celor din calendar. Momentele 
biografice importante însoţite de ritualuri sunt naşterea, pubertatea, 
căsătoria, divorţul şi moartea. Totuşi, ne putem gândi la momentele în 
care un individ este avansat în rang, de pildă la sfârşitul perioadei de 
şcolarizare, a studiilor superioare sau ca urmare a unei promovări 


' Cf. Grimes 1996,' 

profesionale. Ritualurile sunt atunci asociate cu evenimente care sunt de 
o importanţă majoră pentru un individ, o familie sau un grup restrâns. în 
timp ce în alte epoci, marja de manevră pentru realizarea ritualurilor era 
relativ redusă, ritualurile pe care le-am moştenit sunt în prezent la 
dispoziţia indivizilor: ei au posibilitatea, dar şi datoria, de a decide dacă 
trebuie să facă uz de ritualuri, sau dacă preferă să le modifice. însă, în 
ciuda unei mari marje de manevră, posibilităţile de acţiune ale indivizilor 
sunt limitate. Adeseori, este necesară depunerea unor eforturi 
individuale serioase pentru a modifica, suprima sau chiar evita ritualuri 
sau un comportament ritualic. 

Situaţia este comparabilă cu ritualurile care respectă calendarul. 
Spre deosebire de ritualurile care se desfăşoară cu ocazia unor 
momente biografice, realizate individual sau într-un grup restrâns, 
ritualurile calendaristice se referă la un mare număr de persoane care 
se reunesc în aceiaşi timp. Deşi aceste ritualuri fac puternic apel la 
imitaţie şi la mimesis, se produce şi aici o individualizare a marjei de 
manevră. Este vorba despre forme de comportament social străvechi, 
care-i invită an de an, şi generaţie după generaţie, pe indivizi să le 
urmeze. De aceea devine întrucâtva o problemă spinoasă să te rezumi 
la a sărbători Crăciunul diferit într-o familie în care sunt copii mici. în 
astfel de situaţii, se produce mimesis-ul formelor sociale, cu toate 
posibilităţile de digresiune şi de extindere care sunt proprii unui 
comportament mimetic. Dacă n-ar fi existat această libertate 
individuală legată de maniera în care se pot desfăşura ritualurile, 
atunci am fi fost nevoiţi să vorbim despre imitaţie sau despre producţia 
de simulacre în locul mimesis-ului. Un comportament asemănător nu ar 
avea aceleaşi efecte sociale. O afirmaţie a apartenenţei, a solidarităţii 
şi a comuniunii nu are loc prin mimesis-ul tradiţiilor culturale ale unei 
colectivităţi. Se aşteaptă de ia aceste procese de mimesis social să 
asigure coeziunea în perioada care va urma. 

Studiile lui van Gennep asupra ritualurilor trecerii sunt cele care 
ne-au ajutat să avansăm încă puţin pe calea înţelegerii funcţiei şi a 
structurii ritualurilor.' Este vorba de rituri care însoţesc o schimbare de 


1 Cf.vanGennep1987. 



loc, de situaţie, de poziţie sau de grup de vârstă. Se pot distinge trei 
faze: cea a separărilor, urmată de cea a pragurilor şi de cea a luărilor de 
contact. în cadrul primei faze, un individ sau un grup de indivizi se 
detaşează de un punct pe care l-a ocupat anterior într-o structură 
socială, sau într-o serie de parametri culturali. în cea de-a doua fază, 
cea a trecerii, a tranziţiei, a liminarului sau a pragului, subiectul ia 
cunoştinţă cu o situaţie ambivalenţă, în care nu sunt date nici 
caracteristicile, nici situaţia din trecut, nici cea aşteptată, care ar trebui 
să existe în viitor. în cea de-a treia fază, se efectuează trecerea la şi 
integrarea în noua situaţie. Acest moment de tranziţie, pragul, prezintă 
un interes excepţional pentru înţelegere ritualurile trecerii. Insecuritatea 
şi ambiguitatea sunt trăsăturile caracteristice ale acestei faze 
intermediare între o stare inferioară şi una mai evoluată. Adeseori, 
aceste faze au caracteristici pe care nu le mai întâlneşti în altă parte. De 
pildă, în societăţile tribale, ritualurile pubertăţii necesită un 
comportament specific. Fac parte din acest comportament umilinţa, 
păstrarea tăcerii absolute, renunţarea la consumul de alimente sau de 
băuturi, flagelările corporale şi umilinţele fizice, ca şi supunerea faţă de 
autoritatea comunităţii. Sunt pregătite diverse forme de stigmatizare, în 
vederea promovării sociale care va urma. S-ar putea chiar vorbi despre 
o pedagogie sui generis a stării pragului. Obiectivul său central este 
dezorganizarea identităţii sociale anterioare, crearea unui vid interimar şi 
pregătirea pentru o nouă identitate socială. în cadrul societăţilor 
moderne, există rituri ale trecerii asemănătoare, care sunt totuşi mai 
moderate şi mai puţin intense, cum ar fi bacalaureatul sau obţinerea unei 
diplome de studii într-o ţară anglo-saxonă. Examenele care fac parte din 
aceste ritualuri includ şi momente de umilire, care pot fi considerate 
situaţii tranzitorii, urmate de gratificarea socială de a fi student sau 
diplomat universitar. Date fiind diferenţele de intensitate şi de 
intenţionalitate dintre rituri, trebuie să ne întrebăm în ce măsură am 
putea circumscrie conceptele de ritual, rit, comportament ritualizat şi 
ritualizare. 

în principiu, putem distinge o definiţie .blândă" şi o definiţie „dură" 
a ritualului. în cadrul definiţiei .dure”, obiectivul este de a descrie cu 
exactitate validitatea termenului. Trebuie deci căutate exemple şi modele 

care să prezinte mărci distincte cunoscute şi care, din acest motiv, nu 
mai sunt contestate. Procedând astfel, este important să facem diferenţa 
între ritualuri, rituri, ritualizări, ceremonii, costume, uzanţe şi obiceiuri. 
Acest lucru ne aduce la un nivel superior de diferenţiere şi de 
cunoaştere. Dezavantajele definiţiilor „dure" corespund avantajelor 
definiţiilor „blânde". Aceste avantaje oferă posibilitatea de a fi atent la 
ceea ce există între definiţii, la fenomenele tranzitorii, ca şi' la 
asemănările dintre ele. De asemenea, sunt mult mai apte să explice 
complexitatea evenimentelor şi fac posibilă integrarea cu mai multă 
uşurinţă a fenomenelor noi. Datorită marelui număr de niveluri şi de 
semnificaţii diferite printre ritualuri, antropologia istorică preferă definiţiile 
blânde. Propunerea lui Wittgenstein de focalizare pe „asemănările de 
familie" în cazul fenomenelor aparente, favorizând procesele de 
schimbare între aceste fenomene, se îndreaptă în aceeaşi direcţie. 

Turner, care a elaborat o teorie a ritualului, a pus accentul pe 
faptul că etapele de tranziţie au o importanţă capitală pentru organizarea 
socială şi pentru comunitate, la fel de bine în societăţile tribale, ca şi în 
societăţile noastre moderne.' Sub influenţa pragmatismului anglo-saxon, 
Turner înţelege în primul rând prin „societate” „un sistem structurat, 
adeseori după un model ierarhic, de poziţii politice, judiciare şi 
economice, cu toate soiurile de mobilitate între ele", care stabilesc o 
diferenţă între indivizi în funcţie de un „plus" sau un „minus" de 
participare la diferite domenii ale acestui sistem. în cadrul acestui model, 
relaţiile instituţionale ale membrilor societăţii sunt în centrul interesului. 
Deoarece sunt multe lucruri care se petrec în afara acestor relaţii, viaţa 
unei societăţi nu se epuizează în structurile sale. Domeniul neglijat de un 
model care porneşte de la aceste structuri devine vizibil în fazele de 
tranziţie. Acest domeniu poate fi descris ca „societate nestructurată sau 
parţial structurată sau, mai degrabă, puţin diferenţiată" sau drept 
comunitate. Viaţa unei societăţi se lasă comparată cu un proces dialectic 
între comunitate şi structură, între trecut şi prezent, între lege şi cutumă, 
în cursul fazelor de tranziţie, indivizii nu mai ocupă nici vechiul, nici noul 
lor loc în organismul social. Aceste faze de tranziţie sunt o ocazie pentru 



comunitate de a-i pregăti pe indivizi pentru schimbările de poziţie 
socială, şi deci pentru noul lor loc social, in cursul acestor faze de 
tranziţie, care nu respectă legile structurilor obişnuite, au loc adeseori 
experienţe puternice la nivelul comunităţii. Ceea ce ar trebui aici înţeles 
prin „comunitate" este greu de definit. Singura afirmaţie adevărată este 
următoarea: „în afara ideii că omul este organizat în comunităţi, nu se 
poate defini nici o altă semnificaţie unanimă, referitoare la sensul corect 
a ceea ce reprezintă o comunitate".' Reţinând reflecţiile lui Turner 
referitoare la preponderenţa comunităţii în etapele de tranziţie, putem 
reveni la definiţia pe care a dat-o Buber: „Comunitatea ... este fiinţa-tot- 
unitar, şi nil „fiinţa-alături-de-celălalt” - cum era considerată - a unui 
număr mare de indivizi care, surprinşi în cadrul aceleiaşi mişcări către un 
ţel comun, trece prin experienţa unei reciprocităţi, a unui vis-â-vis 
dinamic, a unei treceri line de la Eu la Celălalt: Comunitatea se află 
acolo unde ea are loc ". 2 

Spre deosebire de structura socială guvernată de norme şi de 
reguli fixe, comunitatea articulează şi dezvoltă spontaneitate şi caracter 
indirect. Putem distinge câteva tipuri de comunităţi, printre altele, 
comunităţi existenţiale sau spontane. Acestea înfloresc mai cu seamă 
pe lângă tineri şi au o durată de viaţă variabilă. Cu ajutorul ritualurilor şi 
al ritualizărilor, ele îşi articulează antagonismul faţă de cultura adulţilor, 
făurind astfel propria identitate de grup. Situaţia este diferită pentru 
comunităţile menajere, rurale sau ideologice, care se constituie pentru o 
perioadă mai lungă de timp. Adeseori, ele sunt reunite în jurul unei 
convingeri religioase, ideologice şi utopice unice. Ele se demarchează 
de celelalte cu ajutorul acestor ritualuri şi se constituie astfel în 
comunitate. Dacă ne-am propune să descriem la modul metaforic relaţia 
dintre structură şi comunitate, am putea utiliza parabola cu Laotse şi 
roata de căruţă. Spiţele şi butucul roţii ar corespunde structurii imuabile 
a unei societăţi, iar spaţiile dintre spiţe, comunităţii înseşi. Golul dintre 
spiţe simbolizează „lipsa" de structurare a vieţii împreună cu cei 
apropiaţi, în care dorinţele, emoţiile şi reacţiile spontane sunt importante. 


2 Buber 1984. p. 185. 

în timp ce structurile au o orientare care se poate discerne din punct de 
vedere analitic, întemeindu-se pe o ordine şi scheme deja stabilite, ceea 
ce noi am numit deja comunitate introdusă, şi în afara caracterului său 
indefinisabil (în principiu), un element poate conduce la inovaţii pentru 
societate. Faptul de a fi recurs la o metaforă pentru a descrie această 
structură demonstrează în ce măsură este dificil să precizăm 
semnificaţia termenului de comunitate. Pentru structura socială, de pildă, 
este vorba despre roluri interacţionale. Teoria interacţională a elaborat o 
serie de criterii, începând cu empatia şi ajungând până la distanţarea 
faţă de propriul său rol, pentru a descrie un comportament interacţional 
complex. Descrierea spontaneităţii şi a caracterului indirect este mult 
mai dificil de realizat pentru comunităţi, decât pentru structurile societăţii. 

Prototipul unei comunităţi situate la marginea societăţii, care se 
constituie şi se menţine cu ajutorul unor ritualuri originale, este chibuţul 
din Israel. în acest tip de comunitate, există o legătură între orientarea 
religioasă, structura economică şi atitudinea specifică faţă de viaţă, care 
este exprimată şi reprezentată prin ritualuri având moduri de 
reprezentare şi de expresie specifice. De asemenea, între tineri se 
creează adeseori comunităţi existenţiale, spontane, care apar la 
marginea structurilor sociale. Pentru ei, ritualurile şi comportamentul 
ritualizat servesc unei puneri în scenă a comunităţii lor proprii. Este o 
cale de a demarca o situaţie liminală şi de a intensifica sentimentul 
apartenenţei la o comunitate. Odată cu punerea în scenă a acestor 
ritualuri, tinerii ţin piept aşteptărilor de integrare ale societăţii. în acelaşi 
timp, ei îşi manifestă postura intermediară între copilărie şi vârsta adultă, 
ca şi dreptul lor de a fi diferiţi.' Naşterea unei politici a stilurilor de viaţă 
este cea care le permite comunităţilor de tineri să-şi manifeste opoziţia 
faţă de lumea adulţilor şi de integrarea în structurile societăţii. Tinerii 
revendică dreptul la spontaneitate, la non-structurare, la caracter direct 
şi la libertate. Cu ajutorul punerilor în scenă ritualice, asemănările şi 
diferenţele sunt arătate de o manieră menită să exprime sentimentele pe 
care le au faţă de ele însele, faţă de comunitatea din care fac parte şi 
faţă de lume. în această manieră este provocat mimesis-ul. Prin aceste 


’ Cf. Hali /Jefferson 1993. 

procese puse astfel în mişcare, sunt atunci intensificate sentimentul 
existenţei şi al apartenenţei la o comunitate. 

Utilizând termenul de „punere în scenă", am dorit să subliniem 
legătura importantă existentă între mimesis, ritual şi teatru.' Puneri în 
scenă de genul ritualurilor, ceremoniilor şi ceremonialurilor, sunt 
reprezentări şi expresii ale vieţii sociale. Sunt auto-reprezentăd ale 
comunităţilor de indivizi care, în caracterul lor scenic, nu sunt reductibile 
la o explicaţie verbală. Reprezentarea lor corporală şi scenică conţine 
ceva care nu se lasă exprimat altfel. Prin intermediul mimesis-ului 
reprezentării scenice şi corporale, aceste moduri de expresie pot fi 
sesizate, înţelese şi transmise. Procesele prin care un individ se 
asemănă cu celălalt ne permit să învăţăm să cunoaştem şi să fim 
confruntaţi cu aspectul corporativ specific şi ireductibil al altora. Formele 
lor de reprezentare şi de expresie corporală simbolică sunt însuşite, 
puse în relaţie cu codurile deja cunoscute şi asimilate individual. Printre 
diversele forme de reprezentare şi de expresie codificate, ritualurile 
ocupă un loc special, în mare parte prin punerile în scenă prin care se 
exprimă, se menţin şi se transformă comunităţile cu ajutorul ritualurilor. 

Prin mimesis-ul actelor şi comportamentului social, regăsim şi 
această latură ludică a comportamentului uman, strâns legată de 
mimesis. Tocmai datorită elementului ludic al comportamentului ritualic, 
care permite variaţia individuală, ca şi o schimbare decisivă sau o 
distanţare faţă de gest, sunt păstrate şi au efecte ritualurile. Această 
latură ludică oferă posibilitatea deciziei individuale, fără a pierde, din 
această cauză, ceva din funcţia sau din forţa sa. A acţiona, în structurile 
sociale fixe, se loveşte de acest element ludic. Din acest motiv, 
elementul ludic este mai frecvent la marginea lumii muncii şi a structurii 
sociale, adică în cadrul comunităţilor. Acest lucru este cu atât mai 
valabil, cu cât ludicul se hrăneşte cu indecisul, spontaneitatea şi 
caracterul indirect, toate elementele care nu-şi găsesc decât un loc 
restrâns în cadrul structurilor şi rolurilor sociale. 

Comportamentul social, adeseori motivat de un sentiment de 
coeziune al comunităţii, ţine, ca şi ludicul, de o stare de curgere 


1992; Paragrana 1998:2: Kulturen des Performaliven. 

interioară. Calitatea acestei stări îi dau celui care acţionează sentimente 
de intensitate şi de satisfacţie, fiind şi o condiţie necesară activităţilor 
creatoare. Acest lucru este valabil în ceea ce priveşte activităţile 
artistice, ştiinţifice, sociale şi comunicative. Csikszentmihalyi s-a 
preocupat de acest proces şi şi-a subliniat caracterul autotelic, pe care 
l-a numit „experienţa curgerii" [trăit-flux ]. 1 Pentru aranjamentul scenic şi 
pentru continuitatea punerii în scenă a ritualurilor, această stare de 
curgere în interiorul actorilor joacă un rol central. Sentimentul de 
consimţire care însoţeşte această „experienţă de curgere" atrage după 
sine sentimentul apartenenţei la un grup. Comportamentele ritualice 
ajung la acelaşi rezultat. Pentru acest sentiment al curgerii şi aceste 
calităţi fondatoare pentru comunitate, capacităţile mimetice ale 
membrilor unei societăţi sunt importante, ele permit actorilor să devină 
seamănul celuilalt, făcând astfel să se nască experienţa curgerii care 
contribuie la fondarea comunităţii. Actul de a „deveni seamănul 
celuilalt" în cursul ritualului are loc prin intermediul unei „transmisii" 
corporale şi mimetice, care poate avea drept efect o amânare a 
conduitei controlate şi a responsabilităţii individului. în aceste situaţii, 
mimesis-ul se poate transforma în simiesc şi poate face dintr-un ritual 
fondator al sentimentelor comunitare o simplă constrângere de 
adaptare pentru indivizi. 

Ritualurile se referă la modele deja existente, recent modelate în 
cursul fiecărei puneri în scenă; ele conţin elemente ce ţin de imitaţie, ele 
sunt mimetice. Deoarece majoritatea ritualurilor sunt practicate de 
grupuri sau de indivizi dintr-o comunitate, este justificat să vorbim despre 
mimesis social în contextul mimesis-ului ritualurilor. Formele de mimesis 
social fac trimitere la o dimensiune care este relativă faţă de simţuri. 
Ritualurile sunt puneri în scenă ale corpului şi, în acelaşi timp, puneri în 
scenă ale senzaţiilor, emoţiilor, speranţelor şi dorinţelor. Estezie, 
expresie, acţiune şi comportament sunt reunite într-un eveniment social 
care face apel la imitaţie şi la colaborare. Sunt imitate comportamente şi 
reacţii care se exprimă cu ajutorul corpului şi intră în memoria celui care 
efectuează mimesis sub formă de imagini, ca urmare a sunetelor şi 


' Cf. Csikszentmihalyi 1985; Csiks 

secvenţelor de mişcare. Ei încep să facă parte integrantă din lumea 
interioară care guvernează imaginaţia, percepţia sunetelor şi a 
mişcărilor. Astfel, ele servesc puterii imaginative a individului, care le 
poate activa şi transforma în contexte noi. Cu ajutorul mimesis-ului 
social, noile atitudini şi manierele de acţiune sunt suprapuse peste 
vechile forme, iar acestea devin astfel mai suple. 

Procesele ritualice sunt practicate în instituţiile sociale ca familia, 
şcoala şi întreprinderea. Sunt structuri stabilite în aceste instituţii care 
decid asupra posibilităţilor şi limitelor acestor procese. Prin intermediul 
implicării mimetice din cadrul acestor instituţii, se pot instala relaţiile de 
putere care însoţesc aceste structuri. Datorită capacităţii mimetice, 
contradicţiile care fac parte din codurile simbolice ale acestor structuri 
instituţionale pot fi asimilate şi regândite. Ca urmare a participării la 
ritualurile instituţionale, valorile şi normele instituţiilor sunt înscrise în 
corpul persoanelor implicate. Această transmisie de valori, structuri şi 
forme de comportament instituţional asigură durata şi continuitatea 
instituţiilor sociale, permite schimbarea şi evoluţia lor. 

Prin mimesis-ul ritualurilor şi al ritualizărilor, individul dobândeşte o 
cunoaştere practică 1 care este o cunoaştere întemeiată pe obişnuinţele 
acumulate în cursul ritualizărilor. Este rezultatul experienţelor anterioare 
care constituie punctul de pornire al formelor de acţiune ulterioare. 
Cunoaşterea practică nu este o cunoaştere bazată pe reguli sau pe 
analize, ci pe moduri de acţiune. Din această cauză, sunt insuficiente 
explicaţiile sau definiţiile verbale şi logice. Încercările de a ajunge la o 
univocitate sunt sortite eşecului, pentru că o cunoaştere practică nu se 
lasă definită de o manieră suficient de clară. Fiecare interpretare sau 
analiză îi atribuie o univocitate şi o logică care nu-i sunt proprii în 
momentul acţiunii şi de care nu are, de altfel, nevoie. Cu ajutorul 
mimesis-ului ritualic, se naşte o cunoaştere a corpului care contribuie la 
cizelarea unei practici de viaţă variate, contradictorii şi care respinge 

Ritualurile şi ritualizarea contribuie la producerea modelelor şi a 
idealurilor care devin punctul de debut al mimesis-ului. Procesele 

mimetice se pot referi la reprezentări care provin din domeniul artei, al 
poeziei sau al ştiinţei. Ritualurile reale sau ritualizările imaginare, 
comportamentele şi scenele ritualice pot deci deveni, din acelaşi motiv, 
punctele importante aflate în raport direct cu mimesis-ul social. 

Caracterul mimetic al ritualurilor şi ritualizărilor le permite 
participanţilor să se confrunte cu sensul. Prin repetarea ritualului, 
instituţiile încearcă să producă un sens, căutând să convingă că formele 
de organizare şi structurile lor sunt imuabile. Această poziţie de 
siguranţă de sine pe care o au instituţiile nu este tulburată decât în 
situaţii de criză, când, în acest caz, puterea socială a anumitor ritualuri 
poate suporta un asemenea şoc, încât coeziunea comunităţii nu mai 
poate fi asigurată. Situaţia devine haotică, iar comunitatea se simte 
ameninţată. în aceste momente de criză, se caută un vinovat, pe 
socoteala căruia va fi restabilită ordinea. Prin crearea unui ţap ispăşitor, 
se naşte şi un nou ritual care va folosi la controlarea crizelor . 1 Mimesis- 
ul acestui ritual de transfer al culpabilităţii presupune găsirea unei 
victime, căreia i se pot atribui responsabilitatea problemelor societăţii în 
chestiune. Comunitatea nu trebuie să fie conştientă de funcţia de 
reprezentant al victimei. Altfel, nu poate funcţiona mecanismul ritualic de 
alegere a unui ţap ispăşitor cu scopul de a depăşi o criză şi efectul 
reparator al acesteia - adică eliberarea comunităţii de responsabilitatea 
sa. Ritualuri ca identificarea şi sacrificarea ţapilor ispăşitori joacă un rol 
extrem de important pentru sentimentul de coeziune al comunităţii. 
Numai discernând asupra acestor mecanisme, poate fi redusă, sau chiar 
desfiinţată, violenţa care decurge direct de aici. 

Instituţiile de învăţământ recurg în mare măsură la aceste 
posibilităţi pe care le oferă ritualurile şi ritualizările. Cu ajutorul 
ritualurilor, instituţiile îşi pot îndeplini funcţia specifică în societate, fără 
ca aceasta să fie complet comprehensibilă. Dată fiind această situaţie, 
considerăm că o muncă de cercetare asupra ritualurilor şi ritualizărilor în 
cadrul familiei, şcolii şi în alte instituţii de formare, ar reprezenta un 
studiu ce ne-ar putea aduce şi ne-ar putea învăţa multe lucruri . 2 


1 Cf. Giraud 1982,1972. 

2 Traducere din limba germanâ de Claudia Bad 



Imagine şi imaginaţie 


Formarea (Bildung) reprezintă cu siguranţă o noţiune centrală în 
pedagogie, ce face direct trimitere la importanţa imaginii (Bild) în 
procesul de educare şi instruire. Mult timp, ştiinţele educaţiei nu au 
acordat atenţie imaginii. Odată cu iconic turn, situaţia s-a schimbat 1 . 
Imaginea a devenit în acelaşi timp interesantă şi contestabilă. Faptul de 
a şti ce este o imagine este una din subiectele ce fascinează cel mai 
mult ştiinţele culturale. Prin urmare, de câtva timp pedagogia începe şi 
ea să se intereseze de imagine, înainte de orice de imagine ca sursă 
pentru cercetarea pedagogică 2 . Care sunt informaţiile pe care le transmit 
imaginile în privinţa copilăriei, a raportului dintre generaţii, a şcolii sau 
organizării procesului de învăţare? Totuşi, se acorda puţină atenţie 
cunoaşterii raportului între viziune, constituirea de imagini şi formarea de 
imagini interioare, şi încă şi mai puţină raportului dintre imaginile 
filogenetice şi ontogenetice, între imaginile colective şi individuale şi 
între secvenţele de imagini şi structurile lor. Această problemă ne face 
să studiem de mai aproape raportul între viziune, imagine şi imaginaţie, 
intre corp, cultură şi istorie. Care este raportul între lumea interioară de 
imagini ale individului, adică imaginarul individului, şi lumea de imagini a 
culturii, adică imaginarul colectiv? Aceste întrebări sunt fondate pe 
bazele istorico-culturale şi pedagogico-antropologice ale educaţiei şi 
instruirii şi deschid un nou câmp de cercetare ştiinţelor educaţiei. 


Imaginaţie şi antropogeneză 

La început, homo sapiens avea deja conştiinţa morţii. Cu ajutorul 
mitului şi magiei, se produc reprezentări ce tind să garanteze identitatea 
omului dincolo de moarte. Treptat, se formează conştiinţa dualităţii 
subiectului şi obiectului. Omul îşi eliberează destinul de cel al naturii. în 


1 Cf. Boehm 1994 

2 Cf. Schafer/ Wulf 

miezul acestei lumi, unde se întâlnesc certitudinea obiectivă a morţii şi 
certitudinea subiectivă a nemurinî individuale, se formează 
autoconştiinţa umană; acest fapt este ilustrat de mobilierul funerar ce 
ne-a parvenit şi de picturile rupestre. Homo sapiens cunoaşte o lume 
dublă: lumea obiectelor care-l înconjoară şi lumea reprezentărilor sale, 
lumea imaginaţiei sale. In picturile rupestre, aninialul, în acelaşi timp 
prezent şi absent, ne sugerează două lucruri: puterea exterioară asupra 
lumii interioare şi imaginarul omului; dar şi forţa magică pe care o 
exercită imaginaţia asupra lumii exterioare. în acest loc de întâlnire a 
magiei şi religiei se formează sectorul mimesis-ului, al esteticului. Graţie 
puterii mimetice se produc imaginile. Dacă nu le înţelegem decât ca 
produse ale imitaţiei, după cum sugerează ideea tradiţională de 
mimesis, neglijăm imaginile ca putere mimetică, ale cărei performanţe 
nu se pot reduce la simpla reproducere. Desigur, un element imitativ 
subzistă în aceste prime imagini. Dar aspectele de prezentare, 
exprimare şi prefigurare domină. Producerea de picturi rupestre constă 
în prezentarea vizuală a acestor reprezentări formate în interiorul 
imaginaţiei umane. Exteriorizate, de exemplu pe piatră, ele prezintă 
imagini interioare. Această reprezentare exprimă în acelaşi timp senzaţii, 
sentimente, afecte - frica, speranţa, dorinţe. în aceste imagini, omul 
exprimă relaţia dintre imaginaţia sa şi lumea exterioară. în sfârşit, aceste 
imagini conţin un element de prefigurare. Se inventează imagini 
punându-se în scenă natura şi animalele, ca şi rolurile pe care acestea 
se presupune că le îndeplinesc, adică anticiparea acţiunilor. Este un 
procedeu curent în magie. Omul proiectează scene, sentimente, cu 
mare intensitate, şi graţie acestui lucru doreşte să câştige influenţă 
asupra naturii. El aşteaptă de la natură, adică de la animale, un 
comportament imitativ în privinţa a ceea ce omul le-a prefigurat, pe 
pereţii grotei. Mimesis-ul este deja o forţă complexă legată de imaginaţia 
umană, ce reuneşte elemente imitative, reprezentative, expresive şi- de 
prefigurare. în acele timpuri îndepărtate, poate se simţea deja, după cum 
vor confirma epocile ulterioare, bucuria rezultată din creaţie şi din 
copierea mimetică de imagini, adică o plăcere estetică. Este un rezultat 
al relaţiei omului cu operele imaginaţiei sale, cu lumea aparenţei. 

în acest prim stadiu de homo sapiens, mimesis-ul dobândeşte 
deja după toate probabilităţile o importanţă capitală, căci contribuie la 
formarea lumii imaginare a omului. Este o consecinţă a neconcordanţei 
creierului uman cu lumea. Zonele din creier legate de 
comportamentele instinctive înnăscute au regresat; enorma dezvoltare 
a creierului a creat un spaţiu între certitudine şi eroare, obiectivitate şi 
subiectivitate, realitate şi fantastic. începând de acum, omul este 
înşelat, are imagini înşelătoare sau nebune, extaz şi doliu. Omul pare 
să-şi găsească plăcere în stările emoţionale ce-l cuprind în întregime. 
Apar angoasa, excesul, lipsa de măsură, mânia, crima şi distrugerea, 
se formează o tendinţă spre visare şi violenţă; limita între cele două 
regiuni pare să se năruiască. Imaginaţia, fantezia şi afectivitatea se 
extind.şi se intensifică. Dezordinea ameninţă ordinea existentă şi 
construieşte o nouă ordine umană. 

în spatele homo sapiens se ascunde homo demens; nu există 
sapientia fără dementia. Imaginaţia dezlănţuită de complexitatea 
creierului uman îşi dezvoltă propria mitologie, magie şi mimesis - 
eroarea, dezordinea şi non-violenţa au un loc în devenirea omului. 
Dezordinea, „perturbarea", erorile condiţionează dezvoltarea unei 
ordini umane; ele fac posibile auto-organizarea continuă, autopoiesis- 
ul 1 . Orice procedeu mimetic se înţelege ca încercare de a introduce o 
ordine în „starea de dezordine" a imaginaţiei. Este vorba de formarea 
de sentimente, reprezentări şi imagini, de transferul lucrurilor resimţite 
confuz în sectorul fantasmelor şi al imaginilor; este vorba şi despre 
crearea unei relaţii între interior şi exterior, între imaginaţie şi lumea 
exterioară, la care contribuie imitarea, prezentarea, exprimarea şi 
prefigurarea. 

Mimesis-ul este una dintre primele puteri ale omului. în forma sa 
precoce, el va aminti mimetismul graţie căruia plantele şi animalele îşi 
garantează supravieţuirea. Faptul de a face pe mortul este un exemplu. 
Primul om se găseşte confruntat cu o natură duşmană, mai puternică 
decât el, care îl forţează, în faţa terorii de a trăi în acest mediu, să-şi 
dezvolte reflexe de supravieţuire; nu ne îndoim că mimetismul morţii a 


1 Cf. Paragrana 4 (1995) 2 Mimesis - Poiesis - Autopoiesis 

avut un rol capital. Ca şi în reacţia animalului de a face pe mortul, 
imitarea morţii la om pare să conţină o protecţie faţă de ucigaş. De fapt, 
un om sau un animal care par deja morţi nu incită spre asasinare. Un 
asemenea mimesis al morţii nu conduce, desigur, la procese de fixare şi 
reificare. Putem crede că în această fază precoce a dezvoltării umane, 
deschiderea şi mobilitatea umană sunt deja ameninţate de reificare. 
Chiar dacă mimesis-ul în acest caz este încă strategie de supravieţuire, 
el cuprinde deja conformarea la lumea exterioară, la moarte, adică 
abandonarea posibilităţii de a deveni subiect. Dezvoltând reprezentări 
magice, oamenii fac forţa mimetică să intre într-un stadiu nou. Ea nu mai 
serveşte conformării la natură, ci conduce la prefigurare, imaginaţia 
umană proiectează reprezentări care trebuie să servească drept 
exemplu naturii. Ea trebuie să urmeze imaginaţia umană. Acest 
procedeu de prefigurare este un pas decisiv către supremaţia omului 
asupra naturii, sporindu-i puterea ca subiect raţional. Procesul de 
supunere a naturii capătă amploare. 


Imaginaţia 

Afectând întreaga viaţă a omului, imaginaţia ia forme foarte 
diferite. Ea scapă oricărei definiri precise şi nu poate fi sesizată decât în 
momentul în care devine concretă. A imagina înseamnă a reprezenta un 
obiect în absenţa sa. Platon este primul care evocă noţiunea de 
imaginaţie în „Republica", unde defineşte mimesis-ul pictorului prin 
imitarea unui fenomen aşa cum apare el [pros to phainomenon, os 
pahinetai). Aristotel, în tratatul său despre Suflet (III, 3) defineşte 
imaginaţia prin „a-şi pune ceva sub ochi" (pro homaton gar eşti ti 
poiesasthai). Artistul memoriei procedează astfel când alege dintre 
anumite imagini. Imaginaţia ar fi deci ceea ce face să nască în noi, cum 
s-ar spune, o fantasmă. In Antichitatea romană, „fantasia" este 
completată de „imaginatio". „Imaginatio” desemnează forţa activă de a-şi 
apropria imagini, de a-şi imagina ceva. Apoi, Paracelsus a tradus acest 
cuvânt în germană prin „Einbildungskraft" (capacitate imaginativă). 

Imaginaţia desemnează capacitatea omului de a face să intre imagini din 
exterior în interiorul său, adică de a transforma lumea exterioară într-o 
lume interioară. Ea este, de asemenea, capacitatea de a crea lumi 
interioare de imagini cu origine şi semnificaţie diferite, de a le păstra şi a 
le modifica. 

Din punct de vedere structural, imaginaţia seamănă cu un chiasm 
în care interiorul şi exteriorul se încrucişează. Merleau-Ponty şi Lacan 
au subliniat această asemănare între imaginaţie şi chiasm, de mare 
importanţă pentru percepţia şi producerea de imagini. Este insuficient să 
ne gândim că ar fi vorba de cineva care vede mai întâi „vidul", apoi se 
deschide către obiectele identice cu ele înseşi ce se află în faţa lui. Este 
vorba mai degrabă de „ceva de care nu putem fi mai aproape decât 
palpându-l cu privirea, lucruri pe care nu am putea visa să le vedem 
„goale" deoarece privirea însăşi el înfăşoară, le îmbracă cu carnea sa 
(...). Privirea (...) înfăşoară, palpează, se mulează pe lucrurile vizibile. 
Ca şi cum ar fi cu ele într-un raport de armonie prestabilit, ca şi cum le 
ştia înainte de-a le fi ştiut, se mişcă în modul său în stilul său sacadat şi 
imperios, şi totuşi vederile nu sunt oarecare, nu privesc un haos, ci 
lucruri, astfel încât nu se poate spune dacă ea sau ele comandă" 1 . 
Sensul şi obiectele percepute se încrucişează nu numai când le vedem, 
dar şi când le atingem, le ascultăm sau le gustăm. 

Omul nu vede fără presupoziţii. Pe de o parte, percepem lumea în 
mod antropomorf, adică pornim de la bazele noastre fiziologice. Pe de 
altă parte, percepţia noastră se orientează în funcţie de datele istorico- 
antropologice şi culturale. De aceea de la inventarea şi vulgarizarea 
scrisului, oamenii au o altă percepţie a lucrurilor decât înainte, în cultura 
orală. Noile media şi accelerarea ce le urmează contribuie de asemenea 
la schimbarea pe care o suferă percepţia umană. După cum a arătat 
psihologia „Gestalt”, imaginaţia joacă un rol important în simpla 
percepţie, ca de exemplu în percepţia complementară. La fel se 
întâmplă şi pentru referinţele culturale, deoarece doar ele dau un anumit 


' Merleau-Ponty 1964, p. 173-175 

Chiar dacă Gehlen se foloseşte de alte argumente pentru a 
localiza imaginaţia, argumentaţia sa seamănă cu cea a lui Castoriadis: 
„în străfundurile vieţii vegetative - tn copilărie sau în raporturile sexuale 
- deci acolo unde se simte forţa vieţii născându-se, există - în forme 
variabile - anumite imaginaţii originale ale unei schiţe a vieţii ce aspiră 
spre o mai mare formă şi intensitate. Este vorba de o idealitate vitală, ce 
ar vrea să atingă o cât mai mare calitate şi cantitate - '. Pentru Gehlen, 

imaginaţia este un exces de impulsie. Este posibil ca ea să preceadă 

acest exces de impulsie pentru ca pofta de viaţă să genereze imagini ce 

incită să fie satisfăcute. în orice caz, ea este legată de imperfecţiunea 

omului, de restul de instincte şi hiatul între stimul şi reacţie. Imaginaţia 
este deci în raport cu nevoia omului, cu impulsurile şi dorinţele sale de 
satisfacere. Dar activitatea imaginaţiei nu poate fi redusă la aceste 
funcţii. Omul, ca fiinţă plastică şi deschisă către lume, trebuie să fie 
neapărat format de cultură. Imaginaţia joacă aici un rol important, astfel 
încât „omul este în aceeaşi măsură o fiinţă imaginară şi înzestrată cu 
raţiune" 1 2 . în ciuda diferenţelor privind abordarea şi argumentarea, 
poziţiile lui Gehlen şi Castoriadis se întâlnesc în măsura în care 
imaginarul reprezintă pentru ambii o forţă colectivă ce dă naştere 
societăţii, culturii şi individualităţii. Recurgând la lucrările ulterioare ale lui 
Merieau-Ponty asupra chiasmului între corpul omului şi percepţia sa, 
Lacan a demonstrat că imaginarul influenţează şi asupra percepţiei 
senzuale a subiectului social în viaţa cotidiană. 


Magie, reprezentare, simulare 

Imaginile sunt ambigue. Nu ar fi greşit să presupunem că ele se 
nasc din teama de moarte, din teama că trebuie să moară într-o zi, şi 
aceasta chiar dinainte de dezvoltarea conştiinţei. De aceea Kamper se 
gândeşte că imaginea are ca scop acoperirea rănii din care s-au ivit 


1 Gehlen 1986, p. 324 Tr. H.K. 

2 Gehlen 1986, p. 317 






oamenii. Dar nu se poate atinge acest scop. Fiecare amintire serveşte 
acoperirii (amintire - ecran) şi aminteşte ceva. Fiecare imagine este 
până la urmă sexuală, chiar dacă este profund „religioasă", în ceea ce 
priveşte mişcarea sa. De aici, putem califica imaginea morţii persoanei 
după cum o face Barthes 1 : „Prin intermediul fricii, imaginea joacă un rol 
esenţial, deturnând dorinţa omului. Ea se substituie indiferenţei originii, 
înlocuieşte răul primar. Ea hrăneşte mai întâi speranţa că vocea mamei 
va vibra prin toate ambivalenţele. Pivotează asupra sa înseşi, mergând 
de la sacru la banal. De fapt, a doua fază în stăpânirea fricii este 
duplicarea (reproducerea). Imaginea se pierde în imagini. Ea nu 
funcţionează" 2 . 


Se pot distinge trei tipuri de imagini: 

- Imaginea ca prezenţă magică; 

- imaginea ca reprezentare mimetică; 

- imaginea ca simulare tehnică. 


între aceste categorii de imagini există numeroase regrupări. Dar 
o asemenea distincţie pare utilă, în măsura în care permite identificarea 
caracteristicilor variate şi în parte contradictorii ale icoanelor. 

Imaginile magice, imaginile ce au legătură cu cultele, imaginile 
sacre fac parte din aceste imagini ce au apărut într-o vreme în care nu 
erau considerate opere de artă. Belting s-a aplicat asupra acestui 
subiect în cartea sa L’histoire de l'image avant l'epoque de l'art 3 , 
vorbind, este adevărat, doar despre imagina culturală de la sfârşitul 
Antichităţii - o imagine ce nu vizează decât reprezentarea. Sunt 
consideraţi idoli imaginile ce conferă zeilor o prezenţă magică. îi găsim, 
de exemplu, în culturile arhaice. Reprezentările primitive ale zeiţelor 
fecundităţii realizate în argilă sau piatră fac parte din această categorie, 
în cartea sa celebră Les structures anthropologiques de l'imaginaire, 

Durând a concepu! un univers de imagini din care fiecare reprezintă o 
parte importantă a lumii imaginilor magice 1 . Se pot distinge „imaginile 
regatului zilei” de „imaginile regatului nopţii". Capitolele Les visages du 
temps, Le sceptre et la glaive prezintă „regatul zilei". Capitolele La 
descente et ta coupe şi Du denier au baton prezintă „regatul nopţii". Cel 
de-al treilea capitol este consacrat imaginilor ce prezintă fantasticul 
transcendental. Studiul lui Durând încearcă să reprezinte imaginile 
extrase din imaginarul colectiv şi să le structureze. Tranziţia între 
imaginile prezenţei şi imaginile reprezentării este imprecisă. Cartea lui 
Seringe care vorbeşte despre simboluri în artă, în religie şi în viaţa 
cotidiană, oferă aceeaşi perspectivă 2 . în această carte, frontiera ce 
conduce la imagine ca reprezentare este definitiv trecută. Imaginile 
fictive de animale sunt reprezentate şi semnificaţia lor este dată pe scurt. 
Imaginarul cuprinde imagini de animale terestre (taur, bou, vacă; cal, 
măgar; ţap, miel, berbec; pisică, câine, capră, porc; iepure domestic, 
iepure sălbatic, elefant, cămilă), El se extinde la păsări şi la peşti şi 
include vegetaţia (copacul vieţii, palmieri, cedri, stejari; flori, trandafir, 
crin, lotus; cereale; fructe; etc.). Se raportează la cosmos şi la 
elementele naturii (focul şi lumina; fumul, norii, aburul; apa; pământul; 
pietrele, grotele şi peşterile; aerul; soarele; luna, etc.). Imaginarul conţine 
imagini de clădiri (palat, casă, grădină; uşi, sculpturi) şi lucruri mai 
abstracte (nume, numere, spirale, labirint). Putem remarca peste tot 
„caracterul intermediar" al imaginilor. Ele ilustrează lumea şi astfel 
locuiesc omul. Căci nimic nu este mai ameninţător decât o lume fără 
imagine, nimic nu este mai ameninţător decât lumina strălucitoare sau 
întunericul ce distrug imaginile. 

în opera lui Platon, imaginile sunt reprezentări a ceea ce nu sunt 
ele însele. Ele reprezintă, exprimă şi trimit la ceva. Conform lui Platon, 
pictorii şi poeţii nu produc Idei precum Dumnezeu, nici obiecte obişnuite 
precum artizanii; ei creează aparenţa lucrurilor fără a se limita la obiecte 
particulare. Pictura şi poezia nu sunt limitate la reprezentarea artistică a 


1 Cf. Durând 1994 

2 Cf. Seringe 1985 

lucrurilor, ci sunt ş i reprezentarea fenomenelor, aşa cum apar. Scopul nu 
este expunerea realităţii sau a adevărului, ci expunerea în mod artistic a 
fantasmelor, fenomenelor. Pictura şi poezia pot în principiu să creeze 
orice lucru vizibil 1 . Este problema mimesis-ului ce creează imagini şi 
iluzii, pentru care orice diferenţă între model şi copie nu are nici o 
importanţă. Obiectivul nu este reproducerea conformă, similitudinea, ci 
aparenţa fenomenului 2 . La Platon, arta şi estetica îşi au deja domeniul 
propriu unde artistul, adică poetul, domneşte ca stăpân. El nu are, 
desigur, capacitatea de a produce Existenţa, dar este liber de orice 
cerinţă de adevăr pe care trebuie să le îndeplinească filozofia, ce 
constituie temelia Cetăţii ideale. Astfel, domeniul estetic dobândeşte o 
anumită independenţă faţă de filozofie, de căutarea sa a adevărului şi 
cunoaşterii, de căutarea a ceea ce este bun şi frumos. Preţul de plătit 
este excluderea din Cetatea ideală, care nu poate accepta caracterul 
imprevizibil al artei şi poeziei. 

Procesul artistic vizează realizarea unei imagini interioare pe care 
o are în faţa ochilor pictorul sau poetul. Schiţa ce duce la realizare se 
pierde puţin câte puţin în imagine, care-şi vede concretizarea printr-un 
alt mijloc decât proiectul imaginat. Se fac modificări, suprimări, adăugiri, 
astfel încât asemănarea cu modelul este limitată. Adesea, modelele la 
care artistul se raportează pentru a concepe operele şi schiţele sunt de 
origine necunoscută; fie pentru că nu au existat niciodată, fie pentru că 
nu s-au păstrat. în centrul procesului artistic se află imaginea care 
implică relaţii cu modelele şi care este generată de un proces de inovare 
şi transformare. 

Care este raportul între model şi rezultatul procesului mimetic? 
Este creat de model? Cum să înţelegem această relaţie? Problema de a 
şti dacă a existat un model şi unde anume a fost pusă încă din 
Antichitate, în ceea ce priveşte faimoasa statuie a lui Zeus realizată de 
Fidias. Dat fiind că nu poate exista un model pentru această 
reprezentare, imaginea lui Zeus este nouă. Ea s-a născut chiar din 


1 Platon: Republica! 

2 Cf. Zimbrich 1984 



132 CHRISTOPHE WULF 


procesul artistic, din prelucrarea materialelor. Oricine vede statuia 
recunoaşte imaginea, deşi nu cunoaşte modelul „Zeus" care, evident, nu 
a existat înaintea acestei reprezentări. Zuckerkandl merge mai departe 
în reflecţia sa afirmând că „opera de artă este o imagine în căutarea unui 
model" creat „pentru a găsi în spiritul oamenilor un model (pre- 
imagine)" 1 . Această imagine nu este univocă, ea nu este nici un 
„răspuns", ci o întrebare ce se pune destinatarilor prin intermediul operei 
şi la care se pot da diferite răspunsuri. Structura implicită în operă 
produce imagini, rapoarte de sens şi interpretări ce fac complexitatea 
operei de artă. Raportul mimetic este astfel deplasat. Opera de artă nu 
se mai concepe ca o imitare a unui model, ci este mai curând imitarea 
între operă şi destinatar. Intervine un raport de reprezentare. 

Cea de-a treia categorie de imagini este definită prin simularea 
tehnică şi reprezintă un nou tip de imagini 2 . în prezent, totul are tendinţa 
să devină imagine; chiar şi corpurile opace sunt menite să fie 
transformate; ele îşi pierd opacitatea şi materialitatea pentru a deveni 
transparente şi trecătoare. Procesele de abstractizare se transformă în 
imagini şi semne. Le întâlnim pretutindeni; nimic nu mai este străin şi 
copleşitor. Imaginile duc lucrurile şi realităţile la pierderea lor. în paralel 
cu transmiterea textelor, se memorează şi transmit imagini, în proporţii 
impresionante, pentru prima dată în istoria umanităţii. Fotografiile, filmele 
şi imaginile video devin rezumate; apar amintirile vizuale. Dacă până în 
prezent textele necesitau un complement adus de imagini inventate, 
imaginaţia este acum restrânsă prin producţia de „texte-imagini” şi prin 
transmiterea lor. Sunt din ce în ce mai puţini producători, dar din ce în ce 
mai mulţi consumatori de imagini prefabricate, ce stimulează şi mai mult 
imaginaţia. 

Imaginile sunt forme specifice ale abstracţiei; planeitatea lor 
anihilează spaţiul, ubicuitatea şi accelerarea devin posibile prin 
caracterul electronic al imaginilor televizuale. Asemenea imagini pot fi 
difuzate la viteza luminii, aproape simultan în cele patru colţuri ale lumii. 


'Zuckerkandl 1958, p. 233, Tr. H.K. 
2 Cf. Baudrillard 1983,1987. 

Ele miniaturizează lumea şi permit experienţa unei lumi privite ca 
imagine. Ele reprezintă o nouă formă de marfă şi sunt copleşite de 
principiile economiei de piaţă. Sunt ele însele produse şi negociate, în 
timp ce obiectele la care se raportează nu au devenit marfă. 

Imaginile sunt amestecate; ele intră în contact şi se raportează 
mimetic la alte imagini; fragmente de imagini sunt selectate, şi 
recompuse în mod diferit; se produc imagini fractale pentru a forma de 
fiecare dată noi entităţi. Ele sunt întotdeauna în mişcare, trimiţând unele 
la altele. Deja mişcarea lor accelerată le uniformizează: este mimesis-ul 
vitezei. în ciuda diferenţelor intrinseci, imagini foarte diferite devin 
asemănătoare în virtutea planeităţii lor pure, a caracterului electronic şi 
miniaturizant. Ele participă la o reală transformare a lumilor actuale ale 
imaginilor. Rezultă o promiscuitate de imagini, care antrenează 
observatorul cu ele şi îl aruncă într-o revărsare ce ameninţă să-l înece. 
Observatorul este în mod real ameninţat de vârtejurile imaginilor; este 
imposibil să le scape; ele trezesc fascinaţie şi angoasă. Dizolvă lucrurile 
şi le propulsează într-o lume a aparenţei. în această relaţie, puterea şi 
oprimarea sunt legate nedisociabil. Lumea, domeniul politic şi domeniul 
social sunt estetizate. Imaginile caută într-un proces mimetic modele, 
pentru a se conforma unele celorlalte; sunt transformate în noi imagini 
fractale, golite de cadrul de referinţă. Fascinează. Este un joc ameţitor 
făcut din simulacre şi simulări: imaginile se diferenţiază la infinit şi 
diferenţele lor fac implozie, asemănarea este fără limită. Sunt ele înseşi 
mesajul, reprezintă lumea aparenţei cu întreaga fascinaţie şi admiraţie 
pe care le pot trezi. 

Imaginile se difuzează aproape cu viteza luminii; sunt la fel de 
contagioase ca un virus. în procesele mimetice, ele permit producerea 
de imagini noi, de fiecare dată. la naştere o lume superficială şi 
fascinantă, care se detaşează de .realitate". Ca lume a artei şi a poeziei, 
lumea aparenţei nu ocupă mai mult decât lumea politicii dintr-un spaţiu 
bine delimitat; ea are mai degrabă tendinţa de a lua altor lumi fondul de 
realitate şi a le transforma în lumi ale aparenţei. Rezultatul este o 
estetizare a tuturor domeniilor vieţii. Se produc din ce în ce mai multe 





imagini care nu se au decât pe ele însele ca punct de referinţă şi nu mai 
corespund nici unei realităţi. Ca ultimă consecinţă, totul devine un joc de 
imagini în care totul este posibii, într-atât încât problemele de etică sunt 
de importanţă mai redusă. Această tendinţă ce conduce la o „societate 
de cultură" îşi arată caracterul ambivalent. Dacă totul devine joc de 
imagini, caracterul său facultativ şi neobligatoriu va fi ineluctabil. Lumile 
de imagini astfel produse ce coexistă într-un raport mimetic au 
repercusiuni asupra vieţii individului şi duc la estetizarea sa. Devine 
imposibilă distincţia între viaţă şi artă, imaginaţie şi realitate. Cele două 
domenii se adaptează unul la celălalt. Viaţa serveşte ca model lumii 
aparenţei şi aceasta serveşte ca model vieţii. Asistăm la o hipertrofie a 
vizualului. Totul devine transparent; spaţiul se degradează şi devine o 
planeitate ornată cu imagini; timpul se condensează, ca şi cum ar exista 
doar prezenţa imaginilor accelerate. Imaginile întreţin dorinţa şi o 
încătuşează, atenuează diferenţele şi le propulsează în afara limitelor. 
Dar în acelaşi timp, ele cedează loc dorinţei; deşi prezente, trimit la un 
obiect absent. Lucrurile şi oamenii reclamă această transgresare a 
realului şi concretului prin intermediul imaginilor. Dorinţa se exacerbează 
în neantul imaginilor electronice. 

Din ce în ce mai multe imagini devin simulacre. Ele se raportează 
la ceva, se adaptează şi sunt produsul unui comportament mimetic. 
Astfel, de exemplu, dezbaterile politice nu mai sunt desfăşurate pentru 
ele însele, ci sunt montate în vederea unei reprezentări televizuale. 
Controversa politică ce se derulează pe ecran este deja axată pe 
simbolizarea sa. Imaginile televizuale permit mediatizarea dezbaterii 
politice; estetizarea politicului este inevitabilă. Spectatorul vede o ceartă 
politică simulată, în cursul căreia totul este pus în scenă astfel încât el să 
creadă în autenticitatea acestei dezbateri. Dar autenticitatea acestei 
reprezentări este în realitate o simulare. Ne jucăm atât de bine cu 
convingerile şi aşteptările spectatorului încât el ia simularea drept 
autentică. Totul este prevăzut, încă de la început, în vederea admiterii în 
lumea aparenţei, in măsura în care acest lucru reuşeşte, controversa 
este încoronată cu succes. Efectele căutate de politician nu se obţin 

decât prin simularea pe ecranele televizorului, care dă adesea rezultate 
mai bune decât dezbaterile politice „reale". Simulacrele sunt în căutarea 
modelelor care sunt create doar de ele însele. Simulările sunt „imagini- 
semne" ce acţionează asupra naturii dezbaterii politice. Este imposibil să 
se traseze frontiera între realităţi şi simulacre, cele două lumi se 
întrepătrund şi se influenţează reciproc. Procesele mimetice pun în 
circulaţie modele, imagini, copii. Imaginile nu mai au drept scop să 
semene cu modelele, ci cu ele însele. Acelaşi lucru se întâmplă cu 
oamenii. Obiectivul este extraordinara asemănare a indivizilor cu ei 
înşişi, acest obiectiv nefiind realizabil decât printr-un mimesis productiv 
fondat pe o diferenţiere în cadrul aceluiaşi subiect. Mimesis-ul devine 
astfel puterea determinantă a imaginilor şi a reproducerii lor fragmentare 
în lumea aparenţei. 


Lumea interioară a reprezentărilor 

Lumea interioară a reprezentărilor unui subiect social este mai 
întâi condiţionată de imaginarul colectiv al culturii sale, apoi de 
originalitate şi unicitatea imaginilor provenite din istoria sa individuală şi, 
în sfârşit, de suprapunerea şi interpătrunderea celor două lumi de 
imagini. Cercetarea în pedagogie şi-a dat seama în aceşti ultimi ani de 
rolul important pe care-l jucau aceste lumi interioare ale reprezentării. 
Prin urmare, aş dori să disting şapte tipuri de imagini interioare: imagini 
ca regulatori de comportament, imagini-reper, imagini privind pulsiunile, 
fantasme ale voinţei, amintiri vizuale, imagini mimetice şi imagini 
arhetipale '. 

Imagini ca regulatori de comportament 

Chestiunea constă în a şti dacă omul deţine structuri 
comportamentale moştenite şi dacă da, în ce măsură. Sigur, nu se poate 
nega faptul că hiatul între stimul şi reacţie este o caracteristică umană. 


■Cf.Flugge 1963, p. 155 



Aceasta nu înseamnă însă că un comportament al omului nu este 
influenţat de imagini exterioare transmise prin ereditate şi modele 
comportamentale. Etologia a luat cunoştinţă în ultimii ani de efectul de 
„imagini-declic” asupra comportamentului elementar al omului în ceea ce 
priveşte băutul, mâncatul, reproducerea şi perpetuarea generaţiilor 
următoare. 

Imagini-reper 

Socializarea şi educaţia transmit mii de imagini-reper ce permit 
tânărului să se orienteze în universul său şi să-şi continue viaţa. Mare 
număr din aceste imagini sunt de o extremă univocitate, uşor 
reproductibile şi foarte eficiente pe plan social. Aceste imagini sunt 
publice; ele sunt împărtăşite de o mare parte din oameni; ele .unesc 
oamenii la reţea"; participarea la acest gen de reţea de imagini 
generează idei de comunitate, apartenenţă, colectivitate. Sub influenţa 
globalizării, aceste reţele de imagini se întind la scară mondială dincolo 
de frontierele culturilor naţionale şi creează reţele şi noi forme 
transnaţionale de conştiinţă. 

Imagini privind pulsiunile 

Din punct de vedere structural, imaginile privind pulsiunile şi 
fantasmele dorinţei se aseamănă; dar ele sunt adesea diferite în formele 
lor concrete. Ele joacă un rol considerabil la om în orientarea acţiunilor şi 
viselor. Adesea vizează satisfacerea dorinţelor ştiind că aceste dorinţe 
sunt imposibil de realizat. 

Fantasme de voinţă 

în timp ce fantasmele dorinţei sunt axate pe dorinţa de posesie şi 
plăcere, fantasmele de voinţă sunt proiecţii de energie de acţiune. în 
aceste dorinţe guvernate de voinţă, se exprimă la om un exces de 
impuls. Originea muncii umane şi a culturii rezidă în această capacitate 
a voinţei care le ghidează dorinţele. 

Amintiri vizuale 

Amintirile vizuale sunt determinante în ceea ce priveşte caracterul 
specific al persoanei. Ele sunt parţial disponibile şi maleabile; în parte, 
se sustrag dispoziţiei noastre. Un mare număr provine din impresii 
senzoriale; altele îşi găsesc originea în situaţii imaginare. Amintirile 
vizuale stochează senzaţii nou percepute şi le fasonează. Ele sunt 
rezultatul unei selecţii în care refularea şi uitarea practicată conştient - 
în sensul iertării - joacă un rol. Amintirile vizuale constituie istoria 
omului. Ele sunt legate de spaţiu şi de momente precise din viaţa sa. 
Aceste amintiri trimit la fericire şi la suferinţă; ele sunt asociate eşecului 
şi succesului. Revin în memorie şi permit simultaneitatea cu trecutul, 
sunt un ajutor în lupta împotriva inexorabilităţii timpului. 

Imagini mimetice 

Platon menţiona faptul că imaginile ca modele favorizau facultatea 
mimetică. Aceste modele puteau fi persoane vii sau imagini fictive. 
Conform concepţiei platoniciene, incitarea spre mimesis este atât de 
puternică încât nu i se poate rezista, mai ales în copilărie şi adolescenţă. 

Poziţia lui Platon este următoarea: folosiţi în deplină cunoştinţă de 
cauză în educaţie toate imaginile demne de a fi imitate şi excludeţi-le pe 
cele care pun educaţia în pericol. Poziţia lui Aristotel este alta: este 
important ca oamenii să reziste la acele imagini indezirabile printr-o 
confruntare controlată cu ele. Aceste două poziţii îşi fac din nou apariţia 
în dezbaterile asupra efectelor violenţei în noile media'. 

Imagini arhetipale 

lată cum stabileşte Jung importanţa lor în viaţa individului: „Toate 
marile evenimente ale vieţii au un raport cu această abundenţă de 
imagini arhetipale deoarece apar în interiorul omului, care prin urmare 
poate să ia cunoştinţă de ele dacă se cunoaşte suficient pe sine însuşi, 


1 Cf. Gebauer / Wulf 1992; Wulf 1994 

adică dacă reflectează la ceea ce trăieşte, în loc să trăiască fără să ştie 
cu adevărat dacă trăieşte concret mitul şi simbolul" 1 . 

Nu este nevoie să garantăm explicaţiile îndoielnice în privinţa 
naşterii inconştientului colectiv şi a arhetipurilor pentru a admite că 
fiecare cultură şi-a dezvoltat marile idealuri, imagini ale fatalităţii ce joacă 
un rol în vise şi în producţiile culturale ale omului şi exercită o influenţă 
asupra acţiunilor oamenilor. 


Concluzie 

Această lume interioară şi multiformă de reprezentări este 
expresia plasticităţii umane. Ea este fructul imaginaţiei ce cuprinde toate 
formele experienţei umane, fie că este vorba de percepţie sau emoţii, de 
gânduri sau de acţiuni. La fel se întâmplă pentru excentricitate, care este 
produsul imaginaţiei, în măsura în care reprezintă capacitatea de a se 
proiecta în afara sinelui şi de a se comporta faţă de sine în funcţie de 
acest „în afara sinelui". Această raportare la sine este, de asemenea, un 
raport ce se exprimă într-o relaţie de la imagine la imagine. Prin imagini 
se manifestă capacitatea imaginativă, în figurările lor se revelează 
caracterul multiform al culturii. El se poate vedea în diferite tipuri de 
imagini. Magia, reprezentarea, simularea se manifestă în imagini, 
modifică natura acestora şi calitatea imaginaţiei. 

„Educaţia" este abordarea şi gestionarea imaginilor în mod gândit. 
O utilizare gândită a imaginilor nu înseamnă reducerea imaginii la simpla 
semnificaţie, ci mai curând „plierea" imaginii, „întoarcerea" şi 
„reîntoarcerea" sa. întârziere asupra imaginii şi percepţia sa ca atare, 
reprezentarea unei figurări şi a unei calităţi a sentimentului, lăsarea lor 
să acţioneze. Este conservarea imaginii de interpretări grăbite ce o 
transformă în discurs şi în semnificaţie şi o distrug. Acceptarea 
incertitudinii, ambiguităţii şi complexităţii, fără să se stabilească un sens 


1 Jung C.-G.: Psychologische Typen. Zurich. 1942. p. 311 Tf. H.K. Traducere franceză 



univoc. Meditare asupra imaginii: reproducere imaginară a ceva absent, 
producţie mimetică şi modificare într-un şuvoi interior de imagini. 
Educaţia necesită o muncă de reprezentări interioare. Munca duce la o 
experienţă ce nu mai constă în traducerea imaginilor în discurs, ci în 
căutarea adevăratului lor conţinut. Comerţul cu imagini duce la 
expunerea ambivalenţei lor. De aceea este necesară orientarea asupra 
unei imagini căreia să i se consacre toată atenţia. Cu ajutorul 
imaginaţiei, este vorba de construirea unei veritabile idei de imagine şi 
de păstrare a altor imagini aduse de şuvoiul interior de imagini.. Cu 
ajutorul facultăţii imaginative, imaginea trebuie să fie „generată”; cu 
ajutorul concentrării şi reflecţiei, ea trebuie să fie „fixată". Apariţia unei 
imagini este primul pas, fixarea ei, ajutorul dat în a se desfăşura cu 
ajutorul imaginaţiei sunt paşii următori ai unei utilizări chibzuite a 
imaginilor. Reproducerea sau crearea unei imagini de către imaginaţie, 
faptul de a consacra un moment imaginii, nu necesită mai puţin efort 
decât interpretarea acestei imagini. în procesul educativ, este o datorie 
să se ia în calcul aceste două aspecte în confruntarea cu imaginile. 



EDUCAŢIA INTERCULTURALĂ 


Violenţa inevitabilă 


De la căderea zidului Berlinului în 1989, violenţa reprezintă o mare 
problemă în Germania, mai ales în Germania de Est. Această violenţă 
se îndreaptă mai ales împotriva străinilor. Graţie articolului de ziar ce 
urmează, propunem prezentarea unui raţionament pe tema violenţei ce 
s-a dezvoltat în ultimii ani în Germania, care a fost criticată de 
antropologie în măsura în care violenţa a fost redusă la un fenomen uşor 
explicabil şi posibil de controlat. 

.Lovituri de cuţit pentru o insultă. Tinerii turci au eşuat în tentativa 
de asasinat a elevilor' 1 - Povestea uneia dintre agresiunile cele mai 
violente din ultimii ani; anunţată pe scurt şi niciodată analizată. Tineri 
turci din Kreuzberg au agresat la Friedrichshain un tânăr neamţ de 15 
ani. Băiatul se întorcea de la liceu. Agresorii nu îl cunoşteau. Plecaseră 
pentru a răzbuna un prieten dintr-o şcoală specială din Prenzlauer Berg, 
care le povestise că era constant victima discriminării. Dar duşmanii, 
nemţi din Est, fugiseră. Atunci banda s-a luat de primul neamţ întâlnit. 
L-au bătut cu bâta până când a căzut de pe bicicletă. în timp ce doi turci 
îl ţineau, alţi doi l-au înjunghiat de unsprezece ori în piept şi de nouă ori 
în spate. Apoi au plecat, lăsându-l acolo, singur. Operaţia de urgenţă 
care i-a salvat viaţa acestui tânăr german a durat 8 ore. Dar băiatul nu-şi 
va recupera niciodată sănătatea." 1 

Până acum, nu se cunoşteau asemenea incidente decât în Statele 
Unite. Dar se observă din ce în ce mai mult în marile oraşe europene, 


1 Tagesspiegel 12/13 aprilie 1998 

unde are loc amestecul cultural. De la reunificare, asistăm în Germania, 
mai ales în landurile noi, la un număr crescând de acte de violenţă 
xenofobe. Conform statisticilor, în 1997 au fost 11720 delicte, din care 
790 acte de violenţă. 462 din aceste acte de violenţă erau îndreptate 
împotriva străinilor. 

în prezent, în Germania există sensibilitate pentru trei forme de 
violenţă: a) violenţa în familie b) violenţa îndreptată împotriva străinilor 
c) violenţa la tineri. De câţiva ani, tema violenţei este obiectul 
dezbaterilor publice şi universitare. Diferitele forme de violenţă ce 
suscitau încă interesul în anii 1970 şi 1980 în timpul mişcării pentru 
pace sau al mişcării ecologice, par în prezent mai puţin adecvate. Este 
vorba mai degrabă de căutarea unei explicaţii pentru violenţa ce se 
îndreaptă împotriva femeilor, străinilor şi tinerilor şi de stabilirea unei 
teorii a violenţei. Luăm aici xenofobia ca exemplu pentru că reprezintă 
una din problemele fundamentale ale tinerilor germani din Est de la 
căderea zidului. 

Prezentăm cinci motive ce ne vor permite să explicăm violenţa 
xenofobă în noile landuri: 

- Motive socio-economice: o mare parte din tinerii nemţi din Est 
sunt în şomaj, fiind astfel declasaţi. în plus, modernizarea Germaniei de 
Est, indispensabilă trecerii la economia capitalistă, se face lent şi 
dezavantajează germanii din Est în raport cu cei din Vest. 

- Motive politice: de la prăbuşirea sistemului socialist şi 
transformarea radicală a societăţii, tinerii nemţi din Est sunt confruntaţi 
cu noi probleme pe care nu reuşesc întotdeauna să le administreze. în 
faţa noilor cerinţe ale societăţii, ei sunt destabilizaţi, nemaiavând nici un 
fel de structură. 

- Motive socio-psihologice: socializarea acestor tineri este dificilă. 
Fără punct de reper în această nouă societate, mare parte dintre ei 
traversează o criză: efectele sale sunt ruptura socială, demoralizarea şi 
criza de identitate. 

- Motive socio-culturale: tinerii nemţi din Est asistă la declinul 
vechilor lor valori. Nu se simt întotdeauna la înălţimea cerinţelor 

democraţiilor occidentale care sunt mai curând marcate de un mare 
individualism, ceea ce dă loc unei crize a simţului şi actelor ratate, 

- Motive pedagogice: tinerii nu reuşesc să-şi administreze 
problemele de adolescenţă. Autorităţile ce erau până acum în vigoare şi- 
au pierdut semnificaţia, tinerii îşi pierd astfel reperele şi, prin urmare, 
orice perspectivă. La şcoală, au din ce în ce mai multe lacune, ceea ce îi 
exclude din viaţa şcolară şi socială. 

Ţinând cont de aceste aspecte, creşterea violenţei xenofobe în 
Germania de Est după căderea zidului nu pare surprinzătoare, in timp ce 
în Germania de Vest doar anumiţi indivizi sau grupuri erau victime ale 
problemelor sociale, în ex-RDG toată lumea a suferit consecinţele 
reunificării. S-a crezut de asemenea că este vorba de o problemă a 
tineretului, dat fiind că mai ales adolescenţii comiteau acte de violenţă. 
Aceşti.adolescenţi erau adesea în şomaj; nu mai aveau perspectivă şi 
viitorul le era nesigur. în plus, îşi găseau cu greu locul în noua societate. 
Dar se impune o repunere în discuţie a analizei noastre precedente. De 
ce individualizarea cauzată de procesele de modernizare ar trebui să 
conducă neapărat la dizolvarea legăturilor familiale şi ia dezintegrarea 
socială? De ce acest fenomen dă naştere xenofobiei, adică actelor de 
violenţă îndreptate împotriva străinilor? Integrarea socială şi normativă 
pot remedia efectele secundare ale individualizării? Ar trebui să ne 
îndoim de acest mod de a explica apariţia xenofobiei. Mi se pare că 
procesele de individualizare eşuate nu justifică apariţia xenofobiei. Ideea 
că eforturile de integrare socială şi normativă permit depăşirea acestor 
acte ratate pare puţin valabilă. 1 

Prezentele cercetări empirice confirmă ideea că xenofobia nu este 
întotdeauna însoţită de diferite stadii de modernizare a societăţii. Este 
atestat cu certitudine că mai mult de 80% din xenofobii ce comit acte de 
violenţă au mai puţin de 25 de ani şi 35% au mai puţin de 17 ani. Totuşi, 
de la evenimentele din Rostock, unde adulţii aprobau delictele comise 
de tineri, rezultă clar că xenofobia este o problemă ce nu priveşte doar 

tineretul. De la evenimentele din Molln şi Solingen, nu putem admite ca 
această problemă să fie tratată ca un fenomen tipic est-german. Se 
poate explica totuşi faptul că problemele de violenţă şi excludere sunt 
mai prezente în noile landuri. Conform statisticilor, putem considera ca 
fiind dovedit faptul că problema xenofobiei priveşte în primul rând tinerii 
cu nivel de instruire redus şi provenind din familii simple, mai mult băieţii 
decât fetele şi mai mult germanii din Est decât pe cei din Vest. Nu se 
poate spune că şomajul, excluderea socială şi lipsa de perspectivă sunt 
cauza opiniilor de extremă dreaptă. S-a descoperit că tinerii deja inseraţi 
în viaţa activă erau mai deschişi spre opiniile de extremă dreaptă şi, 
astfel, mai dispuşi să comită acte de violenţă. La fel stau lucrurile în 
ceea ce priveşte ideea că tinerii adoptă opinii de autoritate şi naţionaliste 
deoarece trăiesc în condiţii dificile. De asemenea, nu se poate să nu 
demonstrăm în mod empiric că, în comparaţie cu nemţii din Vest, cei din 
Est sunt mai înclinaţi în privinţa exercitării unei autorităţi dure. 

Luând în considerare aceste cercetări empirice, ne dăm seama că 
o mare parte din întrebări rămâne fără răspuns şi se impune o 
reanalizare a rezultatelor. Astfel, este interzis să concluzionăm 
rezultatele cercetării empirice într-o eventuală teorie. în ceea ce priveşte 
metoda, aceste cercetări empirice sunt insuficiente. De ce ura s-ar 
îndrepta exclusiv împotriva străinilor şi nu şi împotriva germanilor care, 
aflându-se adesea într-o situaţie asemănătoare extremiştilor de dreapta, 
reprezintă o ameninţare socială mai mare şi un pericol mai mare pentru 
extremiştii de dreapta. Explicaţiile acestui fenomen sunt insuficiente. 
Uneori străinii înşişi sunt cauza actelor de violenţă; uneori sunt agresaţi 
de tineri care se plictisesc sau se tem de concurenţă; uneori sunt victime 
ale actelor de violenţă comise de indivizi ce au fost ei înşişi victimele 
violenţei structurale. Uneori străinii servesc drept ţapi ispăşitori, li se 
delegă responsabilitatea problemelor sociale, ale căror victime sunt şi ei. 
Explicaţiile prin care originea violenţei ar fi o lipsă de recunoaştere 
socială, de afecţiune şi de perspectivă, frustrarea şi teama, nu sunt 
deloc suficiente. La fel, nici explicaţiile care fac din problema xenofobiei 

o problemă tipic germană, dat fiind că problema xenofobiei afectează în 
mod egal şi celelalte ţări europene. 

Pentru a face dreptate complexităţii problemei violenţei, trebuie să 
completăm prezentele explicaţii cu câteva reflecţii antropologice. Aceste 
date antropologice nu par la prima vedere să se raporteze la problema 
violenţei rasiale; dar ele permit abordarea violenţei rasiale dintr-o altă 
perspectivă şi crearea de noi perspective. Cinci idei vor călăuzi studiul 

- Nu putem înţelege fenomenul violenţei decât replasat în 
contextul său istoric şi cultural. Acest context este cel care determină 
ceea ce se înţelege prin violenţă. Am putea aproba teza, apărată de 
Norbert Elias 1 , conform căreia procesul de civilizare conduce omul spre 
a lua mai mare distanţă în raport cu emoţiile sale, ceea ce face din 
violenţă un fenomen de civilizare, sau am putea considera acest punct 
de vedere iluzoriu, după cum a făcut-o etnologul Peter Duerr în 
numeroase lucrări 2 . 

- „Violenţa" ca fenomen cultural şi istoric este supusă evoluţiilor 
culturale şi istorice. Ceea ce înţelegem prin violenţă depinde de raportul • 
între imaginarul nostru şi fenomenul cultural şi istoric. Concepţia noastră 
despre violenţă este definită de o dublă culturalitate şi o dublă 
istoricitate. 

- Fenomenele de violenţă sunt de o complexitate extremă; în 
aceste fenomene se manifestă emoţii şi sentimente foarte diferite. Acest 
lucru este valabil şi pentru cei care comit acte de violenţă şi pentru cei 
care asistă la ele. Aceste acte violente au un impact mimetic 
considerabil ce exercită o fascinaţie irezistibilă. De aceea unii vor, după 
cum recomanda Platan, să excludă din viaţa publică orice reprezentare 
a violenţei. Alţii, în schimb, susţin teoria lui Aristotel conform căreia 
indivizii trebuie să facă faţă la aceste acte de violenţă pentru a gestiona 
mai bine această problemă. Până astăzi nu am determinat încă cea mai 


•Cf. Elias 1973 
2 Cf. Duerr 1998 



rentă socializării omului. Schopenhauer, 
s deja în evidenţă acest lucru. Cultura este 
lunţarea la impulsuri şi dorinţe, de asceză şi 
u violenţă în privinţa celuilalt şi a sinelui, 
a de violenţă permite omului păstrarea speciei 
ire egoismul genetic al fiecărei acţiuni umane 
ste, pentru ei, o chestiune de valori culturale, 
ilenţă condamnate de morală pot garanta pe 


itr-o perspectivă sistemică, forţele ce ameninţă existenţa 
it inevitabile. Ele apar ca „surprising behaviour", adică 
ca aceste forţe negative să nu antreneze 
ista reacţionează intensificându-şi puterea de 



control. Aceste eforturi ce vizează eliminarea surprizelor neplăcute duc 
la o multiplicare a forţelor ce ameninţă sistemul. Cu cât este mai puternic 
controlul ce are ca scop conservarea sistemului, cu atât forţele ce 
vizează modificarea şi transformarea acestuia se amplifică. Aici se află 
paradoxul ale cărui consecinţe pentru înţelegerea violenţei şi organizării 
sistemice necesită o mai mare atenţie. 

Fiinţele vii şi sistemele acţionează în interesul lor; egoismul lor, 
legat de dorinţa de conservare a speciei, generează mai exact o anumită 
violenţă şi contra-violenţă. Dacă se ţine cont nu numai de formele 
manifeste ale violenţei, dar şi de aspectele sale în viaţă şi în organizarea 
sistemică, precum şi de rapoartele între generaţii, între bărbat şi femeie, 
între om şi natură şi relaţiile omului cu sine însuşi, noţiunea de violenţă 
va căpăta o nouă complexitate antropologică. Luând ca bază această 
înţelegere mai amplă a violenţei, noţiunea îşi pierde univocitatea pe care 
o deţinea când se aplica unor forme mai manifeste de violenţă. O lărgire 
a noţiunii de violenţă se face în conceperea violenţei ca, de exemplu, 
.violenţa structurală” (Galtung) 1 , „violenţa fondatoare" (Girard) 2 şi 
„"violenţa simbolică" (Bourdieu) 3 . 

Violenţa pare ca „voinţă de putere" (Nietzsche), ca „forţă de 
distrugere", ca „pulsiune a morţii” (Freud). Dar ea se manifestă şi sub 
forme tolerate de societate, precum ambiţia, concurenţa şi rivalitatea. Se 
poate observa în ţările din lumea a treia unde condiţiile de viaţă sunt 
precare. Ea se reflectă în profanarea corpurilor umane, mutilarea şi 
distrugerea lor. Este arbitrară, imprevizibilă, aleatorie şi incalculabilă. în 
război, într-o întrunire a maselor, în vise, este mai puternică decât 
raţiunea şi stăpânirea de sine. Ea se confundă cu gustul pentru risc, 
nesiguranţă şi neaşteptat. Exercită atracţie şi repulsie, fascinează pentru 
că inspiră teamă şi oroare. Ea reprezintă o condiţie prealabilă pentru 
viaţa umană şi pentru socializarea omului şi, ca atare, reprezintă un 
moment crucial pentru viaţa oamenilor. 




Lărgirea noţiunii de violenţă poate repune în discuţie speranţa de 
a se depăşi violenţa. Acest scepticism nu implică totuşi renunţarea la 
orice acţiuni politice şi sociale. Nu este suficient să considerăm violenţa 
doar ca pe „un comportament social indezirabil" şi să facem din această 
concepţie reductoare punctul de pornire al unei strategii împotriva 
violenţei. Pentru a aborda cu mai mult sau mai puţin succes potenţialul 
de violenţă pe care capitalul biologic şi socializarea omului le au, este 
necesar să înţelegem mai bine violenţa. în faţa ameninţării reprezentate 
în prezent de actele de violenţă xenofobe şi rasiste, revendicarea unei 
acţiuni politice şi sociale imediate este desigur de înţeles şi rezonabilă 
pe plan politic. Totuşi, nu trebuie să aşteptăm prea mult de la aceste 
strategii intervenţioniste concepute sub presiunea politicilor ce necesită 
trecerea la act. Exprimând o voinţă fermă de a acţiona, aceste strategii 
furnizează fără îndoială legitimarea urgentă şi necesară politicii şi 
dezvoltă modelele unui comportament social angajat, dar impactul 
acestor intervenţii sociale şi pedagogice în lupta împotriva rasismului, 
împotriva xenofobiei şi violenţei este în prezent dificil de apreciat. în 
orice caz, succesul acestor strategii va depinde de noţiunea de violenţă 
care este la baza lor şi care fac dreptate fenomenelor de violenţă la fel 
de complexe. 

Când oamenii sunt victimele violenţei din cauza înfăţişării lor fizice, 
din cauza apartenenţei la o altă etnie sau religie, fără să fie totuşi 
vinovaţi, ne este greu să înţelegem asemenea evenimente. Ne străduim 
inutil să nu vrem să le acceptăm, nu putem schimba nimic. A încerca să 
înţelegem actele de violenţă analizând viaţa celor vinovaţi explică fără 
îndoială întrucâtva problema, fără a rezolva complet enigma actului. 
Ceea ce se remarcă imediat când analizăm actele'de violenţă comise 
de tineri, este că în afară de lipsa de claritate a motivelor, tinerii nu 
înţeleg consecinţele actelor lor pentru victime. Această brutalitate 
dezlănţuită este rar urmată de un sentiment de compasiune faţă de 
victimele actului. în timpul şi după comiterea actului, vinovaţii sunt mai 
degrabă incapabili să perceapă durerea şi suferinţa victimelor, ceea ce 




înspăimântă. Sunt ca anesteziaţi. Pentru această anestezie fără măsură 
există încercări de explicare multiple şi foarte eterogene. 

Istoria violenţei ne-a arătat că oamenii puteau comite acte de 
violenţă de o cruzime incredibilă fără să dovedească milă pentru 
victimele lor. într-o situaţie extremă, odată declarate fără efect 
interdicţiile şi riturile, aceste acte de violenţă sunt posibile. Masacrele 
sunt un bun exempiu. Masacrele au ca scop distrugerea şi uciderea 
victimelor dezarmate: camagiile din timpul cuceririi coloniilor, crimele din 
timpul războaielor sau genocidului. Masacrele sunt acte de o brutalitate 
dezlănţuită. Cei care le comit fac ceea ce consideră de cuviinţă. Nu 
există limită, nici restricţie, nici distanţă. Excesul caută proximitatea 
victimei; el stimulează vinovaţii, îi îmbată şi îi face să se uite pe sine. Nu 
putem trece prăpastia dintre vinovaţi şi victimele care nu mai au nici o 
speranţă. Nu putem scăpa acestei violenţe colective. Ea este 
distrugătoare şi nu-şi găseşte sens decât în ea însăşi. Exemplul 
tânărului pe care l-am citat la început ilustra bine caracterul distrugător al 

Numeroase acte de violenţă sunt comise de grupuri. Victima 
devine în acest caz un ţap ispăşitor. Pentru ca tinerii să ajungă la un 
astfel de act, este suficientă o situaţie de criză provocată de şomaj, de 
eşecuri în identitatea lor socială şi culturală sau de absenţa de 
perspectivă. Ei transferă atunci greşeala asupra celui care este diferit şi, 
prin aceasta, face posibilă o asemenea proiecţie. Obiectul incriminării şi 
excluderii, cel care este diferit este pretextul unei explozii de violenţă. 
Ţapul ispăşitor nu este perceput ca o fiinţă umană, ci ca cineva care 
este diferit, deci presupus a fi vinovat. Astfel, el devine o victimă. Pentru 
că îl face responsabil de criza socială, grupul ce suferă această criză are 
dreptul să-l maltrateze. Deoarece situaţia grupului reduce ponderea 
responsabilităţii individuale, nu individul comite actul de violenţă, ci 
„haita”. Printr-un proces de mimetism, diferenţele între membrii grupului 
sunt suprimate, astfel că nu rămâne decât un „subiect de masă" anonim 
care comite actul de violenţă. Actul nefiind comis de un singur individ, ci 
de mai mulţi, individul nu are adesea conştiinţa greşelii pe care o comite. 

Proiecţia problemelor în faţa vieţii sau violenţa asupra unui ţap ispăşitor 
la care nu se poate găsi soluţie şi transmiterea unui act de violenţă unui 
„subiect de masă" sunt mecanisme ce creează asemenea acte de 
violenţă. Aceste mecanisme nu sunt eficiente decât în măsura în care 
cei care iau parte la ele nu le înţeleg. 

Mulţi oameni resimt un fel de fascinaţie şi plăcere rănindu-şi 
victimele. Se constată aceeaşi plăcere când vezi suferind şi murind pe 
altcineva în timpul luptelor gladiatorilor în arenele romane ale Imperiului, 
în timpul sacrincmor rituale aie prizonierilor ia azteci şi la un despot 
indian ce-şi executa oamenii pentru a se bucura de propria 
supravieţuire. Filmele de război şi filmele catastrofă mărturisesc aceeaşi 
experienţă. Filme ca Apocalypse now şi Jurassic Park fac furori. în ciuda 
ororii pe care o trezesc actele de violenţă arbitrare şi crude, există 
oameni pe care violenţa îi atrage, este mai puternică decât ei. Această 
fascinaţie pentru violenţă, pentru război şi catastrofă exprimă în acelaşi 
timp o anumită atragere şi o anumită repulsie. 

De ce exercită violenţa o asemenea fascinaţie? Să fie pentru că 
violenţa deţine o putere fără limite asupra corpului şi vieţii celuilalt? 
Violenţa ne face să uităm de propria vanitate şi condiţie de muritori? 
Manifestăm plăcere dacă avem puterea de a distruge viaţa altcuiva 
pentru a nu fi distruşi noi înşine? Violenţa exercită o putere asupra celui 
care comite un act de violenţă, dar şi asupra celui care asistă la un 
asemenea act. Ea poate exercita atracţie şi repulsie. Poate speria şi 
amuza. Violenţa trezeşte o excitare coiectivă. Asistând la un act de 
violenţă, putem manifesta voluptate. Uneori frontierele între actori şi 
spectatori dispar, spectatorii se transformă în actori. „Huliganii” sunt un 
foarte bun exemplu. 

în majoritatea studiilor despre violenţă, se acordă mai multă 
importanţă vinovatului decât victimei, oricât de bizar ar putea părea. Se 
încearcă determinarea mobilurilor sale şi remedierea lor. Ne întrebăm 
mai puţin asupra consecinţelor pe care actele de violenţă le pot avea 
asupra victimei. Ce simte în timpul unei agresiuni? Care sunt 
consecinţele, pe termen scurt şi lung, ale acestor suferinţe fizice şi 

psihice? în suferinţă, acordată unei violenţe arbitrare, corpul pune 
probleme victimei. Ea are o reacţie de respingere în privinţa corpului 
său, pentru că îi aminteşte durerile suportate. Se întâmplă ca victima să 
înceapă să se urască. Victima se teme, suferă, se simte umilită şi 
dezarmată. 

în faţa acestei situaţii, dezvoltarea moralei creştine ar fi o 
încercare de a controla latura distrugătoare a omului, răsturnând valorile 
arhaice şi precreştine. Istoria Europei arată foarte bine câte dificultăţi au 
întâlnit cei care se străduiau să limiteze violenţa. Dar nu putem obiecta 
insuficienţa acestor tentative. Ca şi Rene Girard, putem vedea în religia 
creştină posibilitatea de întrerupere a ciclului violenţei, ciclu deoarece 
fiecare act de violenţă va fi urmat de altele, pentru a se răzbuna asupra 
victimelor sale. Dacă ne asumăm revendicarea religiei creştine care 
constă în a ierta duşmanului actul de violenţă, ciclul de violenţă ar putea 
fi eventual întrerupt. Dar evoluţia istorică ne arată dintotdeauna în ce 
măsură realizarea acestor principii este dificilă. 

Dacă violenţa fascinează pentru că este un raport între ea şi 
dorinţa de putere, valorizarea momentană a propriei persoane şi 
speranţa de a se proteja de violenţă comiţând tu însuţi acte de violenţă, 
este dificil oricum să o explicăm, cei care o practică să fie conduşi spre 
raţiune şi să găsim argumente împotriva sa. Dacă violenţa este o forţă 
de distrugere fără formă care, în funcţie de situaţie, poate stabili orice fel 
de relaţie şi poate apărea în forme diferite, este şi mai dificil să te 
protejezi împotriva amalgamelor sale. în ciuda numeroaselor tentative 
ale teologiei, filozofiei şi ştiinţei de a înţelege geneza violenţei, 
cunoaşterea se loveşte fără încetare de limitele sale. De aceea toate 
încercările de explicare au ceva provizoriu ce nu permite perceperea 
caracterului enigmatic al amalgamelor violenţei. Aşa cum violenţa nu 
este în mod esenţial diferită de alte energii umane, fiind dimpotrivă, 
rezultatul transformării energiilor fără forme în aceste situaţii şi 
constelaţii precise, identificarea sa este extrem de dificilă. Actele de 
violenţă sunt posibilităţi ale omului care nu se pot evita. Ele fac parte din 
lumea umană şi sunt, prin urmare, de o banalitate extraordinară. Din 




punct de vedere al evoluţiei speciilor, faptul că dispar etnii şi culturi 
întregi nu are importanţă. Sub acest aspect, numai conservarea speciei 
contează, independent de răul suferit de individ şi grup. Deteriorarea şi 
mutilarea vieţii individuale şi colective nu sunt condamnate moral decât 
după principiile religiei creştine şi ale drepturilor omului. Oricine suferă 
violenţa sau este martor al actelor de violenţă capătă conştiinţă de 
vulnerabilitatea şi fragilitatea vieţii umane. Societăţile democrate din 
Occident au ca sarcină frânarea şi canalizarea potenţialului de violenţă 
al oamenilor legat de condiţiile economice, politice şi sociale. Statul care 
are monopolul politic joacă aici un rol important. Repunerea în discuţie a 
acestui monopol ar provoca o perturbare de ordin politic sau crize 
sociale. Abrogarea ritualurilor de interacţiune socială în asemenea 
situaţii de criză ar genera acte de violenţă îndreptate împotriva indivizilor 
sau grupurilor ce ar fi considerate responsabile de criză. Dacă în aceste 
situaţii mecanismele de reglare a violenţei nu funcţionează, non-violenţa 
relativă a vieţii cotidiene este făcută implacabil bucăţi. 

Situaţiile de violenţă deschisă pun întotdeauna la îndoială reuşita 
evoluţiei umane. Războaiele de o atrocitate înfricoşătoare şi violenţa fără 
scrupule faţă de natură ne consolidează sentimentul că viaţa este 
vulnerabilă şi în pericol. Această sensibilizare la latura distrugătoare a 
evoluţiei umane ne conduce spre a face faţă potenţialului de violenţă al 
societăţii pe de o parte şi al individului pe de altă parte, chiar dacă 
speranţa de a-l învinge o dată pentru totdeauna a dispărut. A înţelege că 
stăpânirea violenţei are limite este probabil o condiţie prealabilă pentru o 
abordare productivă a violenţei pe plan individual, social şi educativ. 

Celălalt 


A trăi împreună cu celălalt este inevitabil pentru orice subiect 
social, în orice societate, o dependenţă din care corpul uman reprezintă 
deja o dată iniţială: pentru a se reproduce, a se păstra şi socializa, 
corpul are nevoie de celălalt. Gesturile, ritualurile, schimburile şi jocul se 
dezvoltă într-o relaţie cu celălalt, care devine polul mişcărilor mimetice. 
Ele duc la asimilarea cu şinele şi la experimentarea limitelor 
inteligibilităţii sale. Merită să fie luate în consideraţie următoarele 

- celălalt este necontrolabil, 


- diferenţă şi alteritate, 

- reducere şi refulare, 



Rapoartele cu celălalt sunt ambivalenţe. Ele oscilează între reuşită 
şi fiasco. Dacă reuşesc, duc la o îmbogăţire prin relaţia între celălalt şi a 
universului sinelui; dacă eşuează, implică efecte dăunătoare asupra 
acestora două. 


Celălalt este necontrolabil 

Fiecare fiinţă are nevoie de celălalt şi nu numai pentru propria 
fericire; el are nevoie şi pentru a-şi produce bucurie faţă de sine. 
Individul nu are posibilitate de a se lipsi de ceilalţi. Chiar dacă se exclude 
din raporturile cu aceştia, el trăieşte în interdependenţă. Nu poate avea 
sentimentul existenţei sale decât prin intermediul celorlalţi. Motivul 
constă în capacitatea noastră de a ne investi impresiile şi emoţiile în 

ceilalţi oameni care nu sunt străini. Lipsiţi de contactul cu celălalt, dacă 
nu putem să-i atragem atenţia sau dacă nu avem o reprezentare în noi 
înşine, nu putem trăi. Celălalt ne serveşte ca oglindă pentru a ne privi 
insistent pe noi înşine, pentru a ne descoperi şi a ne explora. Ne permite 
să percepem în forul nostru interior concepţii despre noi înşine şi să ne 
extindem câmpul conştiinţei. Deoarece depindem de alte fiinţe umane şi 
de reprezentările lor, realitatea umană este în fond o realitate socială. 

Pentru a fi confirmat în existenţa sa şi pentru a putea să 
înflorească, copilul necesită semne ale atenţiei şi contactul cu celălalt în 
persoana părinţilor săi. Nevoia de asistenţă a copilului şi, ca răspuns, 
relaţia de complementaritate a părinţilor, exprimă o „imperfecţiune". 
Copilul nu se poate emancipa de această „inferioritate" decât prin grija 
pe care părinţii i-o oferă. Inegalitatea raportului între copil şi adulţi 
stimulează capacităţile mimetice ale copilului, a cărui dorinţă vizează 
relaţia cu celălalt şi asemănarea cu el. Acest proces favorizează 
comportamentul mimetic al părinţilor ce reacţionează la actul mimetic al 
copilului. Este un răspuns la dorinţa de recunoaştere a copilului şi 
favorizarea acţiunilor pe care le întreprinde pentru ca această dorinţă să 
fie îndeplinită. Sentimentul de apartenenţă la o familie şi la o comunitate 
se naşte din schimburile reciproce, aşa cum se dezvoltă de la naşterea 
celulei familiale. 

De la naştere, copilul este predispus la o viaţă socială. Aceste 
dispoziţii se diversifică şi se specifică în cursul fragedei copilării. Din 
contactele fizice şi semnele de atenţie, rezultă un schimb preverbal între 
părinţi şi copil. Cuvintele şi privirile pe care i le adresează îl fac să 
capete conştiinţa celuilalt, şi prin ei copilul îşi descoperă propria 
conştiinţă. în interacţiunea cu părinţii şi celelalte persoane de referinţă, 
lumea devine un câmp de explorare şi începe să se schiţeze conştiinţa 
de sine. Limbajul ajută copilul să pătrundă în lumea celuilalt. în' aceste 
prime faze ale fragedei copilării, mimesis-ul joacă un rol decisiv 1 . 
Procesele mimetice sunt reciproce, se manifestă în interacţiunea fizică 

între părinte şi copil, în schimbul de mângâieri, priviri şi activităţi 
ritualizate 1 . Mama şi tatăl manifestă faţă de copil afecţiunea lor tandră şi 
exprimarea sentimentelor lor provoacă reacţia mimetică a copilului, care 
este un răspuns şi o stimulare pentru intervenţiile ulterioare ale părinţilor. 
O comunitate vede lumina zilei; în contextul său, copilul îşi desfăşoară 
activităţile: vede, atinge, îşi aminteşte, vorbeşte. Fără exemplul părinţilor, 
copilul nu ar fi incitat să practice imitarea. Părinţii lui îi arată cum să 
acţioneze, îl încurajează în activităţi şi, prin reacţiile lor, îi dau aprobarea, 
in această relaţie de schimb cu ei, copilul îşi construieşte ca fiinţă 
socială. El îşi experimentează dependenţa faţă de celălalt şi 
recunoaşterea acestei existenţe, o percepe ca o condiţie necesară a 
vieţii sale. Structura persoanei sale se constituie într-un raport mimetic 
între sine şi celălalt. Numeroase configuraţii ale celuilalt concură la 
această formare, acoperind şinele arhaic al copilului şi unindu-se cu el. 
in faţa dorinţei şi a invitaţiilor anturajului, copilul îşi constituie o imagine 
de sine care va continua să se dezvolte în cursul istoriei sale. Această 
imagine ae sine care se formează pornind de la mesaje venind de la 
celălalt rezultă în procesele mimetice care au loc între copil şi ceilalţi. 

Schimburile interumane nu se desfăşoară decât la prezent. Prin 
coexistenţa generaţiilor, se efectuează şi între ele. Parte importantă a 
limbajului, a scrisului şi a obiceiurilor, aceste schimburi provin din istoria 
îndepărtată şi au raport cu viitorul. Tinerele generaţii evoluează pornind 
de la realizările culturale ale generaţiilor trecute. Temporalitatea 
existenţei consolidează dependenţa individului de comunitate. Autarhia, 
autonomia şi suveranitatea sunt iluzorii. înflorirea individuală necesită 
sprijinul comunităţii. Fără raportul cu societatea şi comunitatea, apare 
pericolul izolării şi paraliziei. Situaţie care, exprimând imperfecţiunea 
umană, impune membrilor unei comunităţi recunoaşterea reciprocă 2 . 
Individul poate să-şi afle locul în ea şi să-şi construiască existenţa 
socială. în absenţa unei recunoaşteri suficiente, individul se simte 


' Cf. cap: Procese mimetice in gesturi şi ritualuri. 
! Todorov 1989.1982. 

marginalizat şi exclus, el devine „invizibil". Consecinţele sunt 
singurătatea şi amărăciunea. 

Nu numai în geneza individului celălalt joacă un rol determinant. 
Pentru întregul grup, pentru întreaga comunitate şi cultură, raportul cu 
celălalt este la fel de constitutiv. Celălalt este complementul universului 
sinelui. Prin intermediul delimitărilor şi categorisirilor, se trasează 
diferenţe care permit discernerea. Motivul pentru care unul sau altul este 
conceput ca fiind celălalt depinde de contextul istoric şi cultural şi de 
sistemele sale simbolice. Modul în care cele două universuri, cel al 
sinelui şi al celuilalt se presupun reciproc este analog cu relaţia 
complementară a individului şi a celuilalt, insesizabili unul fără celălalt. 

Clivajul înscrie în construcţia umană faptul că indivizii se află în 
raport cu şinele. Această situaţie de auto-reflecţie este şi condiţia 
perceperii celuilalt. în funcţie de direcţia dată atenţiei, configurările sale 
pot varia şi se pot prezenta după versiuni schimbătoare. Plasticitatea 
construcţiei umane permite deschiderea largă a evantaiului acestor 
forme. Sunt procesele puse în raport de sine cu un interlocutor, interior 
sau exterior, ce determină cel ce va fi trăit drept Celălalt. Configuraţiile 
Celuilalt sunt multiple: străinul, duşmanul, nebunul, celălalt sex, fantoma, 
răul, neliniştitorul, sacrul. în astfel de cazuri se pot produce suprapuneri 
între concretizările celuilalt şi oricare altul. Fiecare configurare concretă 
a celuilalt trimite la un cu totul altul, astfel că se sustrage definiţiei şi 
atribuirii’. în ceea ce-l priveşte pe Dumnezeu, suprapunerea celui diferit 
pe o altă figură umană este foarte evidentă. Dar aceste interferenţe se 
manifestă şi prin intermediul altor constelaţii. Dacă celălalt complet diferit 
se concretizează într-un altul, constelaţia sa capătă trăsături care îl 
depăşesc . 2 Ordinea simbolică a limbajului este cea care-l înscrie pe 
celălalt în multiplicitatea straturilor. 

Diferenţă şi alteritate 

Sub semnul egalitarismului, civilizaţia europeană a riscat adesea 
să distrugă diferenţa constitutivă a universului străin şi să-l asimileze în 
numele egalităţii revendicate. în loc să rămână ceea ce erau celelalte 
ţări şi culturi trebuia în confruntarea cu cultura europeană să se 
transforme astfel încât să poată face parte dintr-o cultură universală 
dominată de Europa. Viziune ce a avut de asemenea efectele sale în 
cadrul frontierelor europene. Mal multe naţiuni europene aveau pretenţia 
că incarnează spiritul european, al civilizaţiei europene şi al culturii 
universale. De aici s-au născut conflicte de hegemonie, în Europa şi în 
lume. în loc să consolideze particularităţile fiecărei culturi, ale fiecărei 
expresii culturale, naţiunile europene ameninţau să sacrifice particularul 
universalului. Astăzi este mai important ca niciodată să admitem 
particularităţile diferitelor culturi şi să le lăsăm să se dezvolte. Doar pe 
baza unei relaţii de susţinere a celorlalte culturi şi faţă de alte fiinţe, 
conştientizând diferenţele lor va fi posibil să descoperim părţi comune 
ale umanităţilor şi să le favorizăm dezvoltarea transnaţională. în ciuda 
diferenţelor naţionale, ţările europene au un important capital comun, 
datorat similitudinii condiţiilor sociale: este vorba de structurile 
democratice, tradiţiile culturale, ordinea economică, inclusiv aşteptările şi 
stilurile de viaţă. Aceste puncte comune formează baza pe care se vor 
stabili următoarele handicapuri dincolo de frontiere. Mulţi factori 
favorizează această tendinţa, printre care noile media. Pretutindeni 
presa se face ecoul aceloraşi evenimente şi favorizează astfel difuzarea 
aceloraşi informaţii. Simultaneitatea evenimentelor, imaginilor şi 
reportajelor devine posibilă. Accelerarea informaţiei, traducerea în 
imagini şi miniaturizarea determină percepţia mediatică. Reprezentarea 
lumii, conform normelor mediatice, impregnează sensibilitatea estetică. 
Procesul de abstractizare şi de punere în imagini atinge noi praguri de 
intensitate. Dezvoltarea facultăţilor perceptive modelate de media 
fundamentează globalizarea atitudinilor, valorilor şi cunoştinţelor. Ea 

relansează mondializarea mărfurilor, a monezii şi a semnelor; intensifică 
dinamica societăţilor industriale ce vizează reducerea necunoscutelor 
particularului la deja cunoscutul globalităţii. 

în raport cu această dinamică universalizantă, este vorba de 
consolidarea celuilalt, adică particularitatea în diverse culturi. 
Multiplicitatea culturală este o caracteristică a Europei ce merită să fie 
întreţinută. în loc de a concepe cultura ca o unitate mentală de valori, 
este mai bine să vedem în ea un ansamblu de diferenţe profunde, o 
pluralitate de mode de apartenenţă şi existenţă, ca o multiplicitate in 
adâncime Este o înţelegere a culturii născută din experienţe de 
decentralizare a lumii şi fragmentare culturală. O asemenea manieră de 
a vedea contribuie la minimizarea reacţiilor negative şi agresive în 
privinţa străinului şi se deschide la alteritatea sa. Locul lăsat diferenţei 
este o condiţie prealabil a genezei unei conştiinţe interculturale. Valea 
nu poate fi deschisă spre înţelegere, simpatie şi cooperare decât după 
recunoaşterea şi acceptarea diferenţei celuilalt. 

Se vor declina trei dimensiuni în raportul cu celălalt: 

- Prima include judecăţi de valoare asupra celuilalt. Cum se 
apreciază cei care rezultă dintr-o altă cultură? Ne simţim atraşi sau 
respinşi? Care sunt efectele acestor sentimente şi emoţii? 

- Cea de-a doua dimensiune este centrată pe abordarea celuilalt. 
Care sunt posibilităţile actului de comunicare? îl căutăm pe celălalt, îi 
dorim aproprierea, ne identificăm cu el, ne asimilăm cu el sau ne 
supunem lui într-un elan euforic spre universul străin? 

- Şi, pentru a încheia, este vorba despre a şti, într-o a treia 
dimensiune, dacă şi până unde îl cunoaştem pe celălalt şi în ce măsură 
îl cunoaştem în substanţă, cunoştinţă şi ştiinţă ce au consecinţe chiar şi 
când nu trăim direct împreună cu celălalt. 


1 Cf. Taylor 1992 



Aceste trei dimensiuni ale alterităţii întreţin o relaţie de 
complementaritate'. Ele au în comun faptul că primesc pozitiv 
exterioritatea celuilalt. Această acceptare necesită depăşirea sinelui, ce 
permite de altfel această experienţă. Puterea de a trăi în străinătate 
presupune să fii dispus să faci în tine însuţi cunoaşterea celuilalt. Nici un 
individ nu este o unitate; fiecare se compune din părţi contradictorii 
dintre care fiecare este sursa dorinţelor de acţiune. Rimbaud a formulat 
cu putere această condiţie a individului: „Eu este un altul". Refulând 
contradicţiile cele mai imediate, eul încearcă să-şi formeze libertatea, 
dar este împiedicat fără încetare de pulsiunile eterogene şi de restricţii 
normative. Integrarea părţilor proscrise ale eu-lui în autopercepţie este o 
condiţie indispensabilă acceptării celuilalt. 

Complexitatea raportului între eu şi altul ţine de faptul că eul şi 
celălalt nu se înfăţişează ca două entităţi închise una faţă de cealaltă; 
mai degrabă celălalt concurează în forme multiple la geneza eu-lui. 
Celălalt nu este numai las exterior, dar şi în interiorul individului. Celălalt 
interiorizat în mine face mai dificilă relaţia cu celălaltul situat la exterior. 
Această constelaţie face să nu existe punct de vedere închis dincolo sau 
dincoace de el. în numeroase exprimări ale eu-lui, celălalt este adesea 
deja inclus. Ce este celălalt şi modul în care este perceput nu depind 
decât de mine. Interpretările sinelui pe care şi le dă celălalt sunt la fel de 
importante. Ele nu trebuie să fie neapărat omogene, dar contribuie la 
imaginile pe care eu-l le poate avea despre celălalt. 

în măsura în care identitatea nu poate fi gândită fără alteritate, 
relaţia cu străinătatea cuprinde o relaţie între un eu fractal, ireductibil în 
fiecare din expresiile sale şi un altul multiform. Pentru a înţelege această 
relaţie, două aspecte sunt extrem de importante: 

- în fiecare individ, legătura unică a alterităţii şi identităţii ce rezultă 
din diversitatea de contexte de viaţă, constelaţii existenţiale şi biografii; 

- istoricitatea universului sinelui şi a universului străin, ca şi 
istoricitatea relaţiei lor. 

Dacă problema celuilalt conţine problema sinelui şi invers, 
procesele de înţelegere între aceste universuri sunt întotdeauna procese 
de tematizare a sinelui şi de auto-formare. Dacă reuşesc, ele duc la 
acceptarea neînţelegerii celuilalt şi induc o înstrăinare de sine. în privinţa 
tendinţei societăţilor de demitizare a lumii şi dispariţie a dimensiunii 
exotice, riscul există în viitor, în lumea lor, fiinţele umane nu întâlnesc 
decât similarul şi le lipseşte partea străină graţie căreia în termeni de 
confruntare pot să înflorească. Dacă pierderea acestei părţi străine 
creează un risc asupra potenţialităţilor dezvoltării umane, păstrarea sa, 
adică înstrăinarea familiarului şi a sinelui, capătă o mare importanţă'. 
Eforturile ce vizează păstrarea străinului în inferioritatea fiinţei şi în 
lumea exterioare ar fi astfel contratendinţe necesare unui globalism 
factor de nivelare a diferenţelor. 

Eclipsarea universului străin poate să provoace prea uşor 
pierderea dimensiunii individuale, care se constituie într-o reelaborare 
specifică a acestui univers. Caracterul inevitabil al individualităţii 
relansează nevoia vie în fiecare de a se asigura de sine, nevoie pentru 
fiecare de a şti ce era, ce este şi ce va deveni. Tematizarea sinelui, 
construcţia sinelui şi reflecţia asupra sinelui joacă un rol important în 
geneza acestei ştiinţe, care este doar provizorie şi se modifică în cursul 
existenţei, experienţă rezumată astfel de Gide în Falsificatorii de bani: 
„Nu sunt niciodată ceea ce cred că sunt, şi aceasta într-o schimbare atât 
de neîncetată că, dacă nu eram aici pentru a regla acest du-te vino, 
adesea, seara, nu aş recunoaşte fiinţa care eram de dimineaţă. Nimic nu 
poate fi mai diferit de mine decât eu însumi ." 2 

Conştiinţa la individ a non-identităţii sale reprezintă o premisă 
importantă a deschiderii sale către celălalt. Confruntarea cu culturi 
străine, cu celălalt în cultura de origine şi cu străinul în interiorul sinelui, 


1 Cf. Paragrana 6 (1997) 2 
1 traducere pornind de la versiunea germană. 






trebuie să permită dezvoltarea capacităţii de a percepe şi gândi din 
punct de vedere al străinului sau a! celuilalt, o schimbare de perspectivă 
unde este vorba despre evitarea reducerii celuilalt la sine. Este 
încercarea de a se pune pe sine între paranteze, de a-l vedea şi a trăi 
din punctul de vedere al celuilalt. Obiectivul este elaborarea unei gândiri 
eterologice, în miezul căreia se situează relaţia între familiar şi străin, 
ştiinţă şi neştiinţă, certitudine şi incertitudine. In urma declinului tradiţiilor, 
individualizării, tendinţelor de diferenţiere şi mondializare, multe evidenţe 
primare ale vieţii cotidiene sunt repuse în discuţie şi necesită reflecţia 
personală şi simţul deciziei. Totuşi, dacă această evoluţie măreşte 
marjele de manevră oferite individului, ea nu îi asigură adevărata 
libertate. Individul nu are adesea spaţiu de decizie decât acolo unde 
este, fără nici o putere asupra situaţiei globale. Este cazul, de exemplu, 
al problemelor de mediu unde poate fără îndoială să ia hotărâri în funcţie 
de'conştiinţa sa, dar fără multe influenţe asupra macrostructurilor sociale 
care în realitate comandă calitatea mediului său. 

Modificându-ne înţelegerea realităţii, vedem străinul şi pe celălalt 
diferit. Spre deosebire de Antichitate, pentru care realitatea, în momentul 
în care apare, se impunea în mod irezistibil; spre deosebire de Evul 
Mediu, pentru care realitatea era garantată de Dumnezeu; spre 
deosebire de filozofia Luminilor, pentru care raţiunea suverană 
garantează înţelegerea lumii, nu există în zilele noastre realitate fiabilă. 
Realitatea apare ca o construcţie şi o interpretare, ea este trăită ca un 
obiect fractal şi eterogen. Fiecare viziune personală a lumii îl convocă de 
îndată pe celălalt, cu construcţia lumii şi interpretarea sa. Pluralitatea 
este o consecinţă ineluctabilă a experienţei fractale a realităţii. Nici o 
viziune a lumii nu-şi poate revendica universalitatea. Orice interpretare 
îşi găseşte limitele în concepţiile celuilalt. Urmează o nouă complexitate 
în experienţa lumii, complexitate în care concepţiile celuilalt trebuie să fie 
întotdeauna luate în considerare ca o posibilitate. 

în această lume care devine din ce în ce mai impenetrabilă, 
sentimentul de nesiguranţă a individului creşte: el trebuie să-şi întreţină 
diferenţa de celălalt - o situaţie ce face din incertitudine şi nesiguranţă 

caracteristici esenţiale ale vieţii sociale. Acestea îşi găsesc originea în 
tot ceea ce este exterior individului, pe de o parte, în lumea interioară, 
pe de altă parte şi, în sfârşit, în interacţiunea între inferioritate şi 
exterioritate. în faţa acestei situaţii, tentativele de a propune pseudo- 
certitudini pentru a face suportabilă această stare de incertitudine nu 
lipsesc. Ele nu le sunt însă de nici un ajutor celor care ar dori să 
regăsească vechiul sentiment de securitate. Valoarea lor este relativă, 
nu se afişează adesea decât în urma interzicerii oricărei alternative. 
Aceste excluderi depind de constituirea psihosocială a individului, pe de 
o parte, şi de structurile sociale ale raporturilor de forţe, pe de altă parte, 
ca şi procesele de valorizare şi devalorizare a valorilor, normelor, 
ideologiilor şi discursurilor. 

Cu pluralitatea de viziuni ale realităţii concepţiilor ştiinţifice, 
experienţa diferenţei devine un moment determinant în producţia ştiinţei 
individuale şi colective şi în utilizarea sa. Numai ea permite experienţa 
celuilalt, fără de care nici o construcţie productivă nu este posibilă în 
relaţiile cu culturile străine. în aceste experienţe, relaţia cu contingenţa 
joacă un rol decisiv. Este contingent ceea ce ar putea fi diferit. Este 
contingent ceea ce, în planificare, este recunoscut ca ieşit din comun, 
ţine de hazard dar asupra căruia actul poate cântări. Prin contingenţă se 
desemnează un câmp de posibilităţi deschise, spaţiul în care devin 
contingente aceste evenimente ce intervin uneori în urma acţiunilor 
noastre, fără ca nimic să ne indice în prealabil nici cum nici de ce se 
produc astfel şi nu altfel. „Este contingent ceea ce nu este nici necesar, 
nici imposibil; ceea ce poate fi aşa cum este (era, va fi), dar care este de 
asemenea posibil şi în alt mod. Conceptul desemnează prin urmare 
ceea ce este dat, trăit, aşteptat, gândit, imaginat în raport la un alt mod 
posibil; el desemnează obiecte la orizontul transformărilor posibile. El 
implică lumea dată, nu desemnează posibilul în general ceea ce, 
pornind de la realitate, este posibil altfel ." 1 Această definiţie a 
contingenţei poate fi citită ca o descriere a experienţei contemporane a 

realităţii, în măsura în care ea include rolul constitutiv al altuia. A trăi 
împreună cu celălalt înseamnă a trăi cu contingenţele şi limitele sale de 
planificare. Rezultatele sunt parţial aleatoare şi sunt imprevizibile. Exact 
din aceste contingenţe rezultă noi posibilităţi de experienţă a altuia şi a 
sinelui', deschizând orizonturi până aici nebănuite. în cursul acestor 
procese rezultă o conştiinţa a virtualităţilor ce induce un nou tip de relaţii 
cu celălalt. 


Reducţie şi refulare 

Discuţia privindu-l pe celălalt ne face atenţi la limitele abordărilor 
psihologice, epistemologice şi culturale ce coincid cu egocentrismul, 
togocentrism şi etnocentrism 2 . Chiar dacă a părut la un moment dat 
posibil să se pătrundă misterul celuilalt, acest sentiment nu s-a 
confirmat. în cadrul cotidianului bine cunoscut şi familiar, obiectele, 
situaţiile şi fiinţele ne devin străine. Valorile sperate de securitate şi 
familiaritate ale condiţiilor de viaţă devin problematice. Fără îndoială 
strategia ce consta în ştergerea celuilalt în încercarea de a-l înţelege a 
contribuit la cunoaşterea mai bună a universurilor străine: valorile de 
securitate şi familiaritate au înlocuit nesigurul şi ameninţătorul. Dar 
această securitate nu este adesea decât o aparenţă; reversul şi 
marginile sale, nesiguranţa şi pericolul nu s-au redus. Gestul care constă 
în transformarea lumii în ceva familiar nu a răspuns aşteptărilor fondate 
pe el. Pe măsură ce se întinde lumea cunoscută, necunoscutul capătă 
amploare. Extinderea cunoaşterii nu permite reducerea complexităţii 
contextelor vieţii. Cu cât se întinde cunoaşterea asupra structurilor şi 
acestor fenomene, cu atât mai mult creşte necunoaşterea, care apare 
întotdeauna, desemnând limitele posibilităţilor de suveranitate a unei 
acţiuni umane fondate pe cunoaştere. Celălalt este adesea redus la 


' Pentru acest punct, cf. in particular Makropoulos 1995. 
2 Cf. Waldenfels1990. 

aspectul similar, fără a fi totuşi depăşit. El se articulează în cadrul şi în 
limitele cunoscutului, cerând să fie luat în considerare. 

Elias 1 , Foucault 2 şi Beck 3 au descris în detaliu procesele de 
construcţie a subiectului modern şi emergenţa egocentrismului. 
„Tehnologii ale sinelui" sunt utilizate pentru a forma subiecte 4 '. Multe 
strategii se referă la reprezentări ale unui sine închis asupra sinelui, 
subiectul fiind în centrul acţiunii, capabil să ducă o viaţă şi să elaboreze 
o biografie autonomă. Efectele secundare - şi involuntare - ale acestor 
tendinţe de a construi un subiect autarhic sunt multiple. Nu este rar cazul 
în care deschizându-se pentru a se instaura el însuşi, subiectul eşuează 
în acest act. Autodeterminarea şi fericirea scontate ale unei acţiuni 
autonome sunt contrate de alte forţe, rebele la aceste exigenţe. 
Ambivalenţa construcţiei subiectului se manifestă la nivelul 
egocentrismului care îi este inerent: ea serveşte, în acelaşi timp, ca 
strategie de supravieţuire, de apropriere, de putere şi ca strategie de 
reducere, de nivelare. Centrată pe forţele eului, încercarea de a reduce 
pe celălalt la utilitar, la funcţionalitatea sa şi pura disponibilitate pare să fi 
reuşit şi eşuat, în acelaşi timp. Pentru relaţiile cu celălalt, rezultă un nou 
orizont, un nou câmp de investigare. 

Logocentrismul a dus la perceperea şi reelaborarea în celălalt 
numai a ceea ce este adecvat cu raţiunea. Ceea ce nu este susceptibil 
de raţiune şi nu îi acceptă formele, nu este luat în calcul, este exclus şi 
devalorizat. Are dreptate „figurantul" raţiunii. Acelaşi este cazul şi pentru 
raţiunea restrânsă în raţionalităţi funcţionale. Adulţii au dreptate în raport 
cu copiii, civilizaţii faţă de primitivi, sănătoşii faţă de cei bolnavi. în 
posesia raţiunii, ei îşi revendică superioritatea asupra celor care, 
conform lor, dispun de protoforme sau de forme aberante ale raţiunii. 
Când celălalt se distinge de caracterul universal al limbii şi raţiunii lor, 
devine mult mai dificil să ţi-l apropii şi să-l înţelegi. Nietzsche, Freud, 


'Cf. Elias 1973. 

2 Cf. Foucault 1975,1966. 

3 Cf. Beck şi a///1995. 

‘Cf. Martin şi ulii 1988. 

Adorno şi alţii au supus criticii această suficienţă a raţiunii şi au arătat că 
bărbaţii şi femeile trăiesc în contexte la care raţiunea nu are un acces 
suficient. 

Etnocentrismul a contribuit, şi el, la practicarea durabilă a 
aservirii Celuilalt. Todorov 1 , Greenblatt 2 şi alţii au analizat procesele de 
distrugere a culturilor străine. Printre acestea: colonizarea Americii 
latine în numele lui Isus Christos şi al regilor creştini. Distrugerea 
acestor culturi se confundă cu cucerirea continentului. De la primele 
contacte, li se impune să se adapteze şi să se asimileze, având ca 
alternative sclavia sau dispariţia, intr-un gest dominator, s-a impus 
identitatea de sine, ca şi cum ar fi trebuit creată o lume fără celălalt, 
străinul. O judecată bazată pe o strategie a puterii face posibilă 
distrugerea popoarelor indigene. Indios nu înţeleg că spaniolii se 
comportă fără scrupule din calcul; ei nu vorbesc decât pentru a înşela: 
manifestările prieteneşti nu exprimă ceea ce lasă să se creadă; 
promisiunile nu sunt destinate să confirme angajamente, ci să-l înşele 
pe celălalt. Fiecare acţiune are alte obiective decât cele afişate. Un 
mod de a-l trata pe celălalt legitimat de interesele coroanei, mandatul 
misionarilor creştinităţii şi inferioritatea indigenilor. Setea de aur şi 
motivele economice sunt trebuite sub tăcere, evacuate din imaginea de 
sine şi a lumii. 

Cristofor Columb nu percepe despre indigeni decât ceea ce ştie 
deja. în lumea lor, nu vede decât acele semne ce-l trimit la deja 
cunoscut, pe care le citeşte, le clasează şi le interpretează în raport cu 
propriul cadru de referinţă, aşa cum este patul lui Procust pe care este 
întins cu forţa tot ceea ce este străin pentru a-l face să „încapă" în 
structurile sale. Celălalt este mascat şi închis în imaginile şi simbolurile 
sinelui şi ceea ce nu este integrabil rămâne sustras percepţiei şi 
elaborării. Nu se produce nici o mişcare spre celălalt. De aici decurg 
uimirea şi perplexitatea. Se povesteşte caracterul unic şi excepţional al 
lumii întrevăzute, comparată cu visele. Asemenea descrieri duc la 

' Cf. Todorov 1982 

îndepărtarea a ceea ce s-a văzut. „Perplexitatea este experienţa unui 
dublu eşec, un eşec al cuvintelor - nu rămâne decât recursul ezitant la 
vechile poveşti cavalereşti - şi un eşec al ochilor, în măsura în care 
vederea unui obiect nu oferă nici cea mai mică garanţie că el există în 
realitate" 1 . Perplexitatea devine un obstacol care paralizează mişcarea 
către celălalt şi măreşte iritarea. Cu distanţa creată de oprirea impusă 
mişcării către celălalt, dorinţa de a depăşi această frontieră creşte. Apar 
două căi. Una duce prin formarea de reprezentări ale celuilalt, prin 
configurări în care universul străin este transformat într-atât încât devine 
posibilă convieţuirea cu el. Din această formă rezultă tentativele unei 
abordări discursive a celuilalt, ca şi reprezentările de limbaj ce apar din 
punerea în scris. Urmând această cale, ea duce la o formă de 
acceptare, formă ce se va extinde spre celălalt, exterioară şi străină 
către celălalt în sine, interior şi familiar. în reprezentările figurative, 
discursive şi literale, celălalt devine şinele şi şinele devine celălalt. Cea 
de-a doua cale subliniază diferenţa ce nu poate fi depăşită, cea care nu 
face posibilă nici un fel de transformare a celuilalt. „Mişcarea trece prin 
identificarea cu ciudăţenia completă: într-o clipă, şinele este 
inaiscernaDil de celălalt, dar apoi celălalt este transformat într-un obiect 
complet străin, în măsură să fie redus sau incorporat voinţei" 2 . Este 
calea aleasă de cuceritorii spanioli. Ei nu pot şi nu vor să susţină 
diferenţa faţă de lumea indigenilor. Ei vor şi trebuie să posede această 
lume: visul lor merge la ţară, la aur, la corpurile şi sufletele fiinţelor 
umane. Dominaţia lor nu este posibilă decât după distrugere, căci odată 
distrusă, această lume îşi pierde alteritatea. Se poate dispune de ruinele 
sale fără nici un fel de grijă. Numai ele permit aproprierea celeilalte lumi 
conform aspiraţiilor lor. Distrugerea şi luarea în posesie protejează 
spaniolii de pericolul de a se pierde în lumea indigenilor. De fapt, 
poveştile despre canibalismul fictiv imputat populaţiei indios traduc 
angoasa cuceritorilor: frica lor de a fi ucişi şi înghiţiţi, dispersaţi şi 
asimilaţi. Generat de retorica acestor povestiri, sentimentul de dezgust 


1 Greenblatt, op. cit. 

pentru indigenii canibali este o încercare de a pune la distanţă fascinaţia 
pe care o exercită celălalt. Decimarea indigenilor este un mijloc de a 
crea o distanţă durabilă: ea poate fi înţeleasă ca o strategie de 
supravieţuire şi conservare instinctivă a spaniolilor. Odată anihilaţi, 
indigenii care nu mai pot să-şi concretizeze alteritatea îşi pierd caracterul 
ameninţător. Cuceritorii iau ceea ce le cade în mână şi dispun de ele 
după bunul plac: fără rezistenţă, fără înfruntare. Ei nu se mulţumesc 
să-şi însuşească bogăţiile şi femeile, lăcomia lor are ca obiect şi 
captarea şi deturnarea religiozităţii indigenilor spre propriile lor simboluri, 
pentru a le aservi acestora imaginarul şi a-l reinvesti în întregime. 
Consecinţa nu este deschiderea către celălalt pentru a se îmbogăţi, ci 
luarea sa în posesie şi distrugerea sa. 

Ca strategii de transformare a celuilalt, egocentrismul, 
logocentrismul şi etnocentrismul se întrepătrund şi se consolidează 
reciproc. Ele vizează asimilarea celuilalt cu şinele, şi prin aceasta 
eliminarea sa: procesul se manifestă în multe domenii. Ele distrug nu 
numai multiplicitatea culturilor, dar şi viaţa a numeroase fiinţe ale căror 
societăţi sunt supuse unor constrângeri puternice de a se schimba şi 
adapta. Ceea ce este în particular cazul în care se dizolvă culturi locale 
sau regionale fără a fi înlocuite cu alte valori culturale, ce ar permite 
bărbaţilor şi femeilor să se situeze în noile lor contexte de viaţă. 

Celălalt ca străin 

Antropologia culturală, definită ca ştiinţa străinului, a fost, în ultimii 
ani, subiectul unor dezbateri epistemologice în legătură cu problema 
celuilalt.' Cum poate fi perceput, gândit, reprezentat celălalt? Exista în 
primul rând, şi în fond, ideea de a putea ajunge la o cunoaştere, 
înţelegere şi percepţie corectă a sa; în ultimii ani, această certitudine a 
lăsat locul îndoielii. Cum poate fi descrisă o cultură străină fără ca 
punctele de vedere şi criteriile adoptate să conducă la pierderea ideii pe 
care aceasta şi-o face despre ea însăşi? Este „auto-reprezentarea unei 
societăţi" o formă potrivită de studiere a sa? Nu este orice „auto- 
reprezentare" în necunoştinţă de cauză în ceea ce priveşte o mare parte 
din propria sa realitate? Şi ce anume este această realitate? Cum poate 
fi înţeleasă? Cu ajutorul cercetărilor obiectivante şi al reificărilor pe care 
acestea le produc? Ce aspecte ale realităţii pot fi observate prin 
cercetare, ce aspecte îi scapă acesteia şi ce aspecte sunt deformate de 
aceasta ca urmare a procedeelor sale? în ce măsură imaginea celuilalt 
nu este formată de etnologie după imaginea sa proprie, în felul său de a 
construi universul străin? Şi chiar dacă nu este decât parţial cazul, în 
fond, rămâne problema de a cunoaşte în ce măsură orice ştiinţă creează 
însuşi obiectul pe care îl studiază. Pe planul metodologic, studiul de caz 
se află în centrul anchetei etnologice. Cu ajutorul observaţiilor 
participante, se inventariază informaţii care, după faza studiului pe teren, 
fac obiectul unei munci de punere în scris. în orice caz, ,observaţia 
participantă ” şi „punerea in scris a celuilalt", plecând de la aceste studii, 
rămân întotdeauna în centrul cercetărilor de antropologie culturală. în 
mod simplu, astăzi, conştiinţa reducerilor induse de aceste condiţii de 


1 Pentru dezbaterile purtate in partea franceză, cf. Auge 1994; Baudrillard/ Guillaume 
1994; Todorov 1982,1989; Hirsch 1988; Kristeva 1990; Ricoeur 1990; în partea anglo- 
saxonă, cf. Berg/ Fuchs 1993 (bilanţ foarte bine documentat al discuţiilor in curs); în 
partea germană, cf. Wimmer 1988 şi 1997: Waldenfels 1990; Schafter 1991; Miinkler 
1998. 

studiere a celuilalt este mai subtilă; despre acesta din urmă, acest 
dispozitiv oferă un punct de vedere numai dintr-un anumit unghi. Indiciile 
sale se vor „citi" ca un text, apoi se vor transforma în scriere, sub forma 
unei analize de caz. înţelegerea şi prezentarea celuilalt trec de la 
structura sa textuală la prezentarea sa în scrierile etnologului, a cărui 
sarcină constă în producerea unei „descrieri dense’ 1 . Supoziţia acestei 
descrieri dense şi fenomenologice: posibilitatea de a citi „încorporările'' şi 
modurile de exprimare ale celuilalt precum un „text", această lectură 
putând fi tradusă într-un nou text de reprezentare a celuilalt. Interogarea 
acestei supoziţii repune, de asemenea, în cauză pertinenţa enunţurilor şi 
valoarea cunoştinţelor astfel dobândite. 

Antropologia culturală, ştiinţă cu caracter hermeneutic, riscă să 
„dizolve momentul diferenţei, al neidenticului, în apariţia unui concept 
universal de înţelegere şi a unei metodologii pozitive universale de 
apropriere hermeneutică a străinului de făcut pe măsură" 2 . Aceasta este 
împărţită între ideea diferenţei celuilalt şi tentaţia de a o readuce într-o 
grilă de concepte universale . 3 Etnologia, cu orientare hermeneutică, 
elaborează lumea celuilalt cu ajutorul unei lecturi şi a unei interpretări; 
însă ea tematizează, de asemenea, relaţia dintre celălalt şi sine, dintre 
cultura cealaltă şi cadrul de referinţă al etnologului, incluzând interpretul 
în interpretare. Antropologia culturală, cu orientare hermeneutică, 
operează cu procedee de obiectivare şi de reflecţie a referinţelor la lume 
şi ale sinelui 4 . Această reflecţie poate conduce la o etnologie a sinelui 
capabilă să aducă etnologiei celuilalt cunoştinţe suplimentare preţioase. 

Etnologia l-a situat pe celălalt la răscrucea analizei culturilor şi 
bazelor, în general, ale fiinţelor umane, în traducerea şi descrierea 
etnografică. în privinţa aceasta, în Introducerea la lucrarea sa 
Argonautes du Pacifique occidental (Argonauţii Pacificului occidental), 


' Cf. Geertz 1983. 

2 Berg/Fuchs 1993, p. 20. 

3 Cf. Fabian 1983. 

4 Cf. Turner 1982; Schechner 1985; Soeffner 1995; Turner 1969. 

Malinowski a propus trei procedee de obiectivare care se completează 
unul pe celălalt 1 : 

- inventarul statistic al datelor culese prin chestionare şi 
observaţii, obiectivul fiind acela de a elibera sistemele de reguli şi de 
legi; 

- păstrarea unui jurnal de cercetare menit să înregistreze, în mod 
regulat şi constant, observaţiile despre comportamentele populaţiilor 
umane studiate; 

- inventarul scrierilor, exprimărilor tipice şi formulelor magice. ■ 

Malinowski a fost primul care a propus procedee care l-au 

desemnat pe celălalt ca „veritabil obiect al unei observaţii ştiinţifice 
intime şi sistematice:, othering" prin punere la distanţă, contextualizare, 
delimitare (holism)” 2 . Ca etnolog, Malinowski a elaborat o reprezentare 
recapitulativă a unei alte societăţi; din legătura sa exterioară, el putea 
puncta elementele sale caracteristice; el devine interpretul, cronicarul şi 
purtătorul de cuvânt al acesteia. în acest stadiu, lucrările lui Malinowski 
nu ating încă nivelul unui schimb reciproc şi activ între cercetător şi 
reprezentanţii culturii străine. Doar etnologul este activ şi creativ. Forma 
de prezentare şi caracterul textului conform acestei atitudini de cercetare 
este monografia: oricum, ea rămâne una din formele cardinale ale 
punerii în scris, ale obiectivării şi ale reprezentării în etnologie. 
Raporturile lui Malinowski cu celălalt se lovesc de dificultăţile constitutive 
ale oricărei cunoaşteri a celuilalt: cele de constituire a obiectului, ale 
raportului paradoxal ae proximitate şi de distanţă, ale particularului şi 
universalului, funcţie dublă a etnologului, care este un cercetător pe 
teren şi un autor, în acelaşi timp. Mai târziu, aceste dificultăţi în 
raporturile cu celălalt au avut ca efect reflecţia asupra textuatităţii şi 
discursivităţii etnologiei, şi experimentarea unor noi forme de 
reprezentare. 

Scrierile lui Geertz se află la originea cotiturii hermeneutice in 
antropologia culturală 1 şi sunt printre contribuţiile cele mai importante la 
discuţiile mai recente consacrate celuilalt şi posibilităţilor de reprezentare 
a acestuia. Nucleul nu mai este cercetarea comportamentului, ci cea a 
planurilor de viaţă şi viziunilor asupra lumii ale celorlalţi. Ce sens şi ce 
semnificaţie atribuie fiinţele sensibilităţii lor şi faptelor lor, şi cum pot fi 
reprezentate aceste structuri de sens şi de semnificaţie? Sensul şi 
semnificaţia reies prin interpretarea individuală şi înţelegerea colectivă, 
între tradiţie şi interpretare nouă; ele sunt de natură socială, aparţin deci 
unui spaţiu colectiv. Interpretarea sistemelor simbolice este cea care 
devine centrul cercetării, sisteme graţie cărora oamenii din alte culturi 
percep şi interpretează lumea lor şi ansamblul acţiunilor lor . 2 Cercetătorii 
îşi dirijează esenţialul eforturilor lor mai puţin asupra intenţiilor şi 
interpretărilor individuale ale actorilor decât asupra conţinutului lor 
obiectiv în sens, având ca obiectiv ancheta asupra valorilor, 
semnificaţiilor şi perspectivelor de acţiune de care dispune o altă cultură. 
Acest lucru necesită .descrierea densă" a secvenţelor de acţiune şi a 
schimburilor verbale, graţie unor noţiuni apropiate ale experienţei: un 
procedeu concentrat asupra conţinutului a ceea ce se descrie. Graţie 
punerii în scris, semnificaţiile limbajului vorbit sunt păstrate, însă nu cele 
ale cuvântului ca fapt oral sau ca act de limbaj. Neapărat, transformarea 
cuvântului într-un text implică o distanţă faţă de intenţiile celor care se 
exprimă, la nivelul emoţiilor, precum şi la nivelul intelectului. în plus, în 
punerea în scris, conţinutul cuvântului este detaşat de condiţiile de 
spaţiu-timp ale limbajului. Prezenţa fizică şi scenică a locutorilor trecând 
în afara cadrului, discursurile lor se colorează într-o dimensiune 
abstractă care le face pertinente pentru numeroşi şi diferiţi destinatari. 
Etnologia devine astfel o etnografie, tentativa de a citi un text, de a face 
să-i reiasă structura, de a-i descifra semnificaţia şi de a traduce 
rezultatele acestui proces într-un text etnologic. în centrul motivaţiilor 


'Cf. Geertz 1 


7,1983. 

cercetătorului se află ideea că o cultură şi faptul social, Instituţiile şi 
tradiţiile sunt lizibile şi interpretabile ca un text. Analiza trebuie să ţină 
cont aici de jocurile de limbaj, metafore şi metonimii. Ceea ce va fi 
interpretat mai întâi, este ceea ce spun persoanele interogate, obiecte 
ale anchetei, şi aceasta prin punctul de vedere al etnologilor. Apoi, 
rezultatul acestui proces este supus unei noi interpretări la un alt nivel, 
cu o parte centrală pentru construcţii, ficţiunile şi conştiinţa critică a 
etnologului. în general, etnologii se adresează membrilor propriei lor 
culturi. Pentru aceştia din urmă ei scriu şi lucrează la traducerea culturii 
celuilalt. Un punct rămâne nerezolvat în aceste consideraţii: cum se 
derulează procesele descrise? Este sigur, totuşi, că această concepţie a 
făcut să apară în antropologia culturală o nouă conştiinţă, metodologică 
şi epistemologică, cu efecte prolifice asupra dezvoltării ştiinţelor şi 
asupra calităţii reflecţiilor. în primirea rezervată lucrărilor lui Geertz, 
rămâne controversată problema propriilor sale criterii de calitate ale 
abordării celuilalt, ale reprezentării străinului: în ce măsură studiile sale 
pe teren au atins propriile sale obiective? 

Opera lui Malinowski lăsa să transpară o falie problematică între 
subiectivitate şi obiectivitate; Geertz a încercat să controleze această 
dificultate, recurgând la circularitatea hermeneutică; mai târziu, a existat 
revendicarea de a lăsa mai mult loc vocii celorlalţi. Proiectul the others 
speak bartO era o direcţie importantă a cercetărilor etnologice pe plan 
internaţional. Bazându-se pe propriul limbaj, celălalt trebuia să încerce 
să îşi reînsuşească subiectivitatea şi reprezentările. în această intenţie, 
evantaiul se întinde „de la atacurile şi manifestele prin esenţă politice ale 
lui Frantz Fanon 2 care revendicau deconstruirea discursului hegemonie 
al Occidentului, care îl îngheaţă pe celălalt şi, mai mult, ameninţă- să 
împiedice criteriile al căror obiect este acest discurs 3 , până la 
chestionarea sistematică a imaginii uneia sau altei culturi impusă de 


' Cf. Nandy 1983. 

2 Cf. Fanon 1961. 

3 Cf. Said 1980. 

etnologie"'. Din ce în ce mai mult, reprezentanţii antropologi indigeni 
sunt cei care iau cuvântul, ale căror lucrări, totuşi, din unghi 
epistemologic, sunt încă deseori ancorate în antropologia culturală 
anglo-saxonă. Criza „subiectului", diagnosticată în cursul anilor 70 şi ’80 
în ştiinţele umane, urmată de o criză a obiectului, s-a făcut simţită şi 
asupra acestor tentative de a da celuilalt mai mult cuvântul şi de a ascuţi 
capacitatea de a-l asculta. însă aceste abordări nu puteau să se 
prevaleze de deschiderea unui acces privilegiat la cultura celuilalt. Şi ele 
a trebuit să ajungă la un compromis cu problemele constituirii obiectului, 
reprezentării celuilalt, şi, în ceea ce priveşte etnologul, cu problemele 
subiectivităţii şi controlului. 


Abordări mimetice 

Printre modurile de a trăi împreună cu celălalt, mima, în funcţia sa, 
este de o importanţă capitală, aşa cum Frazer o percepuse foarte 
devreme în etnologie. în lucrarea Rameau d'or (Creanga de aur), el îşi 
începe dezvoltările cu magia simpatică, făcând distincţia între „magia 
imitativă", bazată pe similitudine, şi „magia de transfer”, bazată pe legea 
contactului, şi defineşte funcţia acesteia în aceşti termeni. în câmpul 
magiei, este exerciţiul puterii asupra celuilalt bazăndu-se pe mimă. 1 2 
Pentru ca operaţia magică să fie eficace, similitudinea este condiţia care 
garantează relaţia stabilită de către vrăjitor între două obiecte, două 
situaţii sau doi indivizi. Cu ajutorul unei efigii sau unei reprezentări a 
obiectului original, acesta se asigură de o influenţă asupra acestuia. în 
ceea ce priveşte efectele sale, credinţa este cea care este crucială. însă 
Frazer se înşală atunci când vede în similitudine o condiţie sine qua non 
a eficacităţii procedurilor magice prin mimă. Nu similitudinea este 
decisivă aici, ci stabilirea unei relaţii între o reprezentare şi un motiv 


1 Berg/Fuchs 1993, p. 67. 

2 Cf. Frazer 1981. 

iniţial: relaţionarea a două „lumi". Prin intermediul referinţei mimetice a 
„lumii' mele la „lumea' celuilalt se deschide o cale de abordare a 
celuilalt. 

Taussig lămureşte aceste procese prin exemplul figurinelor create 
de indienii Cuna, dintre care unele amintesc de colonizatorul alb, prin 
înfăţişare şi îmbrăcăminte. 1 Fabricând, prin act mimetic, reprezentări ale 
Albilor sub formă de figurine, indienii Cuna reuşesc să miniaturizeze 
colonizatorii albi şi să le elimine caracterul ameninţător. Procedurile 
magice le permit să exercite o putere asupra Albilor omnipotenţi. Studiile 
de antropologie culturală oferă multe exemple de acest gen: 
reprezentarea celuilalt este cea care permite abordarea acestuia. 
Datorită creării acestei reprezentări, sentimentele şi percepţiile al căror 
obiect este celălalt pot găsi expresie şi reprezentare figurativă. Fiecare îl 
transpune astfel pe celălalt în propria sa lume simbolică; relaţia cu 
acesta trece prin corp. Ceva devine vizibil în reprezentare, ceva ce 
înainte nu era tangibil. A crea o reprezentare a Albilor nu este deci 
numai imitare, ci fapt mimetic: este o producţie nouă prin raportare la o 
realitate dată. Actul mimetic nu este o simplă reproducere, ci o acţiune 
creativă. Făurirea unei reprezentări a Albilor înseamnă încercarea de a 
găsi un mod de raportare la ciudăţenia lor. în fundalul acestei producţii 
se află o nelinişte, o frământare: ei întruchipează reprezentarea Albilor în 
simbolistica sa proprie, dorinţa de a limita fascinaţia legată de 
necunoscut. în această mimă, indienii Cuna nu vor să îşi explice 
alteritatea Albilor, motivele faptelor lor, valorile şi simbolismul culturii lor: 
ei vor să exprime şi să reprezinte printr-o imagine semnificaţia pe care 
aceştia din urmă o au pentru ei, indienii Cuna. Actul de creaţie mimetică 
a acestor reprezentări este o luare în posesie imaginară şi simbolică a 
Albilor, provocat de nevoia de a elucida relaţiile lor cu aceştia din urmă. 

Apropieri mimetice de celălalt se pot produce cu ajutorul unor 
diferite forme de reprezentare. Pe lângă elaborarea de texte şi imagini, 
gesturile şi ritualurile, jocurile şi operaţiile de schimb au un rol important. 


1 Cf. Taussig 1993. 

Şinele şi celălalt se suprapun în producerea reprezentărilor. Orice 
reprezentare a celuilalt este însoţită de o performanţă: este o 
reprezentare figurativă sub formă de obiectivare sau de întruchipare. 
Energiile mimetice duc la faptul că o reprezentare nu este decât o simplă 
efigie a unui model, dar şi că aceasta se distinge de acesta şi dă naştere 
unei noi lumi. în multe cazuri, reprezentarea se referă la o reprezentare 
figurativă a celuilalt care nu s-a conturat încă, ea este prezentarea 
ireprezentabilului, obiectivării sale sau întruchipării sale. în acest caz, 
mima dă naştere reprezentării figurative formale a reprezentărilor, însuşi 
obiectul imitării. 

în procesele mimetice, străinul este introdus în logica şi dinamica 
lumii imaginare a sinelui. 1 Şi astfel, el este transformat într-o 
reprezentare. Ca atare, el nu este încă obiectul unei aproprieri; el devine 
o reprezentare figurativă în care se contopesc cele două universuri: o 
reprezentare figurativă a stării intermediare 2 . Apariţia unei astfel de „stări 
intermediare” are un sens excepţional în întâlnirea cu celălalt. O 
reprezentare mimetică oferă posibilitatea de a nu îl îngheţa şi absorbi pe 
celălalt, străinul, ci de a păstra ambivalenţa existenţei sale ca străin şi, în 
acelaşi timp, cunoscut. Mişcarea mimetică seamănă cu un dans între 
celălalt şi sine. El nu rămâne nici în universul unuia, nici în al celuilalt; 
este o mişcare de du-te vino între cele două. Reprezentările celuilalt 
sunt contingente, ele se pot constitui şi în alte reprezentări figurative. 
Cea la care va duce mişcarea mimetică nu este dată dinainte, ea 
depinde de jocurile imaginaţiei şi de contextul simbolic şi social. Nu 
există formă prestabilită şi obligatorie a reprezentării sau a reprezentării 
figurative: foarte multe forme diverse şi eterogene sunt imaginabile. Ce 
figuri de dans, ce forme de joc vor fi alese, aceste lucruri vor fi decise în 
cursul mişcării mimetice. Mimarea celuilalt duce la experienţe estetice: 
este un joc cu necunoscutul, o extensie a sinelui la celălalt. Mima 
provoacă o „asimilare” cu celălalt. Ea scoate în evidenţă sensuri şi le 


'Cf. Cantwell 1993. 

1 Cf. Levinas 1995; Lescourret 1994. 

poate mobiliza pe toate pentru a se realiza. Mima nu duce la o „cădere" 
în universul celuilalt, nici la o fuziune cu acesta, nici la o mişcare care 
implică renunţarea la universul sinelui. Această mişcare ar fi mimetism 
faţă de universul străin, cu o pierdere a propriului univers. Mima în raport 
cu celălalt include în ea apropierea şi, în acelaşi timp, distanţarea, 
indecidabilul stării intermediare, un dans la frontiera dintre universul 
sinelui şi universul celuilalt. Orice timp petrecut de o parte sau de alta a 
frontierei ar face să se piardă unul din cele două: acesta ar fi sfârşitul 
mişcării mimetice. 

Apropierile mimetice de celălalt se derulează între Caribda şi 
Scylla, între capitularea universului străin, prin renunţarea universului 
sinelui şi reducerea celuilalt univers în interiorul sinelui. Pe de o parte, 
există figura transfigurată a xenofiliei, prin proiecţie; pe de altă parte, 
există feţele cu grimase ale xenofobiei. în cele două cazuri, este dorinţa 
de a evita întâlnirea şi confruntarea. în primul caz, diferenţele sunt 
înlăturate; în cel de-al doilea, ele nu sunt admise. în ambele cazuri, se 
sacrifică fie universul sinelui, fie cel al celuilalt: în ambele cazuri, nu se 
poate stabili nici o relaţie nouă, nu există descoperire. Xenofilia conduce 
la o experienţă sărăcăcioasă a celuilalt. înseamnă a se mulţumi cu 
imaginea şi sentimentele pe care le inspiră aceasta. Nu înseamnă 
cercetarea celuilalt „exterior”, nu înseamnă a se expune la ambivalenţa 
apropierii mimetice. Dacă celălalt nu răspunde aşteptărilor şi speranţelor 
puse în el, proiecţiile iniţiale se transformă în refuz şi în ostilitate, 
trezindu-i celuilalt, în final, sentimente similare. Este o circularitate 
mimetică capabilă să alimenteze ostilitatea şi violenţa. Protagoniştii 
reacţionează la ostilitatea celuilalt, reacţiile lor declanşează o escaladare 
a violenţei. Pentru a depăşi „criza mimetică", există căutarea 
„vinovaţilor”, victimelor, ţapilor ispăşitori 1 . Asupra acestora, societatea 
proiectează violenţa care îi este inerentă; ordinea socială distrusă poate 
fi restabilită. Atâta timp cât protagoniştii nu îşi dau seama de aceste 
mecanisme, ele continuă să acţioneze şi nu este posibil nici un acord. 


' Cf. Girard ' 

Proiecţiile reciproce şi imaginile ostile, care se intensifică în mod 
reciproc, interzic percepţia celuilalt, întâlnirea şi confruntarea cu acesta. 
A doua posibilitate de a rata întâlnirea cu celălalt constă în a nu-l 
percepe în diferenţa sa în raport cu şinele. De aici, şi în acest caz, un 
refuz de a se deschide faţă de procesele mimetice. Diferenţa este 
insuportabilă. Acest lucru înseamnă reducerea celuilalt la lumea 
familiară. A deveni asemănător cu Celălalt pune în pericol existenţa 
sinelui. Singura soluţie este atunci devalorizarea celuilalt sau distrugerea 
sa, şi astfel imposibilitatea unei apropieri mimetice. 

Această apropiere mimetică de celălalt este ambivalenţă. Ea 
poate reuşi şi îmbogăţi universul sinelui, insă ea poate şi eşua şi 
conduce la distrugerea celuilalt şi a sinelui. întâlnirea cu celălalt 
oscilează între polul hotărârii şi cel al nehotărârii. Succesul abordării 
celuilalt şi al relaţiilor cu acesta există în funcţie de capacităţile de a 
asuma frământările suscitate de neidentitatea acestuia. Universul sinelui 
şi al celuilalt nu sunt unităţi blocate pe ele înseşi sau complet separate. 
Din contră chiar, aceste două universuri întreţin între ele o relaţie 
formată din .fragmente". Această relaţie este mimetică, ea se 
conturează în procese de apropiere şi de diferenţiere; ea este istorică şi 
se modifcă în funcţie de context şi de moment.' 



Mondializarea educaţiei 


Educaţia şi formarea în Europa sunt supuse în prezent unor 
modificări considerabile. Nu mai poate fi considerată doar o sarcină care 
priveşte exclusiv statele-naţiuni. Din contră, ar trebui să se facă din 
aceasta o sarcină interculturală, cu atât mai mult cu cât Uniunea 
Europeană cuprinde din ce în ce mai multe ţări. 1 Problema cunoaşterii 
modului în care se vor trata diferenţele şi punctele comune ale 
concepţiilor educaţiei, atât la nivel regional cât şi la nivel naţional, se află 
în centrul acestei evoluţii. Trebuie păstrate, pe de o parte, diferenţele 
culturale dintre ţările Europei, dat fiind faptul că aceste diferenţe sunt 
cele care constituie diversitatea şi bogăţia acestui continent; pe de altă 
parte, ţinând cont de evoluţia politică, economică şi culturală în Europa, 
trebuie să se dezvolte perspective comune şi să se acţioneze în funcţie 
de acestea. Este mai important ca oricând să se dezvolte punctele 
comune, pentru că ţările din întreaga lume sunt legate prin reţea în 
domeniul politic, economic şi cultural, şi pentru că globalizarea se referă 
la toate domeniile vieţii. Această evoluţie, pe termen lung, va spori 
tensiunile dintre local, regional şi global. Din ce în ce mai mulţi oameni 
se vor considera cosmopoliţi, responsabili de destinul întregii lumi; în 
acelaşi timp, ei nu vor fi pregătiţi să îşi abandoneze legătura lor profundă 
cu contextul local, regional şi, în acelaşi timp, naţional în care trăiesc. 
Globalizarea reprezintă un proces cu mai multe dimensiuni, care 
modifică profund societatea - fie în domeniul economic, politic, social 
sau cultural - şi care va schimba în mod durabil raportul dintre local, 
regional şi naţional şi prin aceasta chiar şi educaţia şi formarea în 
Europa. Factorii următori au un rol important în acest proces: 


' Cf. Wulf 1998,1995b; Dibie/ Wulf 1998; Sting/ Wulf 1994; Dieckmann/ Wulf/ Wimmer 
1997; Wimmer/ Wulf/ Dieckmann 1996; Bruner 1996; Auernheimer 1990. 

Nu vor mai exista suficiente locuri de muncă pentru toată lumea, 
ceea ce se referă mai ales la posturile pentru persoane necalificate. Nici 
speranţa bazată pe tranziţia de la o societate a muncii la o societate 
dominată de sectorul terţiar nu poate remedia acest lucru. Subiecţii 
sociali nu vor mai găsi sensul vieţii lor în muncă. Din acest motiv, trebuie 
făcut ceva astfel încât aceştia să îl poată găsi în altă parte. Vine aproape 
de la sine faptul că educaţia are un rol capital în acest lucru. însă va 
trebui abandonată ideea că o formare profesională este destinată unei 
anumite meserii şi va trebui favorizată dezvoltarea abilităţilor, cum sunt 
cooperarea şi inovarea, reflecţia şi performanţa, competenţa 
interculturală, şi va trebui să se dezvolte mijloacele media. în acest 
context, educaţia nu este doar responsabilă de cunoştinţele specifice ale 
individului, ci ea trebuie să contribuie şi la dezvoltarea acestor abilităţi, 
care îi permit acestuia să trateze mai bine domenii care nu au legătură 
cu lumea muncii. Pentru a gestiona mai bine viaţa şi munca, ambele 
devenite mai complexe în urma globalizării, este deci necesar să se 
investească mai mult în domeniul educaţiei. 

Reducerea importanţei statelor-naţiuni. Dacă statul-naţiune, ca 
teritoriu distinct de celelalte ţări europene, a încurajat, până în prezent, 
cultura şi educaţia naţională, globalizarea atrage treptat după sine o 
reducere a importanţei sale, precum şi alte condiţii ale educaţiei în 
Europa. Această pierdere a suveranităţii statelor-naţiuni are mai multe 
cauze: în primul rând, comisii europene supranaţionale iau, în locul lor, 
un număr din ce în ce mai mare de decizii. Statele-naţiuni participă la 
luarea acestor decizii, desigur, însă nu le mai iau singure. Faptul că 
aceste decizii sunt luate în mod cooperativ este pozitiv pentru statele- 
naţiuni, în măsura în care ele pot avea un impact în Europa, şi chiar în 
lumea întreagă. în al doilea rând, grupurile multinaţionale reduc puterea 
statelor-naţiuni deoarece ele le pun în concurenţă unele cu celelalte. 
Astfel, statele îşi dezvoltă produsele în ţările foarte avansate din punct 
de vedere tehnologic, plătesc impozite în ţările unde impozitele sunt cele 
mai mici, în timp ce producţia se desfăşoară în ţările cu salarii mici. 
Distrugerea locurilor de muncă atrage după sine, pentru statele-naţiuni, 

cheltuieli suplimentare pentru despăgubirea şomerilor, dar în acelaşi 
timp se pune problema finanţării acestor cheltuieli publice, din moment 
ce companiile multinaţionale îşi plătesc impozitele într-o altă ţară. 
Această strategie permite companiilor multinaţionale să îşi sporească 
profitul, în timp ce statele-naţiuni nu au resurse să investească în 
educaţie, sănătate şi domeniul social. Ele vor avea deci din ce în ce mai 
multe dificultăţi în asumarea sarcinilor lor tradiţionale şi riscă să nu-şi 
mai poată îndeplini datoria de integrare. 

Globalizarea apropie diferitele ţări ale Europei şi permite 
europenilor să cunoască noi spaţii culturale şi sociale, care nu mai 
corespund teritoriilor naţionale separate prin frontiere. Datorită noilor 
mijloace media (telefonul, televiziunea şi informatica), este posibilă 
străbaterea unor distanţe enorme practic cu viteza luminii. Spaţiul se 
îngustează. Relativ puţin timp şi puţini bani sunt de ajuns, astăzi, pentru 
a străbate distanţe enorme. Imaginile, discursurile şi turismul de masă 
ne apropie de ceea ce se află departe. Ordinea tradiţională a spaţiului, 
timpului, depărtării, proximităţii, necunoscutului şi familiarului este 
întreruptă. Astfel se nasc noi amestecuri: această societate mondială şi 
transnaţională nu este caracterizată de uniformitate şi claritate, ci din 
contră, de diversitate, diferenţă şi complexitate. Imaginile planetei Terra, 
reprezentând pentru noi „patria' noastră în univers, sunt profund 
ancorate în lumea noastră interioară de imagini şi în imaginarul nostru, 
însă aceste imagini nu transmit faptul că Terra este omogenă în ceea ce 
priveşte cultura sa, economia sa şi politica sa, nici faptul că ea este pe 
cale să se omogenizeze. Teza americanizării („macdonaldisation" - 
„macdonaldizarea") lumii nu pare deci suficientă pentru a admite acest 
fenomen, căci nici America, nici Europa nu reprezintă centrul lumii. 
Lumea este alcătuită mai degrabă din mai multe centre culturale, 
economice şi politice, care au toate un anumit impact în domeniul 
tehnologiei, finanţelor, mijloacelor media, imaginilor şi dezbaterilor 
internaţionale. 

Impactul globalizării asupra culturii şi în special asupra educaţiei 
are o foarte mare importanţă pentru problematica noastră. Până în 

prezent, cultura, mai ales, este considerată ca ceva naţional, şi ca atare, 
este asociată unui teritoriu exact şi unei limbi, unor tradiţii, amintiri, 
simboluri şi unor ritualuri comune. în cadrul instituţiilor şcolare, cum este 
şcoala de exemplu, nu se vorbeşte de alte culturi naţionale din Europa 
decât dacă acestea au o legătură cu cultura naţională. Celelalte culturi 
nu servesc decât la desprinderea caracterului unic şi particular al 
propriei culturi. Este de ajuns să aruncăm o privire în manualele şcolare 
pentru a observa această concepţie a educaţiei şi formării, axată pe 
statul-naţiune. Nu se mai regăsesc aproape deloc în acestea stereotipuri 
şi idei preconcepute despre celelalte naţiuni, dar privirea aruncată 
asupra acestora rămâne restrânsă şi limitată. Este un fapt care nu se 
confirmă sau se confirmă mai puţin în predarea limbilor străine deoarece 
aceasta este mai degrabă orientată către cultura ţării unde este vorbită 
limba care se învaţă. însă acest lucru este valabil, de exemplu, pentru 
predarea istoriei. Dat fiind faptul că regiunile au din ce în ce mai multă 
importanţă în Europa, nu este de mirare faptul că se ţine mai mult cont 
de elementele regionale la şcoală. Acest lucru este valabil atât pentru 
limbile, cât şi pentru culturile regionale, memoria colectivă, simbolurile; 
semnele şi în rituri. Locul ocupat în clasă de tradiţiile regionale depinde 
de organizarea statului-naţiune şi de faptul că sistemul său şcolar este 
centralizat sau descentralizat. Caracterul naţional al educaţiei şi formării 
este relativizat de globalizare, se încearcă să se vorbească, în clasă, 
despre alte regiuni ale lumii. Şcolile în Europa nu se mai pot studia ca şi 
cum istoria Chinei şi Japoniei nu ar exista. Acelaşi lucru este valabil 
pentru Mexic, Brazilia şi evoluţia Africii, un continent care, în ciuda 
globalizării, rămâne încă izolat. însă nu este vorba doar de a se 
deschide la noi conţinuturi, trebuie, de asemenea, în plus, a se interesa 
de ceea ce este străin. 

Globalizarea culturilor. Este timpul să înceteze conceperea 
proceselor de educaţie şi de formare în Europa ca şi cum ar avea loc 
numai într-un fel de cameră închisă ermetic, care ar conţine cultura unui 
singur stat-naţiune. De fapt, diferitele origini, abordări şi concentrările 
culturii se suprapun astfel încât globalul, regionalul şi localul se 

întrepătrund. Noţiunea de „glocalisation” - „glocalizare" ( glocalism) a lui 
Robertson exprimă perfect această idee de suprapunere a globalului şi 
localului, a universalului şi singularului, care dă naştere unor noi forme 
de complexitate culturală şi socială relativ autonome . 1 Rezultatul acestei 
suprapuneri şi al acestei interdependenţe nu reprezintă o unitate 
culturală închisă, ci o diversitate profundă a condiţiilor de viaţă pentru 
secolul XXI. in ciuda globalizării, regionalizării şi localizării culturii, 
educaţiei şi formării în ţări precum Italia, Danemarca, Olanda, Regatul 
Unit, Germania şi Franţa, acestea continuă să fie diferite unele de 
celelalte. Cu cât căutăm mai mult punctele comune, cu atât mai mult 
descoperim diferenţele. Şi doar atunci când se ţine cont de diferenţe, se 
descoperă punctele comune. Vom asista la naşterea unor noi 
amestecuri culturale. Cultura mondială sau europeană nu va fi totuşi 
omogenizată, ci va fi la fel de eterogenă şi diversă ca şi până acum. în 
domeniul educaţiei şi formării, va fi deci vorba de dezvoltarea unor noi 
reprezentări ale celuilalt, unor noi puncte de reper şi unor noi loialităţi, şi 
chiar solidarităţi transnaţionale. Mişcarea ecologică şi mişcarea pacifistă 
fac parte dintre primele mişcări transnaţionale. Ne gândim, printre altele, 
la manifestaţiile din întreaga lume împotriva testelor nucleare din Pacific, 
pe care guvernul francez refuza să le oprească. Noile valori culturale şi 
noile perspective globale sunt cele care fac posibile astfel de manifestaţii 
care depăşesc frontierele. 

Privitoare, astăzi, la toate domeniile vieţii, procesele de 
europenizare şi de globalizare facviaţa mult mai complexă decâtînainte. 
Prin intermediul noilor media, noilor forme de comunicare în pieţa 
mondială, aceste procese au o mare influenţă asupra generaţiei tinere. 
Ele acţionează în aşa fel încât ţările cu cultură diferită să se asemene 
fără a se confunda în mod neapărat. Tentativa de a reduce diferenţele în 
luarea în cont a particularismului, tentativă care ar servi la distrugerea 
diferenţelor dintre culturi, ar provoca o mişcare de rezistenţă, în cadrul 
căreia s-ar sublinia pe bună dreptate unicitatea şi aspectul ineluctabil al 


' Cf. Robertson 1995. 




singularului. în faţa acestei evoluţii, educaţia şi formarea trebuie, mai 
mult ca niciodată, să sprijine tinerii să răspundă în mod autonom noilor 
cerinţe ale societăţii, acestea trebuie să le dea lor posibilitatea să îşi 
perfecţioneze cunoştinţele şi să trăiască diferite experienţe pentru a-şi 
dezvolta personalitatea. în acest context, este datoria educaţiei, mai 
ales, de a pune de acord dreptul !a egalitatea de şanse cu cerinţele 
societăţii competiţionale. în numele egalităţii de şanse, trebuie, înainte 
de toate, să fie încurajaţi fetele şi băieţii dezavantajaţi din punct de 
vedere social. Pentru a-i pregăti să trăiască într-o societate 
competiţională ca a noastră, trebuie învăţaţi să ştie să se impună. Primul 
obiectiv este solidaritatea, al doilea individualitatea. între cele două 
obiective există un raport antinomic care nu admite compromisuri. 

Celălalt. în interiorul proceselor sociale şi culturale provocate de 
globalizare, întâlnirea şi confruntarea cu celălalt sunt din ce în ce mai 
importante. De fapt, calitatea şi viitorul vieţii în Europa depind în 
întregime de calitatea raportului cu celălalt. în măsura în care se 
presupune că educaţia şi formarea pregătesc tinerii pentru a face faţă 
provocărilor pe care le rezervă viaţa, o confruntare sporită cu ceea ce 
este străin şi cu străinii face parte din sarcinile lor cele mai importante, 
însă ce este străin şi ce este familiar? în ce constau similitudinile dintre 
ceea ce este străin şi ceea ce ne este propriu, şi în ce constau 
diferenţele dintre acestea două? 

Ceea ce este străin este şi enigmatic. Nu îl putem coloniza sau 
încorpora într-o comunitate. Dacă totuşi încercăm să facem acest lucru, 
îl distrugem. Nu putem înţelege ceea ce este străin: acesta este 
rezultatul unor lungi dezbateri epistemologice în etnologie. Dacă, în 
ciuda acestui lucru, ne înverşunăm să îl înţelegem, riscăm să 
incorporăm ceea ce este străin în ceea ce ne este propriu. înţelegerea 
devine atunci o strategie pentru a se menţine la putere. Dacă suntem 
capabili să înţelegem ceva, îl putem de asemenea domina şi controla. 
Din acestmotiv, trebuie să ne ferim să nu dorim prea mult să înţelegem. 
Trebuie să renunţăm în mod conştient la dorinţa de a extinde domeniul a 
ceea ce ne este propriu şi la distrugerea domeniului celuilalt. Dacă 

plecăm de la principiul neposibilităţii de a-l înţelege pe celălalt, 
descoperim o limită care permite să îl analizăm fără a-l distruge, 
schimbare de perspectivă în care trebuie să se evite reducerea celuilalt 
la sine însuşi. Este tentativa de a trăi şinele din punctul de vedere al 
celuilalt. Obiectivul este de a elabora o gândire heterologă care să îl lase 
pe celălalt intact, permiţând în acelaşi timp abordarea acestuia. 

în Uniunea Europeană, de acum înainte, va fi mai important ca 
niciodată să trăim cu diferenţele. Acest lucru este cu atât mai uşor cu cât 
admitem caracterul unic şi ireductibil al celuilalt şi cu cât rezistăm 
tentaţiei de a cunoaşte cu orice preţ ceea ce este străin. Din nefericire, o 
asemenea abordare aşteaptă mult de la tineri şi de la abilităţile lor de a 
gestiona complexitatea. Tinerii trebuie să înveţe să accepte diferenţa, 
care repune în discuţie propria lor identitate, deseori construită cu 
greutate. Dacă aceştia nu reuşesc să suporte diferenţa celuilalt, ei au 
recurs deseori la acte de violenţă împotriva acestuia. Violenţa faţă de 
străini devine atunci un mijloc de a restabili propria stabilitate 
psihosocială pe care o credeau pierdută. Devalorizarea celuilalt, 
etichetarea acestuia şi transformarea sa în ţap ispăşitor sunt strategii de 
apărare folosite în mod curent. Dat fiind faptul că xenofobia are o funcţie 
stabilizatoare asupra psihologiei tinerilor, eradicarea acesteia este 
dificilă. Proiecţia negativităţii asupra celui care este străin este mult prea 
importantă, fiindcă ea serveşte la a se debarasa de imaginea negativă 
pe care o putem avea despre sine însuşi. Situaţia socială în care se află 
tinerii joacă, de asemenea, un rol important. în majoritatea cazurilor, ei 
au încetat şcoala, nu au găsit loc de muncă şi o parte din familia lor se 
află în şomaj. Ei nu sunt deci integraţi în societate şi se simt foarte puţin 
siguri pe ei înşişi. Această viaţă fără perspective nu mai are nici un sens 
pentru ei. în asemenea condiţii sociale, tinerii riscă să fie exciuşi din 
societate, ceea ce, pe termen lung, atrage după sine dezvoltarea unor 
grupuri care trăiesc în sărăcie. 





In secolul XXI, educaţia şi formarea se află într-un ansamblu de 
tensiuni pe care trebuie să le depăşească 1 : 

- Tensiunea dintre global şi local. Oamenii vor fi din ce în ce mai 
.cosmopoliţi” şi vor avea o responsabilitate comună faţă de 
pământ, fără a dori neapărat să îşi abandoneze ataşamentul de 
regiunea lor sau de ţara lor. 

- Tensiunea dintre universal şi singular. Globalizarea vieţii umane 
nu se reduce la domeniul economiei şi politicii; ea priveşte şi 
domeniul cultural şi educaţional. Se poate vedea în aceasta o 
şansă, dar şi un risc. Este deci indispensabil să se pună de 
acord individul şi faptul că el face parte dintr-o tradiţie culturală 
anume, pe de o parte, cu noile forme de viaţă generate de 
globalizarea politicii, economiei şi culturii, pe de altă parte. 

- Tensiunea dintre tradiţie şi modernitate. Cum putem rămâne 
deschişi faţă de prezent şi viitor fără a ne trăda propriile tradiţii 
culturale? Cum putem reuşi să punem în legătură diferitele 
dinamici în mod constructiv? Ce rol joacă tehnologiile moderne 
şi noile mijloace media în acest lucru? 

- Tensiunea dintre termen lung şi termen scurt. Ceea ce pare a fi 
rezonabil pe termen scurt, se poate dovedi o eroare pe termen 
lung. Astfel, impactul investiţiilor în domeniul educaţiei nu va fi 
cunoscut decât pe termen mediu sau pe termen lung. 

- Tensiunea dintre competiţia indispensabilă şi preocuparea 
pentru egalitatea de şanse. Reformele din domeniul educaţional 
nu pot trece cu adevărat peste această tensiune. Soluţii care nu 
ţin cont numai de un aspect sau de celălalt par insuficiente. De 
unde nevoia de a găsi, pe parcursul învăţării permanente, un 
echilibru între competiţie, cooperare şi solidaritate. 




Educaţia trebuie deci să ii facă pe oameni capabili să gestioneze 
mai bine aceste tensiuni şi aceste conflicte, cu scopul de a clădi viitorul 
comun al umanităţii. Educaţia trebuie să fie considerată ca o valoare în 
sine şi ca un proces care durează toată viaţa. Chiar dacă educaţia 
trebuie să facă faţă noilor cerinţe ale societăţii , ale economiei şi ale 
politicii, trebuie să ne ferim să o reducem la ceva care nu ar răspunde 
decât la aceste cerinţe. Educaţia şi formarea trebuie să rămână flexibile 
şi să ia în consideraţie diversitatea şi eterogenitatea lumii şi regiunilor 
acesteia. Trebuie să înveţe oamenii să trăiască împreună în mod paşnic 
şi constructiv. învăţându-i să trăiască împreună, se speră să se dezvolte 
cunoaşterea celorlalţi şi creativitatea. Printre formele de cunoaştere, se 
acordă multă importanţă cunoştinţelor ştiinţifice, pentru că ele contribuie 
enorm la evoluţia societăţii. Este, de asemenea, important să înveţe 
oamenii să poată fi activi în domenii diversificate ale societăţii. Educaţia 
şi formarea trebuie să se concentreze mai ales asupra dezvoltării 
memoriei, reflecţiei, imaginaţiei, sănătăţii, facultăţilor estetice şi 
comunicative, precum şi asupra educaţiei şi formării individului cu 
nevoile sale concrete. 

Confruntându-ne cu 900 de milioane de analfabeţi şi 130 de 
milioane de copii neşcolarizaţi, trebuie, înainte de toate, să ne străduim 
să ameliorăm condiţiile de învăţare în şcolile primare, fără a neglija 
neapărat şcolile secundare şi universităţile, unde un număr din ce în ce 
mai mare de tineri doresc să intre, in plus, trebuie susţinute ţările sărace 
pentru ca acestea să mărească numărul instituţiilor lor şcolare şi să 

îmbunătăţească calitatea învăţământului. Reuşita reformelor din sistemul 
de învăţământ depinde de ajutorul din partea comunităţii, părinţilor, 
profesorilor şi directorilor, precum şi din partea comunităţii internaţionale. 
Comisia UNESCO subliniază importanţa descentralizării şi a unei 
participări active a profesorilor la reformele din sistemul educaţiei. 

UNESCO recomandă comunităţii internaţionale să ia următoarele 
măsuri 1 : 

- încurajarea fetelor şi femeilor în studiile lor, 

- folosirea unui sfert din ajutorul de dezvoltare pentru finanţarea 
educaţiei, 

- dezvoltarea schimbului între datorie şi educaţie astfel încât să 
se compenseze efectele negative asupra cheltuielilor publice, 
precum şi dezvoltarea unor politici de ajustare şi de reducere a 
deficitelor interne şi externe, 

- să se ţină mai mult cont de ONG-uri (Organizaţie non- 
guvernamentală) în cooperarea internaţională, 

- transmiterea, în favoarea tuturor ţărilor, a noilor tehnologii, aşa 
numite ale societăţii informaţionale. 

La iniţiativa UNESCO a apărut, în 1996, un raport cu privire la 
formarea în lume, în secolul următor. Acest raport al Comisiei UNESCO 
este împărţit în nouă capitole ale căror titluri anunţă caracterul său 
programatic: 

- De la comunitatea de bază la societatea mondială 

Viaţa cotidiană a oamenilor este astăzi caracterizată prin 
interdependenţa mondială şi globalizare. Dat fiind faptul că influenţa 
globalizării asupra vieţii cotidiene a oamenilor nu încetează să crească, 
trebuie să reflectăm la cultură, la educaţie şi la societate. Riscul major 


' Cf. L'education. Un tresor est cache dedans (Educaţia. O comoară se ascunde 
înăuntru) 1996. 

este acela de a vedea cum se creează o ruptură între o minoritate 
capabilă să se mişte în această lume pe cale de a se clădi şi o 
majoritate a celor care s-ar simţi neputincioşi în faţa acestei situaţii. Din 
acest motiv, trebuie, înainte de toate, să se dezvolte înţelegerea 
reciprocă, sentimentul de responsabilitate şi de solidaritate. Educaţia şi 
formarea au ca sarcină ajutorarea oamenilor să se orienteze în aceste 
noi condiţii de viaţă. 

- De la coeziunea socială la participarea democratică 

Politica educaţiei trebuie să se extindă la mai multe domenii pentru a nu 
contribui la excluderea indivizilor sau grupurilor din populaţie. în cadrul 
socializării şi educaţiei, se încearcă punerea de acord a cerinţelor 
societăţii, pe de o parte, cu dreptul individului la o evoluţie personală, pe 
de altă parte. Educaţia nu este cu siguranţă în măsură să rezolve 
problemele fundamentale ale societăţii, dar ea poate contribui la o mai 
bună gestionare a acestora. Şcolile nu îşi îndeplinesc funcţia, în 
interiorul societăţii, decât dacă ele susţin minorităţile, ajutându-le să 
trăiască în societate. în măsura în care se dezvoltă şi se practică, la 
şcoală, participarea democratică şi facultatea de a înţelege şi de a 
exprima o opinie, acesta este probabil cel mai bun loc pentru a forma 
democraţi şi cetăţeni. Datorită educaţiei şi formării, copii şi adulţii au o 
cultură care le permite să analizeze mai bine evenimentele şi să le 
înţeleagă în contextul lor istoric. 

- De la creşterea economică la dezvoltarea umană 

Este nevoie să se elaboreze un nou model de „dezvoltare/evoluţie", care 
să ţină mai mult cont de condiţiile de viaţă ale oamenilor. De asemenea, 
ar trebui să se reflecte la viitorul locurilor de muncă, la schimbările din 
lumea muncii ca urmare a evoluţiei tehnologice, şi la raportul dintre 
politica de dezvoltare şi cea a educaţiei. Trebuie făcut în aşa fel încât să 
se asigure o formare de bază în toate ţările lumii. 



- Cei patru piloni a i educaţiei 

A învăţa să cunoască, a învăţa să facă, a învăţa să trăiască împreună şi 
a învăţa să existe, aceştia sunt cei patru piloni ai educaţiei. Scopul lor 
este acela de a transmite oamenilor o cultură generală şi, în acelaşi 
timp, specială. Este vorba despre a-i face capabili să acţioneze cu 
decenţă în diverse situaţii locale şi internaţionale. Oamenii trebuie să 
înveţe să accepte diferenţa celorlalţi pentru a putea să se respecte şi să 
coopereze. Din acest motiv, educaţia nu trebuie doar să transmită mai 
multe forme de cunoştinţe, ci ea trebuie şi să arate oamenilor cum să 
înveţe şi cum să se comporte „cu abilitate". 

- Educaţia pe toată durata vieţii 

Este indispensabilă dezvoltarea unor strategii de educaţie permanentă, 
cu atât mai mult cu cât, în secolul următor, li se va cere oamenilor să fie 
din ce în ce mai performanţi, in acest scop, trebuie create mai multe 
posibilităţi de educare. 

- De la educaţia de bază la cea de universitate 

Întreaga lume trebuie să amelioreze condiţiile de educaţie, favorizând 
formarea de bază, şi în special educaţia primară, care constă în 
învăţarea scrierii, citirii şi calculării. Este necesară o mai bună adaptare 
a formării de bază la condiţiile şi la posibilităţile diferitelor ţări şi populaţii. 
Este important, mai ales, să se stabilească programe speciale de lectură 
şi de scriere pentru analfabeţi şi să se îmbunătăţească cursurile de 
ştiinţe ale naturii. Trebuie diminuat numărul de elevi în clase şi, în plus, 
trebuie să fie angajaţi profesori; dacă acest lucru nu este posibil, trebuie 
să fie înlocuiţi profesorii, făcându-i pe elevi să lucreze cu noile tehnologii 
de predare. La fel şi pentru învăţământul secundar. Trebuie făcut în aşa 
fel încât şcolile să devină mai transparente, pentru a asigura egalitatea 
de şanse. Pentru a pregăti tinerii pentru a face faţă cerinţelor economice 
şi sociale pe care le rezervă viaţa, universităţile trebuie să dispună de o 

dotare care să permită studenţilor să lucreze în bune condiţii. Orice 
doreşte şi îndeplineşte condiţiile de intrare necesare trebuie să se poată 
înscrie la universitate. Trebuie încurajată cooperarea internaţională între 
diferite universităţi şi trebuie făcut în aşa fel încât acestea să fie 
autonome şi libere în ceea ce priveşte cercetarea şi predarea. Doar 
astfel universităţile vor putea avea influenţa dorită asupra societăţii. 

- Cadrele didactice in căutare de noi perspective 

în funcţie de ţară, situaţia socială şi economică a profesorilor diferă. în 
numeroase ţări, ar trebui îmbunătăţite radical condiţiile de muncă ale 
profesorilor pentru ca aceştia să poată să îşi îndeplinească sarcina mai 
bine, ceea ce este de o mare importanţă în evoluţia ţării lor. Pentru a 
declanşa procesele de educaţie şi formare în diverse domenii ale 
societăţii, diferitele Jocuri de învăţare" şi oameni cu diferite calificări 
profesionale trebuie să coopereze. Deoarece calitatea proceselor de 
educaţie şi de formare depinde, într-o mare măsură, de calitatea 
profesorilor, aceştia din urmă ar trebui să urmeze seminarii de formare 
continuă. Căci predarea nu este o activitate individuală. Pentru a 
îmbunătăţi predarea, trebuie, din contră, să se lucreze în grup, ceea ce 
permite profesorilor să schimbe idei. Graţie acestui schimb la nivel 
naţional şi internaţional, se speră să se dezvolte generaţiei următoare o 
conştiinţă a responsabilităţii şi un sentiment de solidaritate care să 
depăşească frontierele naţionale. 

- Alegerea educaţiei: rolul politicului 

Calitatea şi orientarea sistemului de învăţământ au o mare influenţă 
asupra calităţii şi orientării societăţii. Este deci important să se poarte 
dezbateri publice cu privire la educaţie, la care trebuie să participe cei 
care au puterea de decizie. Descentralizând instituţiile de învăţământ şi 
acordându-le mai multă autonomie, îmbunătăţim calitatea lor. Rămâne 
totuşi faptul că educaţia şi formarea rămân sub egida Statului sau a 
comunităţii. Statul finanţează educaţia. Fondurile private sunt binevenite, 



190 


CHRISTOPHE 


chiar dacă ele nu pot înlocui fondurile de la Stat. în ceea ce priveşte 
finanţarea sistemului de învăţământ, trebuie luat în consideraţie faptul că 
toată lumea învaţă pe parcursul întregii vieţi. Trebuie să se utilizeze noile 
tehnologii informatice şi de comunicare pentru a lărgi posibilităţile de 
formare. 


- Cooperarea internaţională: educarea satului-planetă 1 

La ora actuală, cooperarea internaţională este indispensabilă în 
domeniul educaţiei. Investiţiile în domeniul educaţiei sunt investiţii pentru 
viitor. Trebuie, înainte de toate, să fie susţinute fetele şi femeile care, în 
numeroase ţări din lume, sunt încă dezavantajate, şi trebuie să se 
dezvolte schimburi regionale şi internaţionale. Prin intermediul noilor 
tehnologii ale informaţiei, programele şcolare vor fi internaţionalizate. 
UNESCO va avea rolul unui forum pentru schimbul internaţional de 
informaţii. 

Pentru a concluziona, dorim să adresăm câteva întrebări care vor 
permite deschiderea spre noi perspective: 

- Răspunde acest raport intenţiei sale de a furniza o perspectivă 
generală asupra dezvoltării umane cu ajutorul educaţiei şi 
formării? 

- în ciuda întregii cooperări internaţionale, nu este ea prea 
eurocentrică? 

- Nu ar fi fost preferabil să se elaboreze câte un program de 
învăţământ pentru fiecare regiune a lumii? 

- Nu este ideea că omul poate fi făcut perfect prea optimistă? 


1 Cf. Morin/Wulf 1997. 

Noile misiuni ale formării universitare 


Propunerile de orientare consacrate, de regulă pe plan naţional 
sau internaţional, definiţiei rolului universităţilor insistă asupra 
importanţei lor în mondializarea politicii, economiei, cunoştinţelor şi 
culturii. De câţiva ani, această dimensiune a activităţilor universităţilor 
ocupă progresiv centrul reflecţiei. Sfera politică şi spaţiul public văd în 
acestea instituţii menite să susţină, prin cercetare, internaţionalizarea 
cunoştinţelor, formării şi cooperării academice. Fără îndoială, luarea în 
consideraţie, pe plan internaţional, a cunoştinţelor ştiinţifice referitoare la 
teme de cercetare foarte precise ocupă deja un loc important de mai 
mult timp. Cu toate acestea, în ultimii ani, internaţionalizarea formării 
academice, amploarea şi intensitatea cooperării internaţionale în 
domeniile cercetării şi învăţământului superior au cunoscut o puternică 
dezvoltare, în special în spaţiul european: în realitate, se presupune că 
universităţile contribuie, în mod decisiv, la dezvoltarea Uniunii Europene. 

în ţările din lumea a treia, există speranţa de a vedea 
internaţionalizarea cercetării şi învăţământului contribuind, din lipsa 
resurselor financiare necesare, la îmbunătăţirea nivelului universităţilor, 
în loc să se creeze cicluri de studii specializate, studenţii, deja foarte 
calificaţi, se văd propunând un sejur de studii de doctorat în străinătate, 
pentru a-şi putea aprofunda calificarea şi a permite ţării lor de origine să 
evite aceste costuri. Se întâmplă frecvent ca aceşti studenţi, la finalul 
studiilor lor, să nu se întoarcă în ţară, de unde fenomenul de brain dram 
(sărăcirea intelectuală) de care se tem aceste ţări. De acest lucru profită 
deseori ţările dezvoltate care, prin intermediul acestor studii de doctorat, 
îşi atrag serviciile unor specialişti cu calificare înaltă. 

Cei 437 de milioane de studenţi, număraţi la recensământul în 
1960 (14% din populaţia lumii), au ajuns la 990 de milioane în 1991 

(18% din populaţia lumii). în ansamblul instituţiilor de învăţământ, 
importanţa sectorului universitar a crescut ca proporţie. Nimic nu 
prevesteşte o descreştere a cererii de studii superioare. Formarea 
superioară este un obiectiv din ce în ce mai căutat. Şi, treptat, creşte şi 
numărul persoanelor care se presupune că vor contribui la modelarea 
internaţionalizării sau mondializării vieţii bărbaţilor şi femeilor în secolul 
XXI. Cum _pot universităţile, în această optică, să răspundă acestor 
aşteptări? în ciuda tehnologiilor moderne, nu este posibilă creşterea 
mobilităţii profesorilor şi studenţilor fără investiţii suplimentare, şi nici 
intensificarea cooperării internaţionale în domeniul cercetării şi 
învăţământului. în realitate, în situaţia economică mondială actuală, este 
difcil să se pună la dispoziţie mijloace financiare suplimentare. Astăzi, în 
majoritatea ţărilor, universităţile sunt constrânse să îşi restrângă 
bugetele, deşi numărul de studenţi nu încetează să crească. De aici, în 
anumite ţări, ameninţarea care planează asupra capacităţii de 
funcţionare a universităţilor. 

într-o conjunctură în care cererea de studii superioare creşte, în 
care disciplinele ştiinţifice sunt în plină expansiune, şi în care opinia 
publică se întreabă despre rolul universităţilor şi prestaţiilor acestora 
pentru individ şi pentru societate, această interogare fiind redusă doar la 
problema economică (ce cantităţi şi ce prag al calităţii ne putem permite, 
în general, în materie de cercetare şi învăţământ superior?), este dificil 
să se militeze pentru inovaţii costisitoare. Acesta este cazul şi atunci 
când există un consens general cu privire la caracterul indispensabil al 
sprijinului acordat cercetării interdisciplinare şi transdisciplinare, unei 
politici internaţionale de contacte şi de cooperare pentru învăţământul şi 
formarea universitară în secolul XXI, nerealizabile fără finanţări 
suplimentare. 

Misiunile universităţilor se adresează indivizilor şi societăţii: 
reducerea lor doar la dimensiunea lor economică, aşa cum este cazul în 
dezbaterile internaţionale ca urmare a recomandărilor emise în 1994 de 
Banca Mondială, înseamnă declanşarea, chiar pe termen mediu şi nu 
fără riscuri, multor efecte secundare. 1 Punctul de vedere implicit acestor 


1 Cf. World Bank (Banca Mondială) 1994. 

recomandări cu privire la reforma universităţilor, face din acestea pure 
întreprinderi economice, care trebuie să se supună unor criterii de profit 
şi de rentabilitate. însă persoanele, informate despre problemele de 
evaluare a instituţiilor de învăţământ şi despre dificultăţile de măsurare şi 
de apreciere a prestaţiilor acestora în temporalitatea lor şi în contextul 
lor, cunosc complexitatea cercetărilor evaluative şi limita valorii chiar şi a 
evaluărilor detaliate. 1 Orice evaluare nu poate recenza decât ceea ce 
poate fi evaluat; dar ceea ce poate fi evaluat nu reprezintă decât un 
fragment din obiectivele esenţiale ale cercetării şi învăţământului 
universitar. Nu este o obiecţie împotriva însuşi principiului de evaluare, ci 
o pledoarie pentru a lua în consideraţie în mod critic posibilităţile sale şi 
limitele sale în domeniul universitar. Reducând evaluarea la puncte de 
vedere pur economice, înseamnă riscul de a nu favoriza decât aspectele 
cercetării şi învăţământului universitar care au o pertinenţă economică 
imediată, iar numeroasele alte misiuni ale universităţii în materie de 
educaţie şi de formare a tinerelor generaţii în domeniul evoluţiilor 
societale nu sunt supuse atenţiei. Chiar dacă evaluarea nu este redusă 
la exploatarea datelor statistice şi este considerată mai degrabă ca fiind 
un instrument care descrie sistemele de învăţământ la valoarea lor 
corectă, este dificil să se înţeleagă procese atât de complexe legate de 
funcţia instituţiilor universitare, în geneza şi păstrarea unei democraţii 
participative: în acest context, importanţa universităţilor în formarea 
elitelor democratice vine de la sine. Ceea ce echivalează de asemenea 
cu geneza unei conştiinţe globale, şi cu aceasta implicaţii politice şi etice 
ale acestei noţiuni. 

Un anumit scepticism se impune faţă de recomandările care incită 
la rezolvarea problemelor financiare ale Universităţii cu ajutorul unor 
credite suplimentare provenite din sectorul privat al economiei. 
Deoarece interesele acestui sector sunt de natură prioritar economică şi 
nu se pot potrivi decât foarte parţial cu celelalte misiuni ale 
universităţilor. Acesta este cazul tuturor disciplinelor ştiinţifice, dar în 
special al ştiinţelor umane şi sociale. Fără îndoială, ar fi posibilă, în 
anumite sectoare apropiate de economie, ameliorarea calităţii cercetării 


' Cf. Wulf 1995a; 1972, Diederich/Wulf 1979. 

şi învăţământului universitar cu ajutorul investitorilor privaţi; cu toate 
acestea, nu trebuie contat, din partea unor asemenea surse de 
finanţare, pe o contribuţie substanţială la egalitatea de şanse între 
studenţi sau la sectoare ale cercetării şi formării care nu au un raport 
direct cu economia. La ora actuală, la nivelul finanţării cercetării şi 
învăţământului, recurgerea la credite externe este favorizată din plin în 
Germania, atât de către sectorul politic, cât şi de opinia publică. însă în 
acest caz, ne putem întreba despre orientările date acestui tip de 
cercetare. Persoana care trebuie să facă o expertiză a cererilor de 
ofertă, a contractelor de cercetare, şi să participe în comisii de atribuire a 
acestor resurse, ştie că procedurile de prezentare a acestor cereri au 
influenţa lor în atribuirea acestor credite, anumite tipuri de cercetare fiind 
reţinute şi favorizate, altele fiind devalorizate, chiar blocate. Cu cât 
proiectul de cercetare propus este conform cererii şi procedurii de cerere 
de ofertă, cu atât mai multe şanse are să fie susţinut. Şi cu cât 
corespunde mai mult logicii formularului de cerere de subvenţii, cu atât 
mai multe şanse are să fie reţinut. în cadrul procedurilor obişnuite, 
problema care survine nu prea poate fi controlată: există „profesionişti ai 
formularului” al cărui sens al logicii, al formulării cererii şi al deciziei care 
urmează a fi luată, conferă adesea răspunsurilor lor şi dosarelor lor mai 
mult aspect decât valoarea pe care o au. Modelul eficienţei costurilor 
investite este cel care stă la baza tuturor acestor proceduri: cererile şi 
rezultatele scontate sunt judecate în funcţie de premisele acestei logici. 
Astfel, nu întotdeauna este subvenţionată cercetarea de calitate. Totuşi, 
şi în ciuda acestor obiecţii, pentru moment, nu dispunem de un model 
mai bun pentru o politică de sprijinire a cercetării universitare. Cu toate 
acestea, trebuie să fim conştienţi de aceste limite. Atunci când este 
vorba să se producă o cunoaştere nouă şi cunoştinţe noi, cum este 
cazul în domeniul ştiinţelor umane şi sociale, aceste limite se observă în 
mod clar: multe idei şi perspective recunoscute, în cele din urmă, în 
importanţa lor, nu ar fi văzut lumina zilei în cadrul unei asemenea politici 
de subvenţionare a cercetării universitare. 

Finanţarea universităţilor în cadrul unei „partajări a costurilor", în 
care studenţii şi sectorul privat ar aduce o treime din resursele necesare, 
ar pune probleme. O dezangajare a Statului ar avea repercusiuni 




greul acestui lucru procesele de educaţie care intră în opoziţie cu 
constrângerile de subordonare şi de reificare ale societăţilor. în ceea 
ce priveşte posibilităţile şi limitele cooperării internaţionale, aceste 
tendinţe spre instrumentalizare au ca efect admiterea doar a unei 
viziuni înguste a acestei cooperări între cercetători şi cadrele didactice. 
Sunt reţinute proiectele care lasă să se întrevadă, în sensul 


dezvoltărilor de mai sus, o optimizare a costurilor şi o creştere a 
veniturilor. Acest lucru înseamnă a nu cunoaşte numeroase procese 
de învăţare care, pe termen mediu şi pe termen lung, garantează o 
calitate nouă a cooperării internaţionale, şi care nu pot răspunde 


acestor criterii înscrise pe termen scurt. Multe bilanţuri ale 
experienţelor studenţilor din programele Erasmus în spaţiul european 
arată acest lucru în mod clar. Doar criteriile de rentabilitate şi de 


eficienţă nu sunt suficiente pentru a sesiza şi a înţelege complexitatea 
învăţărilor individuale. Or, aceste procese sunt cele care, pe termen 
lung, sunt capabile să producă modificări profunde în relaţiile 


internaţionale şi interculturale. Aceste procese arată limitele trăirii 
împreună în societate, guvernate doar de raţionalul finalizat: procesele 
educaţionale cer să se facă loc iniţiativei personale, unde eroarea şi 
pierderea de timp sunt şi ele necesare apariţiei unor inovaţii cu 
adevărat creative. 

Pentru a defini misiunile multiple ale cercetării şi învăţământului 
universitar, la sfârşitul secolului XX şi începutul secolului XXI, putem 
reţine, în acord cu recomandările din 1995 ale UNESCO cu privire la 
reforma universităţilor, următoarele 1 : 


democratizarea societăţii, 

mondializarea politicii, culturii şi economiei, 

regionalizarea culturii, educaţiei, problemelor de mediu, pieţei 

muncii, şi a infrastructurilor, 

reducerea inegalităţilor dintre regiunile lumii, 

lupta împotriva marginalizării grupurilor de către populaţii şi 

societăţi, 

lupta împotriva fragmentării în etnii şi mici state. 


Universităţile trebuie să îşi aducă contribuţia pentru a face posibilă o 
dezvoltare durabilă , a ajuta societăţile să se adapteze schimbărilor 
apărute în condiţiile de viaţă şi să le modeleze într-un spirit creativ. 
Formarea universitară are ca misiune favorizarea reformelor şi 
schimbărilor socioculturale şi calificarea unui număr maxim de bărbaţi 
şi femei, cu scopul producerii de cunoştinţe şi bunuri culturale. Din 
punctul de vedere al UNESCO, universităţile trebuie să îndeplinească 
cu prioritate trei sarcini: 


transmiterea unor cunoştinţe ştiinţifice către generaţia 
următoare, obiectivul fiind acela de a contribui la noţiunea de 
responsabilitate faţă de mediul înconjurător, la înţelegerea între 
popoare şi la concretizarea Drepturilor omului; 
păstrarea şi îmbogăţirea moştenirii culturale a societăţilor şi 
luarea în consideraţie a necesităţilor sociale, economice şi 
culturale în diversele ţări şi regiuni; 

îmbunătăţirea şi internaţionalizarea educaţiei şi formării la toate 
nivelurile, clădirea unor societăţi democratice bazate pe 
Drepturile omului, reducerea sărăciei, îmbunătăţirea condiţiilor 


’Cf. UNESCO 1995. 

de sănătate şi de alimentaţie, măsuri care vizează favorizarea 
unei dezvoltări durabile. 

Formarea universitară trebuie să îşi găsească locul într-un model 
de învăţare la infinit, pe viaţă. Ea trebuie să ofere mijloacele pentru a 
înţelege procesele de mondializare şi efectele lor economice, culturale şi 
sociale. îndeplinirea acestor sarcini necesită autonomia universităţilor şi 
libertăţile lor academice: ele alimentează reflecţia critică şi sensul 
responsabilităţii în societate. 

în zilele noastre, pentru universităţi, este vorba de o cercetare şi 
un învăţământ interdisciplinare, multidisciplinare sau transdisciplinare, 
precum şi de noi forme de lucru care să ştie să răspundă schimbărilor 
condiţiilor de viaţă din lumea actuală. în domeniul universitar, calitatea 
muncii ţine de o construcţie multidimensională, orice reducere la una 
dintre ele trebuie evitată. Această calitate este asigurată, mai întâi, de 
competenţele profesionale şi creative ale cadrelor didactice universitare. 
Iar în lumea reţelelor şi globalizării, în special cooperarea internaţională 
între cercetători şi cadrele didactice este cea care alimentează păstrarea 
acestei calităţi. 

Considerând finalităţile date cooperării internaţionale, trebuie 
menţionat faptul că ele rămân practic toate foarte generale şi nu merg 
deloc dincolo de o formulare de obiective formale. Cum cooperarea 
internaţională, în ciuda tuturor progreselor înregistrate în ultimii ani, este 
încă la începuturile sale, acest lucru nu este surprinzător. 

Privirea asupra cercetării şi învăţământului superior, din punctul de 
vedere al criteriilor de raţionalitate şi eficienţă bazate pe principiile 
economice, are consecinţe la nivelul internaţionalizării cooperării 
universitare. Din acest unghi, ea nu pare utilă decât dacă se 
subordonează, în scopul optimizării, acestor principii de eficienţă şi 
instrumentalizare. Viziunea care_ funcţionează aici este una cu 
perspective foarte restrânse. în acest scenariu, raţionalitatea 
planificatoare şi funcţională primează, încă de la început, şi fixează 
rolurile: cine lucrează pe care părţi dintr-un proiect, cu ce partener, în ce 
moment? Cadrul de referinţă al proiectului este cunoscut şi decis 
dinainte. Nici o modificare nu va fi autorizată, cu excepţii ocazionale şi 

doar în mod redus. Aici, cadrul de referinţă reprezintă baza comună a 
întregii planificări şi repartizări a sarcinilor conforme angajamentelor 
mutuale. Respectul şi rigoarea sunt indicii calităţii proiectului, garantând 
controlul de către experţi externi. în acest caz, cooperarea internaţională 
nu se distinge deloc de cea practicată în cadru naţional. Ea reproduce 
aceleaşi moduri de repartizare a muncii, competenţelor şi resurselor. Şi 
foarte adesea, ea nu dă naştere nici unei cercetări a unei calităţi noi care 
ar fi produsul acesteia. De altfel, în numeroase domenii importante ale 
cercetării (ştiinţele naturii, medicină, tehnologie), căutarea unei 
asemenea calităţi noi nu este nici măcar obiectivul unei cooperări 
internaţionale. Interesul are ca obiect interogările generale, procesele de 
cercetare şi rezultatele ştiinţifice, care se situează parţial dincolo de un 
singur loc, de o singură perioadă şi de o singură cultură. Cooperarea 
internaţională este tratată aici în termeni de obiective de atins, 
procedând conform regulilor diviziunii muncii, economiei de resurse, 
asigurându-şi părţi din piaţă. 

în schimb, în domeniul ştiinţelor umane şi sociale, cooperarea 
internaţională urmează alte căi; ea implică alte chestionări, alte 
interogaţii, alte viziuni asupra lumii. Ea înseamnă căutarea unei calităţi 
noi a cercetărilor, un nou mod de elaborare a obiectelor, o îmbunătăţire 
a metodelor de investigaţie şi complexificarea rezultatelor. De una 
singură, elaborarea comună a chestionărilor de către cercetători (bărbaţi 
şi femei), proveniţi din contexte culturale diverse, cere eforturi 
considerabile: în multe puncte, modalităţile de a vedea ale persoanelor 
provenind din culturi diferite se deosebesc, ţinând cont de impactul 
tradiţiilor culturale şi ştiinţifice diferite. Aceste diferenţe se manifestă în 
valori şi atitudini: ele se bazează pe diversitatea aspectelor fizice 
exterioare (habitus) ale cercetătorilor, pe concepţia lor despre cercetare 
şi învăţământ. Acestor diferenţe le corespund adesea cele între limbile şi 
tradiţiile discursive. în asemenea context, poate fi vorba de definirea, 
într-un mod pragmatic, a problemelor şi tratării lor potrivite, în celălalt 
asemenea context, este mai degrabă cercetarea fundamentelor 
filozofice. Este întâlnirea cu diferenţe în practicile de evaluare empirice 
înscrise într-un alt context istoric: acesta este cu siguranţă cazul şi într- 

un context naţional, dar într-un context internaţional, ele au o altă 
greutate. 

Cooperarea între cercetători este deja, în ea însăşi, un proces 
complex în cadrul unui context cultural împărtăşit: complexitatea sa 
creşte atunci când trebuie să se realizeze misiuni în cadrul unei 
cooperări multicullurale. Trebuie să se rezolve problema pe care o pune 
limba. Poate orice cercetător angajat în acest tip de cooperare să 
vorbească limba sa şi să fie înţeles de către colegii săi? Ne putem 
aştepta ca, într-un proiect de cercetare comun la un asemenea nivel de 
competentă lingvistică, fiecare să se exprime în propria sa limbă şi să o 
înţeleagă pe cea a celuilalt? în funcţie de domeniile de cercetare, un 
asemenea caz poate exista, dar şi contrariul este adevărat deseori. Şi 
atunci cum să se înţeleagă? Unul dintre ei se exprimă în limba celuilalt şi 
se înţelege cu el în limba maternă a acestuia din urmă? în acest caz, 
este avantajat cel care poate vorbi limba sa maternă în proiect. De 
regulă, în realitate, posibilităţile de exprimare într-o limbă străină, chiar şi 
atunci când este practicată în mod curent, sunt reduse. Ceea ce este 
adevărat în special când se caută să se producă idei noi, alte modalităţi 
de a vedea sau cunoştinţe noi, a căror geneză este strâns legată de 
competenţa lingvistică. Sau partenerii, mai ales când provin din mai 
multe ţări, optează pentru o a treia limbă care le serveşte drept limbă 
străină comună în care ei comunică unii cu ceilalţi? Astăzi, în multe 
cazuri, aceasta ar fi engleza. Dar care sunt consecinţele unei asemenea 
decizii, de natură pur pragmatică de la început? Nu numai aceea că 
partenerii a căror limbă maternă este engleza sunt avantajaţi. Mai 
încărcat de consecinţe este faptul că alegerea unei limbi străine comune 
predetermină şi anumite modalităţi de a vedea şi anumite forme de 
exprimare. în plus, negreşit, lucrările publicate în această limbă cu 
privire la problematica împărtăşită contribuie la definirea, în puncte 
esenţiale, a cadrului de referinţă al proiectului şi privilegiază astfel, în 
orientarea sa, perspective care altfel ar fi mai puţin preponderente. Să 
aducem aminte doar faptul că anumite noţiuni, cum ar fi „ Bildunţf , în 
limba germană, nu sunt traductibile în alte limbi, indo-germanice sau nu, 
fără eforturi laborioase: acest lucru face ca situaţia să fie şi mai dificilă, 
în relaţiile de cooperare cu colegii din zonele culturale arabă, japoneză 




sau chineză, problemele de traducere sunt chiar mai decisive pentru un 
rezultat pozitiv al comunicării. 

într-un grup germano-franco-anglo-italian care lucrează pe 
probleme de mediu, problema apare deja clar: „Natur" „nature" „natura", 
„nature" („natură") au desigur aceeaşi origine, cuvântul latin .natura", 
astfel încât semnificaţia cuvântului pare incontestabilă. însă acest lucru 
nu este adevărat decât la început. Angajându-ne, în discuţie, să 
explorăm puţin câte puţin câmpul semantic al acestei noţiuni, 
descoperim faptul că, de la o cultură la alta, conotaţiile variază în mod 
considerabil, astfel încât se abandonează acordul iniţial asupra identităţii 
semantice a termenului în diversitatea de culturi: în final, se recunoaşte 
amploarea considerabilă a acestor diferenţe. 

Exemplul este concludent: in multe domenii, cooperarea 
internationată se transformă in cooperare interculturală. Aceasta din 
urmă ajunge să producă cunoştinţe noi. în ceea ce priveşte exemplul 
nostru, perceperea similitudinilor şi diferenţelor legate de reprezentările 
naturii în diverse culturi europene ar putea da naştere unei noi înţelegeri 
a „naturii", care probabil poate fi calificată ca fiind „interculturală". Un 
proces analog este posibil pentru alte noţiuni cum sunt „Religiort' şi 
„ Erziehung/Bildung ", S-ar produce un avantaj în raport cu simpla muncă 
internaţională cu privire la noţiuni [polisemice]. Pentru membrii unui 
asemenea grup de cercetare, ar putea rezulta din aceasta o înţelegere 
extinsă a noţiunii lor de natură, astfel încât ea ar include, pe viitor, şi 
componente al acestui complex semantic provenite din alte culturi. De 
aici, o complexitate nouă a acestei noţiuni şi a semnificaţiilor sale. Pe 
parcursul muncii sale, un asemenea grup intercultural va duce poate la 
alte investigaţii capabile să stabilească o legătură între diferenţele 
culturale referitoare la problemele puse de mediu şi diversele conotaţii 
ale noţiunii de „natură". Acest lucru ar permite o mai bună situare, într-un 
nou context, a determinărilor istorice şi culturale ale diferenţelor în 
comportamentele politice faţă de mediul înconjurător. 

în centrul unor asemenea cercetări apare experienţa diferenţei, cu 
complexitatea din ce în ce mai mare care rezultă din aceasta. 
Cooperarea interculturală dă naştere unei forme organizaţionale a 
cercetării al cărei cadru necesită învăţarea a trăi, în mod productiv, cu 

diferenţele. Aceste cercetări vorfi interculturale dacă ele nu se opresc la 
simpla adunare a diferenţelor naţionale sau culturale, şi dacă ele ajung 
să elaboreze problematici şi metodologii care să permită reunirea 
diferenţelor culturale unele cu celelalte, astfel încât să apară noi 
perspective şi noi contexte pentru producerea de cunoştinţe. Orientarea 
interculturală a cercetării va deveni atunci una din condiţiile preliminare 
ale productivităţii sale: proces în care va trebui mai ales să se vegheze 
la a nu se exclude punctele de vedere aşa-zise „în afara subiectului'. în 
realitate, valorile specifice ale unei culturi sunt deseori cele care se 
regăsesc astfel îndepărtate. Este deci datoria membrilor grupurilor de 
cercetare să se controleze reciproc în ceea ce priveşte preferinţele 
specifice ale culturilor lor respective. Control cu atât mai important cu 
cât, în asemenea procese de îndepărtare, se insinuează şi revendicări 
hegemonice subtile. 

O altă dificultate a cercetării interculturale: ea trebuie să 
stabilească complexitatea problemelor şi fundamentelor lor, astfel încât 
să se ţină cont de toate dimensiunile pertinente accesibile cercetătorilor 
implicaţi, fără ca motivul cercetării să piardă din precizie sau să se abată 
în arbitrar. Ar exista atunci riscul de a vedea cum se degradează 

noţiunea de interculturalitate: termenul ar ajunge să desemneze toate 

chestionările, definirile de obiective şi rezultatele puţin precise. 

Pentru a evita acest risc, cercetările interculturale au nevoie 
deseori de o perioadă mai lungă. La fel, legăturile de simpatie, de 
convivialitate şi de prietenie, care se formează între cercetătorii originari 
din culturi diferite, joacă un rol chiar mai important decât în grupurile de 
cercetători omogene din punct de vedere cultural. în fundalul muncii lor, 
cercetătorii, proveniţi din diverse contexte naţionale, vehiculează în ei 
prejudecăţi culturale vechi de mai multe secole, pe care nu le pot pur şi 
simplu nega sau uita. în cazul unor conflicte, aceste stereotipuri renasc, 
se reactualizează cu forţe distructive care se credea că au fost demult 
depăşite. între cercetătorii de diferite culturi, deschiderea în schimbul de 
idei nu se produce decât pe baza unei anumite convivialităţi: aceasta nu 
se poate stabili decât pe o lungă durată şi prin intermediul relaţiilor de 
muncă intense. Proiectele interculturale necesită astfel clădirea unor 
relaţii personale între cercetători. Reuşita acesteia, când ea se 






202 CHRISTOPHE WULF 


stabileşte, este una din condiţiile preiiminare cele mai importante ale 
unei cooperări interculturale. Deoarece această convivialitate fxe 
posibilă luarea in consideraţie a celuilalt: înţelegerea celuilalt şi a 
străinului. 

în centrul cooperării interculturale, există întâlnirea cu străinul. 
Sunt posibile multe forme ale acestei experienţe. Putem învăţa să trăim 
cu el, să îl percepem şi să îl admitem, ea sau el, în marca sa specifică. 
Ne putem aprofunda cunoştinţele datorită celuilalt, putem acţiona de 
comun acord cu el sau învăţa să îl sau o cunoaştem printr-o acţiune 
comună. Proiectele de cercetare interculturale fac loc unor numeroase 
întâlniri cu celălalt. Dintre acestea fac parte: locurile de întâlnire, mesele 
luate în comun, conversaţiile purtate despre muncă, viaţă, cultură, 
despre interesul faţă de cooperare, schimbul pe dimensiunile personale 
şi profesionale. Multe elemente converg, pentru a da naştere universului 
acelui străin. Obiective de carieră, plăcerea călătoriei şi practicării 
limbilor străine vin, pe deasupra, şi furnizează motivele mobilizatoare 
pentru a se angaja într-o muncă interculturală. 

in experienţa celuilalt, există şi cercetarea străinului in sine, 
surpriza încercată de a fi cu celălalt altfel decât de obicei, fascinaţie 
resimţită la contactul străinului, extern şi intern. Universul celălalt nu are 
un nucleu stabil. El se naşte prin relaţie, mâine nu va mai fi acelaşi ca şi 
astăzi. El se conturează pe parcursul atenţiei, evenimentelor neaşteptate 
şi momentelor de încurcătură, el poate şi dispărea. El fascinează, 
cheamă la intensitate, invită la experienţe comune. Experienţa celuilalt 
nu se lasă planificată decât în mod limitat: ea este întâmplătoare. Ea se 
întâmplă sau nu se întâmplă. Ea se lipseşte de asimilarea reductivă a 
universului străin la universul sinelui. Enigma este inerentă universului 
străin: ea nu se lasă nici colonizată, nici asimilată. Orice tentativă în 
acest sens este destinată eşecului, in înseşi fundamentele sale, 
universul străin rămâne inteligibil. Orice tentativă de înţelegere 
sistematică a universului străin duce la incorporarea acestuia în propriul 
univers: în acest caz, munca de înţelegere se transformă într-o strategie 
de putere. Ceea ce este inteligibil poate fi dominat: este dominat şi 
controlat ceea ce este înţeles. în faţa dorinţei de a-l înţelege pe celălalt, 
este esenţială reţinerea, renunţarea la extinderea propriului univers şi la 

asimilarea celuilalt. Luând ca punct de plecare neînţelegerea parţială a 
celuilalt, se deschide un spaţiu de libertate care permite trăirea cu 
acesta fără a face eforturi. In loc de a suporta influenţa unei înţelegeri cu 
orice preţ, există o gândire plecând de la celălalt, o gândire heteralogă, 
care garantează integritatea sa, nu fără a deschide toate posibilităţile 
unei apropieri de acesta. 

Oricât de importantă este cooperarea internaţională în domeniul 
universitar, cooperarea interculturală o îmbogăţeşte cu cerinţe mai 
puternice. întâlnirea similitudinilor şi diferenţelor dă naştere unor 
elemente noi: este mai mult decât adunarea cunoştinţelor deja ştiute. 
Cooperarea interculturală nu se poate mulţumi cu cunoştinţe deja 
asigurate de disciplinele ştiinţifice. Ea cercetează o nouă calitate a 
cunoaşterii: ea încearcă să atingă, printr-un efort, transdisciplinaritatea, 
care să ducă dincolo de obiectivele cercetăm interaiscipiinare sau 
multidisciplinare. Drept cercetare transdisciplinară, cooperarea 
interculturală este puternic experimentală şi experienţială. 
Complexitatea pe care trebuie să o controleze în ea însăşi va face 
inevitabilă existenţa multor erori şi ocolişuri. Cu toate acestea, 
cercetarea transdisciplinară interculturală, în special în ştiinţele umane 
şi ştiinţele sociale, promite producerea unor noi orizonturi şi unor noi 
referinţe, indispensabile educaţiei şi culturii în secolul XXI . 1 


i din germană de Jean-Luc Evard. 

